
1. A tragédia előjátéka

Boldogabb élet

1937 április 31-e volt. Moszkva május 1-je megünneplésére készült. Az erős orosz tavaszi nap sugara elöntötte a Gorkij utcát. Csomaggal a hónom alatt megpróbáltam megelőzni a lassan mozgó emberek sorát. A házfalakra fölerősített hangszórókat tesztelték. A "Győzelmi indulót" játszották hangosan az "Aidából". Be akartam kanyarodni egy mellékutcába, hogy ne kelljen tovább hallgatni az ünnepi lármát, de egy csomó ember, férfiak, nők, szürke téli pufajkába öltözve álltak a sarkon, az utca egész szélességét kitöltve, hogy lássák, amint egy hatalmas Sztálinképet a házak homlokzatán fölhúznak. - Csak ne kellene semmit sem látnom már... Ahova csak pillantott az ember, Sztálinképek. A kirakatokban, a házfalak előtt, a mozik bejáratánál, mindig ugyanaz az arc a lecsüngő bajusszal. - És üvöltve visszhangzott egy bécsi keringő a keskeny mellékutcában, amely a Petrovkához vezet.

Szívdobogva siettem tovább. Két napot kihagytam, két napig a fájdalom uralkodott rajtam, míg ő valamelyik cellában ült a Lubjankában. Hogy hagyhattam el ennyire magam.

Amikor az operaház előtti téren mentem át, ott egy tíz méternél magasabb, hosszú katonaköpenyben lépegető Sztálinszobrot rendeztek be, amely körül számtalan vörös zászló lengett.

Egyáltalán, át fogják tőlem venni az élelmiszeres és fehérnemű csomagot? És a levelet?

Orosz mondatokat suttogtam magam elé, hogy később a börtönablaknál ne mondjam hibásan: "Férjemet, Heinz Neumannt április 28-án fogta el az NKVD. Hol van? Meglátogathatom? Leadhatok számára egy csomagot és egy levelet?"

A Lubjankával srégen szemben volt az információsszolgálat az NKVD által elfogottak családja számára. A helyiség tele volt emberekkel. Egy ablak előtt hosszú, többször körbetekeredő sor képződött. Az ott állók már nem mertek hangosan beszélni. Itt már börtönlevegő volt érezhető. A bejáratnál NKVD egyenruhás ember állt.

Nagyon lassan haladt a sor. Minden arcon ugyanazt a félelmet, ugyanazt a szenvedést láttam. Halkan beszélgettek egymással: "Már megtalálta rokonait? Fizethetett be pénzt? Mióta van már bent?" És aztán mindig ugyanaz a jelentés: "Éjjel egy óra körül jöttek. Fegyverekről kérdeztek, mindent átkutattak, semmit sem vihetett magával. Biztos vagyok benne, hogy ártatlan."

A szív ver, a száj kiszáradt. Még hárman vannak előttem. Megpróbálom a tisztviselő kérdését és az arra adott választ megérteni, de orosztudásomat teljesen elfelejtettem. És aztán az ablak előtt állok. Olyan magasan van, hogy nehéz benézni, és mögötte mozdulatlan arc ül egy fintorral. Eldadogom betanult mondataimat, Nem is jutok el a végére, a levelet akarom beadni a lyukon - a csomag túl nagy-, de egy kemény "Nyet!" levág minden további kérdést, és a tömeg kisodor az ajtón. Könnyes szemmel állok hunyorogva a napsütötte utcán, hónom alatt a csomag, kezemben a levél. Egy fejkendős anyóka biztatóan szól: "Menjen a Butyírkához, talán ott megtalálja. Jöjjön, megmutatom az utat, és hogy hogy kell csinálni." Amíg a kidíszített moszkvai utcákon megyünk, a transzparenseken ezzel a felirattal: "Jobb és boldogabb az élet. (Sztálin)", az idős munkásasszony elmeséli, hogy néhány napja legkisebb fiát, Kolját vitték el. " Igen, folyton azt mondták nekik, hogy kritizáljanak, és mikor Koljám kicsit többet iszik, akkor kritizál. Most elvitték. Építkezésen dolgozott, olyan jó fiú. Valami kedveset akarok mondani neki: "Nem hiszi, hogy vissza fog jönni?" - "Hova is gondol! Aki egyszer bekerül ebbe a húsdarálóba, az nem jön ki belőle egészségesen!"

Egy hosszú falban kis kapu van. Bent kis, keskeny udvar, amelyről lépcső vezet s terembe, melyben a politikai vizsgálati börtön, Butyírka információs ablakai vannak. Az udvarban és a lépcsőn emberek álltak és ültek, gyerekek játszottak a váró nők körül. Megtudtam, hogy bent, az ajtó mögött az őrnél kell jelentkezni, az útlevelet bemutatni, amire számot kap az ember. "Nekem nincs útlevelem. Külföldi vagyok. Tartózkodási engedélyem a Kominternnél maradt." - mondom az őrnek. "Hozza papírjait, és akkor kap számot." mondja röviden, korrekt módon a katona. Visszamentem az idős hölgyhöz. Ő sem tudott tanácsot adni. "Ilyenek a szabályok". Egy barátságos "Viszontlátásra"-val váltunk el. 

Szobám a "Lux" szállóban, a Komintern közösségi házában még a férjem letartóztatása-kori káoszt nyomait mutatja, melyet a házkutatás idézett elő három napja. A padlón könyvek és papírfecnik vannak.

Most három ünnepnap jön májusban, a börtönablakok zárva lesznek, nem tudok semmit sem tenni érdekében. Milyen rémes volt az április 27-28-as éjszaka! Egy óra körül dörömböltek szobánk ajtaján. Kiugrottam az ágyból és fölkapcsoltam a villanyt. Megismétlődtek az ütések az ajtóra. "Heinz, Isten szerelmére, ébredj föl!" Mosolyogva fordult a másik oldalára.

Remegve nyitottam ki az ajtót. Az ajtóban három egyenruhás NKVD alkalmazott állt és a "Lux" parancsnoka. Szavaik nem jutottak el tudatomig. Fülemben dübörgés, kopácsolás és éneklés volt. Nem tudtam egy szót sem szólni.

Csikorgó csizmák töltötték meg szobánkat. Az ágyban békésen alvó bűnöst állták körül. Csak a "Nejman, sztavajtye!" (Neumann, álljon föl) ébresztette föl. "Van fegyvere?" volt a következő kérdés. Csak néhány másodpercig volt egy csaknem gyerekes rémület az arcán, aztán, mintha fölébredt volna, szürke és sovány lett, kész az életéért küzdeni. Ökle a takaró fölött mozgott: "Tiltakozom a letartóztatás ellen!" - "Azt később megteheti." felelte a csapat vezetője gúnyosan. Keret nélküli szemüveget hordott, ami értelmiségi külsőt kölcsönzött neki. 

"Öltözzön föl" volt a következő parancs. Azután az ablakhoz lépett, és gondosan behúzta a függönyöket. A szálloda parancsnoka, Gurevics szétterpesztett lábakkal ült egy fotelben, míg a három másik elkezdte átkutatni a szobát.

"Ne vágj olyan rémült képet", Heinz, hangja nem remeg, nem mutat félelmet vagy kétségbeesést, vigasztalni kezd. A vezető beleszól: "Önöknek tilos németül beszélni". 

A három NKVD alkalmazott egyike, egy kis duci ember, aki könyvtárunk sokszáz könyvét átkutatta, minden könyvet átlapozott, mint egy szolgálatban levő vadászkutya egyik talált dolgot a másik után vitte főnökének. A padlón nőtt a trockista, zinovjevista, radekista, bucharinista könyvek halma. Izgatottan hozta Neumann egy levelét Sztálintól 1926-ból, amely az egyik könyvben volt. Ebben a levélben Sztálin azt követelte Neumanntól, hogy a "Rote Fahne" (vörös zászló) c. újságban, akkor a német kommunista párt lapja, indítson politikai támadást Zinovjev ellen. A szemüveges átolvasta a levelet hűvösen és üzletien. "Annál rosszabb" - jegyezte meg. A szoba hamarosan porfelhőbe burkolózott. A vezető az íróasztalnál ült, és a legkisebb céduláig mindent átnézett. Minden fényképet, gyerekeim leveleit, mindent elkoboztak.

Egymással szemben ültünk, térdem folyamatosan remegett. Heinz az orosz mondatok közé rövid német utasításokat dugott. Saját nyelvünket beszéltük. "Sztálin felelős számtalan bűnért. Ha életben maradsz és még egyszer eljutsz külföldre, menj Friedrich Adlerhez..." És azután mindig újra, szeretettel: "Ne keseredj úgy el, talán látjuk még valamikor egymást..."

A függönyök mögött lassan hajnalodott. A nagy szálló zajai hozzánk is elértek. De ez a nap és ez a reggel nem a mi számunkra virradt föl. Utolsó óránk jött el: teljesen ki voltam készülve, egy szót sem tudtam kinyögni.

Az NKVD vezető összeírta a házkutatás jegyzőkönyvét: "Hatvan trockista, zinovjevista, kamenyevista, bucharinista könyv, egy bőröndnyi kézirat, levelek, irományok."

Heinz fölvette kabátját és sapkáját. Megtámaszkodtam a könyvállványban, körmeimet a húsba nyomtam, ajkaimba haraptam, hogy ne sírjak. Átöleltük egymást. Ekkor elsírtam magam. "Ne sírj..." - "Siessen! Indulás!" Heinz az ajtóhoz ment, még egyszer megfordult, megcsókolt: "Sírj csak, minden okod megvan a sírásra!"

A szoba üres volt, a villany égett. Kihúzott fiókok, mindenütt könyvek és papírdarabok...

A májusi ünnepnapok után csöngött a telefon. Hilde Duty barátnőm gyerekgondozója pityeregve kért, hogy jöjjek le a "Lux" előcsarnokába. Ott állt Hilde lányával, a kis Szvetlánával, és izgatottan súgta a fülembe: "Ma éjjel letartóztatták Hildét!" A kedves gyerekgondozó parasztasszony arcán folytak a könnyek: "Greta, segítenie kell nekünk. Istenem! Istenem!" És amíg mi rémült, szörnyülködő arccal suttogtunk a sarokban, a hatalmas tükrökkel fölszerelt, a század elejének nevetséges díszeivel ellátott előcsarnokon keresztül a Komintern alkalmazottai mentek munkába, ezek az "igazságos"-ak, akik "éberségükkel" életüket akarták menteni, és nem késlekedtek bajtársaikat feladni az NKVD-nek.

"Dzsura, ne sírjon. Mindent meg fogok tenni!" Könnyek fojtották el hangomat. Szvetlána vizsgálódva nézett ránk: "Mikor jön a mamám vissza?" Dzsura fejkendője végével letörölte a nedves ráncokat: "Hamarosan, kukuska, kedvesem..." És azután kimentek a forgóajtón keresztül az utcára. Szobámba visszamenve találkoztam a lengyel forradalmárral, Valetzkivel. Mindig barátságosan üdvözölt. Most is üdvözletet várva bólintottam. - Valetzki zavart, bűntudatos arccal nézett a földre. Egy elátkozottat, egy lecsukott rokonát nem volt szabad látnia. - A folyosón mindenütt megvető, kíváncsi pillantásokkal találkoztam. Nem könnyű a nyugalmat megőrizni, ha valakinek könnyek vannak a torkában.

Már öt éjszaka telt el, és még mindig nem tartóztattak le. Még nem mertem barátaink egyikével sem fölvenni a kapcsolatot, mert nem veszélyeztethettem őket. Ha a telefon csöngetett, mindig félve vettem föl a kagylót, mert minden beszélgetésünket lehallgatták. - Barátunk Lengyel József fölhívott: "Miért nem jelentkeztek? Történt valami?" A hallgatóban kattan valami, bekapcsolták a lehallgatókészüléket. 
 "Semmi nincs, semmi, jól vagyunk!"
 "El tudsz holnap jönni a 'Sport' kávéházba?"
 "Igen"
De mi történik, ha megfigyelnek? Nem, ezért nem tudok felelősséget vállalni. És mégis elmentem. A kívánság, hogy egy embert lássak, a szükségben legyen egy barátom, hogy beszélhessek kínjaimról, ez hajtott a találkozóra.

Hátramaradottak

Heinz Neumann-nak és nekem moszkvai tartózkodásunk két évében, mivel politikailag megbízhatatlannak tekintettek, csak kevés olyan barátunk maradt, akik hűek maradtak hozzánk, akik barátsága erősebb volt a félelemnél. Ez a néhány barát azonban férjem letartóztatása után is hű maradt hozzánk. 

Titokban találkoztunk valahol a város szélén, az egyik találkozótól a másikig rettegve, hogy valaha viszont fogjuk-e látni egymást. És mindet elérte a sors, minden barátunkat előttem tartóztatták le. Át kellett élnem a visszamaradás rémségét mindig újra, míg végre egy év múlva én is sorra jöttem.

Néhány nappal azután, hogy az NKVD Heinzet elvitte, A Lux parancsnoka közölte velem, hogy át kell költöznöm a Nep-szárnyba. Ez egy régi házacska a Lux udvarában, amelyben a letartóztatottak családjai laknak. A 60 éves Michailinával kerültem egy szobába, egy nemrég letartóztatott lengyel Komintern munkatárs, Gorski nővérével. Gorski majdnem 10 évet ült lengyel börtönökben. Nővére, Michailina csak nemrég került Moszkvába. Varsóból jött, hogy öccsét a hosszú börtön után meglátogassa. Michailina soha nem foglalkozott politikával, élete során csupán jó háziasszony volt. "Itt, Moszkvában letartóztatják öcsémet? A Szovjetunióban, vágyai országában?" Azon törte a fejét, hogy milyen bűnt követhetett el öccse, aki életének nagy részét a kommunizmus híveként börtönben töltött. - Michailina elmesélte, hogy röviddel öccse letartóztatása után a Kominternhez fordult a kéréssel, hogy adjanak neki kiutazási vízumot, hogy haza tudjon utazni. "Meg sem hallgattak. Egyszerűen letették a kagylót. Aztán jött Gurevics, és azt mondta, rögtön ki kell ürítenem szobámat. Ebbe a sötét lyukba raktak. Nem kell itt meghülyülni?"

Ennek a háznak minden szobája külön tragédiát rejtett. Anyák, gyerekek, öregasszonyok napjaikat rokonaik utáni kutatással töltötték ki egyik börtönből a másikba, vagy utolsó értékeik eladásával, mert a hátramaradottak számára sem támogatás nem létezett, sem munka. Éjjelenként viszont saját letartóztatásukra vártak. Hetekig és hónapokig álltak készen a bőröndök a szibériai utazásra.

Már tizennégy nap telt el Heinz letartóztatása óta. Minden nap másik börtön előtt álltam sorba. A Lubjanka, a Szokolnyiki, a Butyírka és a Lefertovó katonai börtön előtt. És mindenütt ezt kellett hallanom: "Nincs itt." Minden börtön előtt nyüzsögtek az asszonyok, akik letartóztatott férjüket keresték, vagy ha megtalálták, be akarták fizetni a havi ötven rubelt, ami az egyetlen támogatási lehetőség volt vizsgálati fogságban levő politikai rabok számára. Én azelőtt azt hittem, lehet csomagot vagy levelet küldeni, vagy akár látogatási engedélyt kapni. Nem, mindezt a "szovjet demokrácia" nem ismerte. - Egyszer, mikor a Butyírka előtt vártam, ugyanabban a sorban egy kis kb. tízéves lány állt. Szomszédom hozzáfordult és megkérdezte: "Kinek akarsz befizetni?" - "Papának és Mamának." hangzott a félénk válasz. 

És aztán itt volt az első hetek börtönből börtönbe való botladozásának legboldogabb napja. Az ablaknál elfogadták pénzemet. Heinz a Lubjankában ült. Izgatottságomban rögtön ötven rubelt fizettem be, noha az asszonyok elmondták, hogy jobb, ha az ember havonta kétszer huszonöt rubelt fizet be, mert így ellenőrizni tudja, hogy hol van a letartóztatott. De örömömben elfelejtettem ezt. Aláírtam egy nyugtát; a velem együtt váró nők elmondták, hogy ezt a papírt a pénzzel együtt beadják a rabnak aláírásra a cellába. Ma vagy holnap tehát megtudja Heinz, hogy még szabad vagyok és őt keresem.

Aztán a Lubjanka előtti téren álltam, egy nagy téglaépület előtt, melynek csúcsán hatalmas vörös zászló lobogott, amely mellett éjjel-nappal fegyveres őr állt, és amit éjszaka fényszórókkal világítottak meg. Tekintetem a sok keretes cellaablakon ment végig. Vajon melyik mögött ült Heinz? A hazafelé vezető úton először éreztem, hogy nyár lett.

A következő éjszaka álmodtam. A Lubjanka tetején egy keskeny előreugró részben állt Heinz. Megbénulva láttam, hogy le akar ugrani. Kitárt karral egy nagy vörös kendőt nyitott ki, és ahogy fölkiáltottam, a mélybe ugrott. Előttem feküdt az út szélén, körülötte vértócsa.

Találkoztam a német Schubert elvtárs feleségével. Mert nem tudtam, hogy köszönjek-e, átnéztem az utca másik oldalára. De megállt és karom után nyúlt: "Mi van veled? Miért nem jössz többet hozzánk?" - "Hogy mernélek veszélyeztetni benneteket?" De sürgősen meghívott. - Schubert hónapok óta munka nélkül volt. Elmesélte, hogy minden éjszaka letartóztatására vár, és még a legkisebb papírfecnit, amire valaha írt, elégetett. "Heinz pont annyira ártatlan, mint én, mint mind, akiket már letartóztattak, és akik majd sorra kerülnek. Mi az orosz fasiszta politika áldozatai vagyunk. Eldob bennünket, mert már nincs szüksége ránk." Arca beesett és sárga volt. A nagy, erős munkás kezei úgy remegtek, mint egy idős emberé. "Törődj feleségemmel és a gyerekkel, amíg nem vagyok itt. Nem tud oroszul."

Egy hét múlva már mindketten a Nep-szárnyban laktak. Ugyanaznap sok német hátramaradott jött. Az NKVD "Egy napot a németekért" rendezett.

Estefelé busszal utaztam a leningrádi sugárút felé a találkozóra barátunkkal, Heinrich Kurellával. Megjegyeztem a velem együtt leszállók arcát hogy lássam, lesz-e valaki, aki ugyanott száll ki, mint én. Egy városszéli parkban vártam. - Fog jönni? Talán már elvitték? Őróla biztos nem fognak elfeledkezni.

Kurella, a mai SED (az NDK kommunista pártja) vezető kultúrfunkcionáriusának, Alfred Kurellának a fivére 1936-ig a Kominternnél dolgozott. Egy pártgyűlésen a tisztogatás idején egy hamburgi kommunista nő ezt kérdezte tőle: "Miért látni téged olyan gyakran bejárni a Lux szálló 175-ös szobájába?" Kurella a gyűlésen ezt válaszolta: "Heinz Neumann barátom, és naponta meglátogatom. Ez elég volt. Röviddel ezután elvették munkáját, aztán a szobáját, és most a végére várt.

Most még eljött! A park bejárata mellett várt. Úgy üdvözöltük egymást, mintha találkozásunk csoda lenne. "Megtaláltam Heinzet! A Lubjankában van! És be tudtam fizetni ötven rubelt!" - "Tudsz már valamit a legutóbbi napok letartóztatásairól?" - "Most a Vörös Hadsereg van soron. Tuhacsevszkij, Jakir, Blücher, Gamarnik, a régi tisztek teljes garnitúrája a forradalom és polgárháború idejéből. Vajon az ezek elleni per is nyilvános lesz? - Hogy képzelhető el, hogy a perek során senki sem esik ki szerepéből, senki sem kiált a terembe: 'Ez itt csalás! Ezek a jegyzőkönyvek az első szótól az utolsóig hazugságok!?'" Sötét lett, bezárták a parkot. Az utcákon mentünk. "Nincs lehetőség menekülésre? Hagynunk kell, hogy nyulakként levágjanak bennünket? - Hogy tudtuk ezt évekig kritika nélkül tűrni? - De éppen ebben akartunk hinni. Most fizetnünk kell hitünkért." - Ez volt utolsó találkozásunk. A következő találkozón két órán át hiába vártam. Heinrich Kurellát a pályaudvar felé vezető úton tartóztatták le. A Krímbe akart utazni, és a Fekete tengeren keresztül elmenekülni.

A megvetettek

Már jóval Neumann letartóztatása előtt politikailag megvetettként éltünk. Heinz Neumannt 1932 elején politikai elhajlás miatt kizárták a német kommunista párt végrehajtó bizottságából. Más véleménye volt a nemzeti szocializmus elleni küzdelemről, mint Sztálinnak. 1934-ben ugyan leadott egy önkritikus nyilatkozatot, melyben magát sokféle hibával vádolta. De nem ment odáig, hogy magát nyilvánítsa bűnösnek a német fasizmus győzelme miatt, ahogy ezt a Komintern követelte tőle. Ezért "nem kielégítőként" elutasították nyilatkozatát. 

1935 májusában jöttünk Moszkvába. - Neumannt a svájci Regensburgi börtönből rendőri felügyelet alatt Le Havre-ba vitték egy orosz teherszállító hajóra. Már a hajón ezt mondta nekem: "Lehet, hogy Leningrádban lecsuknak." Nem így lett. Sőt, Moszkvában szobát kaptunk a Lux szállodában, a Komintern közösségi házában, ami valószínűleg tévedés eredménye volt, mert mert már megérkezésünk napján telefonált Wilhelm Pieck, a KPD (Német Kommunista Párt) akkor főtitkára, hogy rögtön költözzünk át a Balcsuk nevű emigráns-szállóba. "Parancsát" nem teljesítettük. 

Moszkvában fojtogató volt a légkör. Volt politikai barátok nem merték egymást meglátogatni. A Lux szállodába csak engedéllyel lehetett belépni. Minden látogató nevét följegyezték. Ezzel az NKVD nagyszerűen ellenőrizte a szállodát. A szobákban levő telefonokat lehallgatták. Mindig recsegést vettünk észre, mikor a kapcsolat létrejött. Természetesen a levelezést is cenzúrázták. - A félelem a kémektől olyan formát öltött, hogy jóbarátok, ha mégis meg merték látogatni egymást, odasúgták egymásnak:

"Megvizsgáltátok szobátokat, hogy nincs-e lehallgatókészülék benne? Nincs valahol egy mikrofon? Talán a lámpában? Talán a telefonban?" Volt, hogy egy ismerős minden konnektort átvizsgált, hogy nincs-e membrán bennük.

Aligha volt olyan emigráns, akit az utóbbi tíz évben legalább egyszer nem vádoltak volna "elhajlással". Ezzel szorította a "Komintern személyzeti osztálya" vagy a "nemzetközi ellenőrző bizottság" mindenki torkát. "Adj le egy beismerő vallomást. Ismerd be politikai hibáidat. Kövesd az éberség utasítását, és mutasd be kíméletlenül minden ember kritikus álláspontját, akivel csak találkozol. Jegyzőkönyveztess környezetedben minden megnyilatkozást, amely elhajlásnak tűnik. Csak akkor leszünk meggyőződve párthűségedről és akkor fogunk neked munkát adni."

Moszkvai tartózkodásunk két éve alatt egészen Neumann letartóztatásáig nem volt hónap, amikor ne hívták volna be vagy a 'nemzetközi ellenőrző bizottsághoz', vagy a 'külföldi dolgozók személyzeti osztályához' - ennél a kiadónál voltunk fordítók. Vagy azt követelték tőle, hogy adjon kielégítő nyilatkozatot politikai hibáiról, vagy kritikus, pártellenes megnyilatkozásaiért vonták felelősségre.

Neumann és én tulajdonképpen megérkezésünk napjától foglyok voltunk a Szovjetunióban, és az összes ott élő emigránsnak, hozzánk hasonlóan nem volt lehetősége elhagyni az országot, kivéve egy Komintern megbízással. - Moszkvában élt pl. a német író, Alfred Kurella. A francia író, Henri Barbusse végrendeletében Alfred Kurellát bízta meg azzal, hogy irodalmi hagyatékát földolgozza és kiadja. Ez a munka természetesen csak Párizsban volt elvégezhető. Az NKVD nem adott Alfred Kurellának kiutazás engedélyt.

Egy szeptemberi éjszakán - Michailina, aki az utóbbi időben kissé betegesebb volt, már lefeküdt - hirtelen a folyosóról behangzó NKVD csizmák hangjára ébredtünk. Ezekkel a szavakkal: "Van fegyverük?" két egyenruhás lépett szobánkba. Letartóztatásomat vártam, és megmondtam nevemet. De még nem én voltam soron. A látogatók szobatársamhoz, Michailinához jöttek. Izgatottságában nem tudott fölöltözni. Megtört hangon kért türelmet. - Meg akarták akadályozni, hogy bőröndjét magával vigye. - Búcsúzóul azt mondtam neki: "Michailina, hamarosan maga után jövök."

Ezen az éjszakán letartóztatták az összes lengyel kominternes hátramaradt nőt. Az NKVD busszal szállította el őket. - Évek múlva véletlenül megtudtam, hogy a hatvan éves Michailinát nyolc év koncentrációs táborra ítélték. 

Így apránként eladogattam könyveimet. A szépirodalmi könyveket már eladtam, a politikai könyvek voltak soron. Egyszer egy Hegel- és Lenin-kötetekkel teli bőrönddel mentem egy Gorkij utcai antikváriumba. Ott egy új eladó tűnt föl, aki nem illett ebbe a környezetbe. Minden mozdulata azt mutatta, hogy nem illik ide. Kinyitottam bőröndömet, és fölajánlottam neki könyveimet. Akkor kacagva azt mondta: "Mije van? Lenin és Hegel? Ilyen irodalmat ma nem vesznek. Inkább bűnügyi regényeket hozzon!" Aztán lapozgatott a könyvekben, látta a tulajdonos sok ceruzajegyzetét, megértően bólogatott, és azt mondta: "Természetesen mindent megveszünk" Szokatlanul magas árat fizetett. - Amikor a következő napokban újra lementem a pincehelyiségbe új könyvekkel, köztük két bűnügyi regénnyel, a szimpatikus eladó már nem volt ott. - Elmeséltem azt az élményt barátunknak, Lengyel Józsefnek. - "Tudod, ki volt ez? Illés Béla. Büntetésül tették a könyvesboltba. Néhány napja letartóztatták."

Illés Béla, egy magyar író, néhány hónappal, mielőtt találkoztam vele az antikváriumban, könyvet írt, melyben a moszkvai metróépítést dicsőítette. Regényének hőse az építkezés politikai vezetője volt. Illés könyve átment a cenzúrán, már kinyomtatták, és röviddel az eladás kezdete előtt állt - ekkor a metróépítés vezetője, egy orosz, öngyilkos lett. Illés Béla könyvét bezúzták, neki pártbüntetést adtak, és elbocsátották állásából. Hazament, beült a fürdőkádba és föltekerte a gázcsapot. De megmentették, és visszahozták az életbe. Büntetésből kellett eladóvá válnia.

Élet az engedély visszavonásáig.

A korai orosz tél már elkezdődött. amikor a szállodaparancsnoknak, Gurevicsnek eszébe jutottam, és kidobott a Nep-szárnyból. Charlotte Scheckenreutherrel, az ismert német kommunistának, Hugo Eberleinnak feleségével együtt egy helyiségbe költöztetett, mely egy volt műhely fölött volt. Az ablakok nem zártak, a tűzhely szét volt esve, és az orosz tél állt előttünk. - A Nep szárnyban még volt központi fűtés, itt azonban pár rubelünkből fűtőanyagot is kellett venni. A pénz egyre fogyott, így főzőközösséget alkottunk, Werner, Hugo Eberlein tizenhét éves fia, Julius Gebhard, akinek a feleségét tartóztatták le, Charlotte Scheckenreuther és én. Az egyetlen kereső Werner Eberlein volt. Apja letartóztatása után otthagyta a "Karl-Liebknecht iskolát", és most szállítómunkásként dolgozott. Havonta 100 rubel körül keresett. Ez a pénz szűkösen elég volt arra, hogy megvegye az élelmiszert magának. Akkoriban egy kiló marhahús 9 és 10 rubel között került, disznóhús a szabadpiacon 17 rubel, 1 kiló vaj 16 és 22 rubel között, a legolcsóbb kenyér 90 kopek kilónként. Cipő vagy ruha vételére egy munkás Werner keresetével nem is gondolhatott. Még emlékszem, hogy a női cipők ára 100 és 250 rubel között volt.

Mellettünk volt egy orosz fémmunkás családjának szobája, aki valaha a Kominternnél tevékenykedett. 1917-ben a forradalmárok oldalán harcolt. Apránként ismertük meg szomszédainkat. Együtt főztünk petróleumrezsón a folyosón egy asztalon. Beláttunk egymás edényeibe, és hamarosan megismertük egymást. A nő megismerte szükséghelyzetünket, és megkérdezte, hol adtuk el dolgainkat. "Természetesen a szabadpiacon és a bizományi üzletekben." - Ott jól átvágják önöket szerény orosztudásukkal. Ha akarják, segítek önöknek. Az utóbbi időben a hónap végén szinte mindig el kell adnom valamit, ha nem elég a pénz." Így történt, hogy együtt mentünk, és segített, ahol tudott. - Egy orosz nő, egy idegen, mert velünk az utcán menni, azon fáradozott, hogy ne éhezzünk, míg elvtársaink többsége annyi bátorságot sem vett magának, hogy az utcán üdvözöljön bennünket. Így demoralizáltak bennünket a Komintern "éberség" és "nyilatkozatok" szabályai.

Megtudtam, hogy már régen ki kellett volna költöznie szobájából, mert férje már nem dolgozott a Kominternnél, de szerencséje egy fia a Vörös Hadseregben szolgált; ilyenkor nem volt szabad kitenni a családot.

Amint beléptem szomszédasszonyom szobájába, meglepetten fedeztem föl a sarokban egy ikont. Forradalmi munkás, aki szentséget épít föl magánál? És ez a Komintern helyiségében? - Egy beszélgetés vele hamarosan fölvilágosított. A munka után az asztalnál ült és a Pravdát olvasta. A vezércikk a spanyol polgárháborúról szólt. Hirtelen dühösen morogta: "Ezek a kutyák fölgyújtják a templomokat, ezek az átkozott istentagadók!" Részvétteljesen kérdeztem: "A köztársaságpártiakra gondol?" - "Na természetesen erre a bandára gondolok!" Megrázva hallgattam Ennek a valaha forradalmi munkásnak a véleménye nagyon jellemző volt. Csalódott és megkeseredett a Szovjet-orosz állapotoktól visszatért a valláshoz, és a Pravda pozitív hozzáállása a spanyol köztársaságpártiakhoz elég volt számára, hogy fanatikusan elutasítsa őket.

A Lux szálloda hátsó udvarán különféle műhelyek voltak, többek között asztalosműhely, amely bútorokat készített a Komintern-épület és a közösségi ház részére, mert akkor nehéz feladat volt szovjet-Oroszországban, bútort vásárolni.

Szobánk ablaka az asztalosműhely bejáratára nyílt, és majdnem minden nap láttuk a német kommunista párt vezetőjét, Wilhelm Piecket, ahogy az asztalosműhelybe megy, hogy kikeresse a fafajtát új bútorai számára, és hogy ellenőrizze, hogy minden kívánsága szerint készült-e el. - Mikor az NKVD minden nap Komintern-tagokat tartóztatott le, mikor a fasiszta Németországban a forradalmár munkásokat üldözték, börtönbe zárták és kivégezték, Wilhelm Piecknek "bútor-gondjai" voltak.

1937 decemberében megint a Lubjanka ablakánál álltam, hogy 25 rubelemet befizessem. Éles "Evo Nyet!" (nincs ott) hallatszott. Megdöbbenve futottam a többi börtönökbe, Butyírka, Lefertovó, Szokolnyiki, és megint vissza a Lubjankába. Sehol nem találtam Heinz Neumannt. - Ott voltak még a különféle államügyészségek titkárságai. Ott állítólag felvilágosítást adtak a kivizsgálás állásáról vagy az ítéletről, melyet a családtag ellen hoztak. Minden foknak saját információs részlege volt. Minden váróteremben emberek százai álltak abban a reményben, hogy valamit megtudnak eltűnt rokonaikról. Néha szipogva kijött egy asszony a szobából, ahol informáltak, és azt hallottam: "Tíz év!" vagy "Távoli tábor levélírási tilalommal!". De a legtöbb semmit sem tudott meg. Nekem azt mondták, bárhova is fordultam: "Férje ügye nincs nálunk!". Kétségbeesve fordultam végül a legfelsőbb haditörvényszék információs ablakához. Ott húsznál nem több jólöltözött nő ült az előszobában, a várakozók között majdnem családias volt a hangnem. Többnyire letartóztatott magas pártfunkcionáriusok és tisztek feleségei voltak. Az információt egy NKVD tiszt adta. Nagyon udvarias és jólnevelt volt, és egész pontosan meghallgatta ügyemet. Aztán vissza kellett mennem a váróterembe, ahonnan fél óra múlva újra behívott. Viselkedése nagyon megváltozott, hűvösen ezt közölte: "A Neumann dossziéról semmiféle információt nem adhatunk ki."

Röviddel azután az a hír jutott fülembe, hogy Heinz Neumannt lelőtték. - Nem, ezt nem hittem el. Ahhoz kellett volna egy per, vagy közöltek volna velem valamit.

1938 januárban egy délután kopogtak ajtónkon. Két NKVD tisztviselő lépett be. Eljött az időm! Nem, a nekem átadott cédulán nem állt semmi letartóztatásról. "Heinz Neumann tulajdonának elkobzása". Kinyitották a szekrényeket. Az utolsó fehérneműt és egy öltönyt, melyet azért raktam el, hogy hátha hazajön, oda kellett adnom nekik, és akkor meglátták az írógépet. Harcolni kezdtem érte, azt állítva, hogy ez a munkaeszközöm, de ez nem használt. Elvették tőlem az utolsó pénzkeresési lehetőséget. - "A tulajdon elkobzása" azt jelentette, hogy a bebörtönzöttet legalább tíz évi börtön várja. Ugyanazon a napon Heinrich Kurella tulajdonát is elkobozták.

A letartóztatások folytatódtak. Kun Béla és a magyarországi emigránsok kerültek sorra. 1938 februárjában barátomat, Lengyel Józsefet vitték el. Felesége velem együtt állt sorba a különféle börtönökben, és ott kereste férjét hétről hétre.

Már 1937 májusában, röviddel férjem eltűnte után levelezőlapon közöltem Babette nővéremmel, aki Párizsban élt emigrációban, hogy mi történt. Természetesnek vettem, hogy mostantól kezdve levelezésemet cenzúrázzák, ezért arra kértem, hogy postán maradó levélben válaszoljon. Így leveleztünk levelezőlapokon egészen az én letartóztatásomig. Lényegtelen mondatok közé tettünk minden fontos közlendőt. Így nővérem tudott reménytelen helyzetemről és megpróbált segíteni. Egy nap berendeltek a vámhoz. Ott csomagot adtak át két selyemruhával, melyet Prágában ismeretlen feladó adott föl. A ruhákat rögtön eladtam a szabadpiacon, és egy hónapig azok árából éltem. Másszor a postás 200 rubelt hozott. Feladó: Buber Iván, Moszkva, moszkvai cím. Elmentem az adott címre, az a védelmi minisztérium címe volt. Aztán 1938-ban újra egy levelezőlap: "Várj egy kicsit, hamarosan segítünk neked!" egy héttel később levelet kaptam a moszkvai francia követségtől, mely meghívott egy beszélgetésre. Mielőtt útra keltem, elbúcsúztam barátaimtól, minden pénzemet, fogkefét és szappant tettem táskámba, mert külképviseletek elhagyásakor mindennapos volt a letartóztatás. Sok kis utcán mentem keresztül a követség felé vezető úton, hogy lássam, követnek-e. A francia követség előtt őrszem állt és gyanús kinézetű civilek. Egymásnak ellenmondó érzések rohantak meg. Menjek be? Talán tényleg megmentenek, nem fognak le, nem kerülök Szibériába. Talán menedéket adnak ebben a házban?

A konzul elmondta, hogy Párizsból távirat érkezett, melyben az áll, hogy a francia kormány kész 'Sauf Conduit'-ot (biztonságos lebonyolítást) adni nekem párizsi utamra, és három hónapnyi tartózkodási engedélyt adnak. "Remélhetem, hogy támogatni fogják kiutazási kérelmemet a Szovjetunióból?" A konzul ezt mondta: "Ön nem francia állampolgár, és az "oroszokkal" nem akarunk semmi vitát." Dadogtam valamit helyzetemről, férjemről, fenyegető letartóztatásomról. Csak megvonta vállát, és udvariasan elbúcsúzott tőlem.

Hazamentem a konzulátusról, és néhány nap múlva a 'Sauf Conduit'-tal elmentem az útlevélhivatalba, hogy kiutazási vízumot kérjek. Ott elcsodálkoztak. Hogy jutottam németként egy francia irathoz? Átvették kiutazási folyamodványomat és kaptam - mondd és írd- tizenkét napra tartózkodási engedélyt. Az érvényes rendelkezések értelmében nekem, mint német hátramaradottnak csak öt napra lett volna jogom. A következő napok és éjszakák félelem és remény közepette teltek. Le fognak rögtön tartóztatni? Vagy kapok kiutazási engedélyt?

Néhány hét múlva kétség nem fért hozzá - az oroszok nem engedtek kiutazni. Az NKVD számára ez egy okkal több volt letartóztatásomra. 

Tavasz lett. Már nem vártam. A bőröndöt, melyet Szibériába akartam vinni, már többször átpakoltam. Tartalmából mind több dolog vándorolt a piacra. Elfelejtettek volna? - Mégsem. Csak a letartóztatási parancsot tették el valahova, mert amikor 1938 június 19-én megkaptam, rajta az állt, hogy már 1937 október 15-én kiállították. Michailina egyszer azt mondta, hogy az ember hozzászokik a letartóztatottsághoz. Igaza volt. A két belépő NKVD tisztviselő és a "Van fegyvere?" kérdés már nem ijesztett meg.

Letartóztatva

Amikor hajnalban egy Ford autóban két NKVD őr között, lábam előtt bőrönddel utaztam Moszkva utcáin a Lubjanka felé, egy kivilágított óra és a megállapítás: "Ilyesmit ezután hosszú ideig nem fogsz látni" voltak utolsó benyomásaim a szabadságról, melyet ezután hét évre elvesztettem. Betértünk a Lubjanka udvarára; egy kapun át egy kis cellába vezettek, melyben egy asztal és egy sámli volt. Rögtön ezután kaptam egy hosszú kérdőívet, tollat és tintát. Megkezdődött a fölvételi eljárás. Miután mindent kitöltöttem, a tisztviselő egy úgynevezett "kutyaházba" vezetett. Ez keskeny ablak nélküli cella egy paddal, amelyen ülve az ember lába majdnem eléri az ajtót. A figyelőlyukat, egy kis lyukat az ajtón két percenként kinyitottak, és egy katona szeme volt látható mögötte. A cellában fény volt. Időnként bekapcsolt egy ventilátor, és egy lyukon az ajtó fölött hűvös, furcsa szagú levegő ömlött a cellába. Rövid idő után mélyen elaludtam, és akkor ébredtem, amikor kinyitották az ajtót, és fejjel előre kiestem.

Egy katona újra a folyosóra vezetett. A folyosó csempézve volt, lépéseim úgy kopogtak, mint egy fürdőben. Egy helyiségben fehér kötényes asszony állt. Félig ápolónőnek, félig markotányosnőnek látszott. Ritkás sötét haj, drótszerű, mint a lószőrmatracból kiráncigált szőr fedte be homlokát, arccsontja vörösben játszott. Megérte első testi átkutatásomat. Prostituáltnak tűntem sajátmagam előtt. Attól a pillanattól nem voltam többet normális ember, csak egyetlen kívánságom volt, hogy egyszer sarkammal beletiporja arcába, ebbe a pofába a lószőrrel.

Aztán újra megvilágított folyosókon, lépcsőkön mentünk fölfelé, míg egy ajtó kinyílt, és egy kis helyiségben álltam három ággyal és néhány sámlival. A rácsos ablakon keresztül fönt a falon nappali fény jött be. Egy priccsen egy asszony ült és békésen keresgélt zsákjában. Önuralmát teljesen megőrizte. Csodálkozva láttam, hogy több kisebb zsákot húzott ki csomagjából. Különféle nagyságú zsákokat. Észrevette csodálkozásomat, és elmagyarázta: "A nagy zsák a ruháknak van, hogy Szibériában ne lopják el őket, a közepes a kenyérnek, az ott a száraz kenyérnek, a kicsibe a só jön. Igen, most jobban előkészültem, mint legutóbb. Akkor Zsenya (feleség)-ként ültem, és néhány hónap vizsgálati fogság után elengedtek. Volt időm előkészülni az új letartóztatásra 'saját ügyemben'." - Kinyitották az ajtót, új fogolytárs jött be, aki kétségbeesetten zokogott és ártatlanságát hangoztatta. Röviddel ezután új cellába vittek, ahol két priccs volt. Az ablak előtt bádogdoboz függött, így az eget nem lehetett látni, de be kell vallanom, eszembe sem jutott, hogy az eget keressem, a jövőtől való aggodalom teljesen hatalmába kerített. Minden zörejnél a folyosóról az ajtóra bámultam. A zár megnyikordult, egy fiatal lány sárga nyári ruhában, friss arccal, sötétbarna loknikkal jött be. Egy mozdulattal ráült a priccsre és remegett a nevetéstől. "Milyen igaza volt anyámnak!" prüszkölte. "Amikor ma először vettem föl ezt a ruhát, azt mondta: 'Talán ezzel az új ruhával életed új szakasza kezdődik.' Már most megkezdődött!" és új nevetési roham következett. Gondtalanul elmesélte ezután, hogy az egyetemről kijövet fogták el. Orvostanhallgató volt. Két férfi fölszólította, hogy szálljon be egy autóba, és most idejutott, ebbe a cellába. Állítólag fogalma sem volt róla, hogy miért tartóztatták le. 

Ebben a cellában is minden pár percben zörgött a kémlelőnyílás. Ez a nyílás, hogy rémületesebb legyen, nagy emberszem-formájú volt, így az ember mindig úgy érezte, hogy bámulják. - Először ettem bádogtálból, ami barna, kerek kutyatál volt. A híg lencseleves, mely nem volt rossz-szagú, valahogy nem ízlett. Ehhez egy saroknyi orosz fekete kenyér járt, a napi adag, melyet egyébként nagyon kedveltem, de a Lubjanka elvette tőle a kedvemet. 

Kapartak az ajtón, kinyitották a csapóajtót, és katonásan fölszólították csinos szobatársnőmet, hogy "készüljön dolgok nélkül". Egyenesre simította ruháját, végigsimította haját és mosolyogva kiment. 

Most mindjárt én következem! Vajon tudnak-e valamit titkos találkozásaimról Heinrich Kurellával vagy Joseph Lengyellel? Vajon valamelyik megjegyzésem ezeket lebuktatta? Bárcsak jobban tudnék oroszul! És izgalmamban első öt lépés előre, öt lépés vissza mozgásomat végeztem a cellában. - Nem telt el több, mint két óra, amikor a lány visszatért. Nem mert beszélni, csak félve nézett a kémlelőlyukra. Egy szót sem lehetett kiszedni belőle.

Újra kinyitották az ajtót. Egy új, egy idős nő paraszti ruhában és kis csomaggal jött be. Föllélegezve ült le, és elégedetten bólintva nézett körül a cellában: "Hála Istennek, hogy életemben még egyszer Moszkvába jöhettem. Folyton ezt kívántam magamnak. Milyen kellemes itt. Van fény, meleg van, van mit enni, és itt olyan tiszta. Nem kell semmitől sem félni." Azt hittem megőrült. De aztán elmesélte, hogy mint szociális forradalmárt évekkel ezelőtt 'szabad száműzetésbe' Szibériába küldték. Ott magányosan élt egy szemljankában (földkunyhó). "Ha a parasztok nem lettek volna irgalmasak, és nem hoztak volna ennivalót, éhenhaltam volna. Ó, és a magány! Egyetlen társaságom egy macska volt. És a gondok a fával, a hosszú, hosszú tél. Mindig arról álmodtam, hogy még egyszer Moszkvába jövök. - Most újra emberek között vagyok - Milyen boldog vagyok!" Mikor még csodálkozva hallgattam ezt a volt tagját a cári rendszer alatti terrorista szervezetnek, megint kopogtak a csapóajtón: "készüljön dolgok nélkül" A fiatal lányt másodszor vitték kihallgatásra. Ez ment egész éjszaka. Egy vagy két óra múlva visszatért tíz percre a cellába. Nem szólt semmit, rögtön a priccsre feküdt és elaludt. De mindig kirántották alvásából. Az úgynevezett lánckihallgatás az NKVD kedvelt módszere.

Egész éjszaka égett a lámpa. Egy sámlin ültem a fal mellett, mert csak két priccsünk volt. Egyiken békésen szuszogva aludt a szociális forradalmár. 

Fent a résen az ablakdoboz és a fal között már nappali fény volt látható, mikor a lány új ruhájában újra visszajött. Görnyedten ült velem szemben egy sámlin és szipogva mesélte: "Barátomat is letartóztatták. Ő is diák. Micsoda őrület, állítólag merényletet készített elő, merényletet Sztálinra, és szerintük én tudtam erről. Istenem! Istenem!" Arca a sírástól feldagadt és szét volt kenve. Már nem gondolt rendetlen hajára és összegyűrt ruhájára. Az öregasszony anyai hangon beszélt hozzá, de ott minden vigasztalás hiábavaló volt.

Az öreg szociális forradalmárnő ágyán ültem és külföldről kellett neki mesélnem, Németországról, mindenről, ami az utóbbi években történt, életünkről Moszkvában. Stílusa olyan szeretetreméltó és lekötelező volt, hogy majdnem elfelejtettem a Lubjankát. Csak két napig voltunk ugyanabban a cellában, de megszerettem és csodáltam ezt a nagyszerű nőt. Életem legszebb bókját mondta el, mikor nevetve vállamra ütött és így szólt: "Te olyan vagy, aki nem fog meghalni Szibériában!"

A második nap kihallgatásra ment, és amikor visszajött, kuncogva mesélt élményéről a vizsgálóbírónál: "Mikor bemegyek, egy fiatal, alig huszonnégy éves legényke ül ott. Megkérdeztem: 'Na, fiam, már nincsenek idősebbek a GPU-nál? Már mindet letartóztatták?' Ekkor rámkiáltott és ezt mondta: 'Üljön le, polgártársnő' És elkezdte vádiratomat fölolvasni: 'Anna Pavlovnát... azzal vádoljuk, hogy terrort készített elő...' Eddig jutott. Ekkor félbeszakítottam és ezt mondtam: 'Nem, fivérkém, tévedsz! Ti készítitek elő a terrort, de mi fogunk lőni!' Ez egyáltalán nem tetszett neki, és rögtön visszaküldött a cellába." Ez az idős harcos mindazok után, amiket elszenvedett, még mindig bátran ragaszkodott politikai meggyőződéséhez.

A harmadik délután már búcsút kellett vennem első szobatársaimtól. Kihallgatás nélkül elvittek, és újra keresztülmentem a Lubjanka tisztára pucolt, csempés folyosóin. A fertőtlenítés és tetvetlenítés szaga ebben az előírás szerint takarított megsemmisítő gépezetben bénító aggodalommal töltött el. - Mielőtt teljesen magamhoz tértem volna, már az udvaron álltam egy nyitott fogolyszállító autó előtt. Mellett ugyanolyan autó állt, szintén egy 'fekete varjú', ahogy a "Zöld Minnát" (A rabszállító kocsi Németországban) Oroszországban nevezik. Ez a másik azonban nem fekete volt hanem hófehér, és fölirata:'Kenyér, zsemle, kalács' volt, Ez tehát álruhás varjú volt.

Kocsim belsejében apró zárkát nyitottak ki, kb. akkorát, mint egy katonai szekrény, és betoltak ebbe. Megint gyorsan utaztunk a moszkvai utcákon, ezúttal szekrénybe zárva. Távolról csöngettek a villamosok és autók dudáltak. Igen, kint úgy élnek, mintha semmi sem történt volna...

31-es cella

A fekete varjú fékezett, lassabban ment, valamilyen kaput nyitottak ki. Megjöttünk. Női hangokat hallottam, szekrényemet kinyitották, egy udvaron álltam kb. tíz nővel, idősek és fiatalok, csomagokkal és bőröndökkel. "Davaj, davaj. Indulás, indulás" parancsoltak a katonák és egy ajtón át egy nagy váróteremszerű helyiségbe taszítottak. "Hol vagyunk?" - "A Butyírkában." 

Egyszemélyes ablak nélküli cellákba tettek bennünket. Elkezdődött a felvételi eljárás. Elvették bőröndömet. Egy párnahuzatot, abban takarómat, és néhány fehérneműt meghagytak nekem. Egy NKVD-egyenruhás börtönőrnő vezetett a folyosókon keresztül, eközben rendszeresen mintha ritmust ütne, egy négyszögletes kulccsal zárjára ütött. - ezzel a zajjal figyelmeztette a szembejövő fogolymeneteket. Mert a foglyok soha nem láthatták a többi cella foglait. - A Butyírkában is ragyogóan megszervezték a rabok őrzését.

Amikor kinyitottak a 31-es cellát, szörnyülködve maradtam állva az ajtóban. Csak a 'Davaj' és a becsukódó ajtó lökése tolt be. Első gondolatom ez volt: Őrültek háza! Száz majdnem meztelen nő ült, feküdt, kucorgott a deszkákon szorosan egymás mellett. Az egész helyiség egyetlen tolongás volt, a levegőt alig lehetett belélegezni. A cellát zümmögés töltötte be, mindenki suttogott. Senki sem fordult hozzám. Ott álltam csomagommal. Aztán zavartan a deszkák szélére ültem és ránéztem az arcok tömegére. Egy valaki négy lábon előre jött, míg mellettem ült, és ezt suttogta: "Te német vagy, ez rögtön látható?" Käthe Schulz volt Berlinből, vörösesszőke, karcsú nő szeretetre méltó gyerekarccal, aki enyhén selypítve hamisítatlan berlini hangsúllyal beszélt. "Itt csak suttoghatsz, ne menj a deszkákon, csak mássz. Ez igazi majomketrec! A cellát huszonöt személynek építették, már száztízen vagyunk benne. Szólok a sztárosztának, hogy kapj helyet." És elkúszott.

Tasso Salpeter, grúz nő volt a sztároszta a 31-es cellában. Nagyon barátságosan üdvözölt: "Hol találunk önnek helyet? Kétségbeejtő a helyzet. Néhány napig ki kell bírnia a parasa mellett, míg jobb helyet nem találunk önnek." 

Így a parasa mellett feküdtem, ahogy a bilit az orosz börtönzsargonban nevezik. Parasa a Praszkovja, egy orosz női név becézett alakja. - "Szomszédom epileptikus volt, akit "rossz viselkedése" miatt ebbe a sarokba raktak, aztán azok a nők jöttek, akiknek se takarójuk, se kabátjuk nem volt, és akit senkit sem találtak, aki megengedte, hogy mellette legyenek. Ezeknek túl hideg volt az ablak mellet, de el kellett viselniük a bűzt. Hogy mind a száztíz nőnek helyet csináljanak, a huszonöt ágyat egymás mellé tették és deszkákkal látták el, az úgynevezett "nárisz"-szal. De nem csak az ágyakra, hanem a köztük levő folyosóra is deszkákat tettek, így az egész cella deszkákkal volt kirakva. Csak középen az ajtónál volt egy kis ösvény, ahol egy asztal volt sok sublóddal, melyekben bádogtányérjaink és a kenyér kapott helyet. A cella ajtaja mellett jobbra és balra hatalmas bili állt. Minden rabnak kb. 30 centiméter hely jutott. Háton aludni nem lehetett, ahhoz nem volt elég hely, és ha az ember éjjel meg akart fordulni, mert nem tudott csípője fájásától aludni, előbb a bal és jobb szomszédját is föl kellett ébresztenie, hogy egyszerre forduljanak meg. A cella sík felületen állt, és a régi, tapasztalt moszkvaiaktól hallottam, hogy a falakban még látni lehetett a helyeket, ahol gyűrűket építettek, melyre a megkötözött rabok láncát erősítették a forradalom előtti időkben. - De a cári idők rabjainak biztos volt egy előnye velünk szemben, ugyanis több helyük volt fekvésre, és nekem úgy tűnik, más előnyöket is éveztek.

Az első napok a 31-es cellában rémálomnak tűntek. A cella ablakai előtt átláthatatlan üvegből való dobozok függtek. Soha nem lett igazán nappal a helyiségben. Először nem tudtam megkülönböztetni a meztelen nőket. Senki sem beszélt hangosan, sokan jelekkel értekeztek. Az ablakok alatti sarkokban kucorogtak, elmélyülve valamilyen munkában. Némelyik test kékesfehér volt. És a bűz! Mindig, ha valaki fölemelte a parasa fedelét, majdnem hánynom kellett. És emellett kell ennem és aludnom! Szomszédom, akinek sajátosan vonzó arca volt egy mástól messze álló szemekkel, félénk és ellenséges volt velem szemben. Rögtön az első nap, egy számomra érthetetlen sziszegő szóváltás után a tőle balra fekvővel rohama volt. Leesett a deszkákról a kőre, pont a parasa melletti pocsolyába. - Az arcok izzadságtól voltak nedvesek, és a melegtől föl voltak puffadva. A szemben levő falhoz egy nő támaszkodott, aki evés után nyögött, és magát fojtogatva egy kendőbe hányt. Sovány felsőteste teljesen meztelen volt, petyhüdt melle hasáig függött. Mind csak azt gondoltam: Miért nem takarja be magát? - Még nem tudtam, milyen gyorsan vesztik el a nők érzésüket testük iránt a fogságban. - Egy másik, fekete selyemtrikó-nadrágban homályosan bámult maga elé, és folyton szőröket tépkedett ki állából. Egyvalaki feje szomszédja ölében volt, aki szakszerűen tetveket keresett fejében. Némelyek a tilalom ellenére egész nap aludtak, és bűzössé tették a levegőt. Egy kövér izgatott szemekkel állandóan mozgott. Nagy fenekével egyik csoporttól a másikig mászott és valamilyen titkos tevékenységet irányított. 

Tasso helye ott volt, ahol a cella fala előreugrott. Pillantásom lenyugodott ezen a szép arcon. Sötét, sugárzó szemei voltak, olyan szemöldökkel, mint egy madár szárnya, energikus, hajlott orra, kifejező szája. Fogai fehérjét nem lehetett volna túlszárnyalni. De mozgása tetszett nekem a legjobban. Ő volt az egyetlen, aki járhatott a deszkákon, mert az ajtóhoz kellett mennie, és a "korpusznojjal", a folyosó vezetőjével vagy a börtönőrökkel kellett tárgyalnia. Ügyes diplomáciájával sok büntetéstől mentett meg bennünket. Soha nem vesztette el humorát. Mikor egy idő után összebarátkoztunk, minden reggel úgy üdvözölt, hogy fekete copfjai végét orra alá szorította, mint egy függő bajuszt, és szemét ravaszul hunyorította. Mindketten tudtuk, melyik honfitársára gondol.

Ebben az áttekinthetetlen káoszban Käthe Schulz lett a jó angyalom. Tulajdonképpen Käthe Schmidt volt a neve, de az NKVD hamis útlevelébe írt neve alapján tartotta számon. Ezt a módszert szívesen használták külföldi emigránsok esetén, mert ezáltal a rokonok érdeklődését el lehetett lehetetleníteni. Käthe berlini munkáslány volt. Tizenhét évesen már a kommunista ifjúsági szervezet tagja volt. Horst Wessel legyilkolása után 1931-ben letartóztatták, mert ugyanabban a kommunista utcai cellában tevékenykedett, mint Ali Höhler, Horst Wessel gyilkosa. Az ezután következő perben szabadon engedték. De amikor 1933-ban a nemzeti szocialisták hatalomra kerültek és újra fölvették a Horst Wessel pert, Käthe Schulzot segítették elmenekülni Németországból. Prágán keresztül jött Moszkvába és a Komintern OMS osztályán (nemzetközi kapcsolatok osztálya) kezdett gépírónőként. 1937-ben letartóztatták főnökét, Abramov-Mirovot és az osztály minden dolgozóját. Azt mesélték, Abramov-Mirovot azzal vádolták, hogy egyszerre tizenöt ország javára kémkedett. - Käthe vádja így hangzott: "Abramov-Mirov kémtevékenységének támogatása." "Tudod, Grete, nem félek. A párt biztos meg fog menteni. Ők tudják, hogy ártatlan vagyok." mondta gyermekien hívő hangon. "Melyik pártra gondolsz?" - "Természetesen a KPD-re. Wilhelm Pieck nagyon jól ismer!" Megpróbáltam óvni: "Csak nem hiszed, hogy egyetlen lépést is tesz érted? Ő az NKVD cinkosa, aki szorgalmasan beköpi volt elvtársait, hogy saját bőrét mentse." De minden kifogásom lepattant rendíthetetlen naivitásáról. Később elkerültem az ilyen beszélgetéseket, mert láttam, hogy értelmetlenek voltak. Csak 1940-ben, amikor engem Németországnak adtak át, tudtam meg egy némettől, aki közép-Szibériából jött, hogy találkozott Käthe Schulz-cal, aki Távolkeletre volt úton, és tíz évre ítélték. Käthe gyenge fizikumú nagyvárosi lány volt, aki már a vizsgálati fogságban gyakran elvesztette eszméletét. Hogy tudna tíz év Szibériát túlélni! - Mindig magam előtt látom, ahogy az ítélethirdetés előtti estén óvatosan a fekvők között mozgott, mindkét kezében egy gyufásdoboz, az egyikben vazelin, a másikban mentolos krém, és halkan, mint egy fagylalteladó kiáltotta: "Mentol! Vazelin! Kinek nincs még? Ki szeretne?" Az egész cella szívből szerette.

Volt még egy német a 31-es cellában, Grete Sonntag Mannheim-Viernheimból. Igazi neve Anne Krüger volt. Már nyolc hónapja ült vizsgálati fogságban, mikor én a Butyírkába kerültem. Férjével együtt az orosz vidéken dolgozott egy bőrgyárban, és mindkettőjüket 1937-ben tartóztatták le a forradalmi ünnep előestéjén. A vád így hangzott: Ellenforradalmi agitáció. - Egész nap nem beszélt semmit. Arca a keserűségtől el volt torzulva. A szája sarka lefelé állt. Sötétbarna egyenes haját lófarokba kötötte össze. Dolgaira gondosan vigyázott. Csak annyija volt, amit magán hordott. Minden este kisimította pár ruhadarabját, és a legkisebb lyukat is befoltozta. Nagyon büszke volt a hosszúszárú csizmára, melyet a bőrgyárban kapott jó munkájáért. Mivel egy szót sem beszélt oroszul, állandóan úgy érezte, hogy támadják és becsapják. Azt állította, rosszakat mondanak róla. Napról-napra ellenségesebb lett. Hosszú idő telt el, míg vádjáról beszélt velem. "Mindig, jó kommunista voltam, égész életemben gyárban dolgoztam, soha nem tettem semmi jogtalant. Mit akarnak tőlem egyáltalán?" - 1936/37-ben minden gyárban, ahol német munkások dolgoztak, elkezdték kiutasításukat a hitleri Németországba. A bőrgyárban izgatott viták folytak erről. Grete Sonntag egy vitában ezt mondta egy fiatal német munkásnak: "Te nyugodtan visszamehetsz Németországba, te nem voltál a KPD-ben, és nem vagy terhelve." Ezt a beszélgetést hallotta egy másik német munkás, és megvádolta Gretet az NKVD-nél. Errefel letartóztatták és megvádolták. Grete Sonntagot később, ugyanazon a napon, mint engem öt év koncentrációs táborra ítélték. Erről még később szó lesz.

A Butyírkában reggel fél négykor kezdődött a nap a "Elkészülni szemlére! Davaj! Davaj! Gyorsabban! Gyorsabban!" fölhívással. Erre mindenki izgatottan elkezdte a mosóeszközös zacskót kereste, mindenki lehetőleg gyorsan akart kezdeni. A mosdóban, amibe a száztíz nőt vezették, öt WC volt és tíz vízcsap. A WC-k nyitottak voltak, egy lyuk a földben, ülőhely nélkül. Mindegyik előtt rögtön sorok alakultak, a vízcsapok előtt is. Képzeljük el, mit jelent, WC-zni, mikor húsz többé-kevésbé dühös szempár figyel, és buzdító, gúnyos odaszólásokkal nem spórolnak, mert minden várakozó szeretne sorra kerülni. Ugyanez volt a vízcsapoknál. Aki túlzott tisztasági igényekkel lépett föl, azt kellemetlen meglepetések érhették. Az egész folyamat a száztíz személynek összesen maximum negyven percig tartott.

Egy idő múlva helyem már nem a parasa mellett volt. Minden új rabbal közelebb kerültem az ablakhoz, és hamarosan Käthe Schulz és egy orosz tornatanárnő között voltam, akinek kedvenc játéka egy gyufajáték volt, amellyel kapcsolatban megtudhatta a játékos, hogy útja a szabadságba vagy Szibériába vezet-e. A játék természetesen tiltott volt, de minden meg volt tiltva a halk szundikálástól eltekintve. Tilos volt varrni, beszélni, énekelni, járkálni. Ennek ellenére szenvedélyes szeretettel varrtak és kötöttek. De az egész cella számára egyetlen tű és egy kevés cérna volt a lyukak bestoppolására és a gombok fölvarrására. Ha valakit egy ruhadarab varrásánál elcsíptek, megtiltották a sétát, a bevásárlást és a könyvtárba járást, rögtön az egész cella számára. De a rabok segítettek magukon. Gyufából csodaszép varrótűket készítettek. Gyufánk azért volt, mert dohányozhattunk. A durva cellafalon vagy egy kristálycukron addig dörzsöltük minden oldalról, míg egész vékony nem lett. Ezután az egyik végén, szintén dörzsöléssel hegyet alakítottunk ki, a másik végén óvatosan a körmünkkel lyukat csináltunk. Elképzelhető, hogy hány gyufa eltörik és tönkremegy, amíg egy tű sikerül. Ezek a tűk különösen alkalmasak voltak hímzésre. Volt aztán egy még rafináltabb fajta: Fésűjéből áldozott egy fogat az ember, és ugyanezzel az eljárással megdolgozta. A szent cellatűvel, melynek elvesztése kemény cellabüntetéseket eredményezett, miután azt egy gyufával izzó forróvá tettük, a fésűfok végére lyukat égettünk.

Cellánkban még egy ruhát is sikerült kiszabni és megvarrni egy nőnek, aki már régen ült vizsgálati fogságban, az utcán tartóztatták le, és egyetlen ruhája volt csak, amit magán hordott. - A moszkvai vizsgálati fogságban a rabok nem kaphattak otthonról küldeményt, nem volt rab-fehérnemű sem, nem volt ruha vagy takaró.
A börtön étkezdéjében csak törölközőket és férfi alsóingeket lehetett venni. Néhány rab vett hat törölközőt durva, nem kifehérített vászonból. De hogy szabjuk ki a ruhát, ha nincs ollónk? Ezt is megoldottuk. A szabásmintát egy gyufa kormos végével rajzoltuk a vászonra. Ezután összehajtottuk a ruhát a szabásvonal mentén, meggyújtottuk és rögtön kioltottuk a lángot - és az anyag a kívánt helyen ki volt égve. A cérnát régi ruhákból húztuk ki. Akinek trikó-ingje volt, egy fél év vizsgálati fogság után már csak a köldökéig ért. Alulról kezdtük bontani. Így szereztünk stoppolócérnát is a harisnyákhoz. Egyszerűen megrövidítettük a harisnyákat. Különösen közkedveltek voltak a tarka szálak pulóverekből és kabátokból hímzésre. Az oroszok mesterei voltak ennek a szakágnak. A törölközőruhát egy kövér lett hölgy, aki egyik csoporttól a másikig csúszott, a nyakkivágásnál és a szoknya szegélyén keresztmintával díszítette. Emlékezetemben ez az egyik legtündéribb nyáriruha modell.

A börtönélet egyik öröme volt a séta. Napi 20 percet, néha mindez éjszaka, nem kellett a deszkákon kucorogni, mozgatni lehetett a lábat, és levegőzni. De a börtönrend képes volt ezt a szórakozást is tönkretenni. Mikor beléptünk a keskeny börtönudvarra, mely körül magas falak voltak, ahol egy szál fű sem nőtt, elhangzott a parancs: "Kezeket hátra! Szemeket lesütni!" Két felügyelőnő őrizte a sétát. Párokban, szótlanul mentünk mindig körbe. - Egyszer egy varjú ült a fal szélén. Istenem, repülhet, ahova akar! Vajon fogok-e valaha egy réten menni? Néha távolról lehetett az utca zaját hallani, egyszer repülő repült börtönudvarunk fölött. Nyitott szájjal bámultunk fölfelé, míg egy rikoltó parancs visszahozott bennünket.

Az elvakítottak

Apránként megismertem orosz cellatársaimat. Milyen furcsa "politikaiak" voltak ezek? Tassotól eltekintve egyetlen orosz fogolytárstól sem hallottam egyetlen kritikus szót sem a szovjet kormányról. Ha csak a besúgástól való félelmükben hallgattak volna, az még felfogható lett volna, de volt egy pár klikk, akik egymással vetekedtek abban, hogy kinyilvánítsák alázatukat és párthűségüket. Szóvivőjük Katja Szemjonova volt. Harminc év körüli alacsony nő volt rövid egyenes hajjal, melyet egy fésűvel hátrahúzva viselt. A cellában férfi alsóinget hordott és rövid, fekete tornanadrágot. Mozgása hangsúlyozottan férfias volt. Időnként tornanadrágja derékrészén matatott, mintha egy bőrszíjat húzna feszesebbre, sétánál általában az első sorban ment kihúzott mellel és olyan arccal, minta felvonuláson menetelne. Ezzel a Katjával beszélgettem egyszer. A cella "pártarisztokrácia" erőteljesen gyanakodott rám, először is, mert külföldi voltam, másodszor, mert valószínűleg néhány kritikus megjegyzésemet hallották. De Katja beszélgetett velem, mert már 'régi' vizsgálati fogoly voltam. Megkérdezem: "Tulajdonképpen miért fogtak le?" - "Trockista rágalmazás áldozata vagyok. De meg fogok fizetni ezeknek a bűnözőknek. Gondolni fognak még rám!" így buzgott. "Tehát épp olyan ártatlan vagy, mint itt mindannyian?" folytattam a beszélgetést. Izgatottan mondta: "Hogy tudsz ilyet mondani! Csak saját esetemet ismerem és néhány barátomét. Tudnod kell, hogy olyan családból jövök, melyben kilenc sztahanovista van, üzememben pedig párton kívüli bolsevikként ismertek." - "De Katja, nem gondolod, hogy itt a cellában az összes nő pont olyan ártatlan, mint te? Sokukkal beszélgettél vádjukról. Nincs az a benyomásod, hogy őket is jogtalanul tartóztatták le?" Fanatikus arccal sziszegte: "Nem eleget tartóztatnak le! Védnünk kell magunkat az árulóktól! És ha pár ártatlant is talál. Ahol gyalulnak, ott hullanak a forgácsok." Itt egy ember semmit sem tanult saját sorsából. Tudta ugyan, hogy ő semmiféle bűnt nem követett el. De abból nem következtetett rabtársai ártatlanságra. Jogtalanságot követtek el vele szemben, de nem rendszer volt hibás, nem, trockista árulók voltak a felelősök. Noha nem volt párttag, de meggyőződéses kommunista volt. Ártatlan emberek tömeges letartóztatását elkerülhetetlen gondnak tekintette, amelybe bele kell törődni, mivel csakis a "nagy célt" kellett elérni. Ez az érzéketlenség mások szenvedéseivel szemben, a képesség hiánya, a tényleges összefüggéseket fölismerni, akkoriban jellemző volt a letartóztatott kommunistákra. Ez a hozzáállás néha még jobban elszomorított, mint a kilátástalan börtönélet. Katja Szemjonova különösen antipatikus eset volt, de nem volt egyedül, ezt egy történet bizonyítja, amit itt el akarok mesélni. Nekem egy évtizeddel később mesélték el, de részben ezekben a szörnyű években játszódott le.

Erich Schmidt német munkás fiatal kora óta csak a kommunista mozgalomnak élt. 1933-ban emigrálnia kellett, de nem találta fájdalmasnak hazája elvesztését, mert a Szovjetunióba utazott, vágyai országába, minden kommunista nagy hazájába. Ott együtt dolgozhatott az ottaniakkal a szocializmus fölépítésén, és ez neki elég jutalom volt. Ennek az előjognak ez érdekében morgás nélkül tűrte a szovjet élet keménységét, mert ez a hívő is hamarosan meg kellett, hogy állapítsa, hogy a Szovjetunió még nagyon kevéssé volt egy földi paradicsomhoz hasonló. Nem vesztette el hitét, annál is inkább, mert egyszer sikerült neki egy jogtalanságot kivédeni. Röviddel a Szovjetunióba való megérkezése után elvett egy lengyel nőt, akivel két gyereke volt. 1936-ban a nő hirtelen utasítást kapott, hogy három napon belül hagyja el a Szovjetuniót. Schmidt meg volt győződve, hogy tévedésről van szó. A Kominterntől az NKVD-hez ment, a "Vörös Segélytől" a KPD képviselethez, és végül tényleg győzött: a kiutasítási parancsot visszavonták. Ez hihetetlenül megerősítette hitét, és amikor 1936 végén őt is letartóztatták, ismét meg volt győződve arról, hogy "tévedés" áldozata, amelyet hamarosan tisztáznak. De hónapokig ült vizsgálati fogságban kihallgatás nélkül, és amikor végre először kihallgatták, meg kellett állapítania, hogy sem tévedésről, sem összecserélésről nincs szó. Neki, a lojális, feltétel nélkül hívő kommunistának ellenforradalmi tevékenységet vetettek szemére. Mintha fejbe ütötték volna. Napokig keresett visszaemlékezéseiben szavakat vagy tetteket, melyek nem álltak összhangban a párt kívánságaival vagy céljaival, de semmit nem talált. Lelkiismerete tiszta volt. Mind mélyebben süllyedt magába, nem beszélt cellatársaival, kétségbeesetten kereste a választ kérdéseire. De hirtelen megváltozott. Megint beszélt a többiekkel, arcvonásai kisimultak, nyugodtan és jól aludt. Még a tíz éves munkatábor ítéletet is önuralommal, mosolyogva fogadta el. Cellatársai azt hitték, megőrült, de valójában semmi más nem történt, mint az, hogy a keresett választ végre megtalálta. A megoldás nagyon egyszerű volt. Az NKVD élén egy ellenség, egy áruló, egy trockista ült. Ez az ember volt az igazi ellenforradalmár. Ártatlan embereket fogatott le, hogy gyengítse a bolsevista pártot. Így készítette elő a szovjet kormány bukását. Erich Schmidt vakon hitt Sztálin és a többi szovjet vezető bölcsességében. Előbb-utóbb meg kellett találniuk az árulót. Erich Schmidt abban bízva indult hosszú szibériai útjára, hogy hamarosan minden gyanútól megszabadítják, és visszatérhet családjához. Rögtön Vorkutába való megérkezése után megírt egy hosszú iratot, hogy minden esetre személyes ártatlanságát írásba adja. Beszámolt a párt iránti szeretetéről, fáradhatatlan munkájáról a párt szolgálatában, harcáról a nácik ellen emigrációja előtt. Minden gondolatáról, minden lépéséről beszámolt. Gyanúját, a választ kérdéseire elhallgatta. Átvették tőle az iratot, és tovább dolgoztatták a szénbányában. Nem történt semmi.

Egy nap azonban nem tudta titkát többet magának megtartani. Egy fogolytársának elmondta, akinek még annak a nevét is megmondta, akit trockista szabotőrnek tartott. Rövid idővel ezután a tábor NKVD-jének belső bírósága elé citálták, és további tíz év büntetésre ítélték ellenforradalmi agitáció miatt. A fogolytárs jelentette föl.

Összesen húsz évéből Erich Schmidt három évet ült le, amikor 1939 decemberében Moszkvába szállították. Tehát mégis igaza lett! Fölfedték az összeesküvést. Ártatlanul bebörtönözöttek ezrei, köztük ő is visszatérhetett családjához. De Moszkvában nem beszéltek szabadon engedésről. Csak új ítéletet kapott: Kiutasítás a Szovjetunió területéről. Amikor megkérdezte, hova utasítják ki, nem kapott választ kérdésére. Így történt, hogy Erich Schmidtet Breszt-Litovszkban ugyanazzal a transzporttal, mint engem adott át az NKVD az SS-nek.

Szászországi szülővárosában késlekedés nélkül elmondta, hogy mindig hívő kommunista volt és az is akar maradni. A gestapo nyilvánvalóan még nem találkozott ilyennel. Mint ártalmatlan őrültet kezelték és rövid idő után szabadon engedték. Röviddel azután behívták katonának, de elmondta, hogy meggyőződéses pacifista. Fejcsóválva helyezték a szanitécekhez. Így túlélte a háborút, és amikor 1945-ben hazatért, azt hitte, hogy álmai megvalósultak. A kommunizmus legalább Németországnak abban a részében győzött, ahol ő otthon volt. Rögtön fölajánlotta munkáját. Csak előbb még valami fontosat akart elintézni. Rehabilitációt szeretett volna. A vád szégyenét, hogy ellenforradalmár volt, szerette volna eltávolíttatni magáról. Ezenkívül megígérte neki az NKVD, hogy családját utánaküldik Németországba. Ezt az ígéretet még nem teljesítették. Erich Schmidt kérelmével egyik hivataltól a másikig ment, kérvényeket szerkesztett, órákig ült pártfunkcionáriusok előszobájában. Majdnem három évig harcolt rehabilitációjáért, míg, újabb letartóztatása előtt az utolsó percben menekült titokban Nyugat-Németországba. Ott hamarosan megtört emberként halt meg. De ezekben az utolsó években végre fölfogta, mi történt tényleg a Szovjetunióban.

Erich Schmidt esete különösen kemény elvakított-eset volt, de sok szempontból nem jellemző eset. A "trockista szabotőr" az NKVD élén, ahogy Schmidt elképzelte, és a "trockista áruló", akinek véleménye szerint Katja Szemjonova áldozatul esett, ugyanabba a legendás családba tartoznak.

Katja Szemjonova egyike volt azoknak, akik a "fegyelem" szót használták. Fegyelmezetten kell várnia a rabnak az írás napjáig, amelyet minden pár héten megtartanak, és amikor papírt és tintát adnak, hogy haszontalan folyamodványokat és panaszleveleket írjon a börtönigazgatóságnak vagy a vizsgálóbírónak. Fegyelmezetten kell a börtön előírásainak megfelelni, szalmazsák, takaró és párna nélkül feküdni a göcsörtös deszkákon, és megelégedni kb. 30 cm-nyi hellyel. Jaj annak, aki ezek miatt a szörnyű körülmények miatt panaszt mer emelni a börtön vezetőségénél. Nemcsak a börtön vezetősége tiltakozott efféle pimaszság ellen. Az orosz rabok többsége megvetett és elítélt egy ilyen nőt, mert "fegyelmezetlenül" viselkedett.

Női sorsok

Különösen azok a nők maradtak meg emlékezetemben, akik utánam jöttek, tehát az "újak". Vidéki börtönből hoztak be egy matematikus-hallgatónőt. Ahogy a deszkákon volt, már aludt. A szemlére erőszakkal kellett fölébreszteni. A fáradságtól ájultnak tűnt; aztán mosásnál láttuk a testét. Fekete hurkák voltak fenekén és combján. De nem ő volt az első ilyen jegyekkel. A kövér, izgatott szemű lett nőt kihallgatásnál kékre-zöldre verték.

Még nem voltam régen a Butyírkában, amikor Tasso hozzám jött és odasúgta: "Légy óvatosabb megjegyzéseiddel. Ne beszélj többet politikáról. A cellában kémek vannak!" Így kezdődött tulajdonképpen barátságunk, és apránként megtudtam történetét. Sztálin testőrsége egyik tisztjének volt a felesége. Férje Lettországból származott. Salpeter Jagoda, a belügyi komisszár és a GPU főnöke letartóztatása után megkapta annak lakását. A lakás teljesen be volt rendezve. Tasso, férje és egy barátjuk keresztülmentek a lakáson, hogy megnézzék azt. Egy szobába értek, amely közép-ázsiai stílusban volt berendezve, szőnyegek a falon és a padlón. A dívány fölött egy faliszőnyeg függött, melyen Sztálin képe volt. Tasso a képre mutatott, és azt mondta férjének: "Azt el kell rakni onnan".

Valamivel később Salpetert és Tassot letartóztatták. Amikor Tasso a kivizsgáló bíróhoz került, azt mondta, letartóztatásuk oka az volt, hogy a Sztálin képre mutatott, és azt mondta: "Neki el kell tűnnie." Határozottan tagadta ezt. Hozzá kell tennem, hogy a valódi ok nem ez volt Salpeter és Tasso letartóztatására. Tasso férjét valószínűleg a Vörös Hadsereg régi tisztjeinek letartóztatásával és a Szovjetunió marsalljainak kivégzésével kapcsolatban tartóztatták le, és Tassot, mint az ő feleségét csukták le. De mindig újra meg kellett állapítanom, hogy az NKVD mindig megkísérelt konkrét okot adni a letartóztatásra, azaz arra később jogot formálni. Az úgynevezett politikai bűnök esetén az okok "Ellenforradalmi agitáció", "Ellenforradalmi szervezkedés", "Előkészület fegyveres fölkelésre", "Terror előkészítése" és "Kémkedés" voltak. Egyszer a következő groteszk vádat hallottam: "Kémkedés valamilyen ország számára." A 31-es cella száztíz női foglya között ez az öt változat létezett, eltekintve néhány feleségtől, akik kihallgatás és kimondott vád nélkül kapták meg büntetésüket.

Vissza Tasso vádjához. Minden kihallgatáson tagadta, hogy ilyet mondott volna. Közös börtönéletünk során ritkán vitték Tassot kihallgatásra. A vizsgálati fogság alatt elválasztottak minket egymástól, de egy év múlva találkoztunk a karagandai koncentrációs táborban, és ott elmesélte a vizsgálat további menetét. Egy éjjel kivitték a cellából és sötétzárkába csukták. Tudta, hogy ez a vizsgálóbíró egy módszere arra, hogy vallomásra bírja. A lyukban, ahova berakták, nem volt sem ablak, sem ülőhely. A földön kucorgott a sötétben, és csak vizet és kenyeret kapott enni. Az ajtó fölött volt egy levegőzőlyuk. Egy nap ezen a lyukon keresztül egy vetítőgéppel képeket vetítettek a cella falára. Orosz tájakat, aztán kaukázusiakat - Tasso Grúz volt - aztán zenét kaukázusi népdalokkal. Tassot ez nem hatotta meg. Aztán gyerekképek jöttek, és képek gyerekholttestekkel. - Röviddel a letartóztatás előtt halt meg Tasso kétéves kislánya. Az utolsó képekkel együtt egy hang szólalt meg a lyukon keresztül: "Tasso, hazudsz! Tasso, hazudsz!".

Közvetlenül a vetítés után kihallgatásra vitték. A vizsgálóbíró felszólította, hogy valljon. Most is azt mondta, hogy nem mondta azt, amit állítanak. "Most le fogjuk leplezni" mondta gúnyosan a vizsgálóbíró. Az ajtó kinyílt, Tasso férjét vezették be vizsgálóbírója kíséretében. "Szörnyen nézett ki" mondta Tasso. "Nem mert rámnézni. Arca kiégett volt. Kezein vérvörös hurkákat láttam, mint amilyeneket hosszan viselt bilincsek okoznak. Vizsgálóbíróm ezt kérdezte: 'Vallani fog?' 'Nincs mit bevallanom.' feleltem 'Akkor arra kényszerülök, hogy férje vallomásával bebizonyítsuk, hogy hazudik.' A vizsgálóbíró ezután férjemhez fordult. 'Mit mondott felesége, mikor az új lakás szobáit bejárták?' Férjem most először emelte föl fejét és nézett rám aggodalmasan, aztán a vizsgálóbíróra nézett és hangsúlytalanul ezt mondta: 'Neki el kell tűnni!' 'Nem szégyelled magad? Hogy hazudhatsz így!' kiáltottam rá. Férjemet ezután kivezették. - Ezután a találkozás után nyolc évre ítéltek."

A két ablak közötti falon függött a börtönrend egy keménypapírra ragasztva. Csak pár napja voltam a 31-es cellában, és még nem voltam elég bátor, hogy egy olyan messze levő falhoz másszak, hogy megismerjem a börtön törvényeit, és azután elvitték a cellából. Mindenki azt gyanította, hogy ezután még szigorúbb rendeletek fogna jönni. De néhány nap múlva visszajött a keménypapír. Csak másik aláírás volt alatta. A régi börtönparancsnokot letartóztatták. Tartózkodásom alatt kétszer "cserélték ki" a Butyírka igazgatóját, és tartózkodásom vége felé teljesen eltűnt a börtönszabályzat a falról.

Különösen ijesztő volt az "obüszk", az átkutatás. Legalább négy hetente történt ez a szigorú eljárás. Éjszaka közepén fölhangzott: "Az egész cella elkészül, dolgokkal." A lehető leggyorsabban mindenki mindenét zsákjába pakolta. Mindenkinek csak egy gondolata volt: Minden tiltott dolognak el kell tűnnie! Ezért a küblihez rohantunk, hogy tárgyakat kidobjunk. Hihetetlennek tűnik, mi mindent állítottak elő a rabok a legszigorúbb tiltás ellenére. Volt ugyan bádogtálunk, de a nők több evőeszköz után vágyakoztak. És miből készítették? Fehér kenyérből, melyet nyállal kevertek. Ebből tálakat gyúrtak, melyeket kiszárítottak. Közkedveltek voltak a sakkfigurák kenyérből. A fehéreket fogpasztával kenték meg. A börtönvezetés természetesen megtiltotta a sakkozást is.

A nők aztán, halkan káromkodva kibotorkáltak az átkutatásra fenntartott helyiségbe. Elkezdődött az eljárás. Először testvizsgálat, majd a tárgyak átkutatása. Az első megalázó vizsgálatra gondolva mindig kivert a veríték. Az NKVD tisztviselőnő zseblámpával először szánkba, majd a másik testnyílásba világított be. A hónunk alatt is tarthattunk tárgyakat. Üvegcserepek, konzervdoboztetők, fémdarabok, kések, tükrök, stb után kutattak. Természetesen levelezés után is, azaz cédulák után. Ez a legnevetségesebb formákat vette föl. Alsóruhámban külföldi gyártási jelek voltak, melyeket az ellenőrző felügyelőnő valószínűleg titkos jeleknek vélt, és gondosan kivágta őket. Ugyanezt történt minden gumiszalaggal. Ezen esetleg fölakaszthatta magát az ember. A cipőket is igen gondosan megvizsgálták. Voltak felügyelőnők, akik a cipő talpát egyszerűen letépték. Ezután az illető Szibériában talp nélkül járkálhatott. - Egy ilyen "obüszk" órákig tartott.

A börtönvezetőség a cellákat időnként föloszlatta, nehogy a rabok túl jól megismerjék egymást, és szoros kapcsolatok épüljenek föl.

Egy másik cellából jött Franziska Levent-Levith, egy német. Danzigból volt, egy karmester lánya, aki az orosz Levent-Levith-hez ment férjhez. Férje az orosz kémszolgálatnál dolgozott. A legutóbbi években Angliában voltak, 1937-ben visszahívták őket Moszkvába. Egy éjszakát töltöttek a Metropol szállodában másnap együtt tartóztatták le őket. Franziska úgy jött a Butyírkába, hogy nem ismerte az oroszországi életet, nem beszélt oroszul. Nagytermetű szőke nő volt, már látszott rajta a pár hónapos vizsgálati fogság. Mindene ernyedt volt, még orcái is lecsüngtek. Ahogy az első pár szót váltottam vele, és az arcába néztem, az volt a benyomásom, hogy "Isten szerelmére, ez a nő őrült". Szemei egy pillanatig nem tudtak nyugodtam maradni, ide-oda mozogtak, mintha mozgó vonatot figyelnének, és aztán elkezdett izgatottan suttogni: "El kell neked valamit mesélnem. Az első cellám iskola volt az illegális munkának. Nem sikerült a vizsgám. Ugyanis vizsgázni kellett, mely megmutatta, hogy valaki alkalmas-e kémtevékenységre. "- " De Franziska, ilyesmi nincs, ez hülyeség." mondtam neki. "Csak te nem ismered, itt vannak olyan cellák, melyekben olyanok vannak, akiket erre a célra tartóztattak le. Ha sikerül a vizsga, akkor kijön az illető, és új munkára vezénylik. De én elbuktam. Egész különös dolgokat kellett tudni, amiket én nem fogtam föl. Például az alumíniumbögréken mindenki más és más színt használt, vöröset, kéket, zöldet, rózsaszínt, és én egy olyan színt kellett volna hogy válasszak, amilyet hozzám rendeltek. Ezt egyáltalán nem értettem meg. Ezért kinevettek." (A rabok a teljesen azonos küllemű alumíniumcsészéket jellel látják el, hogy teaosztáskor fölismerjék saját csészéjüket). "Ugyanígy sétánál voltak napok a nagy, más napok a kis kör számára. A többiek jeleket váltottak és arra vártak, hogy hibát csinálok. - A könyvtári könyvekben is voltak titokzatos jeleket, melyeket meg kellett volna fejtenem. Semmi sem sikerült! És most büntetésből elítélnek." Minden rabnak, aki németül tudott, újra elmesélte a történetet. Hamarosan senki sem akarta meghallgatni. Résztvevően kacagtak és a fejükre böktek. - Egyszer elmondta Franziska, hogy tudott kiszabni. Ez ötletet adott nekünk. Mi, németek olyan pólóingeket hordtunk, melyek az oroszoknak nagyon tetszettek. Franziska úgy gondolta, hogy két férfi alsóingből, melyeket a kantinban lehetett kapni, lehetne egy ilyen pólót varrni. Néhányan összeadták a pénzt, vettek négy alsóinget, és Franziska elkezdett, megbízóitól védve, dolgozni. A gyógyulási siker hatalmas volt! Mind ritkábban beszélt "titokzatos cellájáról", gondolatait teljesen elfoglalta a blúzvarrás. - Rövid idő múlva Franziska, anélkül, hogy kihallgatták volna, több nővel együtt este elhagyta a cellát. "Megkapják ítéletüket" vélték a szakértők.

Egy születésnap


Több mint egy hónap tartózkodás után a Butyírkában még mindig nem tudtam letartóztatásom okát. Ujjlenyomat adásán és fényképezésen kívül még nem szólítottak ki a cellából. Minden nap gazdagítottam tudásomat a kihallgatási módszerekről, a vádakról és az ítéletekről. Tasso fölvilágosított: "Legalábbis 'kémkedéssel' kell számolnod, lehet, hogy 'ellenforradalmi szervezkedéssel' is. Nem szabad megijedned, mindenki megijed. Mindenekelőtt a vizsgálóbíró előtt kell szilárdnak maradnod, és azt mondani, hogy soha nem foglalkoztál politikával, egész életedben csak háztartást vezettél és főztél. És a legfontosabb: Soha ne írj alá jegyzőkönyvet! Akkor sem, ha a vizsgálóbíró napokig állni hagy. Még mindig jobb, hosszan vizsgálati fogságban lenni, mint Szibériába kerülni." 

Apránként eltűnt félelmem az éjszakáktól. Megtanultam a deszkákon aludni, csípőm mindkét oldalán horzsolások keletkeztek, mint egy lónál, ahol a lószerszám fölhorzsolja az állat oldalát, és az állandó üldögélés miatt lábizmaim kezdtek visszafejlődni.

A bevásárlás nagy ünnep volt a 31-es cella számára. Minden rab, akinek pénze volt egy börtönbeli folyószámlán, részt vehetett rajta. Ha a cellának nem volt büntetése, ez kb. havonta egyszer fordult elő. Akkor kívánságlistát állítottunk össze. Kenyeret, Heringet, cukorkát, cukrot, szappant, néha fölvágottat és sajtot is lehetett kapni. A törölközőkről és alsóingekről már beszéltem. Néhány rabot a kantinhoz vezettek, hogy elhozza a dolgokat. Ünnepi érzés fogott el bennünket, szinte elfelejtettük, hogy a Butyírkában ülünk. A teljes bevásárlás egy részét visszatartottuk azoknak, akiknek semmijük sem volt. Ezenkívül mindenkinek, akinek pénze volt, kötelessége volt, legalább egyről gondoskodni, akinek semmije sem volt. - Aztán kiraktuk a kincseket az asztalra, és elkezdődött a szétosztás.

Első születésnapom a fogságban a butyírkai vizsgálati fogság idejére esett. Valamilyen listáról jegyezte meg Tasso a dátumot. Ebéd után mindig a falnak támaszkodva aludtam egyet. Mikor fölébredtem, lábaim előtt csodálatos születésnapi asztal volt. Néhány hímzett törölköző volt az asztalterítő, egy bádogedényben, melyben szintén egy törölköző volt, ajándékok voltak a legutolsó bevásárlásból, egy másik edényben "szendvicsek". Egy szállal vékony szeleteket vágtak a fekete kenyérből, és ebbe "salátát" tettek. A salátát a levesből kihalászott káposztadarabok apróra vágva, sóval és hagymával keverve jelentették, melyeket ínyencségnek tekintettek. Kenyérből formált betűkkel volt egy jókívánság az asztalon: "Teljesüljön minden kívánságod!" Fölébredésemkor Tasso átnyújtott egy "táviratot": Egy könyvtári könyvben apró betűkkel írva ez állt: "Átölellek! Heinz." Egy kenyérből készült Borosüveg is állt az asztalon, és egy virágvázában három rózsa, melyeket művészien vágtak ki hagymából. Teát öntöttünk a csészékbe, koccintottunk és nevettünk, - hirtelen kinyitották a cellaajtón levő kémlelőrés fedelét. Egy dühös felügyelőnő hangja hörögte: "Rögtön hozzák ide, ami ott van!" Megpróbáltunk mindent a deszkák alá dugni, de már túl késő volt. A felügyelőnő végignézte születésnapi ünnepségünket a kémlelőnyíláson keresztül. Az egész cellát bejelentette, és nyolc napig nem mehettünk sétálni. A következmény az volt, hogy Katja Szemjonova és klikkje heccelni kezdett Tasso ellen, "fegyelmezetlenként" kritizálták, és azzal vádolták, hogy egy külföldi érdekében elhanyagolja sztároszta-kötelességeit.

Grete Sonntagot kihallgatásra vitték és csak órák múlva jött kétségbe esve vissza. Másnap a deszkákon ült, és elfelejtette haját megfésülni. Láttam, ahogy állandóan mozgott a szája. Sajátmagával beszélt. Átmásztam hozzá, és elkezdett mesélni: "Tegnap a gyárunkban dolgozó munkással szembesítettek. Képzeld el, ez a disznó a vizsgálóbíró előtt megismételte, amit mondtam. Egész idáig tagadtam. Bárcsak meghalnék! Miért éppen velem történt ez meg."

Cellánkban jó néhány tisztfeleség ült. Megállapodtunk néhánnyal, akik kihallgatása már lezajlott, és hamarosan ítélethirdetésre mennek, hogy megpróbálnak jelet adni, hogy hány évet kaptak. Cellánk a földszinten volt, és az ablak előtt függő dobozon levő résen keresztül látható volt a börtönudvarra vezető lépcső néhány foka. Megbeszéltünk, hogy egyikünk figyelni fog, amikor az elítéltek sétára mennek. Akkor hátukon annyi ujjat mutatnak, ahány évet kaptak. A megbeszélés sikeres volt, öt ujjat láttunk. Nagy volt az öröm az oroszok között. "Csak öt év! Nagyszerű! Nemrég még feleségek soha nem szabadultak tíz évnél hamarabb!"

Egy nap jött egy új rab, aki az egész cellát megdöbbentette. Egy nő lágerruhában, sötétszürke szteppelt vattakabátban, ugyanilyen kerek sapka, magasszárú csizma. Sápadt madonnaarca volt, egyszerű, egyenes haja, melyet lófarokban hordott. Azt suttogtuk egymásnak: "Szibériából jön." Hosszú idő eltelt, míg beszélni kezdett. Először egy könyvet kért. Néhány nap múlva tudtuk, mi történt vele. Harminckét éves volt, tanárnő, apja pópa, akit kilenc éve "ellenforradalmi szervezkedés" miatt letartóztattak és tíz év lágerra ítélték. A Kolimai lágerból jött, a sarkkörön. Egy évet elengedtek neki jó magaviselet és példamutató munka miatt. Tudott egy pár magasszárú csizmát vásárolni. Elbocsátó levelében az állt, hogy haza kell utaznia. Ő azonban Moszkvába utazott, úgy ahogy a koncentrációs táborból jött, vattázott kabátban, kerek fülvédős sapkában és magasszárú csizmában az angol konzulátusra. Ott azt kérte, hogy engedjék meg, hogy kiutazzon Angliába, van ott egy nagynénje. A konzulátuson megígérték, hogy utána néznek az ügynek és udvariasan elbúcsúztak tőle. Az utcán letartóztatta az NKVD.

Nem mondta, mi történt vele a Lubjankában, csak arca és hallgatása árulta el. Amikor először láttam meztelenül a fürdőben, megijedtem teste halálos sápadtságától és laza húsától. Ez biztos a skorbut egy következménye volt. Látszott rajta a kilenc év koncentrációs tábor!

Rövid idő elteltével a tanárnőt dolgaival elvitték a cellából és elfelejtettük őt. Több hét telt el, majd egy "érdekes" új jött. Mindenki föltérdelt a deszkákra. "Ki ez? Egy néger a pápuáktól?" fáradtan feküdt egy nő a deszkákra. Haja egy csomóban állt a fején. "Kérek egy kis vizet!" Akkor megismertük tanárnőnket. Negyven nap sötétzárka után visszajött a cellába. Negyven napig nem mosdott, nem fésülködött, kenyéren és vízen ült a sötétben. Ezzel akarták arra kényszeríteni, hogy mondja el, mit mondott az angol követségen. Próbáltuk haját kifésülni, de nem sikerült, le kellett vágni azt. - Nem sokkal ezután elhagyta a cellát, és soha többé nem láttuk.

2. Ti rabjai a földnek

Kihallgatások

"Margarita Genrikova Buber-Nejman holmik nélkül" hangzott egy éjszaka a csapóajtóból. Senki sem jelentkezett. Először is, mert mélyen aludtam, másodszor, mert még nem reagáltam erre az érdekes névre. Szomszédaim néhány lökéssel visszahoztak a szörnyű valóságba. Kócosan, nyitott cipőkben botladoztam az alvókon keresztül az ajtóhoz. A folyosón egy felügyelőnő és egy katona állt. Megkérdezte nevemet, és felszólított, hogy kövessem. Hirtelen megragadták karomat, ki akartam rántani magamat, de a katona rendőri mozdulattal, mint egy bűnözőt tolt előre. Lépcső következett, szívem hevesen dobogott. A lépcső közepe be volt drótozva, hogy életunt rabok le ne tudjanak ugrani. Utána hosszú folyosó következett, a lépések zaját futószőnyeg fogta fel, az ajtókon kilincsek voltak, ez szabadságnak tűnt. Egy ajtó előtt megállt, a katona elengedte karomat, kinyitotta az ajtót, egy irodában álltam, az ablakok nyitva voltak, kintről nedves lomb szaga jött be. A falon Sztálin-kép volt, az íróasztal mögött erőteljes fiatalember ült fölhajtott ingujjal, egy korlátolt ember önbizalmával.

"Hogy hívják? Üljön le!" Vizsgálóbíróm németül beszélt velem. A kiejtésen fölismertem a volgai németet. Nem tudtam válaszolni. Nyelvem szinte megbénult, szám és torkom ki volt száradva. Csak gurgulázó hangok jöttek ki. Csak lenne egy cigarettám! Az asztalon volt cigaretta. További előkészületek nélkül fölolvasta a vádat. "Ön vádolva van ellenforradalmi szervezkedéssel és a szovjet állam elleni agitációval. Mi mondanivalója van erről?" Mit ért ez alatt? Ki jelenthetett engem föl? Tudnak vajon beszélgetésekről és találkozásokról? "Nem hall? Válaszoljon!" Hol és hogyan folytatott ellenforradalmi szervezkedést és agitációt?" - "Soha" - "Pimasz hazudozó! Gondolkozzon el még egyszer! Van időm! Álljon fel!" Cigarettára gyújtott. Hány órán keresztül kell állnom? - Volt, akinek három vagy négy napig is - A fény az ablakból nedves hársfalevelekre esett. Hol láttam már ezt? - "Utánagondolt?"- Még nem fejezte be a cigarettát. - "Emlékezete nagyon gyöngének látszik." - "Soha nem tettem semmit a Szovjetunió ellen." Lihegett és pattogott: "Ne hazudjon! Mindent tudunk önről!"
 
Tudnak látogatásomról a francia követségen? Milyen undorító arca van.

"Mikor és hol végeztem ellenforradalmi tevékenységet és agitációt?" - "Ezt én kérdem öntől! Ne legyen olyan pimasz! Azt hiszi, nincs eszközünk rá, hogy lefárasszuk? Ha tovább tagad, hónapokig, nem, évekig a cellában hagyom, míg észretér." És már megnyomott egy gombot íróasztalán. A katona bejött, s karomat fogva visszavezetett a büdös cellába. - Mikor Käthe oldalához másztam, nyitott szemekkel feküdt. Izgatottan várta visszatérésemet. Milyen jól esett ez! Meg tudtam volna simogatni.

Néhány nap múlva újra sorrakerültem. Elkezdődött ugyanaz a játék. Vizsgálóbíróm vallomásokat követelt, én arra kértem, hogy kérdezzen, mert el sem tudtam képzelni, hogy mit akar ezzel a váddal. Szörnyen aggódtam, hogy az NKVD tudhat valamit beszélgetéseimről barátaimmal. A második kihallgatás annyiban különbözött az elsőtől, hogy vizsgálóbíróm két cigarettát szívott el, mielőtt fenyegetésekkel és átkokkal visszaküldött cellámba. - Azon törtem a fejemet, milyen anyagra építették ezt a vádat. De vizsgálóbíróm már a harmadik kihallgatásnál megelégelte a dolgot. Valószínűleg megunt. "Most meg fogom önnek mondani, hol és mikor végzett ellenforradalmi szervezést és agitációt a szovjet állam ellen. Csak nem akarja tagadni, hogy 1931/32-ben a német kommunista pártban az ellenzékben volt.

"Soha nem voltam ellenzékben a német kommunista pártban." Még mielőtt rámüvöltött volna, folytattam, és durva hibát követtem el. - "Mi köze az ellenzéki álláspontnak a német kommunista pártban ellenforradalmi szervezéshez és agitációhoz a szovjet állam ellen?" Ekkor a volgai német hisztérikus ordításban tört ki: "Maga nemcsak ellenforradalmár, hanem trockista is!"

A következő kérdésekből láttam, hogy a vád ellenem azonos a férjem elleni váddal. "Mit tud Heinz Neumann frakciós tevékenységéről?" Természetesen azt hazudtam, hogy semmit sem tudtam róla, megpróbáltam elmagyarázni, hogy nekem, az egyszerű párttagnak nem volt betekintésem és ismereteim azokról a vitákról, melyek a párt központi bizottságában zajlottak. A kérdések és válaszok során világossá vált számomra, hogy én csak egy függvény, egy egész lényegtelen "eset" lehettem. A "Neumann csoportot" már nyilvánvalóan elítélték. A vizsgálóbírónak csak egy kívánsága maradhatott, a dolgot a lehető leggyorsabban befejezni. De hogyan?

Elkezdte írni a jegyzőkönyvet. Kezeírása hasonló volt agy könyvelőéhez Gustav Freytag "Tartozik és követel"-jéből, a mondatok, melyeket megfogalmazott, ugyanilyen stílusban íródtak. A jegyzőkönyvben olyan kérdések voltak, mint: "Részt vett Heinz Neumann frakciós munkájában a KPD-ben?" - "Ellenzékben volt?" - "Kivel tartott kapcsolatot Moszkvában?" - "Milyen politikai megbeszélések folytak szobájában a 'Lux' szállodában?" - "Ki látogatta férjét?"

Minden kérdést saját érdekemben igennel vagy nemmel válaszoltam meg. Természetesen soha nem hallottam beszélgetéseket, és csak olyan barátok jöttek, akik már nem voltak szovjet-Oroszországban. A vizsgálóbíró nem próbált nyilatkozatokat kizsarolni. Figyelmesen végigolvastam a német jegyzőkönyvet. Végül fölszólított: "Írja alá!" Becsületesen be kell vallanom, az volt az érzésem, hogy nyugodtan aláírhatom. Minden olyan rendezettnek és hibátlannak nézett ki. Ha nem írom alá, évekig hagy ebben a förtelmes vizsgálati fogságban ülni. De eszembe jutottak Tasso intései: "Ne írd alá, hamisítani fogják a jegyzőkönyvet!" Átkozódva küldött vissza cellámba a vizsgálóbíró. 

Két héttel ezután ismét éjjel hívattak. Ez alkalommal egy másik szobába kerültem egy másik vizsgálóbíróhoz. Ez oroszul beszélt. Átadott nekem egy cédulát, amelyen ez állt oroszul: "A vizsgálat eredménye az, hogy Margarita Genrikova Buber-Nejman bűnös ellenforradalmi szervezkedésben és agitációban a szovjet állam ellen." Nem akartam hinni szemeimnek, még néhányszor elolvastam. Talán félreértés volt? Megkértem a vizsgálóbírót, hogy magyarázza el az egyes szavak jelentését. Pontosan egyezett. Tehát ez volt a vég. Hirtelen páni félelem vett rajtam erőt. Alig tudtam, mit teszek, amikor megkérdeztem: "Szabad ennek a papírnak a hátoldalára néhány német mondatot írni?" Megengedte. Ezt írtam: "Tiltakozom a vizsgálat módszere ellen, amely a legcsekélyebb bizonyíték nélkül engem ellenforradalmi szervezkedésben és agitációban a szovjet állam ellen bűnösnek talál. Új vizsgálatot kérek."

Három nap múlva, ami orosz körülmények között szokatlanul rövid idő, ismét kihallgatásra vittek, a volgai német vizsgálóbíró szobájába vittek, melyben még egy idősebb fehérhajú, rózsaszín bőrű férfi volt, talán egy másik vizsgálóbíró is ült. Az idősebb barátságosan hellyel kínált. Az íróasztal mellett alázatos tartással állt a volgai német. A fehérhajú hozzám fordult: "Történt önnel jogtalanság a vizsgálat során? Miért tiltakozik a vizsgálati módszer miatt?" Abból, ahogy a kérdést föltette, arra következtettem, hogy valamiféle rossz bánásmód miatt tiltakozom, mely a vizsgálat során történt. - "Nem, nem úgy gondoltam. Noha hazugnak neveztek, azzal fenyegettek, hogy évekig vizsgálati fogságban tartanak, ha nem vallok, de tiltakozásom az eljárás ellen irányul, amely engem ellenforradalmi szervezkedésben és agitációban a szovjet állam ellen bűnösnek talál anélkül, hogy erre bármilyen bizonyítékot is fölmutatna. Vizsgálóbíróm nem vett tudomást arról, hogy én egyszerű párttagként nem voltam informálva véleménykülönbségekről a német kommunista párt végrehajtó bizottságában. Nem próbálta bebizonyítani, hogy én ellenzékben lettem volna a KPD-ben, vagy hogy én valaha, valahol ellenforradalmi szervezkedésben és agitációban vettem volna részt a szovjet állam ellen. Hogy találhatnak bűnösnek anélkül, hogy bebizonyították volna?"

Az öreg vizsgálóbíró meghallgatta kifogásaimat, de nem válaszolta meg kérdéseimet, hanem azt mondta: "Az a benyomásom, hogy esetében tévedés történt. De meg vagyok győződve róla, hogy minden ki fog derülni. Végül biztosan jó vége lesz az ön számára." Nyugodt, atyai hangon beszélt, és egyre jobban elnyerte bizalmamat. Miért ne higgyek neki? Talán egész letartóztatásom tévedés? És amikor elkezdte, egy új jegyzőkönyvet írni, ahogy én kívántam, és mindig megkérdezte, hogy egyetértek-e, már nem kételkedtem a jó eredményben. A jegyzőkönyv kész volt, és odaadta ez első lapot aláírásra. Ebben a pillanatban összes kétségem és gyanúm visszatért. "Nem, nem írom alá!" - "De miért nem?" - "Nem bízom meg önben." Vérvörös fejjel ugrott föl volgai német vizsgálóbíróm és öklét rázta: "Hogy mer ilyen hangon beszélni a Szovjetunió egy államügyészével?" - Az öreg békéltetően avatkozott közbe, nem követelt többet aláírást tőlem, hanem megnyomta a gombot. Kopogtak egy katona jelent meg az ajtóban, és a már ismert útvonalon visszakísért a cellába, útközben a négyszögletű kulcs csörgött a kulcskarikán.

Időközben ősz lett. A szorosfonású rácsra, mely az ablakok előtti ládát fölfelé lezárta, eső esett. Sok napig nem láttuk az eget. Könyveket vártunk. Megkértem Tassot, hogy rendeljen német könyveket számunkra, mert ketten nem tudtak oroszul olvasni. Egy Brentano kötetet kaptunk "Hinkel, Gockel und Gackeleie/Tyúk, kakas és Gackeleia" címmel versekkel. Käthe Schulz és én megtanultunk eget kívülről, hogy legyen valamink, ami örökre összeköt időnkkel a Butyírkában, hogy soha ne felejtsük azt el. Egymásnak háttal ültünk és tanultunk:

 "A falakról újra hallatszott
 Ah, a szív aggódva kérdi:
 az ő hangja?
 És hiába keres pillantásom
 egy hang hangzik vissza
 Csak az én hangom.
 A magasabb szélű falakra
 ráégnek a pillantások
 De csak csillagokat látok
 Az ég magas tengerén
 látom a csillagokat egymást megcsókolni
 A mi csillagaink lennének..."

Egymás mellett ültünk, kedvenc költeményeinket suttogtuk és népdalokat zümmögtünk egymás fülébe. - "Már megvarrtátok zsákjaitokat? Nem akartok kenyeret szárítani?" intett az orosz szomszédság és fejét csóválta könnyelműségünk láttán. - Mindig újra és újra Szibériáról beszéltek. Mikor az első hó leesett, föloszlatták a 31-es cellát. Egy éjszaka elhangzott a parancs: "Mindenki elkészül dolgokkal." Átkutatást gyanítottunk, és minden tiltott dolgot a küblibe dobtunk. De sokkal rosszabb lett, el kellett válnunk minden ismerősünktől és barátunktól. Az ilyen búcsúk szívettépők.

A 23-as cellában, új szállásomon is több, mint száz nő volt. De ott más volt a hangnem, ott nem volt Tasso, aki békítően és közvetítőn beavatkozott. Itt találkoztam Gertrud Tiefenauval. Már másfél éve ült vizsgálati fogságban. 1937 nyarán tartóztatták le, ahol éppen ment és állt. Zokniban, harisnya nélkül, könnyű blúzban és szoknyában, kabát és meleg zokni nélkül, takaró nélkül élt másfél éve a Butyírkában. Néha akadt egy vele érző szív, aki éjszakára kabátja vagy takarója alá vette, de különben úgy feküdt a puszta deszkákon, mint egy kutya. Hideg időben soha nem tudott sétálni menni, és amikor melegebb lett, és megpróbált a börtönudvarra menni, rögtön elájult.

Gertrud Tiefenaut majdnem minden fogoly utálta. "Német fasisztának" nevezték, mert nem elégedett meg panaszirományokkal vagy kérelmekkel a börtönvezetőségnek, hanem minden lehetséges alkalommal tiltakozott az őt ért szörnyűségek ellen. Minden reggel a "korpusznojjal" akart beszélni. Nem mást kívánt tőle, mint ruháit és fehérneműjét, melyet letartóztatásakor szobájában hagyott. Állandó tiltakozása miatt természetesen az egész börtönben ismert volt. A börtönhatósággal való vitáiban általában erősen fölizgatta magát és rákiáltott a személyzetre: "egy hajszálnyival sem vagytok jobbak, mint a német fasiszták! Nem, rosszabbak vagytok, mert azt állítjátok, hogy szocialisták vagytok!" Ezek miatt a fellépések miatt gyakran kapott sötétzárkát, és a börtönvezetőségnek eszébe sem jutott, akár csak egy ruhadarabot is adni neki. Mivel feketelistán volt, májusban és novemberben, az októberi forradalom évfordulóján automatikusan sötétzárkába került. Elmesélte nekem, hogy egyszer órákig meztelenül zárták egy cellába. Harca sikertelensége ellenére nem tudták megtörni. Sajnos heves természete miatt gyakran volt összeütközése fogolytársaival, és ezeknél gyakran nem volt igaza.

Azért tartóztatták le, mert üzemében - fémipari munkásként dolgozott - egy beszélgetésnél orosz kollégákkal ezt mondta: "Az egyetlen értelmes náci Goebbels." A vád "ellenforradalmi agitáció" volt.

Ítélet

A 23-as cellában röviden tartózkodtam. Az utolsó kihallgatás után reménykedni kezdtem és már Párizsban láttam magamat, és messzire toltam magamtól a gondolatokat Szibériáról. Egy este tíz órakor bekiáltottak a kémlelőnyíláson: "Stefanie Brun és Margarita Genrikova Buber-Nejman, holmikkal elkészülni!"

Most mi lesz? Bénán és képtelenül, a zsákot becsomagolni, sok kezet ráztam meg búcsúzóul, sok résztvevő, szomorú arcra néztem, majd Stefanie Brunnal, egy lengyellel, Unschlicht komisszár testvérével kimentem. Már jól tudtam, hogy este tízkor általában ítélethirdetésre hívtak.

A folyosón hat más nő állt csomagokkal, köztük Grete Sonntag. Párokba kellett rendeződnünk, és szótlanul menni az éjszakai börtönben. A négyszögletű kulcs kopogásának és szívem dobogásának ritmusában ez csengett fülemben: "Föl, bajtársak, lóra, lóra..."

Kinyitottak egy cellát. Egy padon ültünk, egymást nem ismerve, egymást még csak nem is látva, mindenki mellett egy zsák, mindenki az ajtóra bámult. Ki lesz az első? Kezeim meg voltak merevedve, fülemben végtelenül dalolt és dalolt... "Stefanie Brun!" lassan emelkedett föl, kimenetkor a falhoz támaszkodott. Láttam, kicsi, eres, sárga kezeit és furcsa lábait, melyek bokánál pont olyan vastagok voltak, mint a vádlinál. Az ajtó bezáródott mögötte. Egy nő halkan nyöszörgött. - Alig két perc múlva visszajött és mély, tört hangon mondta: "Nyolc év". - A következő név: "Margarita Genrikova Buber-Nejman". Rögtön a cella melletti nagy szobába vezettek, a sarok mellett álló nagy, vörössel leborított asztallal, a falakon nagy Sztálin és Lenin képekkel. Az íróasztal mögött frissen borotvált, pirosarcú NKVD tiszt állt új egyenruhában világosbarna vállszíjjal. Átadta ezekkel a szavakkal: "tud oroszul olvasni?" a cédulát, melyen gépírással ez állt: "Margarita Genrikova Buber-Nejman mint szociálisan veszélyes elem öt évi munka-javító-táborra van ítélve..." Ceruzát tartott elém, mellyel alá kellett volna írnom. Nem értettem teljesen, amit mondott. "Írjam alá? Adjon papírt, tiltakozni akarok ez ellen az ítélet ellen. Ártatlan vagyok. Szabályos pert kérek!" - "Papírt és tintát kap cellájában." - Egy katona megragadta karomat. Azután a cellában ültem Stefanie Brun mellett. A következőt szólították. Sorban tértek vissza. Grete Sonntag öt évvel, Nadja Bereskina öt évvel, Jakir marsall unokatestvére tíz évvel, Rebekka Zagorje szabásznő nyolc évvel, A Vörös Hadsereg egy tisztjének fiatal lánya öt évvel, a Komintern egy orosz dolgozója tíz évvel. Egy sem sírt, egy sem kiabált kétségbeesetten, egy sem szólt egy szót sem. Az ítéleteket a különleges bizottság hozta meg.

Aztán nyolcunkat a dohos szagú fürdő mellett vezette, ahol egy tücsök egyhangúan ciripelt egy kis ajtóhoz, amely egy kanyargós udvarra nyílt. Vakító elektromos lámpa világította meg egy antik bejárat gótikus ívét. Minket elítélteket a "Pugacsov-torony" előszobájába hoztak, azé a toronyéba, melyben, ahogy elmondták, Pugacsov parasztfölkelőt, aki II. Katalin ellen fölkelést szervezett, megláncolva tartották, amíg föl nem négyelték.

Félkör alakú helyiségbe vezettek bennünket, melynek gótikus tetejét hatalmas pillér tartotta, a tető alatt egy apró csúcsíves ablakkal. A terem a fal és az oszlopok között ugyanazzal a "narisszal", deszkákkal volt borítva, mint a Butyírka összes cellája. A tornyon keresztül futottak a vastag központi fűtési csövek, melyek folyamatosan pattogtak és bugyogtak. A deszkákon ültünk, senki sem vette le a kabátját vagy húzta le a cipőjét. Fejkendőben vagy sapkában, zsákkal magunk mellett ültünk egész éjjel hallgatva. Csak egyszer suttogta Stefanie Brun mellettem: "Vajon túléljük ezt?". Grete Sonntag az oszlopnak támaszkodott. - Eljött a reggel, a lesőlyuk teteje leesett, beadtak nyolc adag kenyeret és egy forralót forró teavízzel. Egyikünk átvette, a deszkákra rakta és visszakúszott régi helyére. Senki nem gondolt evésre és ivásra. Hirtelen mindannyin fölfigyeltünk valamire. Hátul egy sarokban az oszlop mögött víz csobogott. Valamelyikünk észrevette, hogy a cellában van vízvezeték. Fölkelt, lassan megmosta a kezét és forró, átéjszakázott arcát. Észrevettem, hogy Grete Sonntag kezdett mozogni. Gyors, határozott mozdulatokkal lehúzta csizmáját, levette baszk sapkáját, maga mellé fektette kabátját, levette blúzát és szoknyáját, kisimította és a deszkára tette őket. Meztelenre vetkőzött és elkezdett csapkodva mosdani. Aztán még egy és még egy, végül mind a nyolc nő a vízcsap körül állt. Elkezdtünk beszélgetni, bátorítottuk egymást, és amikor Rebeka Zagorje megjegyezte, hogy itt ruhát is lehet mosni, mindenki dicsérte a szép cellát, melyben még víz is volt, és úgy tűnt, a nők elfelejtették Szibériát.

Minden nap papírt és tintát kértünk a börtönőrtől, hogy tiltakozzunk az ítélet ellen, minden nap a következő napon ígérték kérésünk teljesítését. - Még semmiben sem különböztek az elítéltek mindennapjai a vizsgálati fogságban levőkéitől, csupán annyiban, hogy most egy régi toronyban laktunk. Még mindig volt naponta húsz perc séta, de most egy kis kanyargós udvarban, néha az éjszaka közepén.

Egyszer éjszaka mentünk. Hó esett. Előttem ment Rebekka Zagorje vékony félcipőben, elegáns barna selyemkabátban. Ha a lámpa fénykörébe értünk, láthatóak voltak a hópelyhek szőke hullámos haján, és arca, amely engem Jánosra emlékeztetett Leonardo da Vinci Utolsó vacsora c. festményén, ki volt vörösödve a hűvös éjszakai levegőtől. Néha messziről "Sztoj" (állj) hallatszott a börtön őrtornyaiból, azonkívül még lépteinket sem lehetett hallani a lágy hóban. Hirtelen újszülött csecsemő sírása hallatszott az éjszakában. Lépéseink lelassultak, pillantásainkkal kerestük, hol lehet csecsemő itt a börtönben? A Pugacsov-toronyból jött. Álltunk és hallgattuk a szokatlan hangokat, felügyelőnőnk nem szólt, még "Ruki nazad!"-ot is elfelejtett parancsolni. Fölöttünk a toronyban börtönbe zárt anyák voltak újszülött gyerekekkel.

Szállítás

Eljött a szállítás napja a Butyírkából. Zsákjainkkal az úgynevezett távozási cellába mentünk, visszakaptuk kézitáskánkat és bőröndünket, melyekből kivették az értéktárgyakat és a pénzt, de helyettük gondosan kitöltött nyugtákat kaptunk. A poharakat és tálakat is elvették tőlünk, és még egyszer gondosan átvizsgálták testünket, gyilkos szerszámokat keresve. Késő délután beszálltunk a "fekete hollóba". Én voltam az utolsó, már nem volt szabad ülőhely, így a folyosón álltam. A félhomályban egy rács mögött, ami a kocsit két részre osztotta, férfi rabokat láttam. Megtudtam, hogy két német van köztük. Rögtön a rácshoz jöttek, és az első férfiakat láttam lágerruhában, szteppelt vattázott kabát és nadrág, kerek, fülvédős sapka. Tanárok voltak a moszkvai Karl-Liebknecht iskolában, Lüschen és Gerschinsky, már két év koncentrációs tábort leültek. Most hét hónapi vizsgálati fogság után újra úton voltak Szibériába, hogy további két és fél évüket leüljék. "Most fogunk beszállni a kocsiba, ahol a transzportokat Szibériába összeállítják, ott elmeséljük, mi van a hátunk mögött." A cellákból a nők kérdezték, hogy a férfiak a vizsgálati fogságban nem találkoztak-e letartóztatott rokonaikkal. Csak Grete Sonntag tudta meg, hogy férjét nemrég szintén öt évi koncentrációs táborra ítélték, de már elszállították.

Egy teherpályaudvaron kiraktak bennünket. Ötös sorokba kellett rendeződnünk. A nők elöl, a férfiak hátul. Fegyveres katonák szuronyos puskákkal szaladgáltak izgatottan körülöttünk. Jakir unokatestére elhányta magát izgalmában. Nedves, ködös este volt. Ahogy ott álltunk, láttam egy lefelé vezető utcát, mely deszkakerítések között futott, két ember ment rajta szorosan összefonódva az estében. Szörnyű fájdalmat éreztem az elveszett szabadság miatt. - "Davaj, davaj!" kiáltásokkal tereltek a síneken, hirtelen felhangzott a parancs: "leguggolni!". Nem értettem, mert a szót nem ismertem, csak mikor a többiek lekuporodtak, én is azt tettem. Mellettem kuporgott Nadja Bereskina és vihogott: "Mit jelent ez?" - "Én sem tudom. De biztosan valaki elől el kell bújnunk" ez volt Nadja magyarázata.

Tovább mentünk. Kerekek nélküli vasúti kocsihoz értünk, "pereszülnij-vagon"-hoz. Mielőtt bementünk volna, Nadja ezt súgta: "Bent nem mondhatod, hogy politikai vagy, inkább mondd, hogy "prosztitutka" vagy "sikkasztó" vagy.

Betoltak bennünket a kocsi ajtaján, egy takarékosan megvilágított helyiségbe, melyet hosszában a tetőig érő rács választott két részre. Petróleum, dohány és izzadságszag volt. Hangzavar és kiáltások fogadtak bennünket. Mint egy állatketrecben feküdtek a rács mögött két emeleten emberek, többnyire hason, arccal a rács felé fordulva. Egy tolóaajtón keresztül tolakodtak, egyik a másik után zsákjával a keskeny folyosón a rács és a fekvőhelyek között. Csak kopaszra nyírt férfifejeket láttam és meztelen felsőtesteket. Mindenfelől ezt kiáltozták: "Hány év?" - "Miért?" - "A Butyírkából jöttök?" 

Magas, átható gyerekhang hallatszott. A rácshoz támaszkodtam, hogy jobban lássak. Tényleg gyerektől jött a hang? A férfifejek közt fölfedeztem egy huncutul nevető gyerekarcot. "Mennyi idős vagy?" - "Tizenhárom éves, néni." - "És miért?" - "Lopás miatt!" - jött büszkén vissza.

Ez volt az első gyerek börtönben, akit életemben láttam. De a kisfiú számára az állapot nem tűnt ijesztőnek. Magához hasonlók között volt, és tudta, hogy hogyan kell ilyen esetben viselkedni.

Álltunk és segítségkérően néztünk körül, hely sehol sem volt. Csak Nadja Bereskina talált rögtön helyet magának. Most értettem meg odasúgott intését: Egy prostituáltnak rögtön akadt hely, egy politikai nem volt szívesen látott. - Hosszas kérdezősködés után egy sarokban a legfelsőbb ágyra másztunk föl. Mellettem egy részeg rikoltozott. Ha fölültünk, a mennyezetbe ütköztünk. "Itt fogjuk az első ruhatetűt fölszedni" mondta Stefanie Brun szakértő módon. "Remélhetőleg a melletted levő félig-meddig tisztességesen viselkedik. Úgy tűnik, leitta magát a sárga földig. Vajon honnan szerzik a vodkát?" - "Biztos lefizették a katonát." - "Gyere, Grétuska, ne hagyd el magad, elszívunk egy mahorkát." és remegő kézzel tekert egyet magának és egyet nekem. Nekem még meg kell tanulnom ezt a művészetet.

A folyosóról egy férfi szólt: "Hol a német?" Előrecsúsztam. Lent Lüschen állt, az egyik német tanár. "Találtatok helyet?" - "Igen, úgy körülbelül, fölmászol hozzánk? Egynek még van ülőhely."

A deszkákon ültünk, előrehajolva, Lüschen elmesélte sorsát a kolimai sarki koncentrációs táborban. Gerschinsky és ő emigránsokként éltek a Szovjetunióban. Foglalkozásuk tanár volt, és a Karl-Liebknecht iskolában tanítottak Moszkvában. 1937-ben az NKVD letartóztatta és trockizmussal vádolta őket. Bizonyítékként egy kiadó prospektusait mutatták nekik, melyeket német emigráns kiadók küldtek nekik Svájcból, Hollandiából és Csehszlovákiából. Mivel ezeknél a kiadóknál olyan könyvek is megjelentek, melyek Oroszországban trockistaként tiltottak voltak, a prospektusok trockista anyagnak számítottak és akinek birtokában, trockistának.

Mindkettőjüket öt év koncentrációs táborra ítélték és Kolimába, Észak-Szibériába szállították őket. Először hallottam a tábori életről, a munkáról a kolimai aranybányákban, a sarkköri éjszakáról, a skorbutról és a rabok lassú haláláról szívgyöngeségben. "A legveszélyesebb, ha valaki megsérül a bányában és feküdnie kell. A lábak megdagadnak, mintha vizenyőt kapott volna. Kolima ugyanis néhány száz méterrel a tenger szintje fölött fekszik, és a levegő már elég ritka. Ez legyengíti a szívet. - Az aranybánya mellett van ott egy mezőgazdasági kísérleti állomás. Ott főleg nők dolgoznak. Négyszáz Kolimában született gyerek van, ezek viszonylag egészségesek. Ott fönt a legszebb idő nyáron a széna aratása. Akkor mindenki ott dolgozik. Ez alatt az idő alatt kötnek házasságokat, és nemzenek új gyerekeket..."

A rács előtt az őr le-föl járt. Sötétben ültünk és suttogtunk. Körülöttünk horkoltak és büdös volt. Egy sarokból egymást szeretők beszélgetése hallatszott. - Hónapokig, néha évekig tartó vizsgálati fogság után ebben a lyukban találkoztak férfiak és nők először újra. És a szeretet iránti vágy elfeledtette az emberekkel az átélt szenvedést és az aggodalmat az elkövetkezőktől. 

"De miért hoztak vissza benneteket Moszkvába? Mondj el mindent, kérlek." kérte Stefanie Brun. "Ez a legszégyenletesebb és legszomorúbb fejezet. A Karl-Liebknecht iskola volt igazgatója, aki szintén rabként Kolimán volt, rágalmazott bennünket, elárult a tábor-NKVD-nek, abban a reményben, hogy ezzel lerövidíti saját táborbeli tartózkodását. Azt állította, hogy mi nemcsak trockisták vagyunk, hanem kémek is. Erre visszaszállítottak bennünket Moszkvába. Hét hónapig ültünk a Butyírkában. A vizsgálóbírónál embertelenül elvertek bennünket. Gerschinskyt a forró központi fűtésre ültették, míg megégette a fenekét. De a hamisított jegyzőkönyvet mégsem írtuk alá. Így maradt az első ítéletnél, öt évnél, és most megyünk vissza a büntetés maradékának letöltésére. Hogy túléljük-e? Úgy gondolom, aligha. Tudod, apám Berlinben lakik, a Bergstraße 5 alatt. Ha életben maradnál, küldj neki hírt, hogy hogyan végeztem..."

Lüschen huszonhét éves volt. Mikor napközben az arcát láttam, tudtam, hogy föladta.

A következő reggel elkezdték összeállítani a szállítmányokat. Először a Közép-Szibériába és a Távolkeletre utazók voltak soron, majd az Észak-Szibériába utazók, velük Lüschen és Gerschinsky. Búcsúzóul kezet adtunk egymásnak, Lüschen elfordította fejét, hogy ne lássuk könnyeit.

Dél felé csoportot állítottak össze tizenöt nőből és sok férfiból. Stefanie Brun, Grete Sonntag, Rebekka Zagorje, Nadja Bereskina, a fiatal lengyel és én köztük voltunk. Ötösével fölállni, hátunkon a zsákkal, sietősen mentünk a síneken egy fogoly-kocsiig. "Állj!" Egy órán belül már harmadszor hívtak föl és kellett jelentkeznünk: fogolyszám, név, bűn, lezárás időtartama: "174475 szám, Margarita Genrikova Buber-Nejman, szocialnij opasznoj element, öt év". Még zökkenésekkel ment, de a következő évek során folyamatosan el tudtam mondani.

Ordítozva és lökdösődve másztunk föl a fogolyvagon magas lépcsőin, szabványos orosz vasúti kocsi, melynek részlegeit ablak és világítás nélkül voltak tolórácsokkal leválasztva a folyosóról. Egy kupénak öt fekvőhelye van, ha a csomagtartókat hozzászámoljuk, hét. Minket, a tizenhat nőt egy részlegbe nyomtak be. Kilencen szorosan egymás mellé nyomva, arccal a rács felé feküdtek. A többiek lent öltek a padokon. A szállítás Szibériába két hétig tartott, és csak két közbenső börtönnél volt megállás. A kocsi összes többi részében férfiak feküdtek. Itt már nem suttogtunk, hanem hangos káromkodás folyt. A kísérők és a foglyok is káromkodtak. A kenyér és tea kiosztásakor derült ki, hogy nem voltak ivóedények, mert a börtönben minden evőedényt elvettek tőlünk. Végül találtunk egy kis rozsdás konzerves dobozt, melyből mind a tizenhatan ittunk. A szállítási élelem napi 600 gramm fekete kenyérből, egy hering nagyságú szárított sós halból, és napi háromszor teából egy kockacukorral állt. Ez volt minden. A hal olyan kemény volt, mint a keménypapír, húsa sötétvörös volt a sótól. Ha megette az ember éhségében, haldoklott a szomjúságtól. - Minél távolabb voltunk Moszkvától, annál kevesebb lett a napi élelem. Először a cukor tűnt el, aztán a tealevelek a forró vízből, és végül csak egy fél sóshal maradt. A kíséret naponta slamposabb és lustább lett. Nem volt kedvük teavizet hozni, tehát szomjaznunk kellett. Egész nap kiabáltak és koldultak a rabok: "Vezető elvtárs, adj nekünk vizet, adj teát!" - "Csönd legyen! A következő állomáson hozok valamit." mondta közömbösen a rács előtt őrködő katona. 

Még rosszabb volt a WC-re menés. A vagon több, mint kétszer annyi emberrel volt teletömve, amennyire tervezve volt. Csak egy WC volt, és az őrök nem akartak egész nap két irányban rabokat vezetni. Így megparancsolták: "Naponta háromszor lehet kimenni, és mindenkinek két perce van dolga elvégzésére." A két perc alatt a katona érdeklődve nézett be az ajtórésen keresztül. A negyedik vagy ötödik napon, mikor ez alkalommal kiborultam, és az ártatlanul grimaszoló figurát német átkokkal szórtam tele, ez őt a legkevésbé sem zavarta. A férfiak egyszerűen a folyosóra pisiltek a rácson keresztül. 

A részlegünkben levő tizenhat nőből csak az ötöt a Butyírkából ismertem. A többiek egy másik moszkvai vizsgálati börtönből jöttek. Mindannyian politikaiak voltunk. Számomra érthetetlennek tűnt a legtöbb jó hangulata. Szibériába voltunk úton, mindannyian öttől tíz évig voltunk elítélve, szorosan egymáshoz szorítva feküdtünk, csak fáradságosan lehetett a karunkat megmozdítani, valódi alvásra gondolni sem lehetett. De mit tettek a nők? A börtönből való elengedéskor visszakapták kézitáskájukat, és azzal tükrüket, púderüket és rúzsukat. Púderozták és sminkelték magukat, és elkezdtek a rácson keresztül flörtölni a kísérőkkel. Hogy gyűlöltem akkor a női nemet! Hogy tudtak azokra ránevetni, akik segítettek abban, hogy szabadságunkat elrabolják, akik része voltak az NKVD gépezetnek? Szomorú és nyomott hangulatú csak Stefanie, Rebekka Zagorje, Grete Sonntag és egy csendes szőke lány volt, aki úgy nézett ki, mint egy igazi kislány a családban. Mindig, mikor adatait el kellett mondani, elpirult:"Ellenforradalmi szervezkedés, nyolc év!"

Beszédbe elegyedtem vele. Egy gyárigazgató titkárnője volt. A politika soha nem érdekelte. A vizsgálóbíró olyan vádat olvasott föl neki, mely szerint főnökével és harminc más, részben számára ismeretlen személlyel ellenforradalmi, trockista szervezetben tevékenykedett, amely a gyárban szabotázsakciókat hajtott végre. Elmondta a kihallgatáson, hogy semmit sem tud erről, és soha nem hallott főnökétől ilyesmiről. A vizsgálóbíró fenyegetésekkel követelte, hogy vallja be bűneit. Állandóan ártatlanságát hangsúlyozta. Erre rövid megszakításokkal három napig kellett állnia. Amikor azután sem tette meg a kívánt vallomást, a nyakát kezdték szorongatni, ameddig el nem ájult. Ezután mindent aláírt. Erre az NKVD főnökét és a másik harminc személyt is letartóztatta.

Néhány nap után a "Sztolipinszkij-kocsiban" a nők vidámsága észrevehetően csökkent. Alig tudtuk, hogy éjjel van-e vagy nappal. Mindenki feküdt vagy fölhúzott lábakkal ült és szunyókált. Néhányan tudni akarták, hogy elhagytuk-e már Kazányt. Néha kocsink órákig állt, és a levegő fullasztóvá vált. A WC-ben levő vízcsapból már régen nem jött egy csepp víz sem. Miért is mosdjunk? Minden olyan mindeggyé vált. Ha csak aludni tudna az ember és soha nem ébredne föl! Moszkva elhagyása után nyolc, tíz vagy tizenkét nappal a parancs: "Mindenki elkészül" ragadott ki bennünket letargiánkból. Elértük Szüzrányt, első közbenső börtönünket. Kimerülten és koszosan másztunk ki. "Davaj, davaj!" Ötös sorokba rendeződni!" És elindultunk a vasúti síneken. A teherpályaudvaron két teherautó állt. Fölrángattuk egymást. A hideg levegő elszédített bennünket. Mind több rabot nyomtak az autóba, és gyorsan mentünk a városon keresztül, melyben úgy tűnt, csak faházak vannak. Egyformák voltak. A kocsi szélén álltam és görcsösen kapaszkodtam egy vasláncba. Egy kisfiú korcsolyán rohant mellettünk ide-oda és tele torokból kiáltozta: "Népellenségek! Népellenségek!"

A Szüzranyi teli börtön vett föl bennünket. Rothadtszagú, sötét fürdő, tetvetlenítés, és végre egy cella, mely nedves volt, mint egy sziklapince, a priccsek gyalulatlan deszkák. Megtudtuk, hogy a börtön régen cserzőműhely volt. Levest hoztak, mely meleg, de savanyú volt. Éhesen megettük. - Éjszaka rémülten ébredtem föl. Priccseinken és a padlón nyüzsögtek a patkányok, melyek sivítva kívánták meg száraz kenyerünket, és olyan "bizalmasak" voltak, hogy kedélyesen átszaladgáltak az alvókon. Mikor fölkelt a nap, észrevettük, hogy zsákjainkban tallér nagyságú lyukak vannak.

Három napig pihenhettünk a patkányparadicsomban. Aztán tovább utaztunk. - Csoportunk néhány férfivel, öt terhes nővel, egy idős asszonnyal és két női bűnözővel szaporodott.

A vasútig gyalog kellett visszamennünk. Csoportunk a sötét, havas utcán menetelt. A terhes nők és az idős asszony fáradságosan mozogtak filccsizmájukban az utolsó sorban. "Gyorsabban!" - ugatott egy fiatal orosz katona. "Asszonyok, ne maradjatok hátra!" A csoport egyre inkább különvált. "Elvtársak, elöl ne rohanjatok annyira, a nők nem tudnak utánatok jönni!" A csapat megállt, és néhány fogoly kilépett a sorból. Az őr dühödt tiltakozása ellenére a nőkhöz mentek: "Adjátok ide zsákjaitokat! Menjetek előre és határozzátok meg a tempót! Csak üvöltözzenek a katonák!" Példájukat rögtön más férfiak is követték, és a zsák nélkül könnyen, gond nélkül meneteltünk a teherpályaudvarig.

A kocsiban harc kezdődött a helyekért. Csak nagy veszekedés után rámolt ki a kísérők vezetője még egy részleget a nők számára. Kupénkban a két bűnöző terpeszkedett el, és mindegyik egy csomagdeszkát igényelt, amelyeken addig két nő feküdt. Amikor tiltakoztunk ez ellen, így sziszegtek: "Ne gyertek túl közel hozzánk! Tripperesek és szifiliszesek vagyunk!" Egyikünk sem tudta fölvenni a csatát ezekkel a szörnyetegekkel, így még jobban össze kellett húzódnunk.

Az Ural már mögöttünk volt. Egy kísérő elárulta, hogy utazásunk célja Karaganda.

Hány ezer kilométer választott el már Moszkvától is, és milyen áthatolhatatlan távolság otthontól, az emberektől, akiket szerettünk, hazánktól. - Arcomat a rácshoz nyomva feküdtem és nem tudtam könnyeimet visszatartani a reménytelen kétségbeesésben. - "Miért sírsz?" kérdezte az őr, a rácsnál maradt, és megpróbált vigasztalni:" Nem lesz olyan szörnyű, egyszer majd hazakerülsz."

Megérkezés Karagandába

Este kirakodtak bennünket a karagandai teherpályaudvaron, kb. száz férfit és nőt. A talaj jeges volt, az erőtlen emberek csomagjukkal tömegesen estek a sínekre. "Davaj, davaj" ordította az ideges őrzőcsapat és szuronyaikkal hadonásztak. Egy nagy téren hajtottak át bennünket, egy ragyogóan kivilágított fakapuhoz egy lidércesen megvilágított fa őrtorony mellett, majd egy hosszú szögesdrótkerítés mellett. A "Sztoj!" parancs hangzott el, és mi egyenként léptünk be a karagandai koncentrációs tábor karantén pontjára. Az eljárás órákig tartott. Fázva ültünk zsákunkon, aztán a fürdőbe mentünk. Minden ruhadarabunkat be kellett adni tetvetlenítésre. Mindenki megpróbálta menteni, ami menthető, mert ismert volt, hogy a ruhákat kiégették és több tetűvel adták vissza, mint amennyivel bevették. A fürdőben férfiak felügyeltek. A nők tiltakozására jelenlétüket illetően nevetéssel válaszoltak. Minden rab kapott egy bilétát, amelyre a mosakodódézsánál egy fél faedénnyi forró vizet kapott. Egy ilyen szibériai fürdőszoba büdös, nedves-csúszós terem, ahol nagy tömeg van, és sehol nem található egy száraz hely, ahova a ruhákat és fehérneműt le lehetne rakni. Gyakran látni dühödt veszekedést, a tömegben férfiak járkálnak a vizesedényeket feltölteni, amihez később természetesen elég idejük lenne, de úgy tűnt, örömet szerez nekik, a mellettük levő pucér nők fenekére verni.

A karagandai tábor karanténpontján földkunyhóban laktunk. Ez agyagbarakk, melynek teteje a Föld magasságában van, a lakótér a föld alatt van. A földkunyhók olyanok, mint a pincék. Télen csak egy nagy hórakás látszik belőlük, és ha éjjel havazik, reggel a havon keresztül kell kiásni magát az embernek. Zemljankánkban nagy terem volt egy nagy, szétrobbant agyagkályhával, durván összeütött deszkák alvóhelynek, az agyagpadlón a sok, előttünk átment csoport piszka és maradékai.

A kis előszobában egy halom kőszén darab, mellette egy balta, de sehol egy darab fa. Hogy csináljunk tüzet? Felmentem a lépcsőn, és elkezdtem tűzifát keresni. Itt a karanténponton mozoghattunk először "szabadon", már nem voltunk egy cellába zárva, és nem figyelték minden lépésünket. Szögesdrót, és minden sarkon egy őrtorony úgy tűnt, elegendő volt. Egy pajta előtt ládákat láttam, azaz a keresett fát, fogtam egyet, visszafutottam kunyhónkba és rögtön elkezdtem a ládát deszkákra szétszedni. De nem soká haladtam vele, egy férfi jött le a lépcsőn és káromkodva fogta meg karomat: "Indulás! Gyere a főnökhöz! Ládákat szeretnél lopni?" Ha rabtársaim nem védtek volna meg, első tábori napom a börtönben végződött volna. Néhány faszilánkot meg tudtunk menteni. Fogtam a fordított baltát és elkezdtem vele a széndarabokat szétvagdosni. A balta erre nem volt alkalmas. Feje meglazult, és egy erőteljes mozdulatnál fejemhez repült. Ha fejem nem olyan erős lett volna, sok év koncentrációs tábortól szabadultam volna meg. Mikor a tűz végre meggyulladt, a kályha minden sarkából füstölt, így választhattunk a megfagyás és a megfulladás között. Az élelem különösen rossz volt a karanténponton. Árpaleves volt, amely mindig savanyú volt, és egy kis darab kenyér. Itt meg kell említenem, hogy hogy nagy különbség volt az élelem között a vizsgálati fogságban és itt Karagandában. A kenyéradag körülbelül azonos volt, de a leves a táborban híg volt, zsírnak nyoma sem volt benne, és nagyon ritkán volt benne lencse. Emellett a legnehezebb testi munkát követelték meg tőlünk.

Ha mosdani akartunk, kimásztunk kunyhónkból, hoztunk egy konzervdoboznyi havat és felolvasztottuk. Ez volt a mosdóvizünk. A nőknek még nem kellett dolgozniuk; mindent megtettek, hogy ezek közt a szörnyű körülmények mögött "szépítsék" magukat. Ha toalettjük kész volt, kisétáltak a ragyogó szibériai napsütésre, oda, ahol a transzportunkkal jött férfiak lyukakat ástak a fagyott talajba és cölöpöket vertek bele. Üdvözölték a rabokat, flörtöltek és enyelegtek velük. És milyen rémesen néztek ki ezek a "gavallérok"! A gondozatlan szakáll alatt alig lehetett az arcot felismerni, mozgásuk petyhüdt és erőtlen volt, a kabátok lifegtek testükön. De amikor a nők közeledtek, ők is fölvidámodtak.

Néhány nap múlva Grete Sonntaggal megfontoltuk, hogy nem jobb lenne-e valahol dolgozni, mint agyagkunyhónkban fagyoskodni és fulladozni. Talán találunk valami olyan munkát ahol mosdani lehet. Elmentünk a vezetőséghez, és elmondtuk kívánságunkat. Ott csodálkoztak ezen a szokatlan ötleten, és megkérdezték, mit szeretnénk dolgozni? "Van itt mosókonyha?" - "De, természetesen van" Elküldtek bennünket a mosókonyha vezetőjéhez, amely ugyanabban a barakkban volt, mint a fürdő. A vezető szintén rab volt. Azt mondta: "Tehát itt akartok dolgozni? Naponta hetvenöt darab alsóruhát kell kimosni, ehhez egy szappant kaptok." A szappan akkora volt, mint egy gyufaskatulya. A ruhát a földre dobta elénk, hetvenöt férfi alsóing és alsónadrág. Mikor a dolgokat szemügyre vettük, láttuk, hogy a ruhán tetvek nyüzsögtek és mászkáltak. Megfontoltuk, hogy a legjobb, ha először forró vízzel öntjük le a ruhákat, hogy megöljük a tetveket, és utána mossuk ki őket. A mosókonyhában volt egy vízhordó, mert a sztyeppén a vizet a kútból kell hozni. Megtöltötte a vizesdézsát. Tüzet raktunk, és elkezdtünk dolgozni. A mosódézsánál álltunk, és dörzsöltük a piszkos nadrágokat és ingeket. Mellettünk állt a vízhordó, akinek civil foglalkozása betörő volt, és borzalmas arca volt. Miután egy darabig elnézte munkánkat, ezt mondta barátságosan: "Mit csináltok tulajdonképp? Ez így nem jó. Láger-módon kell mosnotok, a láger módján!" Meglepve néztünk rá. "Az hogy működik?" - "Veszitek a szappant és zsebre dugjátok, a ruhát bedobjátok a kondérba és egy ideig hagyjátok jól kifőni." Ez fölvilágosított bennünket, megköszöntük a jótanácsot. Míg még mostunk, tolvajunk ismét odajött, és szívélyesen nézett bennünket. Közelebbi magyarázat nélkül ezt kérdezte: "Akartok egy vajaskenyeret és egy uborkát?" Megdermedtünk a barátságos szándékot hallván. "Természetesen, ha önnek ilyesmije van és nekünk akarja ajándékozni." Elment, és tényleg két szelet vajaskenyérrel és két savanyú uborkával tért vissza. Ragyogó arccal köszöntük meg, és hatalmas étvággyal ettünk. Alig nyeltük le az utolsó falatot, amikor jótevőnk bizalmasan odasúgta nekem: "Gyere, meg akarjuk forgatni egymást." Hüvelykujjait egymás köré tekerte, és meghívó mozdulattal mutatott a fürdő felé. "Mit mond? Nem értem, mert rosszul beszélek oroszul. Mit akar velem?" Pantomimja érthetőbb lett, és nem fért hozzá kétség, hogy tolvajunk milyen fizetséget vár el. Izgatottan világítottam meg a helyzetet Grete Sonntagnak, aki nem tudott oroszul. Elkezdtem magyarázkodni neki, mondtam, hogy mi németek vagyunk, és nálunk hasonló helyzeteket nem ilyen módon rendeznek. Fölkacagott. "Úgy, németek vagytok? Nem, rabok vagytok Karagandában, és ha nem tanuljátok ezt meg, hamarosan éhenhaltok." De egy darabig tartó huzakodás után valószínűleg megállapította, hogy mi túl bugyuták vagyunk, és föladta a fáradozást.

Tizennégy nap után transzportunkat átvitték a karagandai tábor gyűjtőpontjára. Ott egész más tevékenység folyt. több nagy, magas fabarakkban emberek százai feküdtek, akik elszállításukra vártak a hatalmas tábor résztáboraiba. A női barakk hatalmas terem volt. A falak mellett és a terem közepén kétemeletes deszkaágyak voltak. A poloskák felhőként tartózkodtak a deszkák alatt, és éjjelenként rátámadtak az alvókra. Karagandában, hála Istennek, volt szenünk, mert a tábor területe a karagandai szénmezőkig ért el, ahol szintén rabok dolgoztak. Itt, a gyűjtőponton láttam először nagyobb számú bűnöző és aszociális rabot, valamint szörnyű módon lerongyolódott és lecsúszott embereket. Mikor délben a híg szójalevest kiosztották, idős, rozoga emberek tartották oda konzervdobozukat, és koldultak ebből a "baladából".

Eljött az első éjszaka a gyűjtőponton. Minden oldalról óvtak bennünket, hogy ügyeljünk dolgainkra, mert a bűnözők loptak, mint a szarkák. A legjobb az volt, hogy dolgainkra feküdtünk, és a zsákot fejünk alá tenni, mint fejpárnát. De nemcsak a tolvajok ellen kellett védekezni, hanem a poloskák ellen is. Teljesen fölöltözve, kesztyűvel, melyeket madzaggal kötöttünk kezünkre, fejkendőben, az arcon még egy kendő, melybe két lélegzőlyuk volt vágva, így feküdtünk a deszkákon. De a poloskák nagyon okosak, mindig találnak egy rést, amelyen át tudnak csúszni. Még az orrlyukakba is bemásztak.

Az első éjszaka kint hóvihar volt. Fejem a kis barakkablak felé nézett és még nem aludtam régen, amikor hirtelen fölijedtem, amikor hirtelen hó fújt fölöttem be és fölriasztott. Csak akkor vettem észre, hogy fejem mögött kivágták az ablaküveget és zsákomat kihúzták fejem alól. 

Következő reggel jelentettem a lopást a barakkfelügyelőnek, és megkérdeztem, hogy valamit lehet-e tenni, hogy visszakapjam dolgaimat. Sajnálkozva rázta a fejét: "Semmi értelme nincs. Ki tudja, hogy az őrök egyike nem vett-e részt a lopásban," - "De a síingben vannak elismervényeim és igazolványaim, melyeket a vizsgálati fogság után kaptam dolgaimért és pénzemért." - mondtam. "Akkor megkísérelhetünk valamit. Ha egyetértesz, küldünk egy közvetítőt a férfibarakkba, aki elmondja, hogy a külföldi lemond ruháiról, csak iratait szeretné visszakapni." Beleegyeztem. Rövid idő múlva megjelent deszkáim előtt egy elegánsan öltözött ifjú, akin csinos kabát volt vattázott vállakkal, prémsapkáját egyik fülére húzta. "Maga a külföldi, aki vissza szeretné kapni papírjait?" Nevetve átadta nekem a papírokat. Biztos vagyok benne, hogy ez az ifjú volt a tolvaj.

Ez volt első kioktatásom, de rövid idő elteltével már csak azokat a dolgokat mondhattam magaménak, melyeket testemen viseltem.

A bűnözők Szibériában azok a rabfajták, akiknek a legjobban megy a dolguk. Nekik vannak a legelőnyösebb feladataik, erősen összetartanak és majdnem azt lehet mondani, hogy meg vannak szervezve. Számukra a rabság nem jelenti szokásos létük megszakítását. A börtön hivatási kockázatuk. Ha a bűnözők vezetője például elrendeli, hogy másnap nem dolgoznak, akkor senki sem meri parancsát megszegni, noha a karagandai börtönrendtartás szerint huszonöt munkamegtagadás halálbüntetést von maga után. A bűnözők mélyen megvetik a politikaiakat, ők büszkék rá, hogy noha bűnözők, de jó szovjetpolgárok. Éppennyire megvetik a nagy bűnözők az úgynevezett "kuszocsnyiki"-kat, a kis alkalmi- és zsebtolvajokat.

A karagandai gyűjtőponton még romantikusnak tűnt nekem a bűnözők működése. A nagy barakktermet éjjel petróleumláng világította meg. A középső deszkákon, a második emeleten egy csoport ült, férfiak és nők, kártyáztak. A nők a meglehetős hideg ellenére csak melltartót és bugyit viseltek. Fejükön egész különleges módon tarka kendőt tekertek ferdén homlokuk köré; ennek végei festőien függtek oldalt. Valaki elmesélte, hogy minden ruhájukat eljátszották, és kénytelenek voltak újakat lopni. Vodka mindig volt náluk, és élelemben nem volt hiány.

A tábori rend szigorúan tiltja, hogy egy férfi rab a női barakkba lép és megfordítva. Ha az éjjeli őrség, amely éjfél körül a barakkokat végigjárja és lámpával világítja meg az alvókat, férfit talál a nők között, azt nagy zajjal letartóztatják és börtönbe dugják. De ez a törvény nem volt érvényes minden rabra. Gyakran láttam, hogy bűnözök nők között feküdtek. A bűnözők és az őrök között hallgatólagos megegyezés volt.

A világ végén

A gyűjtőponton megvizsgálták a rabok munkaképességét. Végtelen sorokban kellett várakozni. Aki sorra került, az orvos felszólította: "Mutassa a lábát!" A lábat egy padra kellett tenni, az orvos megtapogatta a sípcsontot, és aztán listájára írta, hogy az illető első, második vagy harmadik osztályba tartozik-e, azaz nehéz, közepes vagy könnyű munkára alkalmas-e. Az én lábam sajnos első kategória volt.

Naponta szállítanak csoportokat a tábor különféle részeibe. Én kb. nyolcvan férfival és nővel, köztük Grete Sonntag, Stefanie Brun, Rebekka Zagorje és Nadja Bereskina, abba a csoportba kerültem, amely a tábor "Burma" részlegébe került. Három vasútállomásnyit utaztunk a tábor területén, Sárikban szálltunk ki. Onnan kb. tíz kilométer gyalogút következett a sivatagi tájon keresztül, ahol nem nő se fa, se bokor. Távol a látóhatáron hegység körvonalai látszódtak.

Karaganda a kazahsztáni sztyeppén fekszik, melyet régen "kirgiz éhségsztyeppének" nevezett, ami nagyon találó elnevezés. A húszas évek végéig nem voltak itt állandó települések. A kazahok nomád életet éltek, nyájaikkal vízlelőhelytől vízlelőhelyig vonultak, mert nyáron ezek környékén van fű. Valószínűleg az 1931-es év táján elkezdték a sztyeppét művelni. Ezt a megtisztelő feladatot a raboknak adták. Megpróbálkoztak napraforgó, gabona és sztyepp-árpa termesztésével. Ha tavasszal néhányszor esett, jó termést lehetett várni a szűzi talajtól, ha nem volt eső, a nap könyörtelenül kiégetett minden növekedést. 1938 és 1939 rossz évek voltak, a karagandai tábor nem tudta magát fönntartani, és kapott az államtól egy minimális részesedést. Étkezésünk különösen hiányos volt. Soha nem sikerült megállapítanom, mekkora volt ez a hatalmas tábor. Csak öt részlegről tudok, melyek száz vagy több kilométer távolságra voltak egymástól. Minden részleg több alrészlegre oszlott, melyek általában néhány istállóból és nyomorúságos agyagkunyhókból álltak.

A mi transzportunk a burmai fürdőbe vezetett. Ott a szokásos volt a kép. Tetvetlenítés, férfiak a fürdőben, adagolt forró víz. Burma annyira tele volt, hogy mi, az újonnan jöttek nem kaptunk helyet a barakkokban, hanem a nedves fürdőben kellett éjszakáznunk. Másnap körbejártunk a táborban, és megnéztük új otthonunkat. A fürdő viszonylag távolt a volt a burmai főutcától. A karagandai táborban nem voltak igazi utcák, csak lábbal kitaposott ösvények, vagy ökrösszekerek vagy teherautók nyomvonalai, és az épületeket a széles út mellett aligha lehetett házaknak nevezni. Minden a lehető legprimitívebb módon sárgásbarna agyagból készült, a vezetőség épülete, az őrök szállásai, a konyhabarakkok és a rabok szállásai, a nagy istállók a jószágnak és a gabonatárolók. Csak két ház hasonlított normális emberi lakóházakhoz, igazi ablakokkal, melyeken még függöny is volt. Ott a parancsnok, Szerikov lakott, és a tábor belső NKVD-jének főnöke. Az egyik oldalon, ahol a tábori utca kissé felfele ment, volt még több, szögesdróttal körülkerített kunyhó, a büntető blokk és a börtön. Burmának ugyan nem voltak falai, de elmondták, hogy minden rabra, aki több, mint fél kilométer távolságra ment a tábortól, felszólítás nélkül lőttek.

Noha ezen a napon a téli nap a havon csillogott és az ég kék volt Burma fölött, halálosan szomorúak és kétségbeesettek voltunk azzal a biztos érzéssel, hogy ebből a sivatagból soha nem jövünk vissza élve.

A fürdő mellett volt egy kis helyiség, a fodrászszalon. A grúz rabnál, egy szimpatikus, fiatal rabnál lehetett borotváltatni vagy hajat vágatni hatvan kopekért. Három napi fürdőbeli tartózkodás után már ismerősök lettünk és megkérdezett bennünket: "Szeretnétek hajat vágatni?"- "Nagyon is, de nincs pénzünk." - "Nektek ingyen levágom a hajatokat."

Grete Sonntag és én nagyon éhesek voltunk. Megtudtuk, hogy Burmában négy különböző konyha volt, négy különböző élelmiszer-felosztás. Az elsőben, a legrosszabba, ahova mi tartoztunk, voltak a mezei munkások és a büntetettek, a másodikban a javítóműhelyben dolgozók és az irodai munkások egy része, a harmadikban a szállító- és építőmunkások, a negyedikben és legjobban a mezőgazdasági-technikai személyzet. A negyedik konyhához tartozók valamennyire kielégítő étkezésben részesültek. Ők az elfogott műszaki értelmiség voltak, és a táborvezetőségnek szüksége volt rájuk a terv kivitelezésére.

Megkérdeztük kedves fodrászunkat, hogy van-e valahol munka számunkra, és megtudtuk, hogy két nőt keresnek kirakodásra. Teherautón három férfival és egy őrrel utaztunk Sárik pályaudvarára. Göröngyös úton mentünk, jól meg kellett kapaszkodnunk, hogy le ne repüljünk. A pályaudvaron a férfiak egy vagon kőszénhez vezettek és mutatták, hogy lapátoljuk le a szenet. Ekkor olyat tettem, amit később nem mertem volna, megtagadtam a munkavégzést. "Csak nem akarják, hogy mindennapi ruhánkban szenet lapátoljunk. Ezenkívül ez férfimunka." Érdekes volt szavaim hatása a férfiakra. Először meglepve nevettek és elmondták a katonáknak, hogy mit mondott a külföldi, de nem hívtak még egyszer erre a munkára. Ők maguk sem nyúltak lapáthoz. Miután egy darabig álldogáltunk, valaki odajött hozzánk és majdnem udvarias hangon megkérdezte: "Akarnak zsákokat lerakni?" - "Igen, ha nem túl nehezek." feleltem "Nem, kicsi zsákok." Egy vagonban kb. húszkilós zsákok voltak szétvert süvegcukorral. A nagyszerű illattól vonzva rögtön elkezdtük a cukrot a teherautóba hordani, a férfiak szorgalmasan segítettek ebben. Amikor az autó tele volt, fölszólítottak, hogy foglaljunk hátul helyet és ügyeljünk a cukorra. Grete Sonntag és én szabályosan lázasak voltunk cukor iránti vágyunkban. Hogy tudnánk valamennyit lopni ebből a cukorból? A teherautó elindult. Rövid útszakasz után megállt az agyagkunyhóknál, melyekben a kazahok laktak. A férfiak és a katona leszálltak. Egyikük huncutul nevetve hozzánk fordult: "Jól vigyázzatok a cukorra, amíg vissza nem jövünk!" És milyen jól vigyáztunk! Ha nem akart egy zsák kinyílni, lyukat fúrtunk bele; a cukrot minden zsebünkbe, nadrágunkba és hasonló helyekre rejtettük. Sajnos még újoncok voltunk és túl keveset vettünk, borzasztóan féltünk, hogy a táborban testvizsgálatot tartanak majd. Amikor megérkeztünk, semmi nem történt, még le sem kellett rakodnunk, mert már elég érdeklődő volt, akik szintén cukrot akartak "beszerezni". Aztán beültünk a fürdőbe és átszellemülten szopogattuk rablott cukrunkat.

Végre kiköltözhettünk a fürdőből. Egy kiakasztott ajtót két fablokkra fektettek egy barakkban, az volt az ágy Grete Sonntagnak és nekem. Aki a vas kilincsre feküdt, annak volt rosszabba helyzete. Ugyanaznap a gazdasági részleg vezetőjénél kellett jelentkeznünk. Ott osztották ki a munkát. Az illető nevét elfelejtettem, de amíg élek, nem felejtem el emberiességét. Politikai rab volt. "Németek vagytok? Mit akartok tenni?" kérdezte barátságosan. "Nem olyan egyszerű velünk. Grete Sonntag egyáltalán nem tud oroszul, és én sem tudok valami jól. " - Igen, de tanult emberek vagytok, nem végezhettek piszkos munkát! Konstantin Konstantinovicshoz, a mezőgazdasági gépek javítóműhelye irodájának vezetőjéhez küldelek benneteket, ott kezdhettek betanulóként." Nagyon megköszöntük kedvességét és elindultunk a javítóműhely felé. Grete Sonntag útközben morgolódott: "Ez hülyeség, én nem akarok az irodába menni, munkás vagyok, nem irodai alkalmazott. Nevetséges lenne, ha itt nem lenne munka egy bőrfeldolgozó munkásnak, mint én. Ahol ilyen sok állat van, ott a bőrt föl is kell dolgozni." Megpróbáltam megnyugtatni: "Hagyd, az irodában okkal jobb lenni. Ott legalább melegben ülünk, és meg fogsz tanulni oroszul."

Konstantin Konstantinovics, a mezőgazdasági gépek javítóműhelye irodájának vezetője, szintén politikai fogoly, miután elmondtuk neki, hogy kik vagyunk és mit szeretnénk, epés arcot vágott: "Pont ez hiányzott még. Már elég olyan van itt, aki semmit sem csinál. Még oroszul sem tudtok! Mire tudlak benneteket használni?" - "Talán próbálja ki először, hogy tudunk-e valamit, vagy sem. Tulajdonképpen betanulókként kezdenénk." bizonygattam. Mint egy iskolamester, Konstantin Konstantinovics papírt és ceruzát hozott, és orosz szöveget diktált. Grete Sonntag elmondta, hogy nem tud oroszul; én írtam valamit. "Ez (rám utalt) maradhat, a másikat nem tudom használni" Ezzel elbocsátott bennünket.

A visszafelé vezető úton Grete Sonntag szemrehányásokat tett nekem, hogy ilyen kellemetlen helyzetbe hoztam. Elmentünk kedves munkaközvetítőnkhöz, és elmeséltük neki sikertelenségünket. Gondokkal telt arccal mondta: "Milyen munkát adjak nektek?" Mikor elmondtam neki, hogy Grete Sonntag bőrfeldolgozó és szeretne szakmájában dolgozni, izgatottan védekezett: "Nem, azért nem tudok felelősséget vállalni, ez itt Burmában nem lehetséges." - "De miért, ha ő ezt szeretné?" kérdeztem. "Itt Burmában pusztító állatbetegség terjedt el, a brzelóze, és aki bőrrel dolgozik, azt könyörtelenül megtámadja. A táborban sokan halnak meg brzelózéban, vagy életük végéig nyomorékok maradnak. Nem tudok felelősséget vállalni azért, hogy valakit ilyen munkába küldök." Grete Sonntag ezt mondta nekem: "Micsoda hülyeség, az orosz disznók megfertőződnek, mert fogalmuk sincs a tisztaságról. Én garantálni tudom, hogy én nem fogok megbetegedni. Mondd meg neki, hogy saját felelősségemre át tudom venni ezt a munkát." Ennek a beszédnek érthető okból csak egy részét fordítottam le a gazdasági osztály vezetőjének.

Ezután Grete Sonntag a bőrközpontba került - ez volt az osztály fennkölt neve. A vezető egy fehéroroszországi zsidó volt, aki valamennyit tudott jiddisül, és így valamennyire megértették egymást. Az apró barakkban leírhatatlan rendetlenség volt és olyan bűz, hogy az ember lélegzete elállt. Grete Sonntag megnézte a káoszt, tett egy pár harapós - mondhatom viszont, hogy jogos - megjegyzést, és másnap megkezdte ott a munkát. Lakó és alvóhelye ennek a barakknak egy apró szeglete volt.

Már néhány nap múlva nem lehetett fölismerni a bőrközpontot. A bőröket lekaparták és sóval szórták meg. Volt egy helyiség, ahol csak úgynevezett merluskabőrök voltak. Ez újszülött juhok értékes bőre. Minden bőrön cédula volt, beosztva őket első, második és harmadik osztályba. Egy másik helyiségben voltak a kevésbé értékes bőrök, egymásra helyezve, mint a matracok. Grete Sonntag, noha csak egyetlen orosz mondatot ismert, szerzett a kórházból gumikesztyűt és fertőtlenítő folyadékot, és környezetét kifogástalanul tisztán tartotta.

Grete Sonntagnak volt még egy feladata. Amikor a rabok a különféle alrészlegekből ökrösszekéren vagy teherautón bőröket hoztak, ezeket nagy mérlegen mérte le. Nem tűrt el súlycsökkenést. Érthető okból a raboknak csak egy céljuk volt: bőröket lopni, és a kazahoknál élelmiszerre cserélni. Grete Sonntag ezt nem támogatta. Rendnek kellett lenni még a koncentrációs táborban is.

Néhány hónappal később, amikor én már a büntetőblokkban voltam, megtudtam, hogy a karagandai tábor vezetőségéből, Dolinkiból, külön bizottság utazott ide, hogy a "nyemka", a német művét, a burmai bőrközpontot megtekintsék.

Első munka

Statisztika-tanoncként kezdtem munkámat az irodában Konstantin Konstantinovicsnál. Kollégáim Klement Nikiforovics, politikai rab és volt iskolaigazgató Novoszibirszkból, Szemjon Szemjonovics, politikai rab és volt pártmunkás Fehérotoszországból, Grigorij Iljics, politikai rab és volt agronómus Kazányból, Mászlov, politikai rab, olyan arccal, mint II. Miklós, egy maláriabeteg pénztáros a kaukázusi vasúttól, nevét elfelejtettem. Szívélyesen fogadtak. Mindenki azon fáradozott, hogy segítsen nekem. Majdnem mind beszéltek németül. Szinte verseny alakult ki, de a hatvanéves Klement Nikiforovics mindet verte. Német klasszikusoktól idézett, egyszer büszkén mutatott egy kis füzetet, melyet ő készített, latin idézetekkel. Ott ültem a lefogyott emberek között, akik már három-négy év fogságot maguk mögött tudtak. Minden látszott az éhezés. Arcuk beesett, szemeik természetellenesen nagyok, majdnem mind foghíjas, mert Karagandában nem tömtek, hanem egyszerűen kihúzták a fájós fogakat. És a nyomorúságos ruházat! Fekete-szürke steppelt, vattázott kabátok, ugyanilyen kulinadrágok és sötétszürke ingek. Hajuk rövidre volt vágva, csak nagyon ritkán lehetett borotválkozni. - De visszaemlékezve arcuk a legszebb és legemberibb azok közül, melyeket valaha láttam. A traktorok statisztikáját kellett vezetnem: Hány óra munkaidő-kiesés, mi okozta a kiesést, a rab hibája, vagy üzemanyaghiány, motorhiba, stb... Ezt pontosan ellenőrizni kellett. Az ottani munkaviszonyok és életkörülmények között ez a vizsgálat különösen groteszk volt. A javítóműhelyekben folyamatos hiány volt alkatrészeben, de egy óra munkakiesést a rab hibájából "statisztikailag föl kellett jegyezni".

Konstantin Konstantinovics, magyar, nagyszerűen illett ennek az irodának a vezetéséhez. Kiszáradt, korlátolt bürokrata volt. A javítóműhely vezetője German Germanovics cseh mérnök volt, akin látszott, hogy valaha, a szabadságban pocakos volt, amely ma szomorúan függött rajta. Párszor megpróbáltam beszédbe elegyedni vele. Nagyon jól tudott németül. De annyira rettegett, hogy "Jó napot" és "Szép időnk van" kijelentéseknél nem lehetett tovább jutni nála. German Germanovicsnak nyugat-európai rendelképzelése volt. A mezőgazdasági gépek rendben álltak; a cséplőgépek nem szabad ég alatt, hanem a pajtában. A javítóműhely és környéke feltűnően elütött a gyáraktól és gyárudvaroktól, melyeket különben láttam Oroszországban. 

Az irodai alkalmazottakat segítőcsapatként alkalmazták vetéskor, természetesen "önkéntes" alapon. Ez időből egész hihetetlen dolgokra is emlékszem: A rabokat fölszólították, hogy fizetésükből önként vegyenek államkölcsön-kötvényeket. Sokan nem merték a kérést visszautasítani. "Önkéntesen" dolgoztunk a mezőn napfelkeltétől délig, majd déltől este nyolcig az irodában. Erre a munkára egy brigádvezető hangos kiabálással szedett minket össze a barakkból. A mezőn egy adott normát kellett elvégezni. Akkor még olyan jó erőben voltam, hogy Klement Nikiforovicsnak is segíteni tudtam, aki már öt éve ült, és nagyon nagy fáradságába került, hogy elkészüljön normájával. A mezei munkát külön megfizették. - 1939 nyarán napi 20 kopeket fizettek a mezei munkáért, ha valaki normáját elvégezte. Ha valaki egyszer nem végezte el normáját, arra a hónapra semmit sem kapott. Így, ha valaki mindig elvégezte normáját, maximum havi 6 rubelt tudott keresni. A tábori üzletben egy kiló hering hét és fél rubelbe került, egy kiló kenyér majdnem egy rubel. A traktorvezetők, agronómusok és más műszaki személyzet természetesen jobb fizetést kapott. Hallottam, hogy egy kombájn-vezető havi száz rubelnél többet keresett havonta.

A fokozatos élelmezési rendszerről már szóltam. 1939 nyarán bevezették, hogy az agrártechnikai személyzetnek, akik a negyedik, legjobb konyhához tartoztak, fizetni kellett az élelmezésért.

Irodai időm alatt a második konyhához tartoztam, mégis mindig éhes voltam. ekkor egy kis tó melletti barakkban laktam. Egy duzzasztógáton kellett menni, hogy a barakkhoz jussak. A gátat rabok építették, hogy a tábor kertészetnek víztárolója legyen. A víztároló másik oldalán, egy enyhe talajsüllyedésben volt a kertészet mesterségesen öntözött krumpli, paradicsom, dinnye és zöldségültetvényekkel és üvegházakkal. A sztyeppei talaján minden nagyszerűen termett, ha volt öntözés. A kertészetből leszedett növények azonban nem az egyszerű rabok javát szolgálták. Nem emlékszem egyetlen alkalomra sem, hogy egy kertészeti krumpli a legalsóbb konyha levesébe került volna.

Lakóbarakkom agyagkunyhó volt olyan alacsony plafonnal, hogy azt kézzel el tudtam érni. A falakat nem meszelték be, durvák voltak, poloskáknak egy paradicsom. A padló döngölt agyag volt, tehát csak szárazon lehetett söpörni, és egy különleges bolhafajta otthona volt, amely kétszer akkora egyedekből áll, mint a mi nyugateurópai bolháink. A barakknak pici ablakai voltak, a hiányzó üveget rongyokkal pótolták. Kiakasztott ajtómon aludtam, természetesen szalmazsák és párna nélkül. Takarója csak annak volt, aki hazulról hozott. Együtt volt a barakklakóknak egy "ngyevalnaja"-juk, egy mindenese. Ez többnyire idős, munkaképtelen rab volt, akik a táborban semmiféle pénzt nem kaptak, és akiknek mindenki a szobában adott valamennyi pénzt. A szoba fizető tagjai számára a ngyevalnaja, aki bűnöző volt, hozta délben a levest, és más módon is segített nekik, az olyan nincstelenekért, mint én, nem tett semmit, hanem terhes parazitákként kezelt minket.

Egy másik szoba ngyevalnajája berlini volt, Margarete Paolovna, vastag szemüveggel, arcába hulló szürke hajtincsekkel, dagadt lábakkal és duzzadt táskákkal szeme alatt. Elmesélte, míg szemüvege könnyektől volt homályos, hogy két fia, az egyik színész, 1933 után a Szovjetunióba emigrált, és őt is magukkal hozták. Mindkettőt letartóztatták, őt utánuk. A vizsgálóbíró felszólította, hogy vegye fel a szovjet állampolgárságot, és ő nem mert nemet mondani, mert attól félt, hogy akkor soha az életben nem látja viszont fiait. De ha tudta volna, hogy őt, idős, munkaképtelen asszonyt Szibériába küldik, jobban tette volna ha visszatér a hitleri Németországba.

Barakkunkban volt egy helyiség anyáknak és gyerekeknek. Amikor beléptem ebbe a szobába, szemeimnek először hozzá kellett szokniuk a sűrű füsthöz, hogy lássak. A szoba mennyezetéről kötélen faládák függtek, és ezekben rongyokba burkolt csecsemők. De Burmában nem maradtak sokáig az anyák és gyerekeik. Ökrösszekereken úgynevezett gyerekrészlegekbe viszik őket. Azok a nők, akik büntetése rövidebb volt, amíg el nem engedték őket, bűnözők és aszociálisak voltak ilyenek, gyerekeiknél maradhattak, amíg el nem engedték őket.

Mikor megtudtam, hogy az "önkéntes munkáért" fizetés jár, kölcsönöztem hatvan kopeket Klement Nikiforovicstól, és büszkén elmentem a grúz fodrászhoz. Szívélyesen üdvözöltük egymást. "Hogy tetszik önnek a munkája? Melyik konyhához tartozik?" vezette be a fodrász a beszélgetést, miközben lassan és alaposan vágta hajamat, majd átmenet nélkül megkérdezte: "Van már tábori férje?" Nevetve nemet mondtam. Rövid szünet után: "Akar tábori feleségem lenni? Havi huszonöt rubelt keresek, jó kapcsolatom van a konyhával kapok húst és más egyebet. Saját szobában alszom, és ha a feleségem, naponta mosdhat a fürdőben." Mindezt úgy mondta el, mint egy kívülről megtanult szöveget. Amikor fölvetettem, hogy mindez nem elég egy házassághoz, ami előtt meg kell ismerni és szeretni egymást, úgy vélte: "Értem, de Szibériában egy nőnek azért kell a tábori férj, hogy ne haljon éhen." Megígértem neki, hogy elgondolkozok a dolgon, és üzenek neki, ha döntöttem. "Nyolc napig várok önre. Megígéri, hogy addig dönt?"

Amikor egyik este az irodából jöttem, a tábori utcán egy munkás várt a javítóműhely kovácsműhelyéből. Megkérdezte, mióta vagyok Szibériában, honnan jövök és hány évre vagyok ítélve. "Van már Katilokja?" (Ez négy literes konzervdoboz, melyet a rabok edénynek használnak.) A táborban sem edényt, sem kanalat nem kapunk. Újoncként mindig másoktól kell edényt kérni. - "Nincs." - "Csináljak önnek egyet?" - "Az nagyon jó lenne." Másnap ott állt egy új konzervdobozzal, melynek még fogója is volt drótból. Lelkesen megköszöntem a szép ajándékot, és beszélgetve mentünk a tábori utcán. Megtudtam, hogy a szabadságban vonatvezető volt. Meglepően beszédes volt, és mielőtt végigmesélem ezt az élményt, el kell mondanom, hogy máig nem tudom, hogy ez az ember provokatőr volt-e, vagy azért volt velem olyan bizalmas, mert külföldi voltam.

Néhány nap múlva új ajándék jött: Egy kis bádogtál. Ez sokkal értékesebb volt, mint a konzervdoboz. Rövid idő múlva kovácsom figyelemre méltó politikai véleményeket mondott el nekem. Lelkesen mesélt egy nemzeti ellenállási mozgalomról a kozákok között, akik csak arra vártak, hogy kitörjön a háború Németországgal, és akik utolsó és egyetlen reménysége Hitler. Ez megrázott, és teljesen meggyőződéssel mondtam ellent: "Isten szerelmére, akkor csöbörből vödörbe esnek! Tudják egyáltalán, hogy Hitler mit jelent? Ez azt jelentené, hogy egy diktatúrát egy másikkal váltanak föl!" De ő tovább lelkesedett Hitlerért. Még egy szép ajándékot hozott, egy maga csinálta kést. Szigorúan tilos volt kést birtokolni, de minden rab, aki adott magára, átcsempészte kését az összes átvizsgáláson. Az ajándékozott kés tőr nagyságú volt, keménygumi nyéllel, amely kis fémdarabokkal volt csinosan díszítve.

3. Szibérai mindennapok

A büntetőblokkban

Egy nap megkérdeztem irodai kollégáimat, akik már évek óta a táborban voltak, hogy tettek-e lépéseket ügyük újratárgyalásáért. Klement Nikiforovics elmondta, hogy egy ilyen kérésnek nincs értelme, és ha egyáltalán beadható, akkor csak kint élő rokonokon keresztül. Ez számomra nehezen volt fölfogható. "Az a benyomásom, hogy sorsotokat tiltakozás nélkül elfogadjátok. Én a Szovjetunió legfelsőbb bíróságához fogok fordulni és ügyem újrafelvételét követelni." Izgatottan beszélt le mindenki. "Csak rontasz helyzeteden. Az ilyen kéréseket a papírkosárba dobják. Még nem érted, hogy hol vagy."

Kifejezett figyelmeztetésük ellenére másnap délben az NKVD vezetőjének irodájához mentem, bejelentkeztem és előadtam kérésemet: "Szeretnék a legfelsőbb bírósághoz folyamodványt írni. Megtehetem németül, mert orosz tudásom még nem elég jó?" Barátságos válasz jött: "Magától értetődő, és ha megírta, kérem hozza be ide."- "És még egy kérés: Anyám Németországban, Potsdamban lakik. Nem tudja, hogy hol vagyok. Küldhetek neki egy életjelet?" - "Igen, ez lehetséges."

Tizennégy nappal azután, hogy folyamodványomat és a levelezőlapot leadtam az NKVD vezetőjénél, megjelent egy rab, aki a vezetőségnél dolgozott, fölszólított, hogy fejezzem be munkámat az irodában, eljött velem barakkomba, ahol dolgaimat kellett összeszedni, és a büntetőblokkhoz vitt.

A rend miatt csak este hat órakor tudott a böntetőblokkba beadni, ezért zsákommal addig a szögesdrót előtt ültem és a legmélyebb kétségbeesésbe zuhantam. A büntetőblokk olyan, mint egy új lezárás. Munka után van még egy óra a tábor bezárásáig. Ekkor még meg tudtam látogatni Grete Sonntagot. Együtt néztük a sztyeppét, és örvendtünk, hogy milyen szép az ég. Épp most lett tavasz, és a sztyeppe virágzani kezdett. Egész mezők virágoztak a finomlevelű írisztől, volt egyfajta tulipán, nagy darabok sárga virágokkal, és elvesztettem kedves irodabeli ismerőseimet is. Sírni volt kedvem.

A büntetőblokk kicsi, szögesdróttal körülzárt terület volt, melyben egy férfi, egy női barakk, egy kis ház a vezetőnek és a sztárosztának (legidősebb), és a tábori börtön volt. A bejáratnál fakunyhó volt, melyben őr ült, és minden rab egyenként lépett be egy szűk folyosón keresztül.

A piszok már a "szabad" táborban is mellbevágó volt, a büntetőblokkban már embertelen szintű. A barakkok és a WC gödrök közötti tér ürülékkel volt teli. A rabok nem fáradoztak a gödörig menéssel. Az egész téren bestiális volt a bűz. A női barakk még alacsonyabb s nyomorúságosabb volt, mint eddigi barakkom. Az alvóhelyeket vastag és vékony deszkákból állították össze, néhány helyen a nők rőzsecsomagokon aludtak.

Mint a táborban mindenütt, a büntetőblokkban is voltak politikai rabok és bűnözők. A sztárosztát sikkasztás miatt ültették le. Ahol csak tudta, az aszociális elemeket támogatta, egyik szemét becsukta, ha azok nem akartak dolgozni menni; a tábori ruházat nagy részét köztük osztotta szét, és saját elvtársait tette meg brigádvezetőnek, akik a csoport munkájáért voltak felelősek. Ők osztották be az embereket a csoportokba. Ugyanazok a figurák voltak, mint a német táborokban a kápók. A büntetőblokk lakóinak tilos volt az élelmiszerüzletben vásárolni. A bűnözőkre ez nem volt érvényes, nekik megvoltak a kapcsolataik, és a sztároszta ezt hallgatólagosan eltűrte. Egy tolvajlás miatt természetesen senki sem mozgatott meg egy fűszálat sem.

Ezekkel az emberekkel egy barakkban lakni a legborzalmasabb büntetés. A büntetőblokkban a rabok száma állandóan változott. Néhány száz és ötven ember között mozgott. A böntetőblokkból a legrosszabb munkákra mentek az alrészlegekbe. Az idősebb rabokat a rokkant részlegekbe vitték, ahol csak napi 200 gramm kenyeret kaptak (540 kalória), és "könnyű munkánál" éhenhaltak. A szifiliszbetegek, akik viszonylag sokan voltak, a nemi betegek részlegébe kerültek.

Reggel három óra körül a homályos sztyeppei reggelen át trombitajel hallatszott, a burmai ébresztő hangja. Ez volt első reggelem a büntetőblokkban. "Davaj, rajta asszonyok, fölkelni!" ordította a sztároszta és öklével a barakkszoba ajtajára sújtott. Hála Istennek, hogy ennek az éjszakának is vége lett! Az egyenetlen deszkákon nem lehetett alvóhelyet találni; a csontok olyanok voltak, minta sebesre lettek volna dörzsölve. Már az első óra után fölébredtem fárasztó alvásomból; nem volt rajtam olyan hely, amelyik ne viszketett volna. Arcom poloskáktól bűzlött; ahova csak nyúlt az ember, ocsmány férgeket nyomott össze. Egész testem égett a tetűk szúrásaitól. A sötétben reménytelen harcot folytattam a vérszívók ellen.

A bűzös agyagkunyhóból asszonyok másztak ki. Káromkodva, álomittasan, fázva kerestek utat a halmokkal teli téren a WC gödörhöz, vagy magukat nem zavartatva ott guggoltak le, ahol éppen mentek vagy álltak. A szemben levő férfiblokk köhögve és köpködve ébredt.

A szél az ürülékgödrök szagát a két barakk közti térre fújta, ahol a rabok levesért álltak sorba. A bemázolt hordó egyik oldalán a férfiak, a másik oldalon a nők sora állt. Minden pillantás a merítőkanálra szegeződött, mindenki azt hitte, hogy becsapták, az emiatti vita nem ért véget. A büntetőblokknak még saját merőkanala sem volt. Egy behorpadt zománcos edényt használtak, melyet madzaggal kötöttek egy botra. Néhányan a hordónál itták ki köleslevesüket, hogy esetleg kapjanak még egy merőkanálnyit.

A hegyek körvonala feketén vágott az arany reggeli fénybe. Hamarosan föl fog menni a nap, a nap, melyet korábban üdvözöltél, és amelynek megjelenésével most rabszolgamunkád kezdődik. Már számlálási szemlére hívtak. A csoportok összegyűltek mezei és kerti munkára. Én az erősebb rabokhoz tartoztam, és a mezőre kellett mennem.

Zsák alakú rongy a nyakba dobva, a katilok a kézben, így ment ki a csapat a sztyeppére. Elől a nők, hátul a férfiak, egy szuronyos lovaskatona kíséretében.

A nap melegíteni kezdett, fölemeltem vállamat, lélegeztem, pillantásom a nyugati végtelen síkság felé nézett. Innen soha nem jutsz ki élve, megdöglesz, mint egy állat. A poros mezei úton mentünk, a legtöbben még menet közben aludni látszottak, nagy gumicipőjükkel csoszogtak a porban. Kb. egy óra múlva álljt parancsoltak. Munkahelyünk hatalmas napraforgótábla volt, foglalkozásunk kapálás. A brigádvezető elmagyarázta a munkát: "30 centimétereneként a napraforgót meghagyni, a barázdát mindkét oldalon kitisztítani". A napi norma 3000 m volt. Ha teljesíted, kapsz 600 gramm kenyeret. (780 Kcal).

Fölosztottuk a barázdákat. Voltak férfiak és nők, akik ismerték egymást, talán olyanok is, akik kedvelték egymást és egymás mellett akartak kapálni. Milyen szép lehetett, ha valakinek szüksége volt a másikra!

Elkezdtem vadul kapálni. A napraforgókat géppel ültették, és még nem voltak öt centiméter magasak. A vastag levelek között éppen megjelentek az első apró hajtások. Nem volt könnyű megkülönböztetni őket a gaztól. Mindig mellécsaptam. De tulajdonképpen miért igyekezzek? Arra akarnak kényszeríteni, hogy a sztyeppét műveljem? Könyörtelenül kikapáltam minden növényt. Mindent meg fogok semmisíteni és kiirtani! Fölálltam. Valaki akkor jött lovon szembe barázdámon. Az agronómus, szintén rab: "Átkozott nőszemély, miféle munkát végzel? Vak vagy? Nem tudod a haszonnövényt a gaztól megkülönböztetni?" Leugrott a lóról, elvette kapámat, és néhány erős csapással bemutatta, hogyan kell dolgozni. Hallgattam, és hagytam, hogy kikáromkodja magát. Egész délelőtt a sarkamban volt. Mellette a brigádvezető, szintén rab, ellenőrizve ment barázdáról barázdára. Csak az őr állt a mező közepén, mozdulatlanul, szuronyos fegyvere maga előtt.

A nap elkezdte fejemet és karomat égetni. Mind gyakrabban kellett hátamat kiegyenesíteni, és letörölni az izzadságot arcomról. Már mindenki előttem dolgozott. Egészen elől fiatal lány kapált, biztos parasztlány. Olyan gyors volt, mintha futna a mezőn. Később megtudtam, hogy néha, ha ahhoz volt kedve, kettős normát teljesített, amiért 1000 gramm kenyeret kapott és az agronómusnak érveket adott, hogy a többi rabtól több munkát zsaroljon ki. Tőlem jobbra egy csoport mozgott vastag porba burkolózva; a nők rikoltozva beszélgettek. Mindannyian ismerték egymást, csak nekem nem volt egyhez sem közöm, és nem is tudtam volna miről beszélgetni velük.

Körülbelül 300 méterenként vízhordók voltak elosztva a mezőn. végre elértem az elsőt. Végre elértem az elsőt. Az izzadt arc mohón hajolt a víz fölé, mivel poharunk nem volt. Mindegy volt, hogy mi úszott a hordó alján, a tegnapi leves maradéka, fű, piszok, mindegy, ittam, akkor is, ha a vízhordó ökre ivott előzőleg, vagy valaki piszkos katilokjával vizet vett, hogy aztán, az őrnek hátát mutatva egy gyanús ruhadarabot kimosott. Csak így tudtak a rabok egyáltalán mosni, és egyetlen megbízható mosó és fehérítőszerünk Kazahsztán napja volt. Ezzel szappan nélkül is kijött a piszok.

Mind jobban a többiek mögött maradtam. A brigádvezető ide-oda szaladgált egy deszkával, melyet papír híján íróblokknak használt, hogy azoknál, akik a fele penzumot teljesítették, egy vonalat húzzon. Hamarosan dél lesz? Már rég kikapartam az utolsó morzsát is kenyérzsákomból, a gyomromban levő víz csak rövid ideig nyomta el az éhséget. Minden erőmet összeszedtem, barázdám gazok tárhelye volt. Épp ütni akartam a kapával, amikor néhány ijedten rám tekintő madárszemeket láttam. Egy kis vályúban, melyet gaz rejtett, homokszínű madárka ült fészkében. Úgy elbájolt, hogy elfelejtettem az éhséget és fáradtságot. Nem tudom, miért hatott meg annyira. Talán, mert ott valami védtelen volt, teljesen kiszolgáltatva az élet szeszélyeinek. Nagy ívben kikerültem a fészket, és csak egyvalami járt a fejemben: Bárcsak senki sem fedezné föl és tenné tönkre. Egy gyerekvers jutott eszembe az iskolai versek közül: "Ó, ne érintsd meg kis fészkemet..."

Egy hosszú szakállú rab ment barázdáról barázdára, hogy élesítse a kapákat. Most ért hozzám, az utolsóhoz. "Add ide kapádat! A legrosszabbat sózták rád. Ne csodálkozz, ha nem haladsz." Leült és elkezdte a csorbulásokat kalapáccsal megdolgozni. Örülve a megszakításnak ültem mellé. 

"Első alkalommal vagy a mezőn, igaz? Még soha nem láttalak" kérdezte barátságosan."Igen, bácsika, tegnap óta vagyok itt." - "Valamit elkövettél?" kacsintott huncutul rám. "Nem, csak a butaságom miatt." és elmeséltem neki szerencsétlenségemet. "Talán nem vagy orosz?" Föltűnt neki rossz orosz kiejtésem. "Nem, német." "Ó. A Volgától?" Meglepődve nézett. "Nem. Németországból." - "És mit csinálsz itt?" Hirtelen németül kezdett beszélni régi sváb tájszólásban. Volgai német paraszt volt. "Kommunista vagy?" kérdezte kissé gyanakodva. "Igen, sok évig az voltam. Aztán jött Hitler..." Kikopogtatta kapámat, és bólintott: "Igen, igen, rossz dolgok történtek veled. Inkább maradtál volna otthon, minthogy idegenben hányódsz. Ebből semmi jó nem sül ki. Tényleg olyan rossz Hitler alatt, ahogy a mi újságaink írják? Úgy gondolom, ő sem tud rosszabbat tenni mint itt ezek. Hitler is elveszi a parasztok földjét? Engem a kolhozba akartak kényszeríteni. Senki sem akart belépni a faluban. Akkor elhajtott minket, férfiakat az NKVD. Öt gyerek, a legnagyobb még nincs tizennégy éves, egyedül maradtak az asszonnyal... Mi lesz a földekkel?" Messziről láttuk, hogy a brigádvezető felénk jön. "Add vissza kapámat, szidni fog." mondtam felállva. "Hagyd csak, hagyd, ha ilyen ócskaságot adnak neked dolgozni, meg kell javítanom. Ülj csak le, attól nem kell félned." Mondta nyugtatgatva. De én elvesztettem nyugalmamat, nem tudtam tovább hallgatni. "Ma este munka után tovább mesélhetsz." - "Megmutatom a gyerekek képét, és egy levelet a legidősebbtől. Ügyes kislány." - Már messziről kiáltott a brigádvezető: "Na, a mai napi normádból nem lesz semmi." A paraszt megfordult. "Mit akarsz tőle? Adj a lánynak jobb kapát. De egyáltalán, honnan tudná? Mást tanult. Kultivált ember."

A brigádvezető morogva ment tovább, az öreg is elindult. "Mennyi idő van még délig?" kérdeztem tőle, anélkül, hogy abbahagytam volna a kapálást. Megfordult, rámpillantott és lassan visszajött: "Nem, tényleg nem érted ezt a munkát, túl alapos vagy. Ezen a nyáron úgysem fog itt semmi nőni. Porban nem nő a napraforgó." Kivette kezemből a kapát. "Sokkal sekélyebben kell bevágnod. Látod, így sokkal könnyebben megy." Megpróbáltam. Tényleg igaza volt. "Éhes vagy. Akarod tudni, mikor jön a 'balanda'? Akkor nézz árnyékodra. Ha nem hosszabb, mint két láb, akkor elmúlt a nap fele." Ez volt a rabok napórája. "Mindjárt dél van. Nézd, az úton már jön a kocsi." - Szívélyesen búcsút vettünk egymástól, megígérte, hogy délutánra beszerez egy könnyű, éles ásót, és elment.

A kapa nyelével fúrtam a talajba, hogy újra megtaláljam barázdámat, és, mint mindenki más a mező végére mentem, ahol az ökrös kocsin egy mocskos fahordóban, piszkos zsákdarabbal lefedve megjött a régóta vágyott leves ebédre. Egy idős asszony adta ki. Lényegében víz volt néhány káposztalevéllel és valamennyi lencsével. Azután a brigádvezető kiosztotta a kenyeret. Akik csak 400 grammot kaptak, szitkozódva védekeztek ez ellen az igazságtalanság ellen. "Látjátok, a kövér Tanja természetesen megkapja 600 grammját, hogy teljesítette normáját? Ja, éjjel szorgalmas." Morogta valaki bőrszerű arccal. A kerekvádlis Tanja válasza egy káromkodás volt. Ezzel telt el a déli szünet első fél órája. Utána mindannyian fáradtan feküdtünk a forró napon. Nem volt fa, sem bokor. Hason, arcom karjaim között, lábaim a zsák rongyaival betakarva, rögtön ólmos álomba merültem.

Borisz

Fölriadtam. Valaki megérintette vállamat, és mikor fölemeltem a fejemet, egy fiatal ember nevető barna szemébe néztem. "Azt mondták, hogy német kommunista vagy. Igaz ez?" - "Igen. És te ki vagy?" - "Litván elvtárs vagyok." Ünnepélyesen kezet fogtunk. "Mióta vagy Karagandában?" kérdeztem, hogy áthidaljam a zavart csöndet. "Már kilenc hónapja, mindig őrzés alatt."- "És miért?"- "Igen, miért? Furcsákat kérdezel, mit lehet erre felelni? Az NKVD kigondolt vádja érdekel, vagy az, hogy miért tesznek minket kommunistákat félre?"- "De ember, légy óvatos. Ha valaki meghall! Azonkívül még nem is ismersz." - "Hagyd a butaságokat. Külföldi elvtársnő vagy, és ez elég."- "Mi a neved?" - "Borisz Resznyik. És a tied?" - Grete" - "Furcsa név."

"Davaj, Davaj, munkára!" kiáltotta a brigádvezető. Borisz megkérdezett: "Akarsz mellettem kapálni?"- "Igen, nagyon szívesen, de én nagyon hátul vagyok, hol a te barázdád?" - "Akkor cserélünk." Beszélt néhány rabbal, akik mind jól ismerték, és a csere gondok nélkül lezajlott.

Azután egymás mellett kapáltunk ugyanabban a ritmusban, gyorsan, majdnem lélegzet nélkül, harminc centiméterenként meghagyni egy napraforgót, balra és jobbra eltávolítani a gazt. - "Gyere, szívjunk el egy mahorkát". Megálltunk, letöröltük az izzadságot arcunkról, nevettünk és bagóztunk. "Már régen élsz szovjet-Oroszországban?" kérdeztem. "Börtönben másfél éve, előtte tíz hónapig szabadon. Azután gyűjtöttek be. Tudod, nálam ez így van. Azt hiszem, életem feladata, hogy üljek. Litvániában alig voltam tizenkilenc éves, amikor hazaárulásért tíz év börtönt kaptam. Hét évet ültem le belőle. Egy egész halom kommunista voltunk. Ebből hárman tüdővészt kaptak. akkor kiharcolták, hogy büntetésünket ideiglenesen, gyógyulásunkig félbeszakítják. Csodálkozol, de ilyesmi volt Litvániában. Az illegális Vörös Segély költségén szanatóriumba kerültem. De gyere, kapáljunk tovább! 'Popka' már figyel bennünket."- "Kicsoda 'Popka'?" kérdeztem meglepve."Látszik, hogy újonc vagy. Popka madárijesztőt jelent, és itt így nevezzük az őrt, aki egész nap, mint egy madárijesztő ül a mezőn."

Borisz fiatal arcába néztem, a nagy, csillogó szemekbe. Zavartan simította végig borostáit: "Kár, hogy úgy nézünk ki, mint a disznók!" - Előrehajolva, szótlanul kapáltunk tovább. Hét év börtön kommunista tevékenységért, és most itt, Szibériában? Hogy tudja ezt valaki elviselni? Már utolértük a többieket. Délután mindenki lassabban haladt. "Hé, Borisz! Találtál egy elvtársnőt?" kérdezte valaki vidáman. "Ez görög." magyarázta Borisz. "Egész kedves fickó, csak túl közel áll a bűnözőkhöz, és minden csempészetben benne van. Azért van a büntetőblokkban." - "Mondd csak Borisz, hol végződik mai normánk, hol van a cél?" kérdeztem lihegve. - Látod elől, ahol a fehérkendős ül? Az Dzsura, a kis dög. Már elkészült. De ülj le egy csöppet. Két barázdát csinálok egyszerre, amíg ki nem pihented magad."

Boriszon civil sapka volt még, melyet ferdén az egyik fülére húzott. Fekete haja és barna bőre volt, ha nevetett, minden foga látszott. Olyan volt, mint egy francia munkás, ahogy vidáman mozgott. Mialatt nekem is dolgozott, visszaszaladtam, hogy rabkabátját és kettőnk konzervdobozait, melyek az út mellett feküdtek, hozzam, és a célhoz vigyem, melyet hamarosan elérünk.

Még volt idő a munkaidő végéig, akkor már boldogan üldögéltünk Borisz szteppelt rabkabátján a késő délutáni napsütésben. Borisz mindegyikünknek tekert egy mahorkát, és az enyémet udvariasan idenyújtotta, hogy magam nyaljam le a papírt. A meleg föld tele volt rovarokkal. Ilyen gazdag színeket csak a sztyeppén láttam. Volt szivárványszínű, arany és vérvörös majdnem geometriai fekete mintákkal. "Nézd, Borisz, úgy tűnik, ott víz van." Az enyhén lesüllyedt talajban virágzott a sztyeppei fű, meghajlott, a lágy esti szélben úgy hajlongott, mint egy tó hullámai. Aki elvégezte napi normáját, kinyújtózkodva, kimerülten aludt. "Nem akarsz tovább mesélni? Olyan kíváncsi vagyok. Szanatóriumban voltál. És azután?" - "Igen, aztán, aztán az illegális kommunista párt elvtársai fölvették velem a kapcsolatot. Ez egyszerű volt a szanatóriumban. Azt javasolták, hogy meneküljek el, megszervezik a menekülést. Hogy akartam-e menekülni? Még három év börtön várt rám, és az rossz tüdővel. De mindenekelőtt a kilátás, hogy a Szovjetunióba, a "világproletariátus hazájába" jutok, amire már évek óta vágytam, a menekülést a legnagyobb szerencsének tüntette föl. Sikerült, áthoztak a határon. A MOPR (Nemzetközi Vörös Segély) fogadott Moszkvában, ünnepeltek, kaptam egy 'pudjovkát', beutalót egy szanatóriumba Jaltában a Fekete tengernél. Ott nagyon szép volt. Tüdővizsgálatom rövid időn belül nem mutatott ki betegséget, és elhatároztam, hogy munkát keresek. Mielőtt bezártak volna a cipészséget tanultam ki. A litván börtönben a politikaiaknak nem kellett dolgozni, nem voltunk egyedül a cellában, olvashattunk és tanfolyamokat szerveztek. Így hét évig tanultam, olvastam minden, még hiányzó iskolai ismeretet megszereztem, mert azelőtt nem tudtam magasabb iskolába menni. Apám cipész volt, fiatalon halt meg, anyámnak négy gyereket kellett etetni. Jó tanáraink voltak a börtönben, és természetesen politikailag is továbbtanultunk. Jaltában azt tanácsolták nekem, hogy tüdőm miatt inkább maradjak a Szovjetunió déli részén. Ezért Ogyesszába mentem és egy cipőgyárban dolgoztam. Ott megismertem egy lányt, az elsőt életemben, és összeházasodtunk. Boldogságunk csak egy fél évig tartott, azután egy éjjel elvitt az NKVD. 'Kémet' csináltak belőlem. Hogy is lehetett volna másképp? A litván Okrana, mely engem már a börtönben beszervezett, vitetett át az orosz határon, stb... Ezt a szöveget nyomta vizsgálóbíróm. És amikor ez a vadállat arra akart kényszeríteni, hogy írjam alá ezt a jegyzőkönyvet, bebizonyítottam neki, hogy tudtam, hogy viselkedjen egy kommunista a rendőrségi kihallgatáson. Verni kezdett, én pedig mint egy bika üvöltöttem, hogy kihallatszott a folyosóra. Rögtön abbahagyta. Ezt a módszert sikerrel próbáltuk ki Litvániában. De emiatt ez az ember ellenségem lett, és noha még a vizsgálati fogság idején vérömlést kaptam, ahogy a börtönkórházból kiengedtek, rögtön megkaptam ítéletemet, nyolc év koncentrációs tábor, az "őrzött" megjegyzéssel, ami az ítélet szigorítását jelenti. A burmai kilenc hónapról később fogok mesélni. Milyen jó, hogy találkoztunk! Te vagy az első ember itt, a büntetőblokkban, akivel beszélni lehet. Érted, hogy itt senki nem ért meg bennünket? Mi, külföldi kommunisták olyan nyelvet beszélünk, melyet rajtunk kívül senki nem ért meg. Nem olyan, mintha már évek óta ismernénk egymást? Nem ugyanazzal a szemmel nézzük a világ történéseit? Milyen jó, hogy találkoztunk! Olyan sok kérdésem van..."

"Még egy cigaretta, mielőtt elindulunk! Nevezhetlek Margarétának? Van egy szép litván dal a neveddel."- "El tudod énekelni?" - "Igen, de most rekedt vagyok a portól és forróságtól, de holnap a mezőn eléneklem neked kedvenc dalaimat."

A nap lenyugodott nyugaton. Szemlére hívtak. Egymás mellett mentünk: Borisz piszkosan, borotválatlanul, rongyosan; én, lábam rongyokkal betekerve, 45-ös gumicipőben. Borisz vitte konzerves dobozainkat.

Amikor este a poloskás deszkán feküdtem, a mosoly nem akart eltűnni szájam szögletéről. Semmi nem kínzott már. Ha becsukott szemeim előtt zöld napraforgók végtelen sorokban vonultak, és leveleik egyre nagyobbak lettek és a látóhatáron túlnőttek, mit zavart ez engem, ha a holnapnak újra értelme lett. Borisz litván énekeket akart énekelni.

Ha az első két hónapra gondolok, melyet a burmai büntetőblokkban megéltem, barátságom idejére Borisz Resznyikkel, alig emlékszem a hosszú munkanap kínjaira, az éhségre, a szörnyű éjszakákra poloskákkal és tetvekkel; a fogolytársak gonoszságaira és aljasságára. Minden reggel még szemle előtt találkoztunk a barakkok közti téren, Borisz művészi mahorkát tekert pipa alakban, és együtt néztük a napi csodát, a napot, mely a távoli hegyek mögül jött elő. Már az első reggel a frissen borotvált Borisszal találkoztam. Hogy hogy sikerült ez neki, rejtély számomra. Este a férfi barakk mögötti sarokban állt, a forró vizes géptől "szervezett" forró vízzel mosta ki kifakult ingét és a szögesdrót kerítésre akasztotta föl, majd gondosan ügyelt rá, amíg félig-meddig meg nem száradt, nehogy valaki ellopja.

Borisz plusz tápot kapott a burmai kórházból. Ezt a vezető orvosnak köszönheti, egy rabnak. Borisz már az első hónapban a büntetőblokkban újabb vérömlést kapott. Kórházba szállították, ahol félig-meddig helyrepofozták. Az orvos számára, mint TBC-snek betegkosztot rendelt el. Ez egy csupornyi étel volt, fél liternél kevesebb, amely lencséből és tésztából állt, tápláló volt, és Borisz csak ezzel tudott talpon maradni. Ez a plusz étel a többi rabnál dühöt és utálatot okozott. "Ez beteg? Nézd meg, milyen jól néz ki! Igen, ismert dolog, hogy jó kapcsolatokkal sok mindent el lehet érni."

Egy reggel elhatároztuk, hogy a kertészcsoportba sorolunk be. Borisznak joga volt könnyebb munkára, de nekem nem. Majdnem mindig a mezőre ment, mert utálta a kertészt. A kertészcsoportban álltunk munkaszemlén, amikor az ellenőrző katonák, akiket a bűnöző rab kísért, aki a tábor legidősebbjének feladatait látta el, mentek el előttünk. A tábor legidősebbje Boriszhoz fordult: "Gyorsan tűnés a mezei csoportba! Szeretnél a kertészetben lustálkodni, igaz?" Borisz ellentmondott: "Nagyon jól tudod, hogy jogom van könnyű munkára." - "Mi az hogy jogod van? Amilyen egészséges és erős vagy!" - "Ha nem hiszed, fordulj az orvoshoz" Felelte Borisz bosszúsan. A bűnöző földühödött és hangosan üvöltötte: "Tudom már, miért akarsz a kertészetbe! Grétével szerelmeskedni. Nem? Ha, ha!" A mondatot általános nevetés követte. Haragjában a tábor legidősebbje egészen elfelejtette, hogy nekem nem volt jogom könnyű munkára. Miután kijelentésének ilyen sikere volt, egy nagyvonalú "Tűnj el!" felszólítással tovább engedett bennünket, ki a kapun a kertészetbe.

A kertészetben kézzel kellett kiszedni a gyomot egy lucernaföldből. Térden csúszkáltunk előre és halkan dudorásztunk. Sorunkban dolgozott egy fiatal cigánylány, és amikor a kertész, akitől féltek, mert hajcsárkodott, éppen nem volt látható, kiolvasta kezünkből a jövőt. Ott az állt, hogy hamarosan szabadok leszünk és még sok szerencsénk lesz az életben. 

A kertészetet mesterségesen öntözték. A mezők és ágyások zöldek voltak és termékenyek. Még néhány nyárfácska is zöldellt itt. Árnyékukban ültünk a déli szünetben és elmeséltük egymásnak álmainkat, melyek a rabok életében nagy szerepet játszanak. "Tudod, Borisz, tegnap este a deszkákon feküdtem, fejem a barakk ablakánál, és a csillagos égre néztem. Azután elaludtam, és érdekes álmom volt: Az égbolt elkezdett lassan forogni, a csillagok egy rubin kupolává álltak össze, egy nagy csillogó koronává, és az égből széles terasz vezetett le hozzám, mint a Sanssouci nevű potsdami parkban. Fölmentem, fáradságosan fölhúztam magam az oldalsó karfán, és ezt dadogtam: 'Bárcsak tudnék még egyszer hinni!' A terasz lépcsőfokai mind meredekebbek lettek, tudtam, ha elérem a kupolát, minden jóra fordul. De a megerőltetés túl nagy volt, izzadságban fürödve ébredtem föl."

A rövid félóra alatt, mely este lefekvésig maradt, gyakran üldögéltünk a barakkok előtti büdös téren. Új szállítmány érkezett, köztük néhány politikai fogoly Grúziából. Borisz elmondta, hogy egyikük, egy egy nyolcvan éves paraszt férje annak a dadának, aki a mostani belügyi népi komisszárt (belügyminiszter), Beriját csecsemőként szoptatta, aki öt éves ítéletemet aláírta. Vele jött még egy grúz mensevik és egy Dzsagidze nevű tanár a Kaukázusból. Velünk üldögéltek és dallamos grúz dalaikat énekelték. A tanár megkért: "Énekelj nekünk egy német dalt." - "Szívesen, de tudok egy grúz dalt is." - "Micsoda? Egy német akar grúzul énekelni?" kacagtak meglepve. Énekeltem nekik egy szomorú dalt, melyet egyszer Heinztól tanultam, mert barátja, Lominadze énekelte azt mindig:
 "Tavo, csemo
 Bedi argit sgeria
 Csango csemo
 Esit argit sgeria..."
"Ó, fejem, nem vagy szerencsés, Hangjaim nem dalolnak boldog dalokat..."

Grúzaink a büntetőblokkban belelkesültek; Néhány estén együtt üldögéltünk. Az öreg paraszttal beszélgettem, akinek a szemei bosszúságtól villámlottak, mikor elmesélte, hogy az az ember, akit felesége szoptatott letartóztatta, mert nem akart belépni a kolhozba, és nem szégyellte, tíz év koncentrációs táborra ítélni.

A büntetőtáborban elterjedt a szóbeszéd, hogy egy csoportot Közép-Szibériába vagy Távol-Keletre akarnak szállítani. Mindenki nagyon izgatott lett. Ez azt jelentette, hogy olyanokat, akik összebarátkoztak, elszakítanak egymástól. Borisz és én tudtuk, hogy el fognak bennünket választani egymástól. És így is lett. Egy pár napunk volt a búcsúzásra, a búcsúra örök időkre. Borisz fából szipkát faragott és egy kis dobozt nekem, hogy minden nap legyen valami tőle a kezemben. Megígérte, hogy küld nekem egy üzenetet, legalábbis megpróbálja. Az utolsó napok egyetlen fájdalom volt. Tudtam, hogy a Távol-Kelet Borisz számára a halálos ítéletet jelentette. Nem tudtam mást tenni, mint megköszöntem neki a két hónapnyi szeretetet, amely miatt Burma minden rémségét el tudtam felejteni.

Este jöttek a teherautók a büntetőblokk elé. Fölolvasták a neveket, mindannyian a szögesdrótnál álltunk. "Grete, ne felejts el!" kiáltott Borisz, mikor kiment. A rabok ezt énekelték búcsúzóul: "Ár a parton, nagy Volga! Kedvesem elbúcsúzik, Szél fújja a vitorlát, szívem fáj a válástól. Viszontlátásra! Mondja a legkedvesebb, szívem nehéz, mint a kő. Isten veled, Isten veled, ne felejtsd el fájdalmamat..."

Mikor egyedül maradtam, elhagyott az erőm. Mind gyakrabban nem sikerült a normát teljesíteni, és ha nem volt szerencsém, és a brigádvezető nem politikai volt, aki normámat meghamisította, csak négyszáz gramm kenyeret kaptam. Kora reggeltől délig a mezőn másra sem gondolt az ember, mint kenyérre. Egy délután a kenyeret egy zsákban madzaggal kötve hordtam a testemen, és zavart a folyamatos ütődés kapálásnál. Letettem a zsákot a barázdába, hogy párszáz méter után elhozzam. Mikor később fölemeltem, a zsák üres volt, a kenyeret ellopták. Hogy ez mit jelent, azt csak az tudja érzékelni, aki valaha tényleg éhezett. Azaz, másnap délig egy falat élelme sincs.

A sztyeppe szívében

A Borisztól való búcsú után hamarosan egy brzeloze elleni csoportba osztottak, a betegség ellenibe, mely olyan sok állatot elpusztít Karagandában. Este, mikor fáradtam visszatértünk a munkából, ötven nevet fölolvastak, köztük az enyémet is. "Rögtön gyülekezni, holmival!" mondták. Egy rab feltűnően konzervatív. Nem akar elmenni a koszos, poloskás barakkból, a darab deszkától, melyhez hozzászokott, és a megismert arcoktól sem akar eltávolodni.

Egy ökröskocsi állt a büntetőblokk szögesdrótja előtt, a sötétben kiáltozás mellett dobálták föl a zsákokat a kocsira. Aztán ötös sorokba rendeződtünk és "davaj, davaj!" kiáltások mellett mentünk a sötétedő sztyeppén a nyikorgó ökrösszekér mögött. A hűvös esti levegőn kicsit fölélénkültünk, és észrevettük a hatalmas csillagos eget fejünk fölött. De a lábak hamar elnehezedtek. Hatalmas gumicipőkben botladoztunk a kiszáradt, egyenetlen kocsinyomban. Menetünk port vert föl. Hamarosan nem lehetett beszédet hallani, csak a monoton tücsökciripelést. Bárcsak menet közben lehetne aludni! Hol végződik ez a menet? A gyomor korog, éjszakai kirándulásokra emlékszem vissza, melyek valahol otthon végződtek, egy puha ágyban. "Davaj! Davaj! Bébi!" ordította a brigádvezető, és rövid időre fölvidámított a gyűlölet.

Egy agyagkunyhó, deszkák nélkül, de szalma a padlón. Fény nélkül hajtottak be, mint az állatokat. A szalmára vetettük magunkat. Ezen az éjszakán még a poloskák sem zavartak.
 
Egy kis barakk a büntetőbrigád női csoportjának, egy férfi-barakk, egy ház az őrszemélyzetnek, egy fürdő, egy börtön, és egy sor jól megépített juhistálló: ez volt a leninszkoje részleg. Következő reggel már megkezdődött a munka. A juhok nyáron kint vannak a sztyeppén. A csoportot ásóval, csákánnyal és lapátokkal szerelték föl. A feladat az volt, hogy föltörjük az istálló és a környezet terület földjét, a megszáradt állati ürüléket ökrösszekérre rakni, kivinni a sztyeppére és elégetni. Kutya nehéz munka volt. Különösen a juhistállók előtt, ahol a talaj tele volt tarackgyökerekkel, melyeket sem a csákány, sem az ásó nem tudott fölszedni. Egy nap csoda történt. Izzadva gürcöltünk. A ránk vigyázó katona távolabb állt. Kazah volt. Hirtelen a földre rakta szuronyos fegyverét, kivette a csákányt egy rab kezéből és elkezdett mély barázdát vágni a földbe, hogy ásónkkal folytatni tudjuk. Ez volt az első és egyetlen alkalom, amikor őrt láttam aki segített nekünk. Elképzelhető, hogy mi, rabok hogy szerettük. Beszélgettünk vele, viccelődtünk vele. Még egy eseményt akarok elmesélni ezzel a katonával. Hetekkel később csapatunk máshol dolgozott, gabonát tisztítottunk. Négy nő ment ki a lovas katonával a sztyeppén egy "toghoz", egy sík terepre, melyen gabonatisztító-gép állt. Ezen a napon mind a heten politikaiak voltunk. Odafele beszélgettünk a katonával és elmeséltük neki, milyen szörnyen éhesek vagyunk. Szemünk előtt egy bizonyos cél lebegett. A tog ugyanis nem volt messze a sáriki vasútállomástól. A kazah lovagolt, és Sárikban lehetett kenyeret és cukrot venni. Megteszi nekünk? Senki sem tartotta lehetségesnek közülünk. De az éhség makaccsá tett bennünket. "Tudja, hogy politikaiak vagyunk! Ismer bennünket! Bennünk megbízhat. Kérem, hozzon nekünk egy kevés kenyeret." - "És ha elmenekülnek?" kérdezte nevetve. "Vagy ha éppen most jön ellenőrzés? Akkor én is táborba kerülök, vagy még ennél is rosszabb történik."

Túl voltunk az ebédidőn, már föladtuk a reményt. Az ökrösszekér a leveses hordóval már továbbment. Fekete porba burkolva dolgoztunk, ahogy a sztyeppei árpát tisztítottuk. Már nem kérleltük a kazahot. Ekkor odajött hozzánk: "Adjátok gyorsan ide a kenyeres zsákokat és valamennyi pénzt." és azután fölugrott lovacskájára és néhány perc múlva porfelhőt láttunk eltűnni a látóhatáron. Több mint egy fél óráig tartott, míg visszatért. Ez alatt a fél óra alatt hét rab aggódott egy őr miatt. Figyeltük a látóhatárt, hogy nem jön-e ellenőrzés, majd azt a helyet figyeltük ahol eltűnt, aggódva, nehogy történjen valami vele Sárikban. Aztán megjelent egy porfelhő és belőle előtűnt kazahunk. A ló nyaka körül zsákok függtek, egyikben kenyér, a másikban cukor.

Leninszkojében két hónapig nem kaptunk szappant. Tulajdonképpen minden hónapban jogunk volt egy gyufásdoboz nagyságú darabra, amely nagyon lágy és nedves volt. De vagy elfelejtettek bennünket, vagy valaki ellopta a szappant. A piszok már mélyen beszívódott bőrünkbe, a por állapotú istállói ürülék minden pórusunkban bent ült. A juhistálló falán nagy plakát függött: "A halálos brzelóze fertőzési veszélye miatt tilos munkaidő alatt dohányozni vagy enni. Étkezés előtt kezet kell mosni."

Egy nap jött a pénztáros, egy politikai rab, kocsiban ehhez a részleghez, hogy az itt dolgozók bérét kifizesse. Tudtam, hogy az ember csak hónapokkal később kapja meg bérét, és semmire sem számítottam. Ekkor nevemet mondta. Kaptam huszonöt rubelt az "önkéntes" munkáért abból az időből, amikor még a "szabad" táborban voltam. Huszonöt rubel a táborban egy vagyon.

Ebben az időben új brigád jött, köztük egy Olga nevű német nő. Családja százhuszonöt évvel ezelőtt jött Oroszországba, egy üknagyapa a cár karmestere volt, és a család mind a mai napig megtartotta németségét. Helyesebben, még németebbek lettek. Olgának nemcsak klasszikusan német arca volt, viselkedése, szokásai annyira németek voltak, mintha a "Daheim" német újságból lettek volna. Magas volt, világosszőke hajú, fehér bőrű, a napot nem tudta elviselni, keskeny válla volt, fejlett csípője. Haját úgy hordta, mint anyáink, hátul kontyba fogva. Harminc éves volt. Ruhás zsákjában Lyukhímzéses fehérnemű volt szeretettel becsomagolva. Nekem úgy tűnt, csak egy szalag hiányzott, melyre ezt hímezték: "Amit anyácska adott egyszer, azt ebben a szekrényben tartom..."

Olga zongorista volt, a Szovjetunióban ismert művész. Férje szintén zenész, akit letartóztattak, majd Olgát is. "Kémkedéssel" vádolták. Külföldön tanult és barátaival levelezett. Öt év koncentrációs tábort kapott, és súlyosbításként "felügyelet alatt" állt.

Olga fiatal korától zongorázott. Sport vagy fizikai munka teljesen ismeretlenek voltak számára. Egy valaha fehér blúzban, mezítláb, vadul arcába függő hajjal egy vödör gabonával esett vadul ide-oda. A tisztítógép tölcsérét kellett volna megtöltenie. A vödör kiesett kezéből, nem tudott elég gyorsan mozogni, és minden oldalról ez hangzott: "Davaj! Davaj! Igen, így dolgozik az értelmiség! Legfőbb ideje, hogy a finom emberek megtanulnak dolgozni!" Már néhány óra múlva Olga arca pulykavörösre égett. A munkamenet változott. A tisztítógép kurbliját kellett volna tekernie, de csak tízszer sikerült neki nagy nehezen, aztán kimerülten könyörgött, hogy váltsák le. Egy ilyen emberen tombolja ki magát a tábor brutalitása. Amikor egy pár nap múlva Olga leégett bőrrel, dagadt lábbal és kézzel alig tudott mászni, és reggel könyörgött a brigádvezetőnek, hogy hadd maradjon a barakkban, a rabok kórusa ellene volt: "Azt szeretné! Egy kis leégés miatt nem dolgozni! Csak lusta! Mi egész életünkben dolgoztunk, de ő mindig csak kímélte magát!" Akkor ezt mondtam az egyik különösen rosszindulatúnak: "Nálatok a Szovjetunióban így megvetik a művészeket? Mennyivel egyszerűbb a fizikai munka, mint a zongorázás. Milliók tudnak egy gabonafeldolgozó gépet kezelni!" de ezzel a védelemmel csak ártottam Olgának. Emellett nagyon nem volt gyakorlatias, és lassú volt. Esténként mint a szénhordók, kimerülve, porosan jöttünk haza a munkából. Csak naplementekor hagyhattuk el a földet, és a naplemente nagyon rövid a sztyeppén. Néha megtöltöttek egy régi bográcsot vízzel, hogy meg tudjunk mosdani. De az ökrök gyakran kiitták a vizet. Akkor szigorú tilalom ellenére konzervdobozával a majdnem kiszáradt gémeskúthoz rohant az ember, a kötélen leengedte a katyilokot, hogy egy kis vízhez jusson. Ekkor óvatosan minden oldalra kellett nézni, hogy nincs-e katona a közelben, aki észrevesz. Olgát természetesen mindig észrevették. Akkor aztán ment a káromkodás. Alig mosott le az ember valamennyi koszt az arcáról, már rohanni kellett a konyhabarakkba, hogy le ne maradjon a köleslevesről. Mindenki kész volt, kivittük zsákunkat a barakkból, hogy éjszakai szállásunkat elrendezzük, de Olga sehol nem volt. Akkoriban engedélyt kaptunk arra, hogy a barakk előtt aludjunk, mert bent nem lehetett kibírni a poloskákat. Bent csak a teljesen ellenállók maradtak, akik kibírták a poloskákat. Ha este beléptünk a barakkba, hogy kihozzuk zsákunkat, állandóan a fejtet és a vállat kellett vakarni, mert szó szerint poloska-eső volt; a falakon hangyaként mászkáltak. Katyilokomat a barakkban hagytam, óvatosságból kis vizet tettem bele, mert már tudtam, ha reggel elővettem, hogy teavízért álljak sorba, a víz, mintha békalencsés lenne, tele volt poloskákkal, melyek éjszaka estek bele.

A sztyeppe földjén aludtunk, fejünk a barakk fala felé, szorosan egymás mellett. Egy sámlin, a fekvő nőktől kb. 5 méterre ült egy katona szuronyos puskával egész éjjel. Ha valakinek WC-zni kellett, a katonához kellett menni: "Szabad wc-zni?"- "Davaj!" Ekkor ment az ember pár lépést a sztyeppén, majd leguggolt dolgát végezni. Egy éjszaka fölébredtem, ki akartam menni, de a sámli üres volt. Nagy gond! Hol a katona? Kitől kérjek engedélyt? Egyszerűen elmenni életveszélyes volt, mert utánam lőhetett volna. Tőlem jobbra zajt hallottam. A katona egy rab mellett feküdt az alvó nők sorában. Elhatároztam magam, fölemelkedtem, oda mentem a szerető párhoz, és megkérdeztem, hogy kimehetek-e. Nem kaptam választ.

Vissza Olgához. Majdnem minden este ugyanaz ismétlődött meg. Mindenki feküdt, sorba, egymás mellett, csak Olga nem volt ott. A katona már sámliján ült, negyed órája már alvási idő volt. Akkor jelent meg Olga zsákjával a barakk ajtajánál. Szitokszók fogadták. További tíz percre volt szüksége, míg előkészült az éjszakára. Miután végre lefeküdt, és én megkönnyebbülten fölsóhajtottam, hozzám fordult, és hangosan ezt mondta németül: "Nézd, Gréte, ott, a dombok mögött azt a szép csillagot! Nem a Vénusz?" - "Átkozott nőszemély, abbahagyod végre a beszélgetést?" Felelték a rabok és a katona kórusban. Szegény Olga rövid időn belül egy nyomorékoknak fönntartott részlegbe került, ahol könnyű munka mellett naponta csak kétszáz gramm kenyeret kapott.

Mikor reggel munkába mentünk, igen hideg volt, délre viszont negyven fokra melegedett a hőmérséklet. Az újaknak, akik nemrég érkeztek a táborba, még voltak ruháik, kabát és meleg ruhák, melyeket napközben levetettek és a tog szélén hagyták. Egy nap délben, mikor visszajöttünk, minden ruha eltűnt. A kabát elvesztése nagy szerencsétlenség, mert azzal elveszti az ember éjszakai takaróját. Ki lopta el a ruhákat? Mindenki ismerte a tettest, de senki sem merte hangosan megnevezni. A tog nacsalnikja bűnöző volt, híres moszkvai bandita, Iván Petrovics. Munkatársa Szosznyin volt, volt ügyvéd, aki tíz éves büntetéséből, melyet felesége meggyilkolása miatt kapott féltékenység miatt, nyolcat már letöltött. Mindenki tudta, hogy Iván Petrovics és Szosznyin volt a tolvaj.

A dolgozó állatok

Csapatunkban két rendi nővér is dolgozott, akik ugyanabban a vallási rendben voltak. "Ellenforradalmi agitáció" miatt ítélték el őket. Mindig fonalat hordtak ruhájuk körül, úgy, hogy az csuhára emlékeztetett. Egyszer kint a sztyeppén ebédidő alatt egy gabonahalmon ültek és énekeltek. Odamentem meghallgatni. Szép egyházi énekek voltak. Mikor észrevették, hogy szívesen hallgatom őket, noha addig nagyon félénkek voltak, fölbátorodtak, és megkérdezték, hogy vannak-e Németországban templomi énekek. Elénekeltem nekik egy Mária-éneket, és ez annyira tetszett nekik, hogy nem tudták elégszer meghallgatni. Összebarátkoztunk. Egyszer volt hús a levesben. Ez akkor volt, amikor a cséplőgépek a közelünkben arattak, és ugyanaz a konyha főzött rájuk. Nagy volt az öröm. Akkor az egyik nővér hozzám jött félénken és elmondta, hogy most böjtöt tartanak és nem ehetnek húst, hogy szeretném-e a húsukat. Nem mondtam nemet.

Teljesen elszigetelten éltek. Nagyon ijedtnek tűntek, és soha nem követeltek semmit. Így, amikor a csoport visszatért Burmába, és nagyon kevés hely volt a barakkban, a piszokban aludtak a deszkák alatt, és egy szóval sem panaszkodtak.

Volt még egy szerencsétlen flótás csapatunkban, Lydia, akinek csak egy vörös, teljesen elrongyolódott kartonruhája volt, semmi egyebe. A mellén már el volt szakadva, és mindig újra szemérmesen eltakarta mellét. Már nem volt metszőfoga, noha még nem volt harminc éves. Sokszor mesélt ragyogó arccal sikereiről a férfiaknál. Egy faluból származott, és lakhelye engedély nélküli elhagyása miatt zárták be. Ő volt a csoport bolondja. Mindenki őt húzta: "Lydia, hol hagytad a fogaidat? Ha csináltatsz párat, szeretni fogunk!" Hogy megmutassa, milyen erős, órákig tekerte a tisztítógép kurbliját, és eközben a vizelet a lábán folyt le. Állandóan levest koldult: "Adjatok Lydiának egy darab kenyeret!" könyörgött, mint egy gyerek.

A javítóműhely irodájában egyszer kezembe került egy füzet, amelyben le volt írva, mennyi élelem járt egy fogolynak. Emlékszem rá, hogy a legalsóbb kategória napi zsíradagja rabonként három gramm volt: "Napraforgóolaj formában adandó." Ez a három gramm sem jutott el a rabokig, a kiadásnál, a konyhában, majd az ételkiosztásnál is loptak. Mert először a konyhában dolgozók barátai szedtek az ételből, és mivel a zsír fölül úszik, ilyenkor kiszedték a zsírfoltokat a levesből. Csak azután jöttek a többiek sorra. Mennyi harc és kiabálás volt ételosztáskor! Egy szakaszban egy politikai volt felelős az ételosztásért. Egy bűnöző úgy érezte, ő hátrányban van, mivel kevesebbet kapott a merőkanálban, mint a többiek. Fenyegetve követelt repetát. A politikai nem adott neki. A következő éjjel megölték. Reggel elvágott torokkal találták a deszkákon. A bűnözőt letartóztatták és három év büntetést kapott egy rabtárs meggyilkolásáért.

Nagy örömöt okozott nekem, amikor egy frissen érkezett rab kis csomagot adott át nekem, melyen Tasso Salpeter neve állt. Tasso Burmába érkezett, megtudta, hogy hogy hol vagyok, és küldött nekem egy csomag cukrot.

A brzelóze ellen harcoló csoportban ott volt Alexandra, aki eleinte szívesen és sokat kacagott. Most napról napra nyomottabb és hallgatagabb lett. Kicsi volt, korábban gömbölyded volt, pisze orra volt, nevetésnél minden fogát mutatta. Most haja őszülni kezdett és szép fogai letöredezni. Alexandrát már 1935-ben letartóztatták. Divattervezőként dolgozott Moszkvában, először egy üzletben, majd önállósította magát. Valószínűleg nagyon ügyes volt. A japán követség hölgyeit közvetítették vevőként üzletébe. Elment a követségre próbálni, és ekkor teával kínálták meg. Röviddel azután letartóztatta a GPU. Ártatlansága annyira nyilvánvaló lehetett, hogy nem ítélték el, csak "szabad" száműzetésbe küldték. Alexandra férjnél volt, férje koncerténekes volt. Természetesen nem kívánta tőle, hogy kövesse őt a száműzetésbe, amely egy kis város volt a kazah sztyeppe szélén. Ott már sok száműzött élt. Legtöbbjük nagyon rosszul élt, mivel semmijük sem volt az élethez. Nem volt munkalehetőség. Az egyetlen munka, melyet végezni lehetett, vízhordás volt. A kutak szétszórva voltak, részben a városkán kívül, és a száműzöttek szállították a vizet a kazah lakosságnak. Alexandra a kazah szovjet tisztviselők feleségeinek, akik addig mohamedán ruhákban jártak, európai kalapokat és ruhákat tervezett. Amikor a kazah férfivilágnak egyfajta egyensapkát kezdett kialakítani, formálisan teleszórták pénzzel és élelmiszerekkel. Azt mondta, hogy soha nem élt olyan jómódban, mint a sztyeppe szélén levő városkában. Kérte, sőt könyörgött férjének leveleiben, hogy legalább látogassa meg egyszer. Az nem merte megtenni. Nem írt neki többet. A száműzetést három évben állapították meg. Két és fél év után, 1938 telének egy éjszakáján az összes száműzöttet letartóztatták és szánkókban a következő NKVD irodához szállították. Alexandra nevetve mesélte első kihallgatását: "Be voltam mindenbe tekerve, amim volt. A kabát fölött kendő, a fejemen két fejkendő. Úgy néztem ki, mint egy gömb kerekeken, lábamon filccsizma. Így jöttem be a vizsgálóbíróhoz, ahol túl magas széken kellett ülni. Mint egy trónon egyensúlyoztam, és nagyon izzadtam a hőségtől és a félelemtől. Fölolvasta a vádat: "Fegyveres felkelést készített elő a hely többi száműzöttjével együtt...." Nem értettem, mire gondol, és rákérdeztem: "Milyen fegyverrel, vizsgálóbíró úr?" Maga is nevetni kezdett, valószínűleg, mikor elképzelte, hogy egy revolverből golyókat lövök ki.

A dolog vége egyáltalán nem vidám. Alexandrát 8 év koncentrációs táborra ítélték és Burmába hozták. Nagyon szenvedett az éhségtől. Egy nap a juhistállóban dolgoztunk, egyedül maradt, míg mi az ökrösszekeret követtük, hogy lerakjuk róla, amit hozott. Mikor visszatértünk, éppen sikerült Alexandrát levenni a kötélről. Fölakasztotta magát egy gerendára.

Már elmeséltem, hogy kifizettek nekem huszonöt rubelt. - Itt volt egy kis csacsi. Hirtelen iá-zás hallatszott a téren. Ilyenkor mindenki örömmel kiáltotta: "Jön a larjok!" Ez a tábori üzlet volt egy fakocsin, előtte egy szamár, a mi kis csacsink anyukája. A csacsi és a rabok lelkesen üdvözölték a Larjokot. Tulajdonképpen mi nem vehettünk semmit, de nem lehetett minket visszatartani. Az üzlet a traktorosok és a cséplőgépek vezetői számára jött. A lelkesedés hatására vettem egy kiló cukorkát és egy egész fekete kenyeret. Aztán ott álltunk, tetőtől talpig porban és brzelóze trágyával fedve, cukorkát szopogattunk, kenyeret ettünk és elfelejtettük mély kétségbeesésünket. Egy idő múlva Alexandra megmutatta agyonszopogatott nyelvét és úgy kacagott, mint azelőtt.

Még valamit a "szabad száműzésről". Erre olyanokat ítéltek, akik ártatlanságáról a vizsgálóbíró is meg volt győződve. Ezekre Szibéria betelepítéséhez volt szükség, de a koncentrációs lágerre ítélés, amelyhez a megbízhatatlan elem őrizete is járult, ugyanezt a célt szolgálta. A kényszermunkatábor rendszer nagyon jelentős része az egész szovjet gazdasági rendszernek. Az ötéves tervek megalkotásakor a kényszermunkások számával szintén számoltak. Ez addig ment, hogy 1937-ben a helyi NKVD állomások pontos adatokat kaptak, hogy hány letartóztatásra és ítéletre van szükség. A legfelsőbb szervet, melybe minden úgynevezett javító munkatábor, kolónia és hasonló intézmények tartoztak Gulág-nak nevezték (A táborok legfelsőbb vezetése). A Gulág ugyan az NKVD egy osztálya volt, de szoros kapcsolatban állt az állami tervbizottsággal. A Gulág az egyes gyárakkal, kombinátokkal és egyéb termelési helyekkel szerződéseket kötött, melyben a kiszállítandó rabszolga-munkásokat akarat nélküli áruként kezelték. A munkás-rabszolgák részarányát a szovjet ipar fölépítésében, a terméketlen helyek termővé tételében, bányászatban, vasút és vízi utak építésében, a szerencsétlenek arányát a hatalmas birodalom állítólagos gazdasági fejlődésében mindmáig nem számították pontosan ki. Hihetetlen. A gulág, a jog nélküli embertömegek hatalmas elosztója törődött a szakszerű elosztással.

A tisztogatás évei a gulágot munkarabszolgák özönével látták el, de az igény is hatalmas volt. Akármilyen nagy is volt a kényszermunkára ítéltek száma, nem volt elegendő. Akkor "szabad" száműzötteket, "szabad" áttelepülőket és más szerencsétleneket tettek oda dolgozni, akik helyzete alig különbözött a rabokétól.

Gyakran megtörtént, hogy száműzöttek önként jelentkeztek az NKVD-nál, és kérték, hogy tartóztassák le őket, mert különben éhen haltak volna. Sokszor hetekig élnek hidak alatt, mert sehol sem találnak szállást vagy munkát. Mindent eladnak, amijük van vagy ha pénzük van, abból élnek egy ideig. Koncentráció tábor lakójaként legalább megvan nyomorúságos levesük, egy adag kenyér és egy hely, ha még olyan nyomorúságos kunyhóban is.

Csoportunkban volt egy cigánylány; tizenhat év körüli lehetett, csinos, és méltósága alattinak tartott bármiféle munkát. Menekülési kísérlet miatt volt a büntetőblokkban, büszkén mutatta lábán a nyílt sebeket, melyeket akkor szerzett, amikor télen mezítláb szökött meg a börtönből, ahol lótolvajlás miatt ült. Apja lótolvaj volt, és ő is nagyon "szerette" a lovakat. "Már kislány koromban meg akartam szelídíteni egy csődört, akkor a nyakamba harapott." Megmutatta a sebhelyet. "A legszebb dolog az életben a táborban való élet, a cigánytáborban." Mondta álmodozva. És amikor egy katona közeledett hozzá, a következő párbeszéd zajlott le köztük: "Zina, jártál iskolába?" "Nem, mire jó az iskola?" - "Kell valamit tanulnod, hogy kulturált emberré válj!" - "Menj a fenébe." - "Talán azt sem tudod, hogy mi a szocializmus." - Erre azt felelte: "Ásd el magad a szocializmusoddal. Én szabad cigány vagyok!"

Ez a csinos lány egy szép éjszaka egy politikaival, egy szőke, molett, kedélyes szakácsnővel Leningrádból elmenekült. Számomra rejtély, hogy ez a pár hogy tudott megegyezni egy közös menekülésben. Akkoriban két műszakban, éjjel-nappal dolgoztunk a togon, gabonát tisztítottunk. Éjjel nagy fényszórók világítottak a téren.

Még sötétben indult a csoport munkából haza. Megérkezés és szemle között tűntek el ezek ketten. Éjjel nem is gondoltak üldözésükre. Izgatottan vártuk a másnapot. De akkor sem fogták el őket.

A menekülés utáni reggelen munkába jöttem, üdvözöltem barátnőmet, az öreg cigányasszonyt, aki a togra ügyelt, és elmondtam neki az újdonságot. Arca kivirult: "Igen, a Zina okos leányka. Érzi, hogy a sztyeppén valahol cigánytábor van. És ha azt eléri, megmenekült. Óh, bárcsak én is olyan fiatal lennék!" - Ezután az öregasszony teával kínált, mely ugyan borzalmasan nézett ki a mocskos konzervdobozban, de nem sérthettem meg a vendégbarátságot. Egy csipetnyi dohányt tette viszonzásképpen kis ezüstös pipájába. Jó barátok maradtunk.

Karagandából nehéz volt elmenekülni. Aratás idején, mikor a gabona a földön feküdt, könnyebb volt, mert a menekülők, akik csak éjjel mehetnek, napközben menedéket találnak. Napközben az egész területet lovaskatonák figyelték. A menekülőknek meg kellett kísérelni elérni a hegyeket a terület szélén. Karagandai időm során öt rabnak sikerült elszökni. Két bűnöző férfi és egy nő lovakat szerzett be, és azokon menekültek el. De egy ukrán parasztasszonyt, akinek szörnyű honvágya volt, és megpróbált elszökni, elfogtak. Még két év büntetést kapott a büntetőblokkban.

Soha nem volt vasárnapunk vagy szabadnapunk, csak a májusi és novemberi ünnepségek idejére zártak be a barakkba, és nem kellett dolgoznunk. De ha természet anyácska kegyes volt, és nyáron homokvihart vagy télen hóvihart küldött, akkor ünnepelhettünk. 

Egy homokvihar, mely néha több napig tart, fantasztikus. A sztyeppe egy tüskés növénye a "karagandik". Gömbalakú, akkora, mint egy futball-labda. Hogy olyan szénát arassanak, melyen az állatok nem szúrják ki a szájukat, rabok kikapálják a karagandikot a sztyeppén. A kikapált növényeket nagy halmokba gyűjtik össze és elégetik a növényeket.

Mikor a száraz karagandik élővé válik, kezdődik a homokvihar. Először mint egy sün lassan gördül a sztyeppén keresztül, késlekedve, egyik irányból a másikba lökve, aztán egymást kezdik követni, számos sün tombol ordítva a síkságon, egymásba gabalyodnak, örvénylenek, fölemelkednek a levegőbe, majd dörömbölve leesnek. Az ég kénes színű lesz, a látóhatár elhomályosodik, dübörögve keresnek a ló, tehén és juhcsordák zárt menedéket. Aztán jön a homok. Mi a barakkban ültünk és örültünk az ajándék napnak. Kint dühöngött a vihar. Rohanó homokból épült rohanó fal. Először szürke, majd sárga, világosabb, sötétebb- szünet nélkül, órákig. "Mongóliából jön", mondják a szakértők.

Ha a szomorú időre gondolok Leninszkojéban, mindig egy fakapu jut eszembe, amely a sztyeppe közepén állt, viszonylag távol az agyagkunyhóktól. A kapun át nem vezetett út, és sem jobbra, sem balra nem volt kerítés. Csak egy díszkapu, a ferde gerendák között nagy betűkkel írva ez állt: "Éljen az októberi forradalom 20 éves évfordulója."

Ősz

Egy estem mikor munkából visszajöttünk, egy ökrösszekér állt menetkészen, össze kellett szednünk holmijainkat, a szekérre rakni, és az éjszakában menetelni, fáradtan, piszkosan és éhesen. Sok órás menetelés után, melynek során több nő összeesett, és az ökrösszekérre kellett rakni őket, láttuk, hogy közelebb kerültünk a látóhatáron levő hegyekhez. Mikor végre elértük a célt, egy agyagkunyhóhoz értünk és a szalmára feküdtünk, megérkeztünk az új részlegbe, "El Marje"-be.

El Marje az Ural hegység ide futó csúcsai között feküdt. A tál-teknőt díszletként fogták körbe a hegyek, csak egy irányba volt látható a végtelen sztyeppe. A hegyek lejtőin levő vadrózsa vörösen virágzott, a kék szeptemberi ég fedte be ezt a szép völgyet.

De számunkra, a büntetőblokk lakói számára nem volt idő a lágy hegyoldalakat nézegetni. El Marjéban brzelóze volt, és húsz nőből álló brigádunk ennek leküzdésére jött ide. A részleg vezetője egyre nagyobb teljesítményt zsarolt ki belőlünk. Szabad volt, de azt mesélték, hogy régebben ő is rab volt. Ennek a disznónak soha semmi nem volt elég. Vagy a kocsi nem volt eléggé tele száraz brzelózés ürülékkel, vagy az istálló kőkemény földje nem volt elég mélyen fölcsákányozva. Valószínűleg főnökségének kellett alázatát bizonyítani, és ezért akart túlteljesíteni. A mi kárunkra ügyködött, hiszen mi voltunk a rabszolgái. És amilyen a vezető, olyanok az őrök és a brigádvezetők. Egész nap ez ment: "Davaj! Davaj!" A brigádvezető hajtott, a katona hajtott, a vezető kiabált.

Izzadtan, görbén, egész süketen jöttünk napnyugta után kunyhónkba, ágy nem volt benne. Az agyagpadlón aludtunk. Nem volt erőnk mosdani, és ez nőknél, különösen politikaiaknál, sokat jelent. Az éhség rosszabb volt, mint valaha. Egyszer az életben egy egész kenyeret megenni, ez volt a legnagyobb kívánsága mindannyiunknak.

Ismét régi bajtársaimmal dolgoztam együtt, piszeorrú Alexandrával, aki nem akart újra nevetni, Tamarával, a kis költővel, Tanjával, aki olyan szép népdalokat tudott énekelni. - Egy reggel Tamarának és nekem magas lázunk volt. Ebben a részlegben nem volt hőmérő, az előmunkás "szem-diagnózissal" állapította meg, hogy betegek vagy munkaképesek vagyunk-e. Mi ketten izzottunk, és azt határozta: Betegek.

A kunyhó agyagkunyhóján feküdtünk és ragyogva nevettünk egymásra. Hála Istennek, sikerült. Feküdhettünk, pihenhettünk. Olyan elégedettek voltunk, hogy minden brzelózét vállaltunk volna.

Tamara húsz éves, finom felépítésű, sötétszemű lény volt. Orvos lánya volt, apja kedvéért orvosi egyetemre járt, de nagy szerelme a költészet volt. Tamara verseket írt. Egyetemén a diákok irodalmi kört alapított, ahol vitatkoztak és saját műveiket adták elő. Tamara ott olvasta föl költeményeit, egy "Himnusz a szabadsághoz" című lett a végzete. Az NKVD letartóztatta, és "Terror előkészítésével" vádolta. Mert milyen diktátorra gondolt volna, ha nem Sztálinra! Ítélete nyolc év koncentrációs tábor volt, a büntetőblokkban leülve.

A Leninszkojéban ellopták Tamara kabátját, ezért éjszaka nem volt takarója. Már úgy legyengült, hogy föladta a tetvetlenítést. Olyan sovány volt, hogy vállai előre álltak. "A legborzasztóbb, hogy anyukám egyedül maradt, mert apukámat egy fél évvel előttem tartóztatták le." mondta nedves szemekkel.

Három nap múlva sajnos már nem volt lázunk. "Munkára!" Vízhordót kerestek. "Ki tud ökrökkel bánni?" Jelentkeztem és kaptam egy kötelet azzal az utasítással, hogy fogjak be a sztyeppén két ökröt, két kútból, az egyik a síkságon van, a mások egy kis oldalirányú mélyedésben, húzzak vizet, és szállítsam azt az építkezésekhez. - A brzelóze-kampány után asszonyainknak az állatistállók tetejét és falait kellett kijavítani, és ehhez vízre volt szükségük, hogy az agyagot föl tudják dolgozni.

Kint a sztyeppén békésen kérődzve kb. tíz ökör feküdt. A kötéllel kezemben lassan közeledtem hozzájuk. Ez volt első ismeretségem ezekkel a derék jószágokkal. Mikor azonban pár méterre voltam hozzájuk, nehézkesen fölálltak és lassan továbbvonultak. Pontosan tudták, mit akarok tőlük, és utálták a munkát. Tovább folyt az üldözés; megijedtem, hogy az előmunkás észreveszi ügyetlenségemet. Minél gyorsabban mentem, annál gyorsabban futottak el előlem az ökrök. A szúrós sztyeppei aljnövényzet megszurkálta meztelen lábamat. Ekkor ravaszsággal próbálkoztam. A fűre feküdtem, az ökrök követték a jó példát. Ezután óvatosan hátulról kúsztam egy gyanútlan fekete-fehér mögé és a kötelet szarvai köré dobtam. Fölugrott, de már késő volt. Rögtön megadta magát sorsának. Most új probléma előtt álltam: Hogyan fogok egy másik ökröt anélkül, hogy az első elfutna tőlem? Húztam a kötelet, és a fogoly követett. És láss csodát! A többi továbbfutó állat csoportjából kivált egy barna, és engedelmesen jött utánunk. A fekete-fehér neve Vászja volt, a barnáé Miska. Mindig együtt húzták az igát. De micsoda új nehézség! Kényszeríts két ökröt egy igába, méghozzá egy kazah igába! Két ferde gerenda van a kocsirúdra erősítve. Ezek közé kellett illeszteni Vászja és Miska fejét. Ha az egyik feje benn volt, és oldalról behelyeztem a fémcöveket, a másik nyugodtan feküdt a földön és rágott. Szerencsém volt, hogy az első nap nem nézett oda előmunkás. - Milyen állatkínzás egy kazah iga! Ha egy állat lefekszik, a másik fejét is lehúzza. És hogy néztek ki szegény ökreim. Mindenki jogot formált arra, hogy ütlegelje őket. Hátukon sebek varrjai, még pofájukon is ütési sebek voltak.

Miskával és Vászjával éltem meg legszebb táboridőmet. Copi-copp kiáltással, ez ökörnyelven jobb-balt jelent lassan mentünk fölfelé a dombon, miután kimeregettük a kutat a síkságon. A második vízkinyerő hely egy kis oldalvölgyben volt, melyet az őr, aki egy kunyhó tetején állt, nem látott közvetlenül. A völgy egy kanyarjánál "sztojt" parancsoltam. Először Miska, utána Vászja feküdt le. Egészen egyedül voltam ebben a kis teknőben. Mindkét oldalon mohával borított sziklák, közöttük vörösen virágzó csipkebokrok, amerre csak a szem ellátott. A sziklákra másztam, és az éhes ember szorgalmával szedtem tele kenyérzsákomat csipkebogyóval. Aztán gyorsan vissza, és a legnehezebb feladat jött, két barátom rávevése, hogy álljanak föl. Itt sajnos csak verés hatott - mégis csak tábori ökrök voltak. Szívesen feküdtem volna negyedórányit a füvön, és néztem volna az őszi eget. De az elvesztegetett időt gyorsan be kellett hozni, mert az előmunkás személyesen felügyelte a javítási munkálatokat az istállóknál, és jaj nekem, ha nem volt elég víz. Hangos kiabálással közeledtünk a kút felé. Zölden csillogó tollú madarak raja emelkedett föl, egy copp-coppal fordítottam meg kocsimat a keskeny völgyben, és a kúthoz mentem. Onnan a lépcsőn le-föl mászva töltöttem meg vödreimet és töltöttem a kocsin levő hordókba, míg mindkét hordó tele volt, majd lementünk a völgyön a juhistállóhoz. - Így ment ez egész nap copi-coppal napkeltétől napnyugtáig.

Este levettem Miskáról és Vászjáról az igát, lágyan megkopogtattam nyakukat és megsimogattam szőrüket a szarvak között. Utána kiszaladtak a sztyeppére, örvendezve, hogy legalább éjszakára megszabadultak az igától.

Egyszer eljött El Marjeba a larjok. Csak heringet és tésztát hozott eladni. Tésztát vettünk, mert olcsóbb volt, de nem gondoltunk a nehézségre az étel elkészítésénél. Meg kell főzni, mivel, miben? Az oroszoknak nem volt ötletük. Emlékeztem, hogy valahol azt olvastam, hogy a juhürülék az istállóból nagyon jó tüzelőanyag. Egy régi vándormadár tapasztalatait használva hoztam létre este, munka után a barakk és a WC között, mert a mérgező előmunkás csak ott engedte meg, a tűzhelyet. Először megnéztem a szélirányt, majd kiástam egy gödröt, amelyen konzerves dobozaink állhattak. Rengeteg száraz juhürülék volt, és úgy égett, mint a tapló. Ültünk, szítottuk a tüzet, és lelkesedésünkben elfelejtettük fáradságunkat. Mikor a tészta megfőtt, leöntöttük róla a sós vizet, a büdös WC mellett ülve megettük. És míg nevettünk, ettünk, és az őrtől, aki a barakkba akart küldeni bennünket, "még egy pár percet" kértünk, a hegyek fölött óriási, sárga hold jött föl. "Greta" suttogta Tamara "itt, El Marjéban játszódik le egy jelenet darabomban, melyet később, ha újra szabad vagyok, fogok megírni..."

Egy délben elhívtak bennünket a munkából; egy teherautó várt ránk. Tehát hosszabb út állt előttünk. Brigádunkat egy téglagyárba vitték dolgozni. A szép El Marjei táj után itt különösen reménytelen, kiégett barna sztyeppe volt. Egy mélyedésben vágtuk ki a világosszürke, kemény agyagot, és töltöttük formába. Ezeket a téglákat nem égetik, hanem a napon szárítják.

Egy fiatal kazah mohamedán hölggyel a téglák fordítása volt a feladatunk. Hosszú sorokba voltak állítva, kőtől kőig mentünk és megfordítottuk őket. Néhány óra múlva kezünk vérzett. Ezek a téglák több, mint kétszer akkorák, mint a nálunk használt téglák, széleik olyan élesek, mint egy kés. Szerencsénk volt, az őrnek és a brigádvezetőnek nagy területet kellett ellenőrizni. Ha háttal álltak nekünk, a kövekre ültünk és lustálkodtunk. A fiatal kazah hölgy hívő mohamedán volt. Nyakán egy zsinóron vörös kőbe vésett medált hordott, melybe a félhold és csillagok voltak vésve. Fényes fekete haját két vállig érő copfba fonva viselte. Szigorúan a Korán előírásai szerint élt, ami elvtársnőinknél gúnyos nevetést eredményezett. Ha WC-re ment, mindig vitt egy konzervdoboz vizet, és megmosta magát dolga végezte után. Hosszú nadrágot, amely mohamedán nőknek kötelező viselet, nem kapott; úgy oldotta meg, hogy rossz harisnyát varrt össze rossz trikónadrággal. Öröm volt szép, széles mongol arcába nézni a barna ferde szemekkel és a mindig nevető szájjal. "Te kulturált ember vagy, biztos meg tudod mondani, hogy kijövök-e innen valaha?" kérdezte bizalmasan. "Miért zártak be ide?" Zavartan várt a válaszadással. "Ha azt akarod, hogy tanácsot adjak, először meg kell ezt tudnom." "Biztos ártatlan vagyok." Majd egy vallási igét fűzött bele, melyet nem értettem. És lassan kijött. "Férjem megölte a tanács egy tagját helyiségünkben. Ezután az egész családot letartóztatták. Nekem azt mondták, hogy részt vettem ebben a gyilkosságban. Semmit sem tudtam róla. Otthon voltam, csak gyerekeimért éltem." Könyörgő szeme rám nézett. "De 'grammatüj cselovék' vagy, ember, aki tud írni és olvasni, segíts nekem, mit tegyek, hogy újra gyerekeimhez kerüljek?" Mit tudtam volna tanácsolni neki? Megrendítő volt. Csak vigasztalni tudtam. "Biztosan újra fogják tárgyalni ügyedet. Van kint rokonod, akinek hírt tudsz adni?" "Nem, helyiségünkből mindenkit letartóztattak." Ahogy ott ültünk, vastag porfelhő jött a sivatagból. A kis kazah egész izgatott lett. "Ott jönnek embereim, a juhászok." Kb. száz méter távolságra két juhász ült le, láttuk, ahogy tüzet raknak, hogy elkészítsék ételüket. A juhászok is rabok voltak, de mivel több napon át vándoroltak a sztyeppén állataikkal, hosszabb időre kapták meg táplálékukat. Közismert volt, hogy az étkezés terén jól ment soruk, mert néha-néha megdöglik egy juh, és olyankor sült juhot ehettek. - "Menj oda hozzájuk, kazahok, fognak neked valamit adni enni!" Szólítottam föl. "Hova gondolsz, egy mohamedán nő nem mehet csak úgy oda férfiakhoz."- "Te most táborban vagy, az más helyzet." Próbáltam meggyőzni. De rendíthetetlen maradt. Újra dolgoztunk egy ideig, mert föltűnt a szurony a távolban. A fiatal kazah nem vette le szemét a juhászokról, és amikor újra megszűnt felügyeletünk, elkezdett énekelni, nagyon figyelemre méltó hangszínt használva, mint egy fuvola, melynél állandóan két hang váltakozik. Rögön elérte, amit akart, és amit a mohamedán vallás nem engedett meg. A juhászok fölnéztek, és ugyanilyen dallal válaszoltak. Egy darabig tartott ez a furcsa madárdal, aztán az egyik közelebb jött, tíz méter távolságra állva maradt, meghajolt, és beszélgetésbe kezdett, melyből én természetesen semmit sem értettem. Azután új meghajlás után nagyvonalú kézmozdulattal kölest enni hívott. Juhzsírral volt elkészítve, finom csemege. Csak félelmünk őrünktől zavarta élvezetünket.

Vissza Burmába

A tégla-osztályon csak rövid ideig maradtam. Egy este a vezető hívott: "Buber-Nejman, rögtön elkészülni, holmikkal." Teherautó jött a Burma részlegből, hogy engem egyedül vigyen. "Egyedi szállítás, biztos elbocsátást jelent!" kiáltozták össze-vissza, és minden oldalról átöleltek és csókolgattak. "Grétuska, ne felejts el bennünket a szabadságban!" - "Davaj! Davaj! Hagyjuk a hülyéskedést! Gyorsa, fölszállni az autóra!" Két kézzel intettem brigádomnak búcsút.

Nálam nem jelentkezett a szabadság érzése, és ahogy a teherautó a sötétben Burmához közeledett, amikor legelőször a kórház fényei föltűntek - ott petróleumlámpák égtek -, csak egy kívánságom volt: Még egyszer az életben ágyban aludni, poloskák, bolhák és tetvek nélkül lenni. A teherautó megállt a büntetőblokk előtt, bevezettek, senki sem vett tudomást megérkezésemről. Törtem a fejemet, mit jelent mindez, a blokkvezetőjéhez mentem, ugyanaz a bűnöző, aki volt: "Nem az én dolgom. Várjon, amíg hívják."

A női barakk teljesen tele volt. Egy szoba sarkában a csúszós agyagra dobtam zsákomat és ráültem. Csupa ismeretlen arc. A kis agyagkályha izzott a hőségtől. Rögtön látható volt, hogy a helység lakóinak jó kapcsolata volt a szénkiadókkal. Velem szemben a deszkákon egy bűnöző feküdt, aki hivatásának primadonnája volt. Két párnában feküdt feje, melyek szokatlanul ronda hímzésekkel voltak ékesítve. Az egyiken egy vízfejű kislány volt, aki virágcsokrot tartott maga előtt, a másikon tarka füzérek között az adományozó neve. Raisza volt a neve, és egy sor másik bűnöző alázatosan kiszolgálta. A kályhán konzervdobozokban lopott krumpli főtt. A helység levegője vízgőzzel volt telítve, a veszekedés nem akart megszűnni. A mellékszoba ajtaja előtt régi zsák függött. Csodálkoztam, hogy milyen magától értetődő módon jártak bűnöző és aszociális férfirabok be és ki. Úgy véltem, most különösen jók a kapcsolatok az őrökkel. Valaki mesélt nekem egy rakomány bűnözőről, akik egy büntetőrészlegbe kerültek, és minden "ász" köztük volt. - A helységben kibírhatatlan forróság volt. A nők melltartóban és bugyiban jártak és tetoválásaikat mutogatták. Az egyik mellén galamb repült, csőrében levéllel, mindkét lapockáján nagy férfifej volt. Combján feliratok voltak, arról, hogy mikor aludt Vászjával, ígéretek, hogy soha nem felejti el, alkarján pedig: "Anyuka, mindig rád gondolok." Egyikről, aki fekete bugyiját még a fürdőben sem vetette le, azt állították, hogy olyan tetoválást hord a hasán, melyet maga is szégyell. Szinte egy mondatot sem mondtak ki, amely nem káromkodással kezdődött vagy disznó viccel végződött. Az első éjszaka legalább ötven bolhát etettem hálóhelyemen. Reggel, mintha be lennék rúgva, úgy botladoztam a munkába. Zsákomat egy politikai szolgálónak adtam megőrzésre, hogy utolsó tulajdonomat megmentsem. Még az előszobában is, melynek sem ajtaja, sem ablaka nem volt, úgy feküdtek a nők, mint a heringek. Néhány nap múlva megtudtam, hogy a leghátsó helyiségben, melynek ajtaján zsák függött, még egy hely szabad. A deszkák ugyan össze-vissza voltak rakva, egy hegy-völgy vasút, de már nem feküdtem a koszos agyagpadlón bolhaeledelként. A lyukban nem égett petróleumlámpa, az első éjszaka után világos volt, mire használták a szobát: Itt szeretkeztek, nemcsak éjszaka, de nappal is. A bűnözők nagy része nem járt dolgozni. Csendes egyesség volt a rabok, a büntetőblokk főnöke és valószínűleg a felcser között is. Senki sem kényszerítette őket. De ha egy aszociális egyszer nem ment ki dolgozni, azonnal a börtönben találta magát, nem is szólva egy politikairól.

Egy bűnözőnél láttam egy csomó sebhelyet a mellén, és megkérdeztem: "honnan van ez, beteg voltál?" - "Ugyan" - felelte büszkén - "Kolja csinálta egy borotvával, annyira szerelmes belém"

Egyszer olyan csoportba kerültem, amely fagyott krumplit szortírozott. A krumplis pincében álltunk és egy fagyott, nedves halomban keresgéltünk. Mellettem egy bűnöző dolgozott. Egy idő után valószínűleg elment a kedve és bosszankodott emiatt az undorító munka miatt. A lábamba rúgott. Úgy gondoltam, véletlenül. "Vigyázz kicsit jobban" mondtam nyugodtan. Ekkor a következő találat jött sípcsontomba. "Meghülyültél, rosszul érzed magad?!" Ekkor már az arcomba is jutott egy ütés és visszaadtam; máris vad verekedésben voltunk. Minden oldalról rohantak oda, és szétválasztottak: "Gréta, megbolondultál, egy bűnözővel verekszel!" Ezen a napon a brigádvezető politikai volt, tudta, hogy nem én kezdtem a verekedést. Megragadta a bűnöző grabancát és átkokat szórt rá. A bűnöző a padlóra dobta magát és hisztériás rohamot kapott, sikítozott, hogy csak úgy zengett a pince. "Vigyétek a hisztérikus tehenet a pinceajtóhoz, hogy magához térjen!" mondta a brigádvezető; Fölvitték a pincelépcsőn. Én a sötét folyosón álltam, szörnyülködve a történteken. Hirtelen a pincén keresztül egy nő rohant hozzám, és mielőtt bármit gondolhattam volna, célzott ütést kaptam orrnyergemre, hogy a csillagokat láttam. Bosszankodva vetettem magam a támadóra és jó nagy ütést adtam neki vissza. A második verekedés indult el. Ismeretlen ellenségem ezt kiáltotta: "Agyon foglak verni, te szemét!" A politikaiak gallérjánál fogva tartották, hogy nagyobb baj ne történjen. "Nem tudod, mit tettél! Ez Tanja, Sura legjobb barátnője, az egész táborban a legveszélyesebb bűnöző. Ha azt mondja meg fog ölni, meg is teszi." Noha nem volt kedvem nevetni, de ezt azért túlzásnak véltem. A politikaiak elhatározták, hogy mostantól fogva este nem mehetek egyedül WC-re. Mindig jelentkeznem kellett, és valaki elkísért oda. Idővel ez nagyon terhessé vált. Tíz nap múlva elegem lett a dologból és egyedül mentem ki. Kint már hó volt. A WC gödörig egy keskeny ösvény vezetett. Mikor pár méterre voltam a gödörtől, egy nő jött irányomban, körvonalain fölismertem Tanját, halálos ellenségemet. Lábaim remegni kezdtek, megpróbáltam kikerülni, oldalra léptem a hóban, minden pillanatban ütésre vártam vagy késszúrásra. Tanja állva maradt: "Van egy cigarettád?" Határozott "Nem" válaszomra ő is a hóba lépett, vállamra ütött és ezt mondta: "Felejtsük el, én már elfelejtettem." Így is végződhet egy halálos ellenségesség.

Ez idő tájt történt egy különös eset. Csak akkor hallottunk róla, amikor a politikai foglyot, a hegedűs Irinát, egy napon a tizenhat éves aszociális Ninával Dolinkiba szállították, és ezzel egy időben két másik aszociálist is elfogtak és szintén elszállítottak. A két aszociális nő, akikre alig emlékszem, egy papírcédulán röplapot állítottak elő, melyen állítólag ez állt: "Le Sztálinnal!". A tizenhat éves lány köpte be őket. Az első kihallgatásokon azt állította a két aszociális, hogy Irina, a hegedűs szólította föl őket ennek a röplapnak az elkészítésére. Erre mindannyiukat a Dolinki-i börtönbe szállították. A kihallgatásokon kiderült, hogy a hegedűs minderről semmit sem tudott. Irinát és Ninát elengedték és továbbszállításra Burmába kerültek, a karagandai tábor gyűjtőpontjára. Nina az ötödik hónapban volt terhes. A táborban ismert volt, hogy be szokott köpni embereket. A karagandai gyűjtőponton valamilyen ürüggyel egy férfibarakkba hívták és úgy elverték, hogy rögtön halvaszülés következett be. Egy ideig a gyűjtőpont kórházában volt, majd Burmába szállították. Mivel a büntetőblokkban levő férfiak azzal fenyegették meg, hogy agyonverik, már három nap után egyedi szállítással elszállították Burmából ismeretlen céllal. "Nem fogja elkerülni sorsát" vélte Tanja, volt halálos ellenségem, mikor kivezették a büntetőblokkból.

Tasso hírt küldött. Az adminisztrációnál dolgozott. Hogy találkozzon velem, az volt az ötlete, hogy leltárt javasolt a rabok ruháiról a büntetőblokkban, és maga végezte a leltárt. Valamilyen kifogással elhagyta a büntetőblokk vezetőjének szobáját, hívatott a barakkból, és a Butyírka után először álltunk egymás mellett. Röviden elmesélte kihallgatásait és ítéletét és ezt suttogta: "Ha levelet akarsz kicsempészni, siess! Biztos alkalmam van." Papírt és borítékot adott, én pedig elrohantam, hogy anyámnak írjak néhány szót. Milyen fantasztikus remények kapcsolódtak egy ilyen levélhez! De ez soha nem érkezett meg.

A zsákvivő brigádba kerültem. Egy elektromos tisztítógéptől kellett a gabonát a tárolóba vinni egy ingó deszkán keresztül a gabonahegyre, és a zsákot a vállon keresztül kiüríteni. A zsákok legnehezebbje akár 51 kiló nehéz is volt, a nők sóhajtoztak a teher alatt. A tároló falánál egy férfi rab ült a "szabad" táborból. Gúnyolódott a dolgozó nőkön. "Inkább segítenél a nőknek, mind hogy gúnyolódsz rajtuk" mondtam harapósan. "Hallgassátok a német fasisztát, nehéz neki a zsákvivés! Orosz asszonyainkat más fából faragták. Nálunk büszkék a nők arra, ha nehéz munkát végeznek. Az útépítésnél is vannak önkéntes nők." - "Elég szörnyű. jobb lenne, ha a férfiak több tekintettel lennének a nőkre, akik gyerekeket szülnek." Csúszott ki a számon. A többi nő a csoportban állva maradt. És mit kellett megélnem? Szinte minden nő a férfi pártjára állt. "Igen, büszkék vagyunk teljesítményünkre. Nálunk a nő szerepe más, mint a kapitalista országokban. Mi egyenjogúak vagyunk." Hallgattam és eltűntem a központból.

Messziről Kolját láttam, aki Mászlov védence volt a javítóműhelyben. Kolja a táborban egy végtagreumatizmus után súlyosan szívbeteg lett és egyfajta vallási őrületbe esett. Éjjelente kívül volt a barakk falán és imádkozott. Ha Mászlov nem ügyelt volna rá, már rég meghalt volna. Kolja a tábori utcán ment és odaszólt nekem: "Tudod már, hogy ma két rab a szabadságba ment? Názárenkó kegyelmet kapott, Krivonosz ma meghalt."

Munkába menet és visszafelé észrevettük, hogy a tábor utcája mögött a sztyeppe közepén új, nyilvánvalóan meglehetősen nagy házat építettek. Naponta nőtt, nagyobb volt az összes többi épületnél. Először pékségről beszéltek, aztán új irodaházról, de én minid erősebben gyanakodva néztem rá, olyan ijesztő benyomást tett. És aztán megtudtuk, hogy ez az új "bunker", a burmai részleg új börtöne.

Kórházban

Dzsagnidze, a grúz tanár, akit abból az időből ismertem, amikor Borisz még Burmában volt, visszajött egy másik alrészlegből. Este munka után egy ideig egymás mellett álltunk és beszélgettünk. Dzsagnidze beteg volt. - Megpróbáltam máshová kerülni a zsákhordóktól. Sikerült. Dzsagnidzéval együtt dolgoztam gabonaátlapátolásnál. A fekete árpa porában, fönt a tároló padlásán fullasztó volt a levegő. Az ember a szomszédját sem ismerte föl. Időnként az ajtóhoz rohantam levegőt venni. Mellkasom néhány napja fájt. - A brigádvezető rámüvöltött: "Davaj, sürgősen menj dolgozni!" Dzsagnidze megkérte a brigádvezetőt, egy bűnözőt, hogy hagyjon kint, dohányt ígért neki. Erre békén hagyott. - Másnap reggel minden erőmet össze kellett szednem, hogy föl tudja kelni. A szemlénél betegnek jelentettem magam. A felcser ideadta a lázmérőt. Csak 37.5 fokos lázam volt, és csak 38 fok fölött volt szabad a barakkban maradni. Tehát ismét a gabonatárolóba mentem. - Legalább egy ember volt, aki sajnált, aki védett a brigádvezetőtől és a katonáktól. Délben visszamentem a büntetőblokkba. Izzottam a láztól. Dzsagnidze valahogy szerzett nekem egy lázmérőt; Negyven fok fölött volt a lázam, boldog és elégedett voltam. A rendelésre mentem és vittem betegségem bizonyítékát. Ott feküdtem a nyomorúságos deszkákon hidegrázással, félig öntudatlanul. - Estére magamhoz tértem, ágyam végében Dzsagnidze állt, és megkérdezte, hogy vagyok. Rémülten ébredtem: "Az Isten szerelmére, menj ki, mi lesz, ha itt meglátnak!" és már jött egy őr. A legdurvább szavakkal zavarta el Dzsagnidzét.

Dzsagnidze politikai rabokhoz ment és elintézte, hogy másik helyiségbe vittek, messze a bűnözőktől. Olyan szobába vittek, ahol politikaiak voltak, de csak a földön volt egy fekhely. Mikor zsákomat áthozták, kiderült, hogy mindent kiloptak belőle egy pár cetlin kívül és a testemen hordott dolgokon kívül.

Következő reggel fölhívták a felcser figyelmét rám, aki szárazon úgy vélte: "Valószínűleg brzelóze lesz." A következő reggel maláriát tartott valószínűbbnek, a harmadik nap, amikor elkezdtem vért köpni, úgy gondolta, hogy valamiféle tüdőbetegségem van. Ezért délben fölraktak az ökrösszekérre, amelyen a koszos éthordó-hordó állt, kötéllel kötöttek rá, hogy le ne essek. A kórházban minden újonnan jöttnek meg kellett mosdani, de mivel ájult voltam, nálam ez kimaradt. Végre az annyira kívánt ágyban feküdtem igazi lepedővel, de az ágyneműben számtalan poloska és tetű volt. Ezt csak hosszabb idő után vettem észre, mikor újra magamhoz tértem.

A lázfantáziában ökrösszekerem kerekei mélyen elsüllyedtek a homokban, nem akartak továbbmenni; minden reményt elvesztettem: "Úgysincs már értelme" mondtam egy második álombeli lényemnek, aki azonban tiltakozott: "folytatni kell!" és ez a második Grete teljes erővel "Copi-copp"-ot kiáltott.

A kórházi orvos, egy politikai rab meglátogatta az újonnan jötteket. Mondták neki, hogy német vagyok, "nyemka". Mikor újra magamhoz tértem, németül beszélt hozzám, és megkérdezte. "Honnan jön? Jól ismerem Németországot, Lipcsében tanultam." Minden betegnek mondott néhány kedves szót, éjjel is eljött a súlyosan betegekhez. Már javulóban voltam. Mellettem fiatal lány feküdt majdnem reménytelen állapotban, kétoldali tüdőgyulladással. Tele volt tetvekkel, magas láznál a tetvek különösen aktívak. Mindkét kezével állandóan vakarta fejét. Az orvos látta ezt és azt mondta az ápolónőnek, hogy tetvetleníteni kell: "Le fogjuk vágni a haját" mondta az ápolónő tárgyilagosan. "Ha azt tesszük, a lány biztosan meghal. Mossa meg a fejét és fésűvel szedje ki a tetveket!" És ezt egy koncentrációs táborban!

Erről a kórházról még részletesen kell jelentenem. Nagyobb és magasabb volt, mint a szokásos rabbarakkok Burmában. A vezető raborvos nagy ellenállással szemben elérte, hogy tavasszal fölújították az épületet, a falakat és a szobák plafonját bevakolják és fehérre fessék. Ez nagy szó volt, mert a többi barakkban a falak vakolatlan téglából voltak, és a plafon agyaggal bevont rőzséből volt, mert nem volt fa a tető ácsolására. Emiatt valódi poloskaparadicsomokká váltak. Mikor a kórházat javították és a szobákat meszelték, sok figyelmeztető hang volt, a rabok körében is. Kazahsztán klímája nem enged meg ilyen szépítéseket. Csak két hónapig tartott az öröm, egy különösen erős zivatar volt, az eső nem folyt le elég gyorsan a lapos agyagtetőről, a tető meglágyult, és a a tetőről nagy agyagdarabok hullottak a betegekre. Az ágyakat gyorsan ki kellett vinni a barakkból, hogy megmentsék a betegeket a leomló tetőtől.

Mikor ott feküdtem, sok kórteremben voltak brzelóze-betegek. Ezeknek az embereknek a külseje pont olyan volt, mint a német koncentrációs táborokban fölvett fényképeken szereplőké. Mikor két hét múlva először tapogatóztam a folyosó fala mellett, egy sámlin egy csontig lesoványodott embert láttam, aki a pravdát olvasta. Ez volt az első újság, melyet Burmában láttam. Megkértem, hogy adja nekem kölcsön. Meglepve nézett rám, valószínűleg a németes akcentus miatt, és megkérdezte: "Maga a német abból a kórteremből?" - "Igen, miért?" - "Újra jár? Soha nem gondoltam, hogy valaha lábra fog állni!" Elmondta, hogy orvos, valaki képviseletében egy hete vizitált, és a mi kórtermünkben is járt. Súlyos brzelóze-kórban szenvedett és már hónapok óta volt a kórházban. 

A kórház túltelített volt, a folyosón is álltak ágyak, de legalább minden betegnek saját ágya volt. A lepedőn kívül egy inget és nadrágot is kaptunk ruhaként. Noha ki voltak mosva, újra tetvesek voltak. - A brzelóze-betegeken kívül meglepően sok szifiliszes volt ott.

Burmában nagyon gyakoriak voltak a nemi betegségek, noha az úgynevezett gyógyíthatatlan eseteket a nemi betegeknek fönntartott különleges részlegekben gyűjtötték össze. A rendelő ajtaján cédula volt: Hétfőn injekció, Kedden: krémezés, és így tovább. Afölött ez állt: "Heti kezelési terv luesz-betegek számára". Hosszú sorokban várakoztak a kezelésre.

Tasso Salpeter meglátogatott a kórházban. Ez természetesen szigorúan tiltva volt, de ezzel nem törődött. A "szabad" táborból hozta a legújabb híreket: Grigorij Iljics a javítóműhely irodájából eltörte lábát, mikor az irodából minden férfi alkalmazottat kirendeltek egy fulladozó juhnyáj megmentésére. A juhokkal ez történt: A nyáj vizet keresett. Egy kis mélyedésben volt egy kis állóvíz, melyet a nyájak itatónak használtak, és ez az egyik oldalon el volt mocsarasodva. Szokásától eltérően a vezérürü pont erre a veszélyes helyre futott, utána háromszáz juh, fiatalok és idősek. Az egész nyáj fejéig lesüllyedt ebbe a mocsárba. Teherautókkal hozták a mentőket erre a helyre. A férfiaknak be kellett menniük a mocsárba és a védekező juhokkal harcolni és megpróbálni kihúzni őket. Sokuk életveszélybe került ennek során. Grigorij Iljics eltörte a lábát. Hány év koncentrációs táborra ítélték a juhászokat az itt elpusztult juhok miatt?

Azután az európai háborúról jelentett Tasso. "Mit gondolsz az orosz-német barátsági szerződésről?" kérdeztem én. - "Akár csak egy pillanatig is csodálkoztál rajta? Sztálin védi Hitlert hátulról, hogy ő le tudja győzni Franciaországot, Belgiumot és Hollandiát. Két front esetén nem merte volna azt megtenni!" - "És mi lesz velünk? Kikerülünk innen valaha élve?" Milyen jól tudott Tasso vigasztalni: "Nazarenkó, akit tizenöt évre ítéltek, amnesztiát kapott. talán mi is sorra kerülünk. Akkor ugyan én már kopasz leszek és nem lesznek fogaim, de nem tesz semmit - nyicsevo! Csak lássam még egyszer Tbiliszit!" megmutatta elvékonyodott fekete copfjait és szép fogait, melyek mind meglazultak.

Húsz nap múlva kiengedtek a kórházból. A burmai tábori orvosnak életemet köszönhetem. Nemcsak gondoskodása betegségem alatt mentette meg életemet, de kiállított egy igazolást is: "Általános testi gyengeség miatt ne alkalmazzák többet nehéz testi munkára." Ezenkívül adott nekem egy folyamodványt több élelemre és "belső szolgálatra" tizennégy napig. Így vissza kerültem a büntetőblokkba, abban a szobában kaptam helyet a deszkákon, ahol egy öreg tolsztojista nő volt a felügyelő, és minden barátommal találkoztam a brigádból, akik időközben visszatértek erre a területre. A büntetőblokk túltelítettsége ellenére sikerült elintézniük, hogy a helyiségben nem voltak bűnözők és aszociálisok. Ez nehéz harc volt. . Visszatértemkor kaptam egy cédulát Dzsagnindzétól: "Élj boldogan és ne felejts el. Ma egy nyomorék-blokkba szállítottak."

A tizennégy napi kímélési idő alatt megismertem egy leningrádi nyelvtanárnőt. Egész nap a deszkákon feküdt. Vékony harmincéves nő volt, olyan komolyan szívbeteg, hogy látszott, ahogy pulzusa a nyakán ver, és menéskor állandóan levegő után kapkodott. Maga a felcser sem küldte ki dolgozni. - Beszélt otthonáról, kislányáról. Egyszer kérdeztem ítéletéről. Ijedten kért: "Jobb ilyesmiről nem beszélni." De egy idő múlva: "Beszél angolul?"- "Igen" "Jó, akkor beszélhetünk, de kérem, soha nem oroszul! Itt a falaknak is fülük van!" - és így megtudtam, hogy egy leningrádi mérnök lánya volt, akit 1928-ban a Sáhti-perben fogtak el és öt évre Szibériába került, ahol három évi börtön után meghalt. Apját nagyon szerette, kis, összegyűrt fényképét magánál hordta. Soha nem foglalkozott politikával, öt éve volt egy mérnök felesége. Férje szabad volt. A vád ellene kémkedés volt. Angolokat tanított oroszra; ez elég bizonyíték volt.

Tizennégy nap után a "zöldségpince" csoportba kerültem, és attól fogva szobánk táplálója voltam. Érdekes és kielégítő élet volt. A zöldségpincében olyan kincsek voltak, mint krumpli, répa, cékla, hagyma, gyümölcsök, melyeket mi soha nem kaptunk a büntetőblokkban. A nagy probléma az volt: Hogyan lopjak, hogy ne csípjenek el? A csoportban minden rabot először a pince elhagyásakor, utána a büntetőblokkba való belépéskor megmotoztak. Nekem az volt a szerencsém, hogy politikai voltam, és csak a hátamat és oldalt motoztak meg, míg a bűnözőket és aszociálisokat mellen és hason is átkutatták. Készítettem egy zacskót, melyet madzaggal a hasamra kötöttem. Ezután napközben ezt töltöttem meg munka alatt lassan krumplival és répával. Ezután a mellbe néhány hagyma, és aggodalomtól enyhén izzadva indultam hazafelé. De tényleg megérte! Milyen örömrivalgás volt a helyiségben, amikor a zsákmányt a deszkákra öntöttem. Természetesen valaki az ajtónál állt, és zárva tartotta, nehogy valaki egy másik helyiségből valamit észrevegyen. És azután az idős Ndeválnaja több nagy konzervdobozban krumplilevest főzött. Ehhez már napközben lopott szenet. Mindenki megkapta részét a barakk szobájában, és néhány hét után meg lehetett állapítani, hogy állapotunk javult. Egy idő után balesetem volt. Vizet szereztem mosdáshoz, hatalmas cipőmben elbotlottam és eltörtem lábfejem középső csontját. - Hogy ez a csont volt, azt hat évvel később tudtam meg a szabadságban egy röntgenfelvételből. Akkoriban csak azt vettem észre, hogy szinte nem tudok lépni és lábam dagadt, kék és vörös. Ennek nagyon örültem volna, mielőtt a zöldségpincében dolgoztam, most azonban az egész szoba kétségbeesett emiatt. A felcser bejódozta lábamat és "belső szolgálatot" rendelt el számomra. Fintorogva gyakoroltam a lépéseket. Egy kevéssé sikerült a menés a láb legkülső szélén. Következő reggel a zöldséges pincei csoportba álltam be. De ahogy megindultak, nem tudtam velük menni, az őr emiatt vadul szidalmazni kezdett. Ekkorra már megszoktam az ilyesmit, és emellett kötelezettségeim voltak. Ez meghatározó volt számomra. És ekkor két kedves fogolytársam hónom alá nyúlt, és a munkahelyre segítettek.

Szibériai tél


Burmában tél lett. Ebben az időszakban a raboknak jobb dolguk van. A munkaidő napkeltétől napestéig tart, de mivel télen ez rövidebb, a munkanap is rövidebb. Ha hidegebb van, mint harminc fok, vagy hóvihar van, nem kell kimenni dolgozni. A büntetőblokkban a legjobban a "hómegőrzési" munkától tartottak. Ilyenkor összegyűjtik a havat és a mezőre dobják, főleg a kertészet területén, hogy tavasszal, mikor a hó elolvad, lehetőleg sok víz szivárog a talajba. - A rabok kora reggel, napfelkeltekor ásták útjukat a hatalmas hófúvásokban, a levegő csillog a hókristályoktól, ha a lélegzés nem lenne annyira nehéz, nem is éreznék a hideget, annyira szélmentes a sztyeppe. Végtelen béke. A csoport átkozódva, káromkodva botladozott a hóhalmok között.

Ebben az időben sok nő volt, akiket a munkától megszabadítottak, az úgynevezett "cipőtlenek" és "ruhátlanok". Az aszociálisok és bűnözők utaztak erre a lehetőségre. Emlékszem egy szemlére, melynél egy erős, izmos aszociálist felszólítottak hogy álljon be a sorba a munkára; felhúzta szoknyáját, megmutatta, hogy hasig meztelen és azt visította: "Talán tudok így munkába menni?" Fellépése általános vidámságot és örömet okozott, és visszamehetett a barakkba.

A rabok kicsit kipihentebbek voltak, és társaságibbak is lettek. Esténként gyakran énekeltünk. Barakkszobámban volt egy leningrádi operaénekesnő és egy harkovi koncerténekesnő. Ketten versenyeztek egymással, de meg kell vallanom, nem volt tiszta öröm, amikor az operaénekesnő kicsiny szobánkban erős hangjával énekelt. Mégis hálás közönség voltunk, és szegény operaénekesnőnek nagy szüksége volt elismerésre. Tamara mellett ő volt a legtetvesebb a helyiségben. Egyszer láttam a fürdőben. Teste egyetlen gyulladt tetűcsípés volt, éjjel gyakran ült a petróleumlámpa fényénél és vakarta ki a tetveket inge varrásaiból. Nagy, sápadt, szabályos arca volt, enyhén hajlott orra, sötét szemei, egyenes haját kontyban hordta.

Volt egy szőke lány egy orosz kisvárosból, szép, egyszerű hanggal; sok strófás népdalt énekelt egy halász szomorú sorsáról. A dallam még ma is fülemben van. Egy táncosnő is volt köztünk, Tamara, a barátnőm. Valahol talált egy vörös kendőt, a deszkák előtt táncolt kozák módra, varázslatos temperamentummal.

Hallottam, hogy a táborparancsnoknál lehet beszélgetésre jelentkezni. Munka után a büntetőblokkból egy nagy csoportot vittek a parancsnokság épületébe. Végtelen hosszú várakozás. Egyenként hívtak be mindenkit. Míg a folyosón vártunk, hallottam, hogy a szobában a bűnöző és aszociális nőkkel nevetgélnek. Bent Szerikov, a tábor parancsnoka ült és az NKVD vezetője egy asztalnál, körülöttük néhány egyenruhás alárendeltjük. Előírás szerint jelentkeztem, megkeresték aktámat, és Szerikov kerek, barátságos holdarccal megkérdezte, mit szeretnék. 

"Felvilágosítást kérek, miért kerültem a büntetőblokkba." - "Erről nem tudunk felvilágosítást adni." - "Milyen hosszan maradok a büntetőblokkban?" Az NKVD parancsnoka lapozott a papírokban, eltartott egy ideig, míg válaszolt, és azt gúnyos vigyorral tette: "Míg le nem jár a büntetése." Ez még három év nehéz fizikai munkát jelentett rossz étkezéssel. Ez a "do konycsányije szróka" halálos ítélettel volt egyenlő.

Azt suttogták, hogy szobánkban van egy besúgó. Alexandra egy nap ezt súgta nekem: "Vagy Nyina, a volt párttag, vagy Raissza Harbinból. A legutóbbi beszélgetésnél a vezetőséggel az NKVD vezetője furcsa kérdéseket tett fel Ponjatovszkának." - Semmi sem olyan elviselhetetlen, mint elképzelni: Talán szomszédod az áruló? Isten szerelmére, mit mondtam el neki? - Este Nyina a deszkákon ül egy rongyos fekete alsószoknyában, melynek színétől világos válla és karjai laza húsukkal csúnyán különböznek, olyan hangon beszélt, mely hozzá van szokva, hogy figyelnek rá: "Itt is kötelességünk az éberség! Hazánk nagy veszélyben van." Undorodva fordultam a másik irányba. "Tamara, nem köpedelem ez?" - "Ezeket a beszédeket csak a kémnek tartja. Ezt föl kell fognod. Ki tudja, mit mondott valakinek halkan!" - Ninát tizenöt év koncentrációs táborra ítélték. - Nem sokkal ezután megszabadultunk kételyeinktől. A gyári munkásnő, Raissza volt az NKVD-kém. Óvatosságot félretéve ebédnél hozták el csoportjától, ezenkívül minden beszélgetésre a vezetőséggel jelentkezett.

A tél kezdetével jöttek az első csomagok is. A tavaszi földművelés idején, a nyári munkák alatt és az őszi betakarítás idején nem szabad csomagot kapni. A rabokat így akarják arra kényszeríteni, hogy a 600 gramm kenyérért teljesítsék a normát. Csomagokkal nem lennének állandóan éhesek.

Az első csomag esemény volt. A leningrádi tanárnő kapta férjétől. A dobozt nem adták oda neki és a tartalmat nagyon alaposan ellenőrizték. Csak nagyon kevés rab kapott rokonaitól élelmiszert csomagban. Ki merészel csomagot küldeni egy rabnak Szibériába, ha azzal saját szabadságát veszélyezteti? Idős "ngyevalnajánk" volt a második kedvezményezett. Unokája csomagolt be számára és volt a feladó. "Aranyos kislány, milyen szépen készített el mindent!" - A csomagban volt egy cédula, amelyen gyerekírással ez állt: "Kedves nagymama, a cukrot egész kicsire törtem, ahogy szereted. Mindig rád gondolok..."

Az idős tolsztojista elmesélte nekem, hogyan élt a kis Nádjával, hogy mennyire szerette ezt a gyereket. "Amikor az NKVD elfogott és kivezettek a házból, a kicsi sírva futott utánam és ezt kiabálta: 'Hagyjátok itt a nagymamámat!' Vissza akarták tartani, de a kicsi kétségbeesésében az autó elé ugrott melybe beszálltam. Láttam még, hogy elhúzzák onnan." Az első csomagok mindegyike könnyáradatot indított el. Az élelmiszernél is fontosabb volt a rab számára az az érzés, hogy nem felejtették el.

A kis kerekded Alexandra borzasztóan szenvedett az éhezéstől. "Írja a férjemnek? Kérjem a történtek után arra, hogy küldjön valami ennivalót?" Nehéz harcot vívott magával."Nem, gyáva, és úgysem küld semmit." De eszébe jutott egy moszkvai ismerős, egy színésznő. "Talán nem tartóztatták le? Biztos nem felejtett el. Csak valamennyi cukrot kérek tőle." Elküldte a levelet, és még elszállításom előtt megértem, hogy megkapta első csomagját néhány kiló cukorral.

A büntetőblokk egyik napról a másikra megváltoztatta arcát. Körülbelül százötven új lakó érkezett, csak bűnözők. Minden folyosó tele volt, a hideg ellenére a barakk előtti téren feküdtek, ahol sem ajtó, sem ablak nem volt. Énekeltek, vodkát ittak és élelmiszert csempésztek. Az újakból alig valaki ment dolgozni. Nem voltak újak a táborban, hanem csak összegyűjtötték őket, hogy egy másik büntető részlegbe szállítsák őket. A bűnözők saját dalaikat énekelték, olyanokat, melyek a börtönben és Szibériában íródtak. Mivel számomra kifejezéseik idegenek voltak, eltartott egy darabig, míg egyáltalán megértettem belőlük valamit. Szentimentalitás és bandita voltuk hangsúlyozásának keverékei voltak: "Ó, Moszkva, Moszkva, Moszkva, haha! Mennyi gondot okoztál nekünk, haha! Csak szétvert pofával vagy igazi bandita! Ah, miért szült bennünket anyánk! Haha!" Egy másik dal egy menő gyorsvonat ritmusában írta le a sikertelen kísérletet, egy Penzából Moszkvába tartó vonaton bőröndöt lopni, egy másik a vizsgálóbírón és az államügyészen gúnyolódott. A táborvezetőségen is sok dalban viccelődtek.

A büntetőblokkban volt még egy tolsztojista, egy hatvan év körüli ember, akit már a tábor gyűjtőpontjában is láttam, ahogy konzervdobozával néhány kanál levesért koldult. Első működése Burmában a börtönhelyiség előtti őrtállás volt. A tábor börtönét külön szögesdrót kerítés védte. Alexej Mihájlovics a bejárat előtt ült, hogy felügyeljen arra, hogy senki se adjon enni a bezártaknak. Alexej Mihájlovics hivatalát a rabok teljes megelégedésére töltötte ki. Személyesen vett át mindent, amit a raboknak szántak, és személyesen adta át a dolgokat a címzetteknek.

A földön ült, térdei között egy bottal, tetőtől talpig rongyokban. Arca csak szakállból állt. Ebből emberi kék szemek néztek ki. Hallhatta, hogy német vagyok, és egy nap magához hívott: "Margarita Genrihova, gyere ide hozzám, Boriszról akarunk beszélni, aki barátom volt. Hova kerülhetett?" Orcáján nyitott furunkulus volt, a gennyet szakállszőrök fedték. Zárt vattakabátjából mindenütt kiállt a töltés. Munkásnadrágja fölcsúszott ülés közben, láthatóak voltak vékony fehér lábai, melyeket kékesfekete foltok fedtek. "Melyik német városból jössz?" - "Potsdamból, Alexej Mihájlovics." - "Mit nem mondasz, Potsdamból! Még jól emlékszem erre a szép városra. Sanssoucira és a nagy szökőkútra." - "Volt ön Németországban?" Nagyon hitetlen arcot vágtam ennél a kérdésnél, és Alexej szomorú fejbólintással mutatott rongyokkal betakart lábára. "Aki így lát, nem fogja elhinni. Diákként körutazást tettem Németországban, voltam Párizsban is, és a Földközi tengeren át utaztam vissza Oroszországba. Ah, de szép idők voltak!" Elmesélte, hogy apja nagybirtokos volt. Ő örökölte volna a vagyont, de erre nem volt képes. Tolsztoj Leó követőjeként kötelességének érezte, hogy a szegények életét ossza meg. Falura ment és egyszerű parasztként dolgozott. 1930-ban került konfliktusba a kommunista vezetéssel. Amikor a parasztokat kényszerítették a kolhozba való belépésre. Éppen úgy nem volt hajlandó, ahogy a többiek sem. "Mivel a megkínzott parasztok között Tolsztoj Leó tanait terjesztettem, nyilvánosan fölléptem emberiességért, kritizáltam a faluban alkalmazott módszereket, letartóztattak." Már negyedik éve volt börtönben. Hamarosan leváltották Alexej Mihájlovicst börtönőri állásából, mert észrevették, hogy milyen jól bánik a foglyokkal.

Amikor a téglagyárból visszajöttem, új feladata volt: ő volt felelős a kipjatok-ért. Egy kis sarokban a férfibarakk mellett állt egy titán, más szóval melegvíz-készülék, a kipjatok pedig a forró víz a teához, amely nélkül az orosz ember még börtönben sem tud létezni. Tea nem volt ugyan, hanem havonta egy kis csomag almamagokból és almahéjból, és minden rab számára naponta egy fél konzervdoboznyi forró víz. A kis sarokban ült barátom, fűtötte a titánt, és osztotta igazságosan a forró vizet a büntetőblokk lakói között.

Ezen a napon hóvihar volt. A kipjatok házából a barakkokig zsineget feszítettek ki, amelybe bele kellett kapaszkodni, hogy a vihar ne sodorjon el. Dél már elmúlt, sem levest, sem kenyeret nem kaptunk, mert az ökrösszekér nem haladt előre a viharban. Kívül az orkán egyhangú zaja hallatszott. A deszkákon feküdtünk, nem kellett dolgoznunk, és boldogok voltunk, mert Tamara történeteket adott elő. Ma Puskin "hóvihar" című elbeszélése volt soron. Tamara tényleg művésznő volt. 

Néha valaki az ajtóhoz ment ellenőrizni, hogy még ki lehet-e menni, de ezúttal a kunyhó másik részén gyűlt össze a hó; a barakk előtti téren orkán fújt, öt méternyire sem lehetett látni, és kint alig lehetett lélegezni. De bent énekeltünk; volt egy dal, melyet minden rab nagyon kedvelt. A "bjezprizonisz"-okról szólt, az árvagyerekekről, akikből ezrek voltak Oroszországban a háború, forradalom és éhínség következtében. Egy strófát különösen sok érzéssel énekelték: "Meghalok, meghalok, temessetek el valahol, és senki sem fogja tudni, hogy hol van kicsiny sírom." Egy újonnan érkezett Karagandában elmondta, hogy Karagandában külön részlegek vannak bjezprizonisz-ok számára, akikről a propaganda a Szovjetunióban és külföldön azt terjesztette, hogy nagyszerű gyermekotthonokban élnek, szakmát tanulnak, és akik képzése a szovjet pedagógusok különleges képességeit és szorgalmát dicséri. Csak az "Út az életbe" című filmre emlékeszem. De ez az út a valóságban ilyen gyerekek ezrei számára a koncentrációs táborban végződött.

A nő, aki egy ilyen fiataloknak szánt részlegből jött, jelentette, hogy az állapotok ott szörnyűek. Nem lehet egy levessel teli konzervdobozzal és kenyérrel a konyhából a saját barakkba eljutni anélkül, hogy lesből egy kis fickó rárohanna, elragadná a konzervdobozt és a kenyeret és eltűnik. "Köszönöm az Úrnak, hogy újra emberek között vagyok!" mondta végül.

Fordulópont

1939 decemberében egy nap munka után kihívtak a barakkból. A vezetőség egy tisztviselője állt a büntetőblokk vezetőjének szobájában és megkérdezett: "Akar a területi vezetőség barakkjában dolgozni?" - "Igen, de Kijutok a büntetőblokkból? Hogy tudok a büntetőblokkból ott dolgozni?" kérdeztem értetlen arccal. "Felügyelet mellett lesz az irodában. Nem a fő-irodában, hanem a táborruha-elosztásánál. Holnap reggel odavezeti az őr."

A következő nap egy nagy teremben ültem egy külön asztalkánál a sarokban, és az őrszem a szoba és folyosó között ment ide-oda. Ebben az irodában még öt nő dolgozott a szabad táborból, köztük Tasso. Nekem tilos volt velük beszélgetni. De tiltsák ez csak meg! Ahogy az őrszem hátat fordított, már indult a beszélgetés: "Grétuska, mit jelent ez? Milyen különleges elbánásban részesülsz? Szerikov a barátod?" - Olyan jó, olyan meleg, olyan otthonias ebben az irodában, padomon a sarokban, előttem a rabok kartotékja, akik tábori sapkát, kabátot vagy nadrágot kaptak. Tasso hozott nekem egy darab kenyeret, cukrot, és aztán egy zománcos csészében - egész különleges számot - teapótlót. Az őrszem nem tudta, hogy beavatkozzon-e, hogy hogy viselkedjen ebben a különleges helyzetben, és ezért inkább semmit sem mondott. Akkor kinyílt az ajtó, és még a korábbinál is keserűbb arckifejezéssel Grete Sonntag jött teljesen véletlenül az irodába. Tasso látta, és jelet adott neki, hogy forduljon irányomba. Grete Sonntag meglátott, arcában öröm és rémület keveréke volt. Tasso valamit súgott neki, Grete Sonntag szemével viszontlátásra-t intett és elhagyta a helyiséget. Fél óra múlva mosolyogva jött vissza, kezében katylokja egy papírral letakarva. Jelbeszéddel értesítettük egymást, hogy mi történjen ezután. Üres konzerves dobozom a pad alatt volt, a legszélére toltam. Vártunk, míg az őrszem hátat fordít, Grete Sonntag padomhoz futott, a tele katylokot a pad alá tette és elvette az ürest. Sült szaga töltötte be a helyiséget. Mindenki szaglászott és huncutul nevetett. Nem tudtam ellenállni, fölemeltem a papírt és sült krumplit láttam. Ezt nem lehetett a katona előtt megenni, az ebédszünetig kellett szenvednem. A krumpli alatt még hús is volt.

Elmondtam már, hogy Grete Sonntag nemcsak a bőrbázist vezette, hanem segített az állatok levágásánál is? Apjától tanulta Mannheim-Viernheimban, akinek a  főfoglalkozása kályhás volt, és a holtszezonban állatokat vágott le.

A bőrközpont előtt állatokat is vágtak le, Grete Sonntag vágta szét a húst. Természetesen valamennyi neki is jutott ebből.

Csak tizennégy napig tartott ez a kellemes idő az irodában. Minden régi ismerős a "szabad" táborból meglátogatott. Stefanie Brun, aki a vezetési főirodában dolgozott, mahorkát hozott és néhány cukorkát lánya csomagjából. Mindketten megijedtünk, mikor egymásra néztünk. Stefanie arca be volt esve, szeme körül zsákok voltak. Megmutatta feldagadt lábait és kezeit. A kezével végigsimította állát, és rám utalt: "Hova tűnt gömbölyű orcád?" 

Volt kollégáimnak a javítóműhely irodájából is hirtelen dolguk akadt az irodában. Grigirij Iljics boton ugrált. Törött lába rosszul gyógyult meg. "Hamarosan a nyomorék-részlegbe kerülök." mondta nekem. Klement Nyikiforovics, aki vele jött, ragyogott örömében emiatt a szerencsés változás miatt: "Figyelj ide, hamarabb hazakerülsz, mint bármelyikünk!" Grete Sonntag minden nap hozott ajándékot, és sikerült egy pár szót váltanunk egymással. Az igazgatóság WC-je mögött álltunk és suttogtunk: "Azt hiszed, hogy innen valaha kikerülünk? Most, hogy Sztálin barátsági szerződést kötött Hitlerrel, mi kommunisták most vagyunk csak igazán útjában." Érvelt Grete. "Mindig anyámról álmodok. Biztosan meghalt..." és szomorú szemei könnyekkel teltek meg.

Tizenhat évvel később, 1955-ben Mannheimból kaptam levelet Grete nővérétől. Közölte velem, hogy egy első életjelet kapott Gretetől. Ez a hír Karagandából ött. Mannheimba utaztam és láttam a megdöbbentő iratot. A levél mottója ez volt: "Csak aki a vágyat ismeri, tudja, hogy mit szenvedek." Grete azt írta, hogy most Karaganda városában "szabad száműzetésben" él, és soha nem adta föl a reményt, hogy újra lássa hazáját. Minden hónapban várták a rokonok, de Grete nem jött, csak néha egy-egy hír a távoli Kazahsztánból. Végre jött egy levél kelet-berlini postai bélyegzővel. Csupán azt közölte röviden, hogy "Sajnos nem tudja megadni címét". Felügyelet alatt állt, egészségileg megviselve, mint később megtudta, majdnem teljesen süketen a szovjetizált Németországban nem volt távolabb hazájától, mint Kazahsztánban.

Egy nap. munkaidő alatt egy szobából hívattak, ahol a vezető ült. "Tasso, mit akarnak? Rólam van szó?" Tasso kézzel-lábbal mutogatott: "Siess, valami fontos dologról van szó!" Jelentkeztem: "Margarita Genrihova Buber-Nejman, szociálisan veszélyes elem, öt év." - "Radiogrammot kaptunk Dolinkiből. A karagandai tábor központjába kell önt szállítanunk" mondta üzleti hangsúllyal a táborvezető. - "Igen." Megfordultam, és enyhén ingó lépésekkel mentem vissza az irodába. Egyáltalán nem éreztem örömet. - "Miért nem nevetsz? Te boldog, ki fogsz szabadulni!" Kiáltozták össze-vissza. Tasso előre ugrott és átkarolt, noha ott volt a katona a büntető blokkból. "Grétuska, ez nagyszerű, talán Heinzet is hamarosan viszontlátod!" - "Gondolod? Nem fogom föl az egészet. Érdekes, hogy már nem tudok örülni. Úgy hangzik fülemben, mint annak idején az ítélet." - "Most már nem kell dolgoznod. Menj a büntetőblokkba, pakold össze dolgaidat, talán már ma este indulsz." A katona megkísérelt valamit közbevetni, de Tasso elküldte, majdnem azt mondhatnánk, megparancsolta neki, hogy menjen a táborvezetőhöz érdeklődni. A szavakkal: "A dolog rendben van" jött vissza, és a fegyvert a szuronnyal hóna alá csapta. "Davaj, menjünk!" De tévedett. Először el kellett búcsúznunk. Átkaroltuk egymást jókat kívántunk egymásnak, könnyek folytak. - Időközben Grete Sonntagot hívták. "Soha nem fogjuk viszontlátni egymást... Nekem itt kell maradnom, egyedül!" Mellettünk jött, ahogy a katona visszakísért a büntetőblokkba, szipogva, kétségbeesve, reményt vesztve...

Amikor este a politikaiak visszaérkeztek, nagy öröm tört ki a hír miatt. De amikor Ponjatovszka ezt mondta: "Nincs kizárva, hogy Greta a külföldiek táborába megy, valahol Közép-Szibériában, oda is a gyűjtőponton keresztül szállítanak", sokan csatlakoztak ehhez a véleményhez. Ezután gyűjtés indult meg a politikaiak között számomra, mint "Nejmuscsij", akinek semmije sincs. Egy út Közép-Szibériába, egy másik táborba sok hétig tarthatott, és éhséggel és sok strapával járt együtt. Egy tele zsák kenyeret, egy zsákocska szárított, sózott halat, és - hatvan rubelt. Ez egy vagyon volt, ha meggondoljuk, hogy egy rab a büntetőblokkban havonta, ha normáját mindig teljesítette, maximum öt-hat rubelt tudott megkeresni.

Utolsó estémen Burmában a deszkákon ültünk. A harkovi koncerténekesnő még kezemből akart olvasni és kártyát vetni. Ezek a házilag gyártott kártyák nagy szerencsét ígértek nekem: "Sok szenvedés után vissza fogsz térni hazádba, szüleid házába. Sok boldogság lesz életedben." És míg kezemet kezében tartotta, és tenyeremet figyelmesen nézte, egy kövér tetű mászott sálján keresztül. Udvariasan leszedtem és szakszerűen szétnyomtam.

Ezután Tamara és Alexandra között feküdtem és nem tudtam elaludni a bizonytalanság miatt. Következő nap megtudtam, hogy még egy üzbég tiszt a büntetőblokkból jön a gyűjtőpontra. Először találkoztam vele: az azonos sors közel hozott bennünket egymáshoz. Tizenöt év táborra ítélték, melyből két évet töltött le eddig. - A nap fénylett a frissen hullott havon, ott álltunk, és nem éreztük úgy, hogy a Burmai büntetőblokkban lakókhoz tartozunk. Ezen az utolsó napon Grete Sonntag néhányszor elment a szögesdrót mellett, és gondterhelt arccal köszönt át hozzám. Amikor megállt, hogy még egyszer elköszönjön, fölemelkedtek a bozontos kutyák, melyek a szögesdrót mindkét oldalán ügyeltek, és vadul csaholni kezdtek, ezért gyorsan elszaladt, nehogy az őr észrevegye.

Este elvittek bennünket. Barátnőim a barakkból elkísértek az őrszobáig, és nagyon sok jókívánságot küldtek utánam, ahogy csomagommal a hóban mentem. A fő épületben csomagjainkra ültünk a folyosón. Három idősebb ember ült már ott, akiket a nyomorék-részleghez vittek. Órákig várakoztunk. Tíz óra körül kinyílt az ajtó, Stefanie Brun lépett a folyosóra. "Greta, még egyszer látnom kell téged, hogy elbúcsúzzak" suttogta izgatottan. "Steffi, ki mertél menni táborzárás után a barakkból?!" könnyeim folytak, amikor szegény kis arcát megcsókoltam. "Menj gyorsan vissza, nehogy elcsípjenek!" - "Ne felejts el" szipogta, amikor aggodalmasan kitoltam az ajtón.

4. Félelem és reménykedés között

Vissza a gyűjtőpontra

Tizenegy óra körül fölolvasták neveinket és nevető, a fagytól kivörösödött arccal lépett a kazah katona a folyosóra, hogy elvigyen bennünket. Ugyanez a katona lovagolt annak idején Sárikba kenyeret és cukrot venni, minden rab kedvelte.

Az ajtó előtt alacsony szibériai faszánkó állt, mely elé két ló volt befogva. Hosszában ráfeküdtünk, hátul állt a kazah őr. Aztán elindult a csodálatos utazás a szibériai téli éjszakán keresztül, a hidegben szikrázó csillagokkal. Sok hullócsillag volt azon az éjszakán, és ha egy leesett, azt kiáltottuk: "Dámój! Dámój!" Haza, mindannyiunk legforróbb kívánsága. A lovak galoppban futottak, nekünk kellett tartani őrünk kezét, hogy le ne essen. Hidegtől eltorzult arccal és megmerevedett kezekkel és lábakkal érkeztünk meg a sáriki pályaudvarra. A váróteremben az első kérdés ez volt kazahunkhoz: "Vehetünk a büfében kenyeret és teát?" - "Természetesen." Ezután a padlón ültünk, igazi poharakból igazi teát ittunk, a fiatal üzbég hazájáról kezdett nekem mesélni. Feleségéről, akit tizennégy évesen vett feleségül, két gyerekéről, majd pontosan leírta, milyen utazást fog tenni, mikor újra kiszabadul. A váróterem homályos világításában nekem perzsa hercegnek tűnt olivaszínű bőrével, ferde, barna, mandula alakú szemeivel. Tábori kabátja alá fehér kendőt kötött. Ez jól állt arcához. Mikor Burmában búcsúzott, mindenét elajándékozta rabtársainak, a valinkit is, a magas filccsizmát széttaposott félcipőre cserélte. - Csak másnap reggel ment vonatunk Karagandába. Bundámat a váróterem kőpadlójára terítettem, zsákomat párnának használtam, és a fázó üzbégnek fölajánlottam, hogy feküdjön takaróm alá. Ez egész magától értetődő volt.

Álmosan és fázva szálltunk másnap a vonatba. Nem beszéltünk többet. Az előző nap örömteli izgalma eltűnt, mi újra tompa agyú, éhes, rongyos rabok voltunk.

A karagandai gyűjtőponton semmi sem változott. Ugyanaz volt a kép, mint annak idején, ideszállításom idején. Egész természetesen mentem a nagy női barakkba. Mint régi táborlakót, rögtön kikérdeztek, és mikor hallották, hogy nyemka vagyok, közölték velem, hogy van itt még egy német, és rögtön hozzávezettek. A második emeleten egy sápadt nő feküdt a deszkákon, szeme alatt sötét gyűrűkkel. Barátságosan üdvözölt: "Grete, honnan jössz?" De fogalmam sem volt, ki lehet ez. Klara Vater volt, az ismert német kommunista, Kreuzburg felesége. Néhányszor találkoztunk Moszkvában, akkoriban még virágzó, egészséges, életerős nő volt. Két év vizsgálati fogság teljesen tönkretette. Klara Vater néhány hete várt továbbszállítására egy másik területre. Minden rabot, akikkel együtt idekerült, már továbbküldtek, őt külön fölhívták azzal a megjegyzéssel, hogy neki a gyűjtőponton kell maradni. Nem talált magyarázatot erre az elkülönítésre. Két nappal érkezésem előtt egy orosz nőt hoztak a női barakkba, aki már három és fél éve volt koncentrációs táborban. A német zeneszerző, Fon felesége volt, és házasságával birodalmi német lett. Fon asszonyt és Klara Vatert külön hívták ide, tehát a jövőben össze fog fonódni sorsuk.

Szívélyesen fölvettek maguk közé a deszkákra és együtt törtük a fejünket azon, hogy mi fog történni velünk. Fon asszony tetőtől talpig tábori fogoly volt. Egy távoli, számomra ismeretlen tábori részlegből jött. Ő is két napig utazott a gyűjtőponthoz. Karaganda táborának területe, ezt később tudtam meg, kb. kétszer akkora volt, mint Dánia. - Azt mesélte, hogy az utóbbi időben jobban ment a sora, ugyanis konyhai munkára osztották be. De ez még nem volt rajta észrevehető. Negyven év körüli volt, de hajlottan járt a soványság miatt, szemei kialudtak, arca olyan távolságot tükrözött, mintha teljesen máshol lennének gondolatai. Mindig ezt ismételgette: "Miért is nem hagytak eddigi jó helyemen?! Ki tudja, hova visznek most. Olyan nehéz, valahol újra beilleszkedni."

Ha egy fogolynak valamennyi nyugalma van, az rögtön álltában vagy mentében elalszik. De mivel helyzetünk minden pillanatban újat, váratlant hozhatott, fölfoghatatlan volt számomra, hogy szomszédaim rövid beszélgetés után lágyan álomba merültek. Lemásztam a deszkákról, körbe mentem a gyűjtőtáborban és élveztem a mozgási szabadságot a büntetőblokk után. Az egyetlen változás egy csomó új szögesdrótkerítés volt.

Délben ugyanazt a nyomorúságos szójalevest osztották ki nagy ricsaj közepette a tábor főterén, a mínusz húsz fokos hideg ellenére. De mit érdekel valakit a szójaleves, akinek kenyér és haltartaléka van?Két alvó társam fölébredt, szerveztünk magunknak egy kipjatok-ot, teát főztünk, és élveztük a kenyeret és a szárított sóshalat. Fon asszony halkan bevallotta: "Van egy zsák szárított kölesem. A végén a konyhában dolgoztam. Búcsúzóul ezt kaptam ajándékba. Bárcsak ne vesztettem volna el ezt a nagyszerű munkát!" Délután minket hármunkat hívtak - tehát csoportként kezeltek bennünket - fényképezkedni és ujjlenyomatot venni. Nyakunkba akasztott számmal, mint a bűnözőket lefényképeztek, majd az ujjlenyomat jött, de nemcsak a hüvelyk és mutatóujj, hanem mindkét kéz tenyere. Alaposság soha nem árt. Dühösek voltunk, mert a pecsétnyomó színét nem lehet lemosni. De most már nem volt kétségünk: Ez mindenképp elszállítást jelentett Karagandából, mert ezek voltak a búcsúceremóniák. És aztán jött a végső bizonyíték, a táborvezetőhöz hívtak bennünket. Egy papírlap volt nála nyomtatott kérdésekkel: "Érte önt valamiféle egészségi károsodás a munka és javítótáborban Karagandában?" volt az első kérdés a személyes adatok felvétele után. "Nem, egészséges vagyok." "Milyen munkákat végzett fogsága során?" Fölsoroltam egy sort. Írt. "van valami panasza, amit elő szeretne adni?" - "Nincs". Még nagyon jól emlékeztem a válaszra panaszomra a legfelső bírósághoz! . "Írja itt alá." - "Elengednek a táborból?" - "Erről nem tudok önnek felvilágosítást adni." Aláírtam és a folyosón vártam, míg a többiek is elkészültek. Mit jelent mindez? Bárcsak tudnám, hogy más táborokba való szállítás esetén is ennyire körülményesek-e? Nyilvánvalóan valamiféle szerződésről volt szó a németekkel. Talán a békeszerződés után külön táborokba zárták a németeket? De tulajdonképpen miért?

A folyosón sok várakozó állt és ült. Mind újonnan jöttek, akik hittek a beadványok és panaszok hatásában. Mellettem két fiatal legény támaszkodott a falnak. Nem volt bjezprizonisz-arcuk. Nagyon szerettem volna tudni, mi van velük, és megkérdeztem: "Újonnan jöttetek?" - "Igen, tyotya.", néni. "Mit akartok a vezetőnél?" - "Megkérdezni, hogy megtudhatnánk-e, mi van apánkkal." - "Családtagként tartóztattak le benneteket?" - "Igen" válaszolta az egyik, lehúzott szájszéllel. "Hány évre?" - "Három". Szívesen tudtam volna meg többet, de a fiúk hallgatagok voltak, nem volt kedvük beszélgetni. Ki vethette volna ezt szemükre.

A női barakkban szóbeszéd tárgya lett, hogy a három németet el fogják szállítani, talán pereszmotrényjére, talán akár a szabadságba. A szakértők, mindig akadnak, akik mindent egész pontosan tudnak, ugyan úgy gondolták, hogy egy gyűjtőpontról soha nem engednek el végleg, csak Dolinkiból, a Karaganda fölé rendelt helyről, de esetleg külföldiekre más szabályok vonatkoztak. "Aláíratták veletek, hogy soha, senkivel nem beszéltek arról, amit a táborban láttatok és megéltetek?" kérdezte egy tapasztalt. "Nem, erről nem írtak semmit a jegyzőkönyvbe." - "Akkor világos, hogy nem lesztek szabadok." Egy nő lépett hozzám és megkért, hogy menjek vele rövid sétára a barakk elé. Elmondta, hogy feleségként fogták le, egy ideig Akmolinszkban volt, és most egy jó pár másik rabbal ide szállították. - "Nagy kérésem lenne. Bízom önben. Lányom egyedül maradt Moszkvában. Elvinne egy levelet? Talán sikerül önnek valahol föladni. Legyen olyan jó, és próbálja meg! Olyan sok függ tőle, hogy lányom hírt kap tőlem." - "Megírta már? Talán már ma este elvisznek." - "Megtenné? Nagyon sokszor köszönöm! Soha nem felejtem el önnek!" Nála volt a levél, én melltartómba dugtam.

Délután öt órakor fölhívták nevünket. A barakkba lépett egy NKVD tisztviselőnő. Az első, akit Karagandában láttam. Fiatal volt, friss, húsz év körüli, igazi gyereknevetéssel, az egyenruha egész érdekesen állt arcához. "Elkészülni, dolgokkal!" mondta, a szigor nyoma nélkül. Ritkán jöttünk le olyan gyorsan a deszkákról, mint most. Szomorú, irigy pillantások kísértek. Átsiettünk a tábori téren; az őrfülkénél hirtelen azt parancsolták: "Sztoj! (állj!) Mindenki jöjjön be! Átvizsgálás!" A szívem megállt egy pillanatra. Mit csinálok a levéllel? Készségesen kipakoltam a zsákból. Talán nem lesz testvizsgálat. Két katona átkutatta a rongyokat. Aztán kimentek, a fiatal tisztviselőnő ezt mondta: "Vetkőzzön le!" Gyors mozdulattal kihoztam a levelet a melltartóból, lehajoltam, a levelet a padlóra ejtettem és ráléptem. Szerencsém volt, hogy a tisztviselőnő gyakorlatlan volt. A cipőt nem kellett levetnünk. Könnyedén vissza tudtam rakni a levelet régi helyére. "Davaj! Davaj! Siessenek, különben elmegy a vonat" siettetett bennünket.

Búcsú Karagandától

Kinyílt a kapu; egyenként hagytuk el a karagandai javító-munkatábort. A kapu előtt két egyenruhás várt, szállítási csapatunk. A karagandai pályaudvarra vezettek bennünket. Nem a teherpályaudvarra, nem, igazi váróterembe, igazi házban, nem barakk, nem agyagkunyhó. A falon menetrendek voltak. Így néz ki a szabadságban! A pályaudvar furcsán üres volt; rajtunk kívül egyetlen ember volt a váróteremben. Csomagunkat egy sarokba tettük. Klara Vaternek ezt suttogtam: "Ember, úgy látszik, igazi vonaton utazunk! Megkérdezzem a kísérőt?" Óvatosan megközelítettem és megkérdeztem: "Hová utazunk?" Készségesen válaszolt, mintha beszélgetésre várt volna: "Természetesen Moszkvába, hat órakor a gyorsvonattal." Kedvem lett volna örömömben fölkiáltani. A gyorsvonattal Moszkvába! Ezt egész lazán közölte. El Karagandából! El Ázsiából! Szibériából vissza Európába! z azt jelentette, továbbélésünk lehetséges! Elfelejtkeztem minden óvatosságról. Klara Vaterhez és Fon asszonyhoz futottam: "Képzeljétek, Moszkvába utazunk!"

Az NKVD katona hozzánk lépett. "Önök nem beszélgethetnek a vonatban utazókkal, kérdésekre sem válaszolhatnak." Egy vonat jött be. Mint igazi utasok mentünk a katonák mellett, akik egy bizonyos vagont kerestek. Beszálltunk. Úgy tűnt, két üres részleget foglaltak le számunkra, fekvőhelyekkel. A többi részlegben civil utasok ültek. Mindegyikünk elfoglalt egy fekvőhelyet. Kedvem lett volna nevetni, énekelni, fütyörészni! A vonat tiszta és jól fűtött volt, és mikor elindult, és kétségtelen volt, hogy nyugat felé megy, még az apatikus Fon asszony is mosolyogni kezdett.

NKVD őreink a mellettünk levő részben foglaltak helyet; Nem volt azonnal látható, hogy együtt utazunk. Utasok mentek a folyosón a WC-be, és megnézték az újonnan felszálltakat. A Szovjetunióban nem ritkák rongyos szürke vattakabátban utazók batyukkal, de kinézetünk mégis igen furcsa volt: Lábunkon hatalmas félhosszú gumicipők, a lábak mindenféle rongyokkal körültekerve, vattázott, orrot takaró sapkák, és mindenek előtt ezek a furcsa arcok, melyek a tábortól ilyen furcsák. Rövid idő után egy nő állt mg részlegünknél, és barátságosan megkérdezte: "Hova mennek?" Mi hallgattunk. Még egyszer megkérdezte. Hallgatás. Ekkor arcán rémült megértés terült szét. Csak bólintott, és gyorsan otthagyta fülkénket. Ez a hosszú út során néhányszor megismétlődött. A második nap reggelén az NKVD tisztviselőnő belépett részlegünkbe - a vonat éppen egy nagyobb állomáson állt - és megkérdezte: "Mit szeretnének enni?" Zavartan körülnéztünk. "Van még kenyerünk és halunk."- mondtuk késlekedve. A kérdés, melyet úgy fogalmaztak, mintha étterembe hívnának meg bennünket, annyira váratlan és szokatlan volt, hogy csak döbbenten hallgatni tudtunk. - Válaszra sem várva bezárta részlegünk ajtaját és leszállt a kocsiról. egy idő után visszatért és három egykilós dobozt hozott: "Ez disznóhús, mindegyiküknek egy, és ez a fehér kenyér egy ideig elég lesz." Biztos megköszöntük. Az NKVD-tisztviselőnő már egy ideje kiment, mikor először szavakat találtunk: "Mind megőrültek? Mindegyikünknek egy kiló disznóhús? Ez az úti élelem jól jön. Mi történhetett, hogy így bánnak velünk?" Fon asszony kért a kocsi kalauznőjétől egy konzervnyitót. Kanalunk és villánk ugyan nem volt, de ujjunkkal ragyogóan tudtunk enni. Este hasgörcseink voltak, mert a következő állomáson a váróterembe vittek bennünket, és ebédet vettek nekünk. Gyomrunknak szokatlan volt ez a tobzódás.

Hegyes tájon utaztunk keresztül, láttuk az első fákat. Csodaként üdvözöltük őket. Végleg kikerültünk a sztyeppéből, Ázsiát és Szibériát magunk mögött hagytuk. Meredek hegyoldalak jöttek havas fenyőfákkal. Vonatunk az Uralon utazott keresztül.

A két NKVD tisztviselő az utazás alatt egy szót sem beszélt velünk. A mellettünk levő részlegben ültek, dohányoztak és dominót játszottak.

A jól fűtött vonatban tetveink felélénkültek. A nyugalom miatt igényünk lett magunk tisztogatására. alvóhelyünkön ültünk, kissé szégyenlősen háttal az ajtónak és szorgalmasan öltük a tetveket. Sajnáltam az utasokat, akik utánunk kerültek ebbe a részlegbe.

Minden állomáson lehetőséget kerestem a melltartómban levő levél elküldésére. De fiatal őrünk annyira képzett volt, hogy mindig mögöttünk jött. Szokatlan külsőnk annyi utas tekintetét vonzotta magára, hogy nem lehetett a levelet diszkréten egy levélládába dobni valahol. Amikor a vonat megállt Kazánban, megkértem az őrt, hogy vezessen a WC-re, és sikerült becsuknom az ajtót, melynek mindig egy cm-nyire nyitva kellett maradnia, mert az őr figyelmét egy színházi csoport teljesen lekötötte. óvatosan kinyitottam a WC ablakát. A peronon éppen egy munkás jött a vonat mellett, a levelet lába elé dobtam, még láttam, ahogy lehajol, hogy fölvegye a levelet, majd szívdobogva visszahúztam az ablakot. Mikor visszatértünk részlegünkbe, már nem volt látható sem a munkás, sem a levél a peronon. 

A folyosón sok utas állt. Hangos, élénk társaság. Minden "szabad" embert érdeklődve és kíváncsian szemléltünk, mint egy másfajta élőlényt. Az újonnan beszállt utasok feltűnően különböztek a többi utastól. Beszélgetésükből megtudtuk, hogy színészek, akik Távol-Keletről jöttek egy vendégjátékról. És újra megtörtént ugyanaz a furcsa színjáték, mely már néhányszor megtörtént utazásunkon: Egy színész megkérdezte, hogy honnan és hová, és a válasz mély hallgatás volt. Valamit suttogott szomszédjának, közben a mi részlegünkre és a szomszéd részlegre kacsintott. Ez valószínűleg az egész folyosón megtörtént, mert ezután mindegyikük eljött részlegünk előtt elgondolkodó vagy résztvevő pillantással. 

Klara Vater elmesélte, hogy egy két évesnél kisebb kislányt hagyott ott, és mivel őt és férjét ugyanaznap tartóztatták le, a gyereknek nem volt több rokona. "Hova vihették? Él-e még?" Férjéről azt hallotta a vizsgálati fogságban, hogy a kihallgatás során az NKVD eltörte bordáit, hogy vallomást csikarjon ki tőle. 

Fon asszony csak rövid ideig jött ki nyomott kedélyállapotából. "Ne higgyétek, hogy még valami jó következik. Akit az NKVD egyszer elkap, azt nem hagyja egykönnyen futni."

Közeledtünk Moszkvához. Már jóval megérkezés előtt készültünk a kiszállásra. Mindig lyukakat leheltünk a fagyott ablaküvegekre. Rövid időn belül elhatározódik sorsunk. 

Azután zsákunkkal a kezünkben - már nem a hátunkon, ennyire már eltávolodtunk a rab-léttől - mentünk a peronon; nem éreztem testem súlyát, úgy megnőtt életkedvem.

A váróteremben, civilek között ültünk égő arccal. Egy hangszóróból édeskés dallam hangzott: "Drága föld, szülőhazámnak földje... minden ember érzi, hogy szabad..."

Fiatal NKVD kísérőnk kíváncsian nézett körül a váróteremben, és bevallotta nekünk: "Először vagyok Moszkvában. Milyen szép ez a pályaudvar! És a sok ember..." Aztán észrevett egy fagylalteladót. "Szeretnének fagylaltot?" és hozott négy adagot. Miután megettük, megkérdezte: "Akarnak pirogot?" Ez zsírban kisütött, hússal és rizzsel vagy lekvárral töltött tészta. Ezzel is egyetértettünk, és még mielőtt fél óra várakozás eltelt, még egyszer fagyit ajánlott, de ezt köszönettel elutasítottuk.

Viszontlátás a Butyírkával

Mint a moszkvai pályaudvarok állandóan, ez is tele volt emberekkel. A falvakból, ahol nem volt életlehetőségük, a városokba özönlöttek, ott nem találtak alvóhelyet és a várótermekben éltek. Amíg a padon ültünk, senki sem figyelt ránk, de amikor a két NKVD katona a termen keresztül a pályaudvar főbejáratához kísért bennünket, az emberek meglepődve állva maradtak és csoportunkra néztek. a főbejárat előtt - frászt kaptam tőle - a "fekete holló" várt, a börtönautó. És az ezután az utazás után, melyen már alig éreztük rabnak magunkat, és örömtől remegve vártuk a szabadságot.

A "fekete holló" lendületesen haladt az utcákon. Nem zártak bennünket fülkékbe, a folyosón álltunk, és fiatal kísérőnk förtelmesen hányni kezdett. Még az ő szibériai gyomrának is túl sok volt a fagyi.

Mikor kiszálltunk és aggodalmasan körülnéztünk, a Butyírka udvarát ismertük föl. Oda érkeztünk vissza, ahol gondjaink elkezdődtek...

Ebben az évben, 1940 januárjában légoltalmi gyakorlat volt Moszkvában. A folyosókon és a cellákban sötétkék villanykörték égtek, földöntúli megvilágítás. Az arcok vízihulla színűek voltak.

A fölvételi cellában normális fény volt. A szokásos kérdőívet kellett kitöltenünk. Amikor kész voltunk, megkérdezte az őr: "Dohányoznak?" - "Tessék?" - "Cigarettáznak?" Én tértem a leggyorsabban magamhoz: "Igen, mindhárman" Tintával mindegyik kérdőívre ráírta: "Dohányzó". - Mit jelent ez? Mióta érdeklik szokásaink az NKVD-t? A tisztviselőnő visszajött és barátságosan felszólított, hogy kövessük. "Tetvetlenítenek? Nagyon szükséges lenne!" - "Természetesen. Mindegyikük külön fürdőbe kerül."

Egy kis helyiség paddal, mellette a kád, a falakon csempék, a sarokban két vízcsap, egy cinklavór - így nézett ki a külön fürdő. "Davaj" vagy "Gyorsabban, gyorsabban" nélkül vette át az őr a tetves rongyokat, szappant, törölközőt és tetvek ellen egy szabadilla-ecetes üveget adott. Élveztem a tetszőleges mennyiségű forró vizet, lemostam a szibériai koszt és paradicsomi helynek találtam a Butyírkát. Milyen sokszor vágytam ide Burmából! Mit akarhattam ennél többet? Ez a kívánságom valóra vált! A fürdő ajtaját kinyitották, egy fehér férfiinget és egy fehér alsónadrágot tettek a padra. Mi, a Butyírkában most még fehérneműt is adtak? Létezik ilyesmi Szovjet-Oroszországban?

Este tíz óra tájban mi hárman, patyolattiszta ruhában, a gőztől még meleg zsákunkkal vezettek bennünket a Butyírka ismert folyosóján, most is a kulcsok kopogásától kísérve, ahol most is hideg dohány és dohszag volt. Sok szoba ajtaját nyitották ki, és ugyanazon a folyosón, ahol 1938-ban voltam, kinyitott az őr egy cellát, és nem akartunk szemeinknek hinni a félhomályban: Ott ahol 1938-ban száztíz nőt zsúfoltak a deszkákra, most huszonöt hófehér ágyneművel fölszerelt ágy állt takarókkal és párnákkal.

Egy nő szállt ki az ágyból és hozzánk jött: "Honnan jöttök?" kérdezte gyenge oroszsággal. "Közvetlenül Szibériából." - "Ti is németek vagytok?" - "Igen" - "Mi mindannyian azok vagyunk ebben a cellában." Egész közel jött és arcunkba pillantott, mert a kék lámpafényben csak nagyon gyengén lehetett látni. "Kik vagytok tulajdonképp?" Megmondtuk nevünket. Időközben az alvók egy része fölébredt, fölültek, mindenünnen üdvözöltek, kiugráltak az ágyból, én minden ismerőst megöleltem. Ott volt Roberta Gropper, Hilde Löwen, Zenzl Mühsam, Carola Neher, Vali Adler, Betty Olberg, csupa olyan német, akiket a börtönből, vizsgálati fogságból vagy a koncentrációs táborból hoztak vissza a Butyírkába. Mi voltunk az első a szibériai koncentrációs táborból. 

"Mi van itt a Butyírkában, az Isten szerelmére? Fehér ágyak, alsóruha, senki sem suttog, éjjel kiugráltok az ágyból a cellában, és nem néznek be az ajtón, nincs büntetés az egész cellának? De miért hoztak mindnyájatokat ide?" A kérdések szaporodtak. "Nem tudjuk, mi lesz velünk, de várjatok csak holnap reggelig, akkor majd megcsodálhatjátok, hogy hogy bánnak velünk a Butyírkában!"

Zenzl Mühsam, a cella legidősebbje adott mindegyikünknek ágyat, és csak késő éjszakára nyugodtunk meg. Ezenkívül mindenkinek hozzá kellett szokni az ágyhoz és a matrachoz. Ez nem is olyan egyszerű két év után a deszkákon.

A következő reggel nem röviddel három óra után kezdődött. Csak reggel hat körül szóltak: "Elkészülni a kimenetelre!" Ez volt csak fölébredés! Senki sem ordított: "Nők, fölébredni!", senki sem káromkodott. Világos, fehérfalú szobában feküdtünk, az arcot párnába lehetett fúrni, nem voltak poloskacsípések! - Minden ágyban ásítoztak és nyújtózkodtak a nők, senki sem sietett vagy keresgélt nyugtalanul. Néhányan megfordultak és nyugodtan továbbaludtak. Néhányan vászon férdinadrágjukban mászkáltak. Minden oldalról üdvözöltük egymást és jó reggelt kívántunk egymásnak. - Istenem, elképzelhető mindez? Egy héttel ezelőtt még Szibériában, egy mocskos agyagkunyhóban, meggyőződve arról, hogy innen soha élve ki nem kerülök?!

Apránként mindenki fölkelt és csevegve és kacagva ültünk a padokon a cellaajtó mellett. Pár beteg és lusta az ágyban maradt. A felügyelőnő a mosdóhelyiségbe vitt bennünket, ahol kb. egy óra hosszáig mosdottunk, senki sem siettetett vagy figyelmeztetett. - Ezután reggelit hoztak tiszta cinkedényekben a cellába. Fekete és fehér kenyér, mindenkinek két tojás és igazi kínai tea volt reggelire. "Csodálkoztok, igaz?" mondta Zenzl Mühsam "Ez csak a kezdet. Így megy tovább délben és este is. Az ember csak kapkodja a fejét.

Mint egy nagy család ültünk az asztal körül. Valaki a teát öntötte ki. "Mi a szándékunk velünk?" "Biztosan valamelyik határig visznek." - De ez hihetetlen, miután Szibérián és a börtönökön keresztülmentünk, a sztálini rendszer embertelenségének tanúi lettünk?" De minden kétséget visszaszorított, hogy megszabadultunk Szibériából, hogy újra élhetünk, és a dolog jó végében hittünk.

Tornázni kezdtünk, az asztal körül kergetőztünk, játszottunk és énekeltünk. Úgy gondolom, a Butyírkában soha nem volt annyi boldog rab egy cellában eddig. Mindent megengedtek. Fatáblán sakkoztunk fa sakkfigurákkal. Néhányan varrószerszámot kértek a felügyelőnőtől, és rögtön egy csomó anyagot, tűt és cérnát kaptak, és szorgalmasan varrtak melltartót és alsóruhát. Hangosan beszélgettünk, nevettünk, énekeltünk, és a kulcscsomó nem kopogott a cella ajtaján. - Már csak különleges raboknak neveztük magunkat.

Carola Neher, a színésznő rabruhát hordott, és el kell ismernem, jól állt neki. A tábori rongyokkal összehasonlítva ezt a ruhát szinte elegánsnak lehetett nevezni. Tengerészkék blúz vörös díszítéssel, sötét szoknya, félhosszú vattakabát fénylő szürke anyagból és egy ugyanilyen fülvédős sapka. A legtöbb szovjet börtönben kopaszra nyírták a nőket. Carola kinövő haja éppen elkezdett fejére feküdni. Mindenki tanácsokat adott neki, hogy lehet a hajnövést serkenteni. "Legjobb az esővíz" - "Mindig keféld a választékkal szemben."Amikor Carola elmesélte, hogy egy szerephez világosszőkére kellett festenie a haját, mindannyian megdöbbentek, hogy lehet egy ilyen szép fekete hullámos hajat elrondítani hidrogén-peroxiddal. Ha kikerülök innen, olyannak hagyom a hajamat, amilyen most." és Carola sötét szemei ragyogtak. Milyen könnyen mondtuk most ki: "Ha innen kijövök"! Gondolatban már külföldön voltunk a szabadságban. 

Ha a bőséges ebéd után - minden nap ugyanaz volt: Borscs káposztából egy szelet hússal, pörkölt krumplipürével és desszertnek "kisszel" vagy almakompót - az ágyak között sétáltunk és beszélgettünk, csak két téma létezett: "Mit éltél meg?" - "Mi lesz velünk?"

Carola Neher volt a legrégebben bezárva. Már 1936 őszén letartóztatták. Azért ment Szovjet-Oroszországba, mert Bert Brechttel működött együtt, és állást foglalt a nemzeti szocializmus ellen. Így kénytelen volt 1933-ban emigrálni.

Prágában megismert a romániai német mérnököt, akihez férjhez ment. Ez kommunista volt, és Szovjet-Oroszországban részt akart venni a szocializmus építésében. Együtt utaztak Moszkvába, és Carola ott a rádiónál és filmnél kezdett dolgozni.

Ő és Zenzl Mühsam Münchenből voltak. Míg mindketten Prágában éltek emigránsként, hallották, hogy egy régi müncheni ismerősük, Erich Wollenberg Prágában van. Meglátogatták. Erich Wollenberg akkor már szakított a kommunista párttal és aktíve ellenzője volt a sztálinista rendszernek. Sem Carola Neher sem Zenzl Mühsam nem volt KPD tag, így nem volt rájuk a pártfegyelem kötelező, amely szigorúan megtiltotta, hogy a sztálinizmus ellenzőit meglátogassák. Erich Wollenberghez úgy mentek, mint egy baráthoz a müncheni időkből. Ez alkalommal Wollenberg Carola Neher címét megadta egy moszkvai ismerősének, akit Carola Moszkvába érkezése után meglátogatott. Ezért tartóztatták le később. Az NKVD vádja szerint Wollenberg trotzkista hírvivője volt, amiért tíz évi börtönt kapott. A vizsgálati fogság alatt a Lubjankában Carola öngyilkosságot kísérelt meg, egy bádogdarabbal fölvágta ereit. Carolának legjobban az fájt, hogy elszakították kisfiától, aki letartóztatásakor csecsemő volt. A kisfiú apját is letartóztatták.

Carola mutatott nekem egy fényképet és egy levelet a gyerekotthon vezetőjétől, melyben kisfia volt. Sikerült neki a Kazani börtönből számtalan kérvény után hírt kapni fiáról. A fényképen egy kis meztelen fiú volt Carola sötét szemével, aki egy macit szorított szívére. A gyerekotthon vezetője meghatóan szívélyes volt. Részletesen beszámolt a gyerek sajátosságairól, beszélt tehetségéről és nagy kedvéről színházat játszani. Egy rokon sem írhatott volna kedvesebb levelet.

A cellában csak a gyerekek miatt lehetett panaszt hallani. "Mikor adják át gyerekeinket?" Hilde Löwen, aki három éves gyereket hagyott hátra letartóztatásakor, semmit nem tudott a gyerekről, ugyanígy Klara Vater sem.

Csak Zenzl Mühsam intett mindig újra. Mint a cella legidősebbje, ő osztotta ki az ételt. "Kérlek, ne egyetek annyit! Csak azért hizlalnak, hogy később kiállítsanak ezzel az aláírással: Így néznek ki a rabok a Szovjetunióban! Ki tudja, mi az NKVD célja velünk. Nem tartom kizártnak, hogy az oroszok Hitlernek adnak át, ezzel üzletet csinálva. Ha ez történik, egy vonat kereke alá ugrok. Élve nem visznek Náci-Németországba!"

Zenzl férjét, az ismert zsidó anarchista írót, Erich Mühsamot a nácik 1934-ben az oranienburgi koncentrációs táborban megölték olyan módon, hogy lassan halálra kínozták. Zenzl Mühsam 1934-ben emigrált Németországból, hogy az emigrációban meséljen gyilkosságokról és kegyetlenségekről a német koncentrációs táborokban. Kötelességének tartotta, hogy külföldön jelentést tegyen a nemzeti szocializmus valóságáról. Prágában kapcsolatba került a Vörös Segéllyel, amely segített neki kiadni írásait. A Nemzetközi Vörös Segítség (Mopr) vezetője Moszkvában, Stasszova, meghívta Zenzl Mühsamot, hogy Moszkvában éljen és dolgozzon.

Zenzl egyenes, valóságszerető, harcos ember volt, akinek látását nem homályosította el kommunista párttagság. Moszkvába jött, Stasszova vendége volt, a "Novaja Moszkovszkaja" szállodában lakott. Nem tartott sokáig, míg egy elfogulatlan szemlélő szemével meglátta a szovjet élet hamisságát. Diktatúra és rabszolgaság uralkodott, ahol demokráciáról és szabadságról meséltek, az ember, akit a sztálinista irányvonal után "virágként kell gondozni", szegénységben, elhanyagoltan élt.

Zenzl Mühsamot valószínűleg csak néhány kritikus megjegyzés után tartóztatták le. Nem tanult meg álnokoskodni és véleményét óvatosan titokban tartani. De nem tudta, milyen rablóbarlangban van.

A vizsgálóbírónál ugyanaz volt a vád ellene, mint Carola Neher ellen: Wollenberg trotzkista küldönce. Sok hónapnyi vizsgálati fogság után egy nap szabadon engedték. Ha jól emlékszem, pizsamában küldték az utcára. Letartóztatásának híre külföldre jutott, és Erich Mühsam elvtársai a sajtóban dühödten tiltakoztak. Valószínűleg emiatt engedték ki első letartóztatása után.

Zenzl visszatért a "Novaja Moszkovszkaja" szállodába és csak egy gondolata volt: El ebből az országból! Írt lánytestvérének az USA-ba. Ott szereztek neki amerikai beutazó vízumot. Meghívták a moszkvai amerikai követségre. Míg a szovjet kiutazási vízumra várt, az NKVD másodszor is letartóztatta, és ez alkalommal egész rövid tartózkodás után a Butyírkában a különleges bizottság nyolc évi javító-munkatáborra ítélte. Az európai Szovjetunióban levő koncentrációs táborba szállították, ahol Karagandához képest elviselhető körülmények voltak. A nők ott elsősorban varrodákban dolgoztak.

Zenzl Mühsam hatvan év körül volt. Ősz haját koszorúban hordta, sovány és magas volt, és úgy mozgott, mint egy fiatal. Soha nem panaszkodott borzalmas sorsa miatt. Tartása csodálatra méltó volt. Beszélgetés során gyakran mondta: "Erich már akkor azt mondta..." vagy: "Ha Erich még élne..." és aztán mesélt szenvedéséről az Oranienburgi koncentráció táborban, kétségbeesett kísérleteiről, hogy kiszabadítsa, majd arról a napról, mikor holttestéhez vezették. 

Cellánkban volt egy régi ismerős Németországból, a volt kommunista parlamenti képviselő, Roberta Gropper. Két évnyi vizsgálati fogság után került ebbe a cellába. A vád ellene a Neumann-csoporthoz való tartozás volt. - Arca szürkés volt a fogságtól, szeme alatt mély árkok, és agyát folyamatosan kínozta. "Miért történt mindez? Valamivel hibát követtem el?" Egyszer megkérdezett: "Ha külföldre kerülünk, el fogsz mesélni a külföldi munkásoknak mindent, amit a Szovjetunióban átéltél és láttál?" Amikor azt feleltem, hogy ez a kötelességünk, és elég hosszú ideig, noha nem tudván, mit teszünk, a GPU meghosszabbított karja voltunk, remegő hangon ezt felelte: "Az Isten szerelmére, ne tedd ezt! Nem rabolhatod el a munkások illúzióját, utolsó hitét!"

A cellának egy gondokat okozó gyereke volt. Nina, a balett-táncosnő. Orosz nő volt, egy német mérnök felesége. A börtönből jött, a haja szerteszét állt, mint a sünök tüskéi, és előreugró világoskék szemei voltak, melyek úgy tűnt a semmibe néznek. "Mióta cellánkban van, csak az ágyon fekszik. Csoda, hogy a bilit használja. Néha egyszerre több adag ételt is megeszik, de legtöbbször evés idején sem lehet fölébreszteni." mesélték a nők. "Mit csinálhattak vele a börtönben?" Mikor én a cellába kerültem, ő már két hete ott volt. Azt gondolták, hogy megzavarodott. De egy nap fölébredt, és az ágysorok között férfinadrágban és ingben, mezítláb táncolni kezdett. Lábujjhegyre állt, és a klasszikus orosz balett piruettjeit és ugrásait mutatta be. Arca ugyanolyan távolba tekintő maradt, mint azelőtt volt. Csodálkozva néztük ezt a változást, és nem vettük észre, hogy az ajtó figyelőablakán egy szempár néz befelé. Csak mikor táncosnőnk fáradtan visszaesett az ágyra, hallottuk, hogy a figyelő ablaka megnyikordul. Ezt a mutatványt Nina ezután naponta bemutatta, és hamarosan megtudtuk, hogy a börtönőrök között művészetének egy lelkes csodálója volt. Mikor Nina reggel ágyban maradt és ez a börtönőrnő volt szolgálatban, kinyitotta a lesőlyukat, és aggódó hangon megkérdezte: "Mi baja van? Beteg? Hívjak orvost?" Ezek voltak az első és egyetlen emberi hangok, melyeket egy Butyírkai börtönőrtől hallottam. Nina értékelte a csodálatot, és alsónadrágban eltáncolta a haldokló hattyút.

Minden negyedik nap hármat közülünk csomaggal kihívtak. Eltűntek, és nem jött tőlük hír. Mindannyian megígértük, hogy hírt adunk magunkról. De semmi sem jött vissza.

Aztán két új jött egy közép-szibériai táborból. Mindkettő Berlinből volt. Az egyik neve Fischmann volt, zsidó volt, a másik gépíróként dolgozott Kominternnél. Mikor beszélgetésüket hallottam és gesztusaikat figyeltem, vettem észre, hogy alig tizennégy nap alatt mennyire más élethez lehetett szokni, mint a szibériai koncentrációs táboréhoz, nekem úgy tűnt, hogy azóta évek teltek el.

Elmesélték, hogy visszaszállításukkor a táborból napokig utaztak szánkón, míg elérték a szibériai vasutat. Csoportjukban két német férfi volt, Hugo Eberlein elvtárs és egy másik fiatal elvtárs. Hugo Eberleinnak súlyos tüdőasztmája volt, a fiatalembernek veszélyes seb volt a lábán. Később megtudtam, hogy Eberlein állítólag a kiadatási fogságban halt meg. A berlini nők Käthe Schulzról is meséltek, akivel Kotlaszban találkoztak, mikor Távol-Keletre szállították.

Zenzl Mühsam figyelmeztetései ellenére napról napra jobbkedvűek, kövérebbek és optimistábbak lettünk. Könyvtári könyveket kaptunk, bevásárolhattunk, napi egy órát sétálhattunk, ami egy szabad-levegő barát két arcfelének elfagyását okozta, mert 1940 januárjában Moszkvában mínusz negyven fok volt. Ablakaink tele voltak jégvirágokkal, és a pfortuskán, a kis ablakon, mely télen is nyitva volt, reggelente hosszú jégcsapok voltak. - A börtönőröknek külön parancsai lehettek kezelésünkre, mert a davaj (gyerünk) és stráf (büntetés) szavak eltűntek szótárukból, a ruki nazad (kezeket hátra) és a glaza vnyizu (szemeket lesütni) kifejezések is.

Miután már több mint egy hete voltam a cellában, mindannyian hasmenést kaptunk. Talán túl sok zsírt és túl jókat ettünk. Zenzl Mühsam kért a börtönőrtől valami szert hasmenés ellen. És mi történt? A cellában megjelent egy orvos és két ápolónő, és minden beteget alaposan megvizsgáltak. Ágynyugalmat, orvosságot és diétát rendeltek el. Naponta néhányszor ápolónők jöttek, akik állapotunkat ellenőrizték. Ágyban feküdtünk, nevettünk, vicceket csináltunk, és csodálkoztunk ezen a színházon. Szibériában hónapokig lehetett valakinek véres hasmenése. Egy varjú sem károgott utána. Ha valakinek a láza harmincnyolc fok alatt volt, napkeltétől napnyugtáig kellett a földeken dolgoznia. És most izgatottan figyelték egészségi állapotunkat. Milyen értéke volt most egészségünknek az NKVD számára?

Mi lesz belőlünk?

A betegség elmúlt; türelmesen és gondtalanul vártunk mielőbbi kiszabadulásunkra a vizsgálati börtön Butyírka átkozott cellájából. A folyosón menve a mosdóhoz fölfedeztük egy másik cella előtt ugyanazt a mázatlan cinkvödröt. Izgatottan beszéltük meg a mosdóban: "Ott is 'speciális' rabok vannak." - A nem speciális rabok régi, ócska dobozokban kapták meg káposztalevesüket. "Ezután, ha a börtönőr a cellába kísér, köhögünk, dobbantunk és valamit németül kiáltunk. Nyugodtan jelenthet bennünket a börtönőr. Mi történhet ezek után!"

Dobogva, köhögve mentünk a folyosón. A börtönőr csöndet parancsolt. Senki nem válaszolt a mázatlan cinkvödrös cellából. A rejtély egész nap foglalkoztatott bennünket. Nálunk voltak még szabad ágyak. Miért nyitottak meg egy másik cellát? - Este megismételtük a kísérletet. Sikerünk volt, egy hang a másik cellából ezt mondta: "Carola!" Most már tudtuk, ott ültek azok a nők, akiket néhány napja a mi cellánkból hoztak ki. "Mit tudhattak meg időközben, hogy külön kellett őket tőlünk választani?" volt a nyugtalanító kérdés. "Egy dolog biztos, a következők, akiket kihívnak tőlünk, a mosdóban kell, hogy hírt adjanak nekünk." A mosdóban kijelöltünk egy fekete csempét a fal egy védett helyén a hírek átadására, és kipróbáltuk, hogy a szappannal írottakat lehet-e olvasni. Kitűnően lehetett. Másnap újra három nő volt soron, köztük Carola Neher. Boldogan búcsúztunk: "A viszontlátásra. A szabadságban!" - Kíváncsian vártuk másnap a hírt a WC-ben. A csempe érintetlen volt. Érthetetlen! Carola biztos nem volt túl gyáva ahhoz, hogy hírt adjon! Vajon rögtön észrevették és letörölték? Hogy megtudjuk, hogy a három nő az adott cellában van-e, hangosan köhögtünk a folyosón, mikor visszamentünk. És valóban! Egy hang válaszolt, de nem Carola hangja. 

Cellánkban néhány nő nagyon lassan pihente ki magát. A leggyengébb valószínűleg Betty Ohlberg volt. Csak 32.5 kiló súlyú volt. De Vali Adler is sápadt és szenvedő volt. Beszélgetésünkkor utalt rá, hogy sok kínos kihallgatása volt. Az NKVD trockizmussal vádolta. A vád arra az állításra alapozott, hogy Vali szülei találkoztak Trockijjal külföldön, és Vali szülein keresztül kapcsolatban állt Trockijjal.

Fekete asszony Magyarországról - az egyetlen nem birodalmi német közöttünk - fejmosásra specializálta magát. Fáradhatatlan kedvességgel tett széppé bennünket. Időközben elfelejtett hiúságok éledtek föl, mint a szemöldökszőrök kihúzása, arcmasszázs, hajcsavarás. Föl kellett készülni a szabadságra! Néhányan szorgalmasan tornáztak. Emlékszem, hogy Carola aggódva nézegette mind kerekebb alakunkat: "Széles hátsóval egy nő soha nem hat tragikusan..."

Tíz nappal azután, hogy Carolát és a másik két nőt kiszólították cellánkból, Betty Ohlberg, Klara Vater és én következtünk. Vidám pillanat volt. Búcsúzóul erre kért Zenzl Mühsam: "Ha tényleg külföldre kerülsz, rögtön küldj holland barátomnak, de Witt gyógyszerésznek Eindhuizenben hírt felőlem és mondj el neki mindent, amit rólam tudsz!"

Aztán hárman a börtönőrrel a börtön egy másik szárnyába mentünk, és ott egyenként egy "szobatcsnik"-ba zártak bennünket. Ezt akár hagyhatnák is! gondoltam bosszankodva. Néhány perc múlva kinyílt az ajtó, a katona egy kilincses ajtóhoz vezetett és megparancsolta, hogy batyumat hagyjam kívül. A szobában két NKVD tiszt ült, akik barátságosan hellyel kínáltak."Hogy van egészségileg? Jól érzi magát? Jól kipihente magát?" kérdezte az egyik atyai hangon. Aztán egy ideig az asztalon előtte levő papírcsomóban lapozott. "Vannak külföldön rokonai?" - Tehát nem csalódtunk. "Igen, egy nővérem Párizsban. Van egy francia kiutazási okmányom..." A mondat közepém félbeszakított. "Mely rokonai élnek Németországban?" - "Mondja, kérem, mi történik velem? Hová kerülök?" ömlött ki belőlem. - "Erről most nem tudok önnek felvilágosítást adni. Ezt idejében meg fogja tudni." A belépő katona már az ajtóhoz is nyomott, és a szobatcsnyikba vitt. Batyumat utánam kellett hoznia, azt egészen elfelejtettem.

Rusnya társaság! Mit jelent ez már megint!? Miért nem adnak fölvilágosítást? Alig tíz perccel később mindhárman a börtönőrrel együtt visszafelé mentünk, és a cella ajtaját, mely előtt azelőtt a mázatlan cinkvödröket láttuk, kinyílt. A huszonöt ágyból csak egy volt leengedve, és azon feküdt sírva Carola Neher.

"Mi történt veled?" - Tíz napja vezették Carola Nehert ugyanazon bizottság elé, mint minket hármunkat. Tőle is ugyanazokat kérdezték. Azután viszont egy tiszt közvetlenül ezt kérdezte: "Akar nekünk dolgozni? Akar az NKVD-nek dolgozni?" Carola nem hitt a füleinek. Miután trockista küldöncként tíz év börtönre ítélték, melyből négyet már leült, mindezek után dolgozzon az NKVD-nek? Legyen orosz kém? - "Nem, soha! Hova gondol, én a börtönből jövök!" - utasította izgatottan el. "Kérem, nyugodjon meg, Neher polgártársnő! Talán gondolja át még egyszer."

Kivezették a Butyírka egy ismeretlen részlegébe, és egyszemélyes cellába zárták, melyben a fűtés ki volt kapcsolva. Nem kapott enni, nem volt se matrac, se takaró. Három nap után bekapcsolták a fűtést, jó ételeket hoztak neki és kapott egy tollpárnát. Így ment ez a tizedik napig. Akkor újra a két NKVD tiszt elé vitték, akik megismételték a kérdést. Carola elutasította: "Nem vagyok alkalmas ilyen tevékenységre."

Aztán abba a cellába rakták, ahol mi találtuk meg. Körülültük az ágyban. Senki sem gondolt a közeledő szabadságra. Hogy is felejthettük el ezekben a hetekben, hogy az NKVD kezében voltunk? Fáztunk a nagy cellában.

Carola ágyának szélén ültem, ő panaszkodott: "Minden elveszett számomra. Miután elutasítottam ezt az ajánlatot, biztos, soha nem engednek ki, biztosan nem küldenek külföldre." - Megpróbáltam vigasztalni: "Carola, egyet meg kell gondolni. Minket ugyanabba a cellába raktak, mint téged, tehát ugyanaz lesz a sorsod, mint nekünk. Különben egyszemélyes cellába raktak volna téged. Nem gondolod?" Még egyszer visszaemlékeztünk a bizottság kérdéseire. "Miért kérdeztek a külföldön élő rokonokról? Majd a Németországban élő rokonokról? Mit jelent mindez?" Apránként megnyugodott Carola. A börtön napi élete megszakította kétségbeesett töprengésünket. - Ágyneműt adtak be, mindegyikünknek több takarót, délben jött a szokásos pörkölt, este pedig tészta hússal.

Emlékeztem ígéretünkre: "Föltétlenül hírt kell adnunk a csempén! De mit? Nem tudunk most sem többet, mint annak előtte. Nincs más hátra, közöljük ezt a többiekkel, még ha csalódást is okozunk ezzel." Most minden gondolatunk első levelünkre összpontosult. Kihegyeztünk egy szappandarabot ér pontosan átgondoltuk üzenetünk szövegét.

Aztán a mosdóban álltunk. Egyikünk az ajtónál maradt, hogy az őr mozgását ellenőrizze, másikunk az ajtórést figyelte, Carola fedezékként állt a csempénél, én pedig ezt írtam: "Voltunk a bizottságnál, kikérdeztek külföldi és németországi rokonainkról. Sorsunkról nem adtak felvilágosítást. Carolát megtaláltuk. Mind egészségesek vagyunk. Válaszoljatok." Teleírtam a csempét.

A következő "opravka"-nál, alig záródott be a mosdó ajtaja, már rohantunk a csempéhez. És lásd csak! ott volt a válasz: "Köszönjük a hírt. Semmi hír a jövőről? Hol volt Carola? Üdvözlet." Letakarítottuk a csempét, amennyire tudtuk, megválaszoltuk a kérdéseket, és mert semmi fontos nem jutott eszünkbe, mindenféle mellékes dologról írtunk, ahogy gyakran levelekben teszik, míg a csempe tele volt. Öt napig így folyt levelezésünk mindkét irányban. Időközben Carolát választottuk a cella legidősebbjének. - Egy délelőtt kinyílt az ajtó lesőlyuka és a "korpusznoj" arca jelent meg a résen. Parancsoló hangon mondta: "Szoba legidősebbje, idejönni!" Carola az ajtóhoz ment. "Cellája folyamatosan híreket hagyott a mosdóban németül a falon! Ezért komoly büntetés jár!" - "De korpusznoj úr, ön téved! Soha nem tettünk ilyet!" fuvolázta Carola. "Hallgasson, maga pontosan tudja, miről van szó!" és bezáródott a rés az ajtón.

"Ember, most aztán bajunk lesz! Kasziberért és hírek átadásáért a sötétzárka a legkevesebb. Nálunk könnyű dolguk van, nem kell keresniük a tettest. Egyszerűen mind a négyünket bevágják a sötétzárkába!"

Vártunk egy, két, három napot, semmi sem történt. Különleges foglyokat nem szabad büntetni.

Ezekben a napokban további meglepetés történt. A második délelőtt fodrász jelent meg nálunk, egy erre a célra berendezett helyiségben. A falon tükör volt. Furcsa érzés volt tükör előtt ülni a fodrásznál! Carola és Betty Ohlberg, akiket kopaszra nyírtak, csinos férfifrizurát kaptak. Minden bánatunk ellenére visszatért nevetésünk. Kezünkkel frissen borotvált nyakunkat tapogattuk, és figyeltük egymás fejét. "Most mégis komollyá kezd válni a dolog, miért vágnák le a hajunkat ilyen szépen. Biztos nem azért, hogy Szibériába küldjenek." érveltünk.

Újra feléledtek reményeink. Még Carola sem tudott kívül maradni. Megint énekelni kezdtünk, az asztal körül futkároztunk, mert négyen nem tudtuk a nagy cellát fölmelegíteni, délután jól betakarva az ágyakban feküdtünk, köztünk sakktábla, és szenvedélyesen harcoltunk.

Aztán jött a következő meglepetés. Egyenként egy helyiségbe vezettek bennünket, mely tele volt ruhákkal, fehérneművel, cipőkkel, bundákkal férfiak és nők számára. "Milyen ruhára van szüksége?" És mielőtt válaszoltam volna, egy tisztviselő elvette tábori dolgaimat, adott cipőt, egy szőrmesapkát, kesztyűt, és egyebeket. Egyetlen gondolatom ez volt: Azt szeretnék, hogy az emberek kint azt higgyék, hogy bundában jövünk haza a szibériai koncentrációs táborból!

A cellában mulattunk a régimódi ruhadarabokon. És ez is bizonyítani tűnt, hogy a szabadsághoz egy kicsit közelebb kerültünk.

Ágyam Caroláé mellett volt. Ezekben a hetekben összebarátkoztunk. Korábban nem ismertük egymást. Csak a színpadon láttam Carolát, Haitang szerepében a "krétakörben" és később a "Három Groschen Operában". Most még szebbnek tűnt, mint akkor. Tervezte a jövőt. "Talán Bert Brechttel tudok együtt dolgozni". Aztán mesélt első házasságáról Klabunddal, amikor még Münchenben élt, egész fiatal volt és színpadi működését kezdte. Egyszer eljátszotta nekünk Mariont "Danton halálából".

Utazás a bizonytalanságba

Tizenkét nap múlhatott el, amikor egyik délelőtt az ajtón a leső leesett: "Klara Vater, Betty Ohlberg és Buber-Nejman elkészülni holmival!" Carola nem volt közte. Bénán álltunk ott, lehorgasztott fejjel, képtelenek voltunk beszélni. Carola néhány lépést tett az ágyig és lassan leült.

"Elkészültek? Sietünk!" szólt a börtönőr, mi mechanikusan összeszedtük batyunkat. - Mikor Carolát átkaroltam, ezt szipogta: "El vagyok veszve..." Ez volt az utolsó, amit tőle hallottam. Soha többé nem láttam.

A folyosón, ahol a vizsgálóbírók szobái voltak, börtönőrök járkáltak ide-oda. Ilyesmit addig soha nem láttam a Butyírkában. Még a bezárást a szobatsnyikba is mellőzték. Míg engem a szobába hívtak két társam egyszerűen a folyosón maradt.

Öt NKVD tisztviselő állt előttem egy hosszú asztal mögött. Egyikük egy cédulát tett az orrom elé. "Tud oroszul olvasni?" Előrenyomtatott űrlap volt, az üres helyek írógéppel kitöltve: "Az öt évnyi munka és javítótábor ítéletet Margareta Genrihova Buber-Nejman ellen azonnali kiutasításra a Szovjetunió területéről-re változtatjuk."

Aláírja?" kérdezte szuggesztíven az egyenruhás. "Hova utasítanak ki?" - "Erről nem tudom önt informálni, most nincs erre időnk. Írja alá" És már Klara Vatert vezették be, és cédulát nyomtak a kezébe. Ő nem tudott oroszul olvasni. Visszahoztak a folyosóról: "Fordítsa le!". A szöveg szórul szóra ugyanaz volt, mint az enyém. "Írja alá!" Izgatottan, remegő hangon fordult Klara Vater váltakozva felém és az NKVD-tisztviselő felé: "Nem, először a gyerekemet akarom! Adja vissza először a gyerekemet, akkor rögtön elhagyom a Szovjetunió területét, de először a gyerekemet akarom!" Lefordítottam. Kezével gesztikulálva válaszolta az egyenruhás: "Erre most nincs időnk. A gyerekét maga után fogjuk küldeni. Gyorsan írja alá!" - "Nem, semmi esetre sem!" kiáltotta kétségbeesetten.

A tisztviselők határozatlanul és bizonytalanul néztek egymásra: "Akkor írjon rögtön kérvényt!" - "Nem tudok oroszul."

Kettőnket egy cellába raktak, és Klara Vater ezt diktálta nekem: "Én, Klara Vater kész vagyok rá, hogy rögtön elhagyjam a Szovjetunió területét, ha gyerekemet, ...., visszaadják. Két éves korában, letartóztatásomkor, ekkor és ekkor vették el tőlem Szamarában." Klara Vater a cellában maradt. - Határtalan csodálkozásomra megtudtam a háború után, hogy Klara Vater, mint Roberta Gropper, alias Langer, visszatért Kelet-Berlinbe, és vezető funkciót vett át. Később a belügyminiszter, Ernst Wollweber felesége lett, és 1958-ban vele együtt tűnt el a feledés homálya mögött. Nem tudom, milyen eszközzel tette az NKVD Klara Vatert engedelmessé. Valószínűleg gyereke távoltartásával zsarolták. Számomra mégis rejtély marad, hogy valaki Vater élményeivel hogy képes arra, hogy a szovjetek szolgálatában maradjon.

Betty Olberggel gyorsan mentünk a "vogzál"-on keresztül a börtönkapuhoz. Ott állt a "fekete holló". Mikor bemásztunk, minden szekrény foglalt volt már. Férfihangokat hallottunk. - Németül beszéltek. "Kik vagytok?! Németek?!" kérdezték egyidőben különféle szekrényekből. "Feleségeink is ott vannak?" Különféle neveket neveztek meg. "Csak ketten vagyunk."

A kocsi megállt. Egy teherpályaudvaron voltunk, minket, nőket egy sztolipinszki-kocsihoz vittek, a szokásos orosz szállítási eszköz rabok számára. Ott fölismertem a pályaudvar. Ez a fehéroroszországi pályaudvar volt, ahonnan a vonatok nyugatra, Lengyelország felé mennek. "Betty, Németországba szállítanak bennünket! Erről a pályaudvaról sehova máshova nem lehet eljutni!"

A kocsi már tele volt férfiakkal. Ahogy a folyosón keresztül vezettek bennünket, megpróbáltam a rácshoz nyomott arcok között különbséget tenni, és csak egy gondolatom volt, - hogy Heinz is köztük van-e? Reményekkel tele, és szörnyű aggodalommal úgy tűnt nekem, mintha a hangját hallanám.

Az utolsó fülkénél bezárták a rácsot Betty Olberg és mögöttem. Eltartott egy darabig, míg a férfiak hangját meg tudtuk különböztetni. Mindig újra női neveket emlegettek. Elfelejtettem minden óvatosságot, és a rácson keresztül átszóltam: "Látta valaki közületek Heinz Neumannt, vagy hallott valaki róla?" A válaszok zűrzavarából - sokan állították, tudnak róla - egy világos lett: Senki sem látta, sem a vizsgálati fogságban, sem a börtönben, sem a táborban. 

A kísérők, akik több NKVD katonából és egy nőből álltak, teljesen passzívak voltak, amikor a fülkék egymással beszélgettek. "Tudja valaki, hova utazunk? A németeknek szolgáltatnak ki bennünket?" A férfi részlegből cáfolták ezt a véleményt: "Hova gondolsz, Minszkig utazunk, onnan egy vasúti elágazáson észak felé. A litván határon ki fognak engedni!" - "De miért nem utazunk akkor Leningrádon keresztül? Az sokkal egyszerűbb lenne!"

Betty Olberg fáradtan feküdt helyén. Csak kevéssé jött helyre a kiadatási fogság hetei alatt. Csak haja, melyet a fogságban lenyírtak, nőtt meg, és most kefeként állt égnek. Arca szürke és beesett volt. - Betty férjét, Valentin Olberget az első nagy moszkvai perben lőtték le 1936-ban, Bettyt pedig börtönbüntetésre ítélték. A börtönben öngyilkosságot kísérelt meg, leugrott a lépcsőházban a mélybe. Betty zsidó volt, 1933-ig Berlinben dolgozott óvónőként.

A börtönvagont tolatták. Fülkéinknek nem volt ablaka. A rácson a folyosó felé lehetett valamit látni a külvilágból. Úgy tűnt, kocsinkat egy gyorsvonathoz kapcsolták, mert csak nagyon ritkán álltunk meg. A vonat zakatolása mellett nem lehet más fülkékben levőkkel beszélgetni, ezért kértük a börtönőrt, hogy vezessen a WC-hez.

Négy fülkében hét-hét férfi volt. Egy ismert arcot láttam, a Ruhr-Echo című kommunista újság volt szerkesztőjét, a magyarországi zsidó emigránst, Blochot, aki cikkeit "Heinrich"-hel írta alá. Úgy tűnt, ő nem ismer meg engem. Mások viszont akiket én nem ismertem, úgy tettek, mintha ismertek volna. Csak röviden tudtam megállni a rácsnál, és mindig újra hallottam a biztosítást: "Biztos a litván határnál fognak elengedni."

A szállítás alatt jól élelmeztek, mint a Butyírkában, kenyeret, vajat, sajtot, konzerveket, teát és napi egy doboz cigarettát kaptunk. A kísérők barátságosak voltak, de úticélunkról semmit sem voltak hajlandók elmondani. A férfi-fülkékben énekelni kezdtek, különösen lelkesen a Szolovki-éneket, egy fiatal Drach nevű német színész szövegével, aki szintén velünk utazott. Volt osztrák védszövetségi tagok (az 1920-as években ausztriai szociáldemokrata szervezet), három vagy négy ilyen volt közöttünk, azt énekelték: "Mi, hegyi bajtársak minden ellen készen állunk..."

Betty és én fehér és fekete kenyérből sakkfigurákat készítettünk, felhúzott lábbal ültünk fekvőhelyünkön, játszottunk, és örömmel, vidáman hallgattuk a dalokat és zajt a férfi-részlegekből. Valaki hangos disznó vicceket mondott a folyosó irányába.

Hogy kocsinkat lecsatolták-e, vagy a vonat hosszan állt-e útközben, nem tudom. Valószínűleg a harmadik napon, 1940 február 7-én vagy 8-án kora reggel a férfiak átszóltak: "Túl vagyunk Minszken, Lengyelország felé utazunk."

Ekkor már nem énekeltünk, a vidám kiáltások is elhallgattak. Mikor az NKVD katona kinyitotta a rácsot, hogy beadja az ételt, konzerveket borsóval és hússal, visszautasítottuk: "Tartsa meg, nem akarunk többet enni!" - "De miért? Egyetek csak! Még sokat kell éheznetek!" győzködött barátságosan. - Torkunkban ült a félelem. Csak most vettem észre, hogy minden józan ész ellenére abba a reménybe kapaszkodtam, hogy a litván határon elengednek.

5. Kiadva


A breszt-litovszki híd

Még egyszer fölhangzott a parancs:"Elkészülni holmival!" Fölhúzták a rácsokat, kitoltuk magunkat, lemásztunk a magas lépcsőkön a vasúti sínekhez, és fázva álltunk a jeges téli levegőben. Messziről állomás látszott, és föliratát ki lehetett venni: Breszt-Litovszk.

Csoportunk huszonnyolc férfiból és két nőből állt. Nem tudok egyetlen arcra sem visszaemlékezni, akár a breszt-litovszki pályaudvaron, a breszt-litovszki erdőben, ahová minket, nőket, egy idős professzort és egy beteg lábút teherautóval hoztak, és ahol a férfiakra vártunk, vagy a Bug folyó hídján. Minden arc ugyanolyan merev volt a félelemtől.

Ott álltunk, és a vasúti hídra néztünk, mely a határt képezte a németek és szovjetek által megszállt Lengyelország két része között. A hídon át egy katona jött lassan hozzánk. Amikor közelebb jött, fölismertem az SS katonasapkáját. Az NKVD tiszt és az SS tiszt tisztelegtek egymásnak. Egy világosbarna, hosszú táskából az NKVD tiszt listát húzott elő. Majdnem egy fejjel volt magasabb, mint az SS tiszt. Arca bőr- és maszkszerű volt, ahogy ez a ponyvaregényekben szokott állni. Nem hallottam a neveket, melyeket fölolvasott. Valamikor hallottam "Buber-Nejman"" és akkor láttam, hogy csoportunkból hárman különváltak és izgatottan beszéltek az NKVD tiszttel. Valaki azt suttogta: "Ezek nem hajlandók átmenni a hídon!" Ezek a magyarországi zsidó emigráns, egy König nevű német tanár és egy fiatal munkás Drezdából voltak, a drezdairól később megtudtam, hogy 1933-ban résztvett egy fegyveres összecsapásban az SS-el, ahol egy nácit megöltek. Sikerült neki elmenekülni és Szovjet-Oroszországba emigrálni. Az ennél az összecsapásnál letartóztatott kommunisták elleni perben, amelyet 1933 után tartottak meg, a bűnt rákenték, rá, aki nem volt jelen a peren. Távollétében halálra ítélték.

Azután láttam, hogy terelik át hármukat a hídon. A magyarországi emigráns, aki bőröndöt vitt, különösen antipatikus volt az SS katonának. "A zsidó disznó kommunista irodalmat akar Németországba csempészni? Rendre fogjuk utasítani! Gyorsabban! Gyorsabban! Ne próbáljanak fáradsággal takarózni!"

A breszt-litovszki híd másik végén fakunyhó állt. Betty Olberg gyengeségtől, hidegtől és izgalomtól ingott. Valaki ezt javasolta: "Vigyétek a kunyhóba!" mi kettőnket beengedtek. Egy SS katona rendőrkutyával maga mellett kinyitotta az ajtót. Akkor láttam először közelről SS sapkát halálfejjel és keresztbetett csontokkal és egy igazi SS arcot alatta. "Üljenek le!" szólított föl minket parancsoló hangon. Majd hozzám fordult: "Az orosz egységek a híd másik oldalán elitcsapatok?" - "Egyáltalán nem láttam katonákat." feleltem.

Teherautóban vittek Bialas pod Laskába, egy kis lengyel határállomásra. A pályaudvaron deszkakunyhóban volt egy hadi konyha berendezve. Az első órákat ott töltöttük SS őrök mellett. Egy barátságos német katonai szakács befűtött a sparheltbe, hogy maggi-levest főzzön nekünk. Segítettünk neki, és örültünk a változatosságnak. A faasztaloknál elkezdődtek az első beszélgetések. Valaki berlini dialektusban halkan, hogy más ne hallja, megkérdezte: "Mondd csak, Trude Thüring vagy?" - "Nem, tévedsz, a nővére vagyok." - "De 1935-ben Berlinben voltál a nemzetközi munkás-segítség egy gyűlésén?" Igaza volt. Willi Beier volt, a KPD régi tagja. - Még egy ismerőssel találkoztam a csoportban, egy bécsivel, Thomas Migsch-el, aki sok évig dolgozott a Nyugat-Európai irodában, és cikkeket hozott nyilvánosságra Ausztriáról a "Nemzetközi sajtólevelezés" rovatban.

Utasítottak: "Ötösével sorba állni!". Két férfi Betty Olberg hóna alá nyúlt és keresztülvonultunk a kis, tiszta városkán, ahol néhány házon golyónyomok voltak láthatók, utcai harcok nyomai. Egy keskeny kapunál az SS katona becsengetett, és beengedtek bennünket a Bialas pod Laska-i börtönbe. Barokk épület volt, melyet eredetileg biztos más célra építettek. Egy ember civilben, valószínűleg a börtön igazgatója megkérdezte: "Mit csinálunk a két nővel? Nem rakhatom őket a bűnöző nők közé. Legjobb, ha a férfiakkal közös cellába mennek." Így egy nagy termet kaptunk igazi ablakokkal, melyben olyan hideg volt, hogy a jég a falakra volt rátapadva. Ebben a furcsa börtönben a rabok nem kaptak élelmet és fűtést sem volt. Akinek volt pénze, tudott élelmet és fűtést venni, aki szegény volt, és nem volt rokona Bialában, az éhezett és fázott. Az ott bezártak közül soknak volt rokona a városban, akik a börtönajtóban élelmet hoztak nekik. Nekünk egy varázseszközünk volt: cigaretta. - Már egy óra múlva a csinos fehér kályha meleget adott. Egy kamaszfiú, aki a börtönben dolgokat szállított, karján fát hozott.

Cellánk egyik falánál összefüggő fapriccs volt kb. 15 fő számára, a többiek számára szalma volt a földön. A kályhánál levő legmelegebb helyet természetesen Betty kapta. Mindannyian törődtek vele és aggódtak miatta. Mellette én aludtam, és aztán fellépett a probléma: Ki fog a nők mellett aludni? Egy ötletes szász elhatározta: "A legimpotensebb!" Nagy nevetéssel Karlt választották ki, egy kedves idősebb munkást, aki a helyzetet humoros oldaláról tekintette.

Cellánknak különös előnyt adtak, a cella ajtaját nem zárták be, mert a börtönparancsnok szerint a nők nem mehettek a férfiak előtt a bilire, és fordítva ugyanígy. Így tetszésünk szerint mászkálhattunk a folyosón. A lépcsőhöz vezető ajtót természetesen bezárták.

A második nap már nem tudtam ellenállni a kísértésnek és kívülről a kukucskálólyukon keresztül benéztem cellákba. Egyikben férfiak mászkáltak, kezüket hónuk alá dugva, ide-oda. A cella fűtetlen volt, a szegények nem tudtak fizetni, nem voltak rokonaik Lengyelországban, mert kínai utcai kereskedők voltak, akiket a németek elfogtak és ide zártak. A folyosó végén viszont fölfedeztem egy jól bebútorozott helyiséget. Jólöltözött úr ült az asztalnál. Szolgája nála volt, ebédhez bort kapott fölszolgálva. Lengyel arisztokrata volt. Minden nap eljött hozzá a pópa egy órai imádságra. A börtön egyébként is nagyon keresztényi volt. Egy nagy arany kereszt alatt, amely a plafontól a padlóig ért és a folyosó keskeny részén volt, vasárnaponként istentisztelet volt. Akkor mindenki együtt térdelt itt, az éhezők és a jóllakottak, a fázók, és az, aki ebédjéhez bort kapott.

De térjünk vissza közös cellánkhoz. Ez az első este. Becsületesen megosztjuk tartalékainkat, és a melegtől fölbuzdulva elkezdünk mesélni. A legtöbb férfinek sokkal rosszabb sorsa volt, mint nekem. Az NKVD kihallgatásainál verték őket, gyakran míg eszméletüket vesztették, ha nem voltak hajlandók kitalált bűneiket beismerni. Egyik elmesélte, hogy barátját addig kínozták, amíg kiugrott az ablakon. Néhányan a Szolovki fegyházból jöttek, egy régi kolostorból egy Fehér-tengeri szigeten. A legtöbbjük ítélete tíz vagy tizenöt éves fegyház volt. A huszonnyolc férfiből csak nagyon kevesen nem voltak tagjai a német vagy osztrák kommunista pártnak. Mindből a sztálini rendszer megkeseredett gyűlölője lett. Ezt nagyon meg tudtam érteni. De már az első estén nem akartam hinni füleimnek, mikor a nemzetiszocializmus lett a beszéd tárgya. Sokan elkezdték fölfedezni a hitleri rendszer pozitív oldalait, haladót az államvezetésben, a szocialista vonásokat a gazdaságban és a munka törvényeiben. Igen, és mindannyian meg voltak győződve, hogy a németek győzni fognak és a nemzeti szocialista uralom hosszú lesz. Igazán gyorsan álltak a valóság talajára. Kétségbe voltak esve, szenvedtek, becsapták őket, de ez igazol egy ilyen véleményt? Nekünk Moszkvában a kiadási cellában illúzióink voltak férfiaink állhatatosságáról, olyan erényekkel ruháztuk föl őket, melyekkel úgy tűnik, csak ritkán rendelkeztek.

A kályhánál levő farakáson a szászországi elvtárs ült, mellette egy védszövetségi tag támaszkodott. Már éjjel tizenkettő fele járt az idő, de még nem találtak nyugalmat. Alig fordult Betty vagy én oldalra, hogy elaludjunk, már valaki a takarót igazgatta. "Mit akarsz?"- "Nem voltál jól betakarva." Vagy ha a meleg miatt nem tudtunk nyugodtan feküdni, már valaki az ágy láb oldali részén állt: "Szeretnél cigarettázni?"

A következő napon is jól fűtötték helyiségünket. Régi gyapjúpulóvert viseltem és gyapjúszoknyát. A meleg elviselhetetlen volt. Rongyaim alatt egy sárga vászonszarafán (szarafán= orosz hosszú ruha) volt tarka keresztszemes hímzéssel, melyet Szibériában véletlenül nem loptak el tőlem. A folyosóra mentem, fölvettem a szarafánt és visszamentem a cellába. Alig hiszem, hogy egy párizsi divattervező alkotása nagyobb sikert aratott volna, mint ez a vászonszarafán. "Milyen gyönyörű sárga ruhád van! Nővéremnek is ilyen ruhája volt." - "Igazi keresztszemes hímzés! Ember, ez aztán szép munka!" - "Még soha nem láttam ilyen szép ruhát!" Így ment minden oldalról. "A színek, ezek a csodaszép színek!" - Néhány év börtön, és a tarka keresztszemes hímzés könnyekig meghatotta az embereket.

Thomas Migsch-el mászkáltam a börtönfolyosón a nagy arany kereszt alatt ide-oda. Tőle tudtam meg az első hitelt érdemlő híreket férjemről. Egy Hamilton Gold nevű angol volt Thomas Migsch cellatársa, és azt mondta, hogy 1938 nyarán Heinz-cal közös cellában ült a Butyírkában. Heinz Neumann akkor, letartóztatása után másfél évvel még nem volt megtörve és nem írt alá jegyzőkönyvet. A másik hír egy svájci mérnöktől jött, akit - ha jól emlékszem - Meiernek hívtak. Mielőtt tíz éves börtönbüntetését megkapta, a Butyírkában ült Heinz Neumannal közös cellában. Ezek a hírek hihetőek voltak, szemben az ellentmondásos történetekkel, melyet sok ember csoportunkban mondott el. Ezek szerint halálra vagy életfogytiglani börtönre ítélték, elszigetelő fogságban ült vagy még vizsgálati fogságban volt. Valamit mindenki hallott felőle.

A második nap dél felé az SS egész csoportunkat az NSV Bialas egyik konyhájába vezette, ahol borsólevest, a napi kenyéradagot és valamennyi lekvárt kaptunk. Ez alkalommal megfigyeltem, hogy az egyik csoporttag, egy hamburgi, és állítólag valaha a vörös tengeri szervezet tagja, aki különösen hangosan és feltűnően viselkedett, egy SS embert "Heil, Hitler!"- rel üdvözölt. Willi Beier, aki soromban ment, szintén észrevette, és ezt mondta nekem: "Ember, már gyakorol!"

A Bialasi börtönben való tartózkodás soknál új illúziókat ébresztett. "Egész tisztességesen bánnak velünk!" - "Talán lesz amnesztia az emigrációból visszatérő politikaiaknak?" Sok férfi azzal számolt, hogy rögtön behívják katonának. "Mindegy mi lesz, az orosz börtönnél, Szibériánál biztos, hogy csak jobb lehet." Ilyen volt a hangulat, amikor kb. egy héttel később személykocsiba raktak minket és Varsóba szállítottak. A vonat el volt sötétítve és nem volt fűtve, a pályaudvarokon sem volt világítás. A megállóknál a lengyel lakosság megpróbált fülkéinkbe szállni, mert a többivel ellentétben ezek nem voltak teljesen tele. "Koszos lengyelek, kifele!" kiabálta SS őrségünk, és letaszította őket a lépcsőkről. Betty Olberg és én törökülésben ültünk a vasúti kocsi padján, ahogy megszoktuk a deszkákon, és minden beszélgetés témája az utazás célja volt. "Vajon rögtön Berlinbe visznek?" - "Lehet, hogy írhatunk családunknak?" A magyarországi emigránssal Bialában csak néhány szót váltottam. Nem csinált magának illúziókat sorsáról. A vonat sötétjében hosszabb beszélgetésbe mert ereszkedni: "Magyar állampolgár vagyok. Lehet, hogy a gestapo rögtön kiad Magyarországnak. Magyarországról a tanácsköztársaság bukása után emigráltam. Mi várhat Németországban és mi Magyarországon? Ha kiengednek, küldj üzenetet feleségem rokonainak a Ruhrvidéken."

A gestapo kezében

A következő reggel vonatunk Lublinban állt meg. "Kiszállni! Ötös sorokba állni!" A férfiak Betty Olberg hóna alá nyúltak. Hideg nap volt. Fázva és fáradtan vonultunk át a városon, amelyben az első lebombázott házakat láttam. A látvány még reménytelenebb lett, amikor a gettóhoz közeledtünk. Pinceablakokból és kapukból aggódva és kíváncsian nézték csoportunkat. A gettó közepén nagy, várszerű négyszögletes épület állt, melynek bejárat fölötti oromzatát két messziről látható balta díszítette: a lublini börtön, mely a következő tizennégy napon szállásunk volt.

Most a gestapo kezeiben voltunk. Még a folyosón egy sima küllemű civil mindenki kezébe papírt adott, hogy azt töltse ki a valóságnak megfelelően: Név, születési idő, belépés a KPD-be, funkciók, az emigrálás éve, mióta van Oroszországban, az ottani tevékenység, mikor tartóztatta le az NKVD, ítélet. A cédulákat leadtuk. Elbúcsúztam Thomas Migschtől, és sok mástól. Betty Olberg és én a börtön női részébe kerültünk egy cellába, ahol hat nő szívélyesen üdvözölt. Mindannyiukat előttünk szállították oda a Butyírkából. Csak kettejüket ismertem, Fon és Fekete asszonyt. Úgy tűnt, Lublinban nagy csoportot gyűjtenek össze, hogy onnan továbbítsák a Birodalomba. A lublini börtön két cellájában tizenhét nő ült, a férfi részlegben kb. 130 személy, akiket szovjet-Oroszországból adtak ki. Összesen ötszáz körül lehettek a kiadottak.

A két ismerős köszöntése után egy fiatal szőke lány emelkedett föl a sámliról, hozzám jött és megkérdezte: "'Gretchen' vagy?" - "Hogy jössz a 'Gretchen' névre'?" kérdeztem meglepetten, mert csak két ember nevezett Gretchennek, Heinz és Hilde Duty barátnőm. "A Kazani börtönben Hilde Dutyval ültem együtt. Azzal bízott meg, hogy keresselek meg, és ha megtalálnálak, meséljek el mindent sorsáról." - "Igen, én Gretchen vagyok." "Hilde tíz évet kapott a Neumann-csoporthoz való tartozása miatt. Még Jezsov alatt ítélték el. Lányától, a kis Szvetlánától jött egy levél. Az volt egyetlen boldogsága. Nem ismernéd meg Hildét. Már hófehér a haja, és még nincs harminc éves." Hosszan tanácskoztunk arról, hogy van-e lehetőség Hilde megmentésére. Cseh állampolgár volt. Mindenek előtt elhatároztuk, hogy amikor lehetséges, Hilde szüleit informáljuk.

Már fél óra múlva ebben a cellában kinyitották az ajtót, a gestapo-ember durván nevemet kiáltotta, és a folyosón, ahol vezetett, rámszólt: "Azt hiszi, hogy itt hamis név alatt be tudja magát csempészni? Pontosan tudjuk, hogy maga kicsoda!" Irodába vitt, ahol az íróasztal mögött kövér, hájas fiatal ember ült. "Mi a neve?" kérdezte. "Margarete Buber." A jólöltözött másik, aki a bejáratnál a cédulát adta nekünk, fölugrott, és a papírt lobogtatta az orrom előtt: "Ne tartson minket butának! Azt akarja bemagyarázni nekünk, hogy az ön neve Buber? Ön Heinz Neumann felesége!" kiáltotta győzedelmesen. "Nevem Margarete Buber, Heinz Neumannal nem voltam hivatalosan megházasodva." - "Aha, tehát a menyasszonya." - "Ha úgy akarja nevezni." - "Ön azt állítja, hogy Moszkvában tartóztatták le és Szibériába küldték?" olvasta le kitöltött cédulámról. - "Igen" - "És hol van az ön - hm - barátja, Heinz Neumann?"- "1937-ben letartóztatta az NKVD." - "Ezt elmesélheti másoknak. Párizsban van és a Kominternnek dolgozik. És maga? Micsoda maga? Maga a Komintern és a GPU ügynöke! Maga sem hiszi, hogy az oroszok magát, Heinz Neumann feleségét kiadnák Németországnak?" És aztán részletes kihallgatás kezdődött. Rövid idő múlva észrevettem, hogy valaki a csoportból el kellett, hogy áruljon, mert hirtelen Thomas Migschről kérdeztek, és hogy miről beszélgettem vele. Később, Berlinbe vitelünk során mondták a férfiak, hogy a hamburgi, aki a vörös tengerész szövetség tagja volt, mindent továbbmondott a lublini gestaponak, amit Moszkva és Lublin között hallott.

Az első kihallgatás során természetesen megpróbáltam amennyit csak lehet elhallgatni. A gestapo-ember megkérdezett: "Mindent elmondott?" Bólintottam, de a kövér székén felém fordult: "És nővérkéje, Babette? Mit csinált nála Párizsban?" Részletes kérdéseket tett fel, melyek olyan benyomást keltettek, hogy nővérem kiadójánál naponta be és ki járkált. Sok dolgozót keresztnevén nevezett meg. A telefonkezelőnőt "angyalkának" nevezte, vezetékneve ugyanis "Engel" (angyal) volt. A sofőrről, Emilről akart föltétlen valamit megtudni. Az első kihallgatás után meg voltam róla győződve, hogy törvényszék elé kerülök, és elkezdtem lelkileg előkészülni a vizsgálati fogságra a gestaponál.

Minden nap kíváncsian vártunk a következő csoportra Moszkvából. Néhány hét eltelt, és egy sem jött. Naponta egyre éhesebbek lettünk. A lublini börtönben napi 400 gramm kenyeret kaptunk és a "kék Henriket", a kötelező német börtöni lencseleves. Cellánkban volt egy orosz nő. Egy szót sem tudott németül. Férje, egy német különleges munkás, nem volt a kiadottak között. Sorsát meglepően közönyösen fogadta el. Csak akkor vesztette el humorát, amikor nem volt több dohány. Cellánk így kenyeret gyűjtött, mindenki adott egy darabot, és a bűnözőknél mahorkára cseréltük. 

Eltelt a második hét, és nem jött új csoport Moszkvából. Még kétszer vittek kihallgatásra, ezek sokkal felületesebbek voltak, mint az első. Aztán ujjlenyomatot vettek tőlünk és pontos személyleírást készítettek.

A kiadott nők azt remélték, hogy szabadon bocsátják őket, én nem.

A férfiak a lengyel orvosnővel megüzenték, hogy egy SS ember, aki a férfiosztályon szolgált, látogatási engedélyt adott azoknak a férjeknek, akik felesége a kiadottak között volt. Csak egy házaspár volt, akik újra találkoztak, de az SS ember kérdésére kb. tizenöt férfi jelentkezett, és azt állították, hogy az ő feleségük is a kiadottak között van. Megneveztek egy nevet. Az SS ember természetesen keresztüllátott a ravaszságon, és egy föltételt szabott: "A női cella kinyitása után rögtön föl kell ismernetek feleségeteket, átkarolni és megcsókolni. Ha valakinek ez nem sikerül, annak gondjai lesznek!" Mi nők nem tudtunk erről a megállapodásról. Következő délután kinyílt cellánk ajtaja, egy csoport férfi jött be, mindegyik megragadt egy nőt, a nyakába esett és azt suttogta: "Mondd, hogy a feleségem vagy! Különben szorulsz!" Ritkán nevettünk ilyen jót, az SS ember mellettünk állt, és nyerített örömében. Igen, ez lehetséges volt a lublini börtönben. Szibéria és a Butyírka után majdnem azt mondhattuk: "Otthon érezzük magunkat." De végül másképp történt.

A második hét végén rövid egymásutánban minden nőt a gestapohoz kísértek. Csak engem nem. Egy cédulával jöttek vissza, melyen ez állt: "X-nek tartózkodási helyére .... kell menni, és ott három napon belül a gestaponál jelentkezni." Ez a cédula vasúti jegyként működött. Feketéné, egy orvos felesége magyarországi zsidónő volt. Őt a lublini gettóba engedték ki. Mindenki elbúcsúzott tőlem, egyedül maradtam a cellában, mélységesen szomorúan és elhagyatva. Egyetlen reményem az volt, hogy engem addig tartanak Lublinban, míg a következő csoport jön Moszkvából, és azzal Carola Neher, Zenzl Mühsam és többi barátom.

A következő napon viszont ezt a parancsot kaptam: "Csomagoljon! El fogják szállítani!"

És megint a börtön kapujában álltam, tompa bizonytalanságban és félelemben. Akkor lépések hangját hallottam, a kanyarban negyven férfi jött felém, köztük néhány ismerős, akikkel Moszkvából együtt jöttem. A százötven kiadottból bennünket tartóztattak le, és minket vittek gestapo felügyelet alatt a berlini rendőr-főkapitányságra. Itt más hangnemet használtak, mint azelőtt: "Állj. Hallgassanak. Ötös sorokban jobbra át, indulás!" Újra átmentünk Lublinon a pályaudvarhoz, ahol egy gyorsvonat-kocsi a "betegszállítás" fölirattal készen állt. A vöröskeresztes hölgyek a pályaudvarokon nem tudták, miféle "betegek" vagyunk, és barátságosan meleg kávépótlóval kínáltak. Kísérőink gestapo-emberek voltak, akiknek külön másodosztályú fülkéjük volt, és egymást váltva abban aludtak. Katonai élelmezést kaptunk. Vonatunk szétbombázott helyek mellett ment; Varsóban kocsinkat egy másik vonathoz csatolták. Egy vasúti híd alatt vártunk. A város már akkor nagyon romosnak tűnt. A hídon nők mentek furcsa fejfedőkkel. "Mi van a fejükön? Nevetséges?!" Így reagáltam a legújabb divatra, mert évekig nem láttam kalapot.

Az úton nem beszélgettünk politikáról. Valaki fiatalságáról mesélt, a védszövetségesek síkirándulásokról meséltek; minden beszélgetésből sütött a vágy, hogy végre hazajussunk. Elkerültük, hogy arról beszéljünk, ami holnap vagy holnapután már valóság lesz. - "Hallottam, hogy Neu-Bentschen-ben kiraknak bennünket és a börtönhöz visznek." suttogta valaki. És tényleg. Neu-Bentschen-ben azt mondták: "Mindenki kiszállni!" Sorban álltunk a pályaudvaron, akkor fölhangzott a parancs: "Mindenki úja beszállni!" Állítólag hírt küldtek a pályaudvarra, hogy a Neu-Bentscheni börtön tele van. Tovább utaztunk. Azután Schwiebusban állt meg a vonat. Megint a pályaudvaron álltunk. A vonat továbbment, mi pedig hallgatva mentünk az elsötétített városkán keresztül valami új börtön felé.

Érdekes börtöne van Schwiebusnak! Egy parasztháznak kinéző épület előtt álltunk meg, és nagy vendégszobába léptünk be faasztalokkal, tarka függönyökkel és fával bevont falakkal. Schwiebus városka "Hazai Szállodájában" voltunk. Vagy nem volt a városban börtön, vagy tele volt. Így öt boldog napot kaptunk ajándékba, az utolsókat a német koncentrációs tábor rémségei előtt.

A szálloda igazgatója és háziasszonya először elcsodálkoztak az új vendégeken, akik gestapo felügyelet alatt léptek be. Szőrmesapkákban, özönvíz előtti kabátokban, magas filccsizmákban, ahogy az NKVD öltöztetett föl indulás előtt európaiasan, álltunk csodálkozva egy igazi magánszobában. Nem volt cella, nem volt barakkszoba. Az ablakokon függöny volt rács helyett, a falon képek voltak, és nem a börtön házirendje, egy fiatal, zavartan mosolygó háziasszony kínált bennünket hellyel, nem egy mogorva börtönőr. A gestapo-ember néhány utasítást közölt az igazgatóval. Akkor hallottam először, hogy bennünket visszavándorlónak neveznek. Milyen szeretetre méltó és tapintatos tudott lenni a gestapo!

Dolgainkat ruhaakasztóra tettük. Néhányan nem mertek a székekre ülni. Óvatosan kinyitottam a konyhaajtót, ott állt a vendéglősnő, vacsorát készített számunkra, szendvicseket, nem adagokat, hanem szeletelt kenyeret egy nagy tálon. A konyhaasztalnál a vidám szász ült csoportunkból, a nagy kávéőrlőt tekerte, térdén a vendéglősnő kislánya.

Mikor már három napja a "Hazai Szálloda" vendégei voltunk, mikor újra énekelni kezdtünk, és olyan lazán éltünk, ahogy egy fogoly tud, akinek minden boldog óra az utolsó lehet, kinyílt az étkező ajtaja, egy egyenruhás csoport lépett be: "Vigyázat! Fölállni!" Schwiebus SS és gestapo vezetősége volt. Megnézték a fogást. Egyikük egy beszédet tartott nekünk: "Saját testeteken tapasztaltátok a kommunizmus áldásait! Lehet benneteket gyógyítottnak tekinteni? ... Egy másik Németországba tértek vissza. Természetesen átképzést kell kapnotok, mielőtt a megtisztelő feladatban, a Nagynémet Birodalom felépítésében részt vehettek... Végül állva, fölemelt karral elénekeljük a német himnuszt!" Lassan emelték föl karjukat az emberek, csak kevesen mertek nem énekelni, köztük a magyarországi emigráns zsidó.

Miután az egyenruhások elmentek, Még hosszan mind lehajtott fejjel ültünk és nem tudtunk egymás arcába nézni. "Mit értenek átképzésen? Talán nem csinálnak bírósági eljárást ellenünk csupán azért, hogy pár hónapra koncentrációs táborba zárjanak." Így beszéltek az optimisták közöttünk. A fiatal drezdai, aki nem akart átmenni a Breszt-Litovszki hídon, minden nap izgatottabb lett. Sehol sem állt meg pár percnél hosszabban. Miért nem próbált meg elmenekülni? Mi tartotta a többieket vissza? Csak nem mind azt remélték, hogy nem történik nagy baj? Egy kommunista képviselő Közép-Németországból lágyan énekelte: "Hazámba szeretnék újra..." és vegyes kórus alakult, melynek kedvenc éneke ez volt: "Három cigányt láttam egyszer..." Az utolsó versszakot különös átérzéssel énekelték: "Háromszor mutatták meg, mikor az élet próbára tesz, hogy aludjuk el, cigarettázzuk szét és játsszuk el, hogy vetjük meg háromszor." 

A jövőről is sokat beszélgettünk. "Ha a koncentrációs táboron túl leszek, csak magánéletem lesz. Nem akarok többet politikával foglalkozni." hallhattuk folyamatosan. A fiatalabb férfiak aggódtak: "A poroszokhoz fognak tenni, ott olyan stílusban fog folytatódni, mint amilyenhez hozzászoktunk."

Néhányan megpróbáltak kapcsolatot teremteni a külvilággal, mindenek előtt üzenetet küldeni a rokonoknak, de ez nem sikerült. A házat éjjel-nappal őrizték.

Berlin- Alexanderplatz 1940

Azután a hatodik nap reggelén, 1940 március 8-án két sátorlapokkal befedett rendőrségi autó jött a szálloda elé. Parancsok hangzottak el, és pillanatok alatt újra rabokká váltunk. A kezek a nadrágvarráson voltak, a szemekben félelem, alázat és tompa ellenállás. Néhányan sarkukat is összeverték és mellüket kidüllesztették. "Siessetek. Már nincs erő csontjaitokban? Fölszállni az autókra! A nő előre jön." A sofőr és a gestapo ember között ültem. Ködös nap volt. Még mindenütt szürke hó volt az úton. A Odera melletti Frankfurton át mentünk, majd a birodalmi autópályán. Egész úton csak egyvalami foglalkoztatott, mit fognak kérdezni Berlinben a gestaponál, mit tudnak még, és mit válaszoljak? Csak homályosan emlékszem a sötét fenyőerdőkre és az útra az autópályán. Aztán beérkeztünk Berlin keleti kerületébe. Álmodtam erről egyáltalán Szibériában? Valaha visszaérkezni Berlinbe? De úgy ültem, mint aki szoborrá vált. Ezeknek az utcáknak semmi közük nem volt hozzám. Ez nem az a haza volt, amely után vágyakoztam. És amikor bekanyarodtunk az Alexanderplatzra, az egyetlen, ami nekem feltűnt, a kövér "Berolina" állóképe, melyet a nácik újra régi helyére hoztak vissza. 
 
A rendőrkapitányság előtt szálltunk ki az autókból. Kettős sorokban álltunk ott, és a gyalogosok csodálkozva néztek ránk, furcsa prémsapkás figurákra. Az Alex-ba vezettek bennünket, lépcsőkön egy nagy irodába, ahol egy kedélyes tisztviselő, aki mellett az íróasztalon termosz és reggeli állt, fölolvasta neveinket. Ez Krohn úr volt, valaha közlekedési rendőr, most a gestaponál kis tisztviselő. Még jól megismertem öthónapos, a rendőrkapitányságon eltöltött vizsgálati fogságom alatt. Mindenkit tegezett. "Örülsz, hogy újra itthon vagy?", mondta nekem üdvözlésképpen. Olyan becsületesen jött ki, hogy nem tudtam, hogy gúnyolódik-e vagy komolyan így gondolta. Arcomon ferde nevetés jelent meg.

Egy másik tisztviselő jött, és elvitte a férfiakat. Senki nem gondolt búcsúszóra. Mióta beléptünk ebbe az épületbe, mindenki személyiség nélkülivé vált. Azután Krohn mellett mentem sok lépcsőn fölfelé egy ajtóig, melyen "Női részleg" felirat állt. Egy magas, vékony idős nő, fehér kötényben, aki a fején viselt hajcsomó miatt még magasabban tűnt, a csöngetésre kinyitotta az ajtót, és férfiasan mély hangon ezt mondta: "Jöjjön be felvételre!" Ő volt az Alexanderplatzi rendőrségi fogda női részlegének a vezetője, "Anna néninek" vagy "Világítótoronynak" nevezték. Krohn úr beszállításomkor cédulát nyomott a kezébe. Mikor adataimat fölvették, véletlenül láttam, hogy Anna néni, miután megnézte ezt a papírt, még egy rubrikát kitöltött nagy könyvében. A "hazaárulás" szót írta bele.

Anna néni régi mindenes volt a weimari köztársaság idejéből. A nácik átvették. Ő határozta meg a hangnemet a rendőrségi fogda női részlegében. A Butyírka után az "Alex"- itt a női részlegre gondolok, nem a titkosrendőrségre - idillikus tartózkodási helynek tűnt. Majdnem minden börtönőr barátságos volt, lehetett beszélgetni velük, ritkán hallott az ember parancsot. Senki sem ütötte kulccsal a cellaajtót, ha bent hangosan sírtak, énekeltek vagy kiabáltak. Mikor a börtönudvaron sétáltunk, melyet magas falak, és egyik oldalon a rendőrfőkapitányság sokemeletes épülete vett körül, és nem kevésbé reménytelenül nézett ki, mint a Butyírka udvara, nem hangzott föl a "kezeket hátra" vagy a "Szemeket lesütni" parancs. Nem, ellenkezőleg: A kapitányság épületének ablakainál bűnügyi és gestapo-tisztviselők álltak, gyakorlott szemekkel figyelték a prostituáltakat séta közben, azok pedig szemérmetlenül huncut megjegyzéseket visítottak a rendőröknek, akiknek letartóztatásukat köszönhették, és akik közül valószínűleg sokan volt vendégeik voltak.

Az Alex átmeneti börtön volt. Itt voltak mind a gestapo mind a bűnügyi rendőrség által letartóztatottak, akiket néhány kihallgatás után vagy továbbküldtek a moabiti vizsgálati fogságba, vagy hazaengedtek. Hosszú ideig fogvatartottak, mint én, nagyon ritkán voltak ott. Volt például egy cella, melyben olyan prostituáltak voltak, akiket rendőrségi razzián ittasság vagy egyéb kihágás miatt gyűjtöttek be, és akik sikító panasza az Alex általános éjszakai zajaihoz tartozott.

Én a 17-es cellába kerültem, mely négy ember számára készült, de néha tíznél is több személy tartózkodott benne. Matracon aludtunk és volt ágynemű. Hogy bőségesen volt poloska, és hogy az étel élvezhetetlen és nyomorúságosan kevés volt, nem tett különösebb benyomást rám. A cellának nagy ablaka volt átláthatatlan üvegből, és ezzel elvesztette cella-jellegét. Ezenkívül volt WC és folyó víz. Ilyesmit csak egy Oroszországból jövő rab tud értékelni.

Már az első órákban írásokat és rajzokat fedeztem föl a fa cellaajtón. Ki mert volna ilyet készíteni a Butyírkában? A középső ajtórészen természetes nagyságú összeszorított ököl volt "Vörös front! Minden ellenére!" aláírással. Az ajtón egy centiméter sem volt, melyen ne lett volna egy forradalmi dal egy szakasza vagy valami jelszó, és egy sarokban ezt olvastam: "Minden mulandó, az életfogytiglani is!" Micsoda vigasztalás!

Az első napokban tízen voltunk ebben a helyiségben. Különösen emlékezetemben maradtak a "adlershofi per" letartóztatottjai. A vád ellenük az volt, hogy kommunista háború elleni röplapokat állítottak elő és terjesztettek. A komintern egy funkcionáriusa, aki Dániából illegálisan jött a Berlin melletti Adlershofba, vezette a háború elleni agitációt. Mikor engem az NKVD Németországba kiadott, az ő megbízásukból komintern funkcionáriusok utaztak illegálisan Németországba, hogy a szövetséges ellen háború elleni agitációt folytassanak.

Két adlershofi nővel osztottam meg a cellát hosszabb ideig. Az egyik neve Frieda volt. Sápadt, sötéthajú nő, egyszemélyes cellából hozták a 17-es cellába. Az első napokban határozott arccal ült az asztalnál, vagy a "Völkischer Beobachter"-t olvasta odaadással sorról sorra. Előfizette, mondta. Barna szemeiben mély kétségbeesés ült. Mikor valamennyi bizalma lett hozzám, megtudtam, hogy Frieda fiatal korától egy szabóságban dolgozott, és férje, egy fémmunkás, mint kommunista 1933-1934-ig koncentrációs táborban ült. "Én nem voltam a KP-ban" mondta "és mikor férjem boldogan kijött a koncentrációs táborból (KZ), megígérte, hogy soha többet nem fog politikával foglalkozni. Azután munkát kapott és egész jól ment nekünk. Tavaly épp gyereket vártam és ennek nagyon örültem, férjem egy régi társával találkozott a kommunista pártból (KP), és meghívta hozzánk. Azzal kezdődött el szerencsétlenségünk. Elvetéltem, és nem jöttem teljesen rendbe. Aztán észrevettem, hogy férjem mind gyakrabban van együtt régi kollégájával. Már gondoltam, miről van szó. Akkor azt gondoltam, jobb, ha engem csípnek el és nem őt, aki már egyszer ült és majdnem agyonverték akkor, a Kolumbia-házban. Elmondtam ezt neki, és mi jött ki a dologból? Hogy mindketten kapcsolatba kerültünk a dologgal. Bárcsak ne hallgatott volna rám a férjem! Mire kellett ez nekünk!" Mikor Friedát így hallottam beszélni, Grete Sonntagra kellett gondolnom. Úgy tűnt nekem, ennek a két nőnek ugyanaz az arca. És egyikük Szibériában ment tönkre, a másik a gestaponál.

Ha csodálkoztam azon, hogy előfizetett a "Völkischer Beobachter"-re, még jobban megleptek Frieda megjegyzései az újság olvasása közben: "Világos, hogy megnyerjük a háborút. Ügyintézőm így gondolja. Végül is meg kell gondolni, mennyi mindent tett értünk a Führer! Nélküle férjem sem kapott volna munkát. Ó, miért hagyta, hogy a kollégák újra bevonják!" És rövid szünet után megkérdezett: "Ön is azt hiszi, hogy a háború karácsonyig véget ér?" Könyörgő szemei rám néztek. "Talán akkor amnesztiát kapnak a politikaiak? Ügyintézőm ezt gondolja. Ha férjem bevallaná, amit már úgyis tudnak! Akkor legalább enyhe lenne ítélete. Vajon én többet kapok öt évnél?"

Frieda már régen Moabitban volt, akkor a következő adlershofi jött, a fiatal, vidám, beszédes Melitta, akit szembesítésre hoztak vissza Moabitból az Alexba.

Melitta férjével és három kis gyerekével Adlershofban lakott. 1933-tól mindketten a kommunista ifjúsági mozgalom tagjai voltak. A külföldről jövő Komintern ügynök Melitta férjével lépett kapcsolatba, és mindketten elkezdték a háború elleni uszítást. Melitta írta a röplapokat viaszlapokra, és Altershof boltjában állt a lehúzókészülék a viaszlemezek sokszorosítására. A kereskedő és felesége is hittek ebben a tevékenységben.

Melitta pont Frieda ellentéte volt. Nyoma sem volt a kétségbeesésnek vagy szomorúságnak rajta. "Remélem, a vizsgálati fogság nem lesz túl hosszú, és hamarosan jön a per, engem biztosan szabadon fognak engedni. Erichet tényleg sajnálom. Legalább okos lenne, és mindent beismerne. Tagadás csak ront a helyzetén." Míg mesélt, a cellában sétált és haját kefélte. "Kicsoda Erich?" kérdeztem. "Ez az ügynök, aki mindennek az oka. Hogy hagyhattuk magunkat rábeszélni! Ha kijövök - ezt határozottan megígértem ügyintézőmnek - teljes erőmet a nemzeti szocializmus érdekében fogom mozgósítani."

Az Erichhel való szembesítés után hangulata kissé tompítottabb lett, de röviddel azután beszélgetésbe mélyült el nyári ruhákról, és fölpróbálta a fehérneműt, amelyet anyja csomagban küldött. Igen, a nemzeti szocialista rendőrségi börtönben a rabok csomagokat, leveleket és pénzt kaphattak, a rokonok meglátogathatták őket.

De tovább az adlershofiaiakhoz. Másnap Melitta visszament Moabitba, és röviddel azután új ember jött a vizsgálati fogságból, fiatal nő gesztenyebarna hajjal és aranybarna szemekkel. Zöld selyemruhát hordott, mely csodálatosan illett arcához. De a legszebb hangja volt. Mikor egy este énekeltünk, Lisa és én megállapítottuk, hogy ugyanazokat a dalokat ismertük. Soha nem felejtem el, milyen kedvesen énekelte: "Éjszaka álmodtam, valószínűleg rossz álmot láttam..." Esténként gyakran sírt, és aztán megtudtam, hogy Lisa csak pár hónapja volt férjnél. "A legborzasztóbb, hogy férjemnek fogalma sem volt politikai tevékenységemről. Nem akartam ezzel terhelni. A postánál dolgoztam, és onnan illegális kommunista anyagot küldtem ki. És most valaki beköpött. Tőlem semmit nem fog megtudni a gestapo. Most ezzel a rongy alakkal fognak szembesíteni, hogy kezükbe kaparintsanak, és a többieket is elcsípjék. Bárcsak a férjem nem hagyna el!"

Lisától részleteket tudtam meg az adlershofi perről, melyeket Moabitban tudott meg. Elsőként Melitta árulkodott az adlershofi nők közül. Még három napig sem volt vizsgálati fogságban, amikor elkezdte. Szerelmi viszonya volt Erich ügynökkel, és így pontosan informálva volt az illegális tevékenységről. Miután vallott, férjével és Erich ügynökkel is szembesítették. Először mindketten azt állították, Melitta vallomásai hazugságok. De ez mit segített még nekik? Melitta következő feladata az volt, hogy a kereskedő asszonyt vallomásra bírja. A gestapo kettejüket ugyanabba a cellába tette, és rövid időn belül Melitta sikeres volt. Harmadik áldozata a szabónő, Frieda volt. Őt csak három hónapi munkával sikerült meggyőznie. 

Hosszú idő múlva, már a ravensbrücki koncentrációs táborban tudtam meg, hogy Erichet lefejezték, Melitta tizenöt évet, Frieda és a kereskedő asszony tíz-tíz évet kapott.

A bátor Lisáról soha nem hallottam többet.


Koncentrációs táborra ítélve

Az Alexban nagyon sok politikai okokból letartóztatott volt. A női részleg egyszemélyes celláiban ült néhány állítólagos kém, de nem volt lehetőségem meglátogatni őket, és összehasonlítani az NKVD kémjeivel. Mind az NKVD-nél, mind a gestaponál voltak feltételezési paragrafusok. Ez azt jelenti, hogy a letartóztatáshoz és elítéléshez elég volt annak gyanúja, hogy valaki politikailag ellenséges tettet hajt végre, legyen az agitáció vagy szervezés, ahhoz, hogy valakit bizonyíték nélkül évekre megfosszanak szabadságától.

Egy új lakót az őr a következő szavakkal kísérte a 17-es cellába: "Nyugodjon meg, von Gehrke asszony! Itt legalább nincs egyedül. Gondolja meg, hogy mi nemcsak önért vagyunk itt!"
 
Ott állt Gehrke asszony, ötven év körüli nő, fenséges tartással. Enyhén szürke haját görög kontyban hordta; háncsszínű ruhában, melynek kivágása hosszú nyakát mutatta, övét elvették, hogy nehogy azon akassza föl magát. Így ruhája hullámzó hálóinghez hasonlított. Von Gehrke asszony még öt perce sem volt a cellában, mikor először kitört: "Mit gondolnak ezek a gestaposok tulajdonképpen? Ki vagyunk nekik teljesen szolgáltatva? Sehol nem kaphatja meg az ember az igazát?" Klasszikus potsdami tájszólásban beszélt. Vörös nyakkal fáradtan ült le egy sámlira. De néhány lélegzetvétel után újra kezdte: "Ezt a nőt biztosan kémkedni küldték a házamba! Saját négy fala közt nem teheti már az ember, amit akar!" Ezt kiabálta a cellában anélkül, hogy egyáltalán rám és Lisára pillantott volna. Aztán megváltozott, nagyon formális hangon hozzánk fordult: "Bocsássanak meg kérem, de az idegeim felmondták a szolgálatot! Engedjék meg, hogy bemutatkozzak: Luise von Gehrke. Képzeljék el, mi történt velem! Berendelnek a gestapohoz - fogalmam sincs róla, mit akarnak tőlem az urak -, és ott egy modortalan alak azt mondja nekem, hogy megsértettem Hitlert és a birodalmi kormány más tagjait! Ez tiszta kitaláció! De ez még mind nem elég, aztán azt mondta: 'Holnapig itt kell tartanunk önt, míg minden tisztázódik' És úgy, ahogy az utcáról jövök, tisztasági dolgok nélkül, ebben a világos ruhában, hálóruha nélkül bezárnak ebbe a pici helyiségbe. Letartóztatnak valakit, aki semmit nem követett el! Minden tiltakozásom hiábavaló volt. Milyen időben élünk?"

Mi valami vigasztalót mormogtunk: "Biztos ki fog kerülni. Ne bosszankodjon annyira." Akkor von Gehrke asszony kétségbeesetten sírni kezdett. Szipogva, nagyon visszafogott hangon, állandóan azt kérve, hogy senkivel ne beszéljünk erről, elmesélte, a cellában tartózkodása első negyedórája után, mi hozta ebbe a szörnyű helyzetbe.

"Van egy háztartási segítségem, akit a munkaközvetítő küldött. Tudják, milyen nehéz ma háztartási segéderőt kapni. - Ez a nő az első pillanattól kezdve nem tetszett nekem. Amikor közölte velem, hogy a nemzeti szocialista nők egyesületében van, még antipatikusabb lett nekem. Úgy végezte a munkát, mintha kegyet gyakorolna, mindent kétszer vagy háromszor kellett elmondanom neki. A múlt hét végén újra elfelejtette, hogy újságpapírt tegyen a széntartó alá. Akkor utasítottam, hogy vegye ki még egyszer a szenet. És amikor kész volt vele, odaadtam neki a 'Völkischer Beobachtert', hogy tegye a szén alá. Éppen ebben a számban az utolsó oldalon fényképek voltak a Führerről és Göring birodalmi marsallról. Ekkor megkérdezett ez a rafinált nő: 'Von Gehrke asszony, tegyem az újságot a Führer képével a széntartóba?' Akkor, anélkül hogy sokat gondolkoztam volna, azt válaszoltam: 'Természetesen, ez különösen alkalmas arra.' És emiatt följelentett a gestaponál. Lehetséges ilyesmi?" 

Von Gehrke asszony tizennégy napig maradt a 17-es cellában, és derekasan megkínzott bennünket. De mivel befolyásos rokonai voltak, a gestapo elengedte.

Sokkal komolyabb volt azoknak a nőknek a helyzete, akiket a gestapo külföldi rádióállomások hallgatása miatt zárt be. Majdnem minden esetben nem tudtak hallgatni, és a rádióban hallott híreket jó ismerősükkel közölték, kérve azt, hogy hallgasson erről. Följelentették őket és letartóztatásuk előtt gyakran hosszabban megfigyelte őket a gestapo. 1940-ben emiatt már börtön járt, később halálos ítéleteket is hoztak külföldi rádióhírek terjesztése miatt.

Politikai bűnök voltak fehérnemű, ruha és harisnya vásárlása "pontok" nélkül. Nem volt olyan hét, hogy ilyen "bűn" miatt ne szállítottak volna be "bűnözőket", akiket Moabitba küldtek tovább.

Egy ilyen tragikomikus esetre különösen jól emlékszem. Egy kis molett nő jött könnyezve cellánkba. Alig tudott lélegezni, olyan szorosan volt fűzőjében, melle pedig majdnem tokájáig ért. Ruháinak halüzlet szaguk volt, miután kisírta első fájdalmát, gyorsan közlékennyé vált. Mekkora volt a különbség a német letartóztatottak és a Butyírkában tartott letartóztatottak között! Arról nem is beszélve, hogy az NKVD foglyai gyakran nem tudták, miért tartóztatták le őket, az orosz nőknél több héti közeli ismeretség kellett ahhoz, hogy valamit közöljenek letartóztatásuk lehetséges okáról vagy a vádról ellenük. A németek már egy fél óra múlva elmondták a tényállást, mely letartóztatásukhoz vezetett, de miután mindent elmondtak, hozzáfűzték az aggodalmas kérést: "De kérem, ne áruljon el a gestaponál!" 

A kis molett Globig asszonynak belsőség-eladó üzlete volt az Alexanderplatz-i központi piacon. Itt valakivel, akinek gyümölcsüzlete van, néha belsőséget, szívet vagy vesét cserélt narancsra. Ezt egy másik kofa kifigyelte és feljelentette őket. "Ha férjem meghallja, hogy a gestaponál vagyok és ma este nem jövök haza, meghal ijedtében" siránkozott "Ilyen szégyent nem él túl! A múlt évben egyébként is annyi szerencsétlenség ért. Lorchen-em meghalt, noha szívemből szerettem." És újabb könnyáradat szakította meg bánatos szövegének árját. "Ez a lánya volt?" kérdezte egyik együttérző cellatársunk. "Nem, dehogy! Hullámos-papagájom! Ha ismerte volna! Egész nap a vállamon ült. Mindent tudott mondani. Ilyen okos állatom soha nem lesz több." Arany nyakéket húzott elő nyakából, kinyitotta, és az üveg alatt egy sötét, ráncos húsdarabot mutatott meg. "Ez Lorchen szíve. Preparáltattam." Csak nehezen tudtam a nevetést elnyomni. De ennek a nőnek olyan igazi volt a fájdalma, és amíg Lorchen történeteit mesélte, majdnem elfelejtette szerencsétlenségét. De aztán várakozó férjére gondolt, és újból siránkozni kezdett. Tíz napig volt cellánkban, azután elengedték.

Néhány nap múlva a gestapo újra egy piaci kofát tartóztatott le. Mellékesen érdeklődtem Globig asszonyról. "Képzelje, mi történt szegénnyel! A férje meghalt ijedtében, mert a feleségét a gestapo elvitte! Tényleg sajnálatos eset."

A súlyos politikai eseteket kivéve, mint az adlershofiak és én, mindannyian szabadon engedésükkel számoltak. A Butyírkában ez ismeretlen dolog volt. Ott annak örültek a nők, mikor hallották, hogy az új népi komisszár, Berija "csak" öt évnyi enyhe ítéleteket hozat. A Butyírkában senkinek nem jött olyan ötlete, hogy ügyvédet bíz meg védelmével, ami a gestapo letartóztatottjainál a legelső dolog volt. Mindig nagy felháborodást szült mikor megtudták, hogy a gestaponál nem érdemes ügyvédet kérni.

A nemzeti szocialista rendszer tényleges ellenségein és az ártalmatlan, állítólag politikaiakon kívül volt a gestaponál még egy különleges fogolykategória, a faji törvények áldozatai. Míg az NKVD ártatlanok ezreit tartóztatta le és küldte rabszolgamunkára Szibériába, mint ellenforradalmárokat, kémeket és terroristákat, a gestapo koncentrációs táborait zsidókkal, cigányokkal, fajgyalázókkal, és később az elfoglalt országokból jövőkkel töltötte föl. Ezeknél az ártatlanoknál a gestapo nem foglalkozott vádiratok összeállításával.

Több hetet töltöttem Kroch asszonnyal együtt. Zsidó nő volt Lipcséből, akit akkor tartóztattak le, amikor a holland határon akart átmenni, hogy négy gyerekét és férjét külföldre kövesse. Nyugodt, anyás arca volt, és keserűség nélkül mondta: "Szerencse, hogy legalább a családom biztonságban van. Addig maradtam lipcsei házunkban, amíg ezek észrevétlenül el tudtak tűnni." Pasziánszot játszottunk a kártyával, melyet nővérem hozott, és amikor gyerekeiről mesélt, csillogtak gyönyörű szemei. Ravensbrückben újra találkoztunk. Haját levágták, mezítláb járkált. Soha nem felejtem el szomorú pillantását, amikor találkoztunk. 1942-ben halt meg gázmérgezésben (ford.: erre természetesen semmiféle bizonyíték nincs).

Rabságom első hónapjaiban az Alex-ban a gestapo egyik kihallgatásról vitt a másikra. Már elfelejtettem, hány ügyintézővel volt dolgom. Azon fáradoztak, hogy bebizonyítsák, hogy én GPU ügynök vagyok, vagy a Komintern megbízásából jöttem Németországba. Újra meg újra a gestapo központjába vittek a Prinz-Albrecht utcán. A kihallgatások idején a rádió különleges jelentésekkel jött. Ilyenkor az engem kihallgató gestapo-tisztviselő a nagy Európa-térképhez ment, amely minden szobában a falon függött, és amelyen a frontok zászlóval voltak jelezve, és lelkesen fogadta Hitler gyors győzelmeinek hírét. Már csak ez is kétségbe ejtett. Sorsom amúgy is ki volt jelölve: vagy börtön, vagy koncentrációs tábor. De mi lesz Európából? Tényleg sikerülni fog Hitlernek, Sztálin védelme alatt megtámadni a Nyugatot?

Egy ideig egyszemélyes cellába kerültem. A kis cella mintás, átláthatatlan ablaküvege mögül sütött be a nap, a sziporkázásban és vibrálásban nyárról álmodta, úszásról, mezőkről és bükkfaerdőkről. Már május vége volt, és még nem láttam egy zöld levelet sem.

Berlinbe érkezésem után a harmadik napon hozott Krohn gestapo tisztviselő ujjlenyomatot, fényképet, adatokat fölvenni. Egyedül ült irodájában, mikor megkérdezte: "Vannak rokonai Berlinben?" "Igen a húgom, de nem tudom a címét." Krohn kinyitotta a telefonkönyvet, megtalálta nevét és címét. További kérdések nélkül telefonált: "Fleiß asszony ott van?" - "Várjon egy pillanatra, valaki beszélni szeretne önnel." Odaadta a hallgatót. Krohn azt is lehetővé tette, hogy húgommal a beszélgetési időn kívül az Alex folyosóján beszélgethessek. Ugyan egész idő alatt figyelt bennünket, de a megengedett beszélgetési idő csak húsz perc volt egy helyiségben, melyben nyüzsögtek az emberek. Egyszer erős fogfájás kapott el. A rendőrségi fogdában nem volt fogorvos, ezért a rendőrségi fogklinikára kellett vinniük. Krohn vitt, de nem a "zöld Minnában", mint többi utaim esetén a Prinz-Albrecht-utcába, hanem - földalattival. Úgy mentem, mintha körülöttem köd lenne, és valószínűleg furcsa szemekkel tekintettem az emberekre.

Az ügyintézők, akik be akarták bizonyítani bűnösségemet, másféle típusok voltak, mint Krohn, de a gestapo módszere, legalábbis esetemben alapvetően különbözött az NKVD módszereitől. Ott minden azon alapult, hogy per nélkül hozzanak létre egy bűnösség-elismerést, a gestaponál viszont megvizsgálták, hogy a vádanyag elegendő-e egy perhez, ha nem, akkor megelégedtek a gyanúval, és védőőrizeti-börtönpapírt állítottak ki. Ezt 1940 júniusában, négy hónapos vizsgálati fogság után kaptam meg, és ez volt a szövege: "Margarete Buber előélete okot ad a gyanúhoz, hogy Oroszországból való visszaérkezése után az illegális kommunista párt érdekében fog tevékenykedni. Koncentrációs-táborba vitelét rendeljük el..."

Ezután a 4-es cellába vittek át, ahol száz nő várta elszállítását koncentrációs táborba. Voltak köztük politikaiak, akik mögött öt-hat év börtön volt, sok zsidó nő, bibliakutatók, fajgyalázók, lengyelek babái vagy ágy-politikaiak, ahogy szintén nevezték őket, aszociálisok, részben prostituáltak, részben munkát megtagadók, és bűnözők, akik büntetésük letöltése után többnyire "biztonsági őrizet" céljából koncentrációs táborba kerültek. A tömeges cella tele volt hírekkel a koncentrációs tábori életről. Aggódva beszéltek a nők verésről, rendőrkutyákról, órákig tartó szemlékről. De mindenkit nagyon aggasztott az a hír, hogy a Ravensbrückbe való szállítás után a tetves nők haját azonnal lenyírják. Ott ültek a 4-es cella lakói, és órákig kefélték egymás haját. Szakértők mindig újra átvizsgálták a fejbőrt. De mivel ebbe a cellába Németország minden részéből naponta jöttek új koncentrációs táborra ítéltek, velük naponta újabb tetvek jöttek, és sok nő legnagyobb igyekezet ellenére elvesztette haját Ravensbrückben. 

A védőőrizeti papír átvétele után erőm majdnem elhagyott. Újra koncentrációs tábor! Éppen eljöttem a biztos halálból Szibériában, és most új pokol! Annyival egyszerűbb, ismeretlen sors elé nézni, de én túl jól tudtam, hogy mit jelent a koncentrációs tábor. Körülöttem mindenki "három hónapnyi átnevelésről" beszélt, de bennem nyoma sem volt a reménynek egy közeli kiszabadulásban. És mégis továbbment az élet.

Német koncentrációs táborba határidő nélkül lettek elítélve. Ez lehetett két, öt, tíz év, vagy hosszabb, és a politikaiak számára - ebben egy percig sem kételkedtem - ez "a kormány létezéséig"-et jelentett.

Minden szombaton ment egy körülbelül ötven nőből álló szállítmány. A teremszerű cellában a WC-t egy mozgó fal takarta el. Pénteken fölsorolták azok nevét, akiket másnap el akartak szállítani. Az első szombaton egy Jakoby nevű zsidó orvosnő is bekerült a szállítmányba. Börtönből jött. A péntektől szombatig tartó éjszaka fölakasztotta magát a WC víztartályára. De valaki fölfedezte az életuntat és erőszakkal visszahozták az életbe. 1942-ben Ravensbrückből ment Jacoby orvosnő tüdőtuberkulózissal betegszállításra, a gázba (ford: A szerző állítását a gázról semmilyen tény nem támasztja alá).

A négyes cellában a politikaiak között megismertem Lotte Henschelt. Egy öreg nővel jött együtt, akin rabruha volt. Megfigyeltem kettőjüket és láttam, hogy fáradozott a fiatal életerős Lotte "anyuka" körül. Minden rab majdnem betegesen fölvidul, ha fogolyállapota hirtelen megváltozik. Lotténál ez különösen feltűnő volt. Talán volt egy egész apró reménye, hogy szabadon engedik, mert már négy éve volt börtönben. Huszonhárom évesen tartóztatták le az illegális SAP párt tagjaként egy csoporttal. Hazaárulásért viszonylag enyhe ítéletet kapott, másfél évet. Egyedül ült egy cellában. Séta közben a szomszéd cella lakója csempészni való levelet adott neki, hogy adja át egy másik rabnak. Lottét elkapták. A levél tartalma a kommunisták egy politikai programja volt. Az esetet átadták a gestaponak és Lotte újra vizsgálati fogságba került. A gestapo minden módszert alkalmazott, hogy vallomást kapjon: "Ki adta önnek a csempészni való levelet, és kinek kellett volna továbbadni azt?" Lotte nem vallott. A büntetőper során is hallgatott; kapott még három év börtönt és tovább hallgatott. A börtönben munka közben kommunista rabokkal volt együtt. Bátorsága a rabtársakban tiszteletet keltett, és börtönévei alatt a kommunisták befolyása alá került.

Meséltem Lotténak a tömeges cellában sorsomról. Mellettem ült a priccsen és fáradsággal nyomta el a sírást. "Tudod, Grete, a börtönévek alatt görcsösen kapaszkodtam abba, amit a kommunisták Szovjet-Oroszországról meséltek. Hogy is tudtam volna egyébként elviselni a börtönt? Ez volt az egyetlen reményem! Bárcsak kételkedhetnék szavaidban! És most, útban a koncentrációs tábor felé elveszed tőlem ezt a hitet! Ó, miért is ítéltek bennünket arra, hogy tovább éljünk?"

6. Ravensbrück

Új pokol

1940 augusztus 2-án, szombaton ötven másik nővel indultam fogolykocsiban a ravensbrücki német koncentrációs táborba. A berlini Stettiner pályaudvarról Oranienburg felé utaztunk északra. Annyira féltem a jövőtől, hogy alig emlékszem a nőkre, akikkel a megosztottam a keskeny kupét a keskeny tetőtéri ablakkal. Csak egy kelet-porosz bibliakutatóra, aki hangja és viselkedése tanárnőéhez volt hasonló, és egy hamburgi prostituáltra, aki állandóan hangsúlyozta, hogy csak három hónapnyi tanulásra jön a táborba, emlékszem.

A vonat megállt a mecklenburgi Fürstenbergben. Kutyacsaholás és hangos, női hangon kiadott parancsokat hallottunk, mielőtt kinyitották a kupékat. "Ötösével sorbaállni!" - "Kezeket le!"- "Ostoba nők!" hangzott, ahogy lemásztunk a lépcsőkről. Két egyenruhás női őr tartott nagy farkaskutyákat pórázon, és nagy örömöt okozhatott nekik, hogy a kutyákat közel engedték az ijedt nők lábához. A pályaudvar mögött két ponyvával lefedett teherautó állt, és a lehető legzajosabban hajtottak bennünket az autókhoz. Rövid utazás után az őrnő egy egyenruhás kapuőrnek átadott egy cédulát, majd megszámoltak bennünket. Aztán megnyikordult egy kapu, és beléptünk a ravensbrücki koncentrációs táborba.

Ötös sorokban álltunk egy virágágyás szélén egy szépen festett fabarakk előtt. Magas szárú csizmában, szürke szoknyanadrágban, egyenruha-zakóban, katonai sapkával hullámos haján állt egy felügyelőnő előttünk és figyelt ránk, és rendszeresen ilyen parancsokat adott: "Nyugalom! Kezeket le! Sorakozó!" - A nagy térre néztem és nem akartam hinni szemeimnek. Gondozott gyep és fák övezték, a mezőben virító vörös zsálya virágzott. Egy széles utcán, amely a térbe torkollott, és amelyet két sor fabarakk alkotott, fiatal fák álltak, az utca szélén egyenes virágágyások futottak, ahova csak tekintettem. A teret és az utcát frissen gereblyézték föl.

Tőlünk balra, a táborkapu irányában egy fehér fabarakk mellett nagy ketrecet láttam, az állatkerti madárketrechez hasonlót. Ebben pávák büszkélkedtek, egy fán majmok függtek, egy papagáj egy szót ismételgetett, a szó "mamának" hangzott. Ez koncentrációs tábor? Az állatkerttel szemben nagy gyepes terület volt nemes fenyőfákkal beültetve, melyek a tábor egyetlen látható kőépületét takarták el. Ez a ház, akkor még nem tudtam, volt a tábori börtön, melyet "cellaépületnek" vagy "bunkernek" neveztek, a KZ (koncentrációs tábor) pokla. Aha, gonoszságaikat virágágyások és nemes fenyők mögött rejtik el! Erre nem volt szükség Szibériában! Ez volt első vad reakcióm ennek a virág- és állatkerti idillnek a megpillantásakor.

Az állatkert mögött a magas, szögesdróttal ellátott táborfalat lehetett látni, és ennek látványa világossá tette, hogy hol tartózkodunk. Ezen az augusztusi napon fátyolosan sütött a nap. A tábor főtere és főutcája üresek voltak. A papagájok hangján kívül sehol nem volt zaj. Ekkor megláttam az első német tábori rabokat. Az utcán vonultak sorban állva. Az egyik nő olyan volt, mint a másik. Mindenki hófehér fejkendőt hordott hátrakötve, és egy széles csíkos félhosszú ruha fölött sötétkék kötény. Mindannyian mezítláb voltak, csak a vonuló sor mellett ment egy rab fapapucsban és parancsolt: "Kezeket le! Sorban maradni!" Rémület futott át rajtam. Így kell majd élned évekig minden nap! "Igazodni! Kezeket le! Sorban maradni!"

Hirtelen közvetlen közelünkben fölbúgott egy sziréna. Hogy meggyűlöltem ezt a szirénát! Az első nap délben szólalt meg. Egyszerre megváltozott a tábor főterének képe. Mindenfelől erre vonultak a nők sorokban; vállukon ásó, mind ötös sorokban, karjaikat a lépések ütemére mozgatták. Leírhatatlan volt, valamiféle hülye katonadalokat énekeltek, míg az őrzők parancsokat osztottak és az őrkutyák ugattak. A tér parancsokról és csaholástól volt hangos.

Kirántottak szörnyülködő merevségemből, az irodába vezettek bennünket, újonnan jötteket. Egy őr és két rab vették föl személyi adatainkat, és minden újonnan jött számára egy személyi lapot állítottak elő, amelyet később fényképpel ellátva a politikai osztályon, amely a parancsnokságon volt, a rabkartotékba tettek. A politikai osztályon volt az összes rab aktája, melyekbe a táborfőnökség bármikor betekinthetett, melynek tartalma számunkra ismeretlen maradt. Ravensbrückben igazán poroszos-bürokratikus volt az ügyvitel. Egy rab a legkülönfélébb fokozatokon és alfokozatokon került át, majd végül teljes mértékben azonosították és besorolták.

Az irodai fölvétel után az ötven nőt a zuhanyba vezették. Először minden magántulajdonú tárgyat elvettek tőlünk, mint ruhákat, alsóneműt, cipőket, harisnyákat. Ezt fehér kötényes rabok tették, akik karján vörös vagy lila háromszög volt számmal. Vörös háromszöget a politikaiak, lilát a bibliakutatók, vörös-sárgát a politikai zsidók, sárga-feketét a zsidókkal fajgyalázók, feketét az aszociálisok, zöldet a bűnözők. Később még szólok a karszalagokról, a menekülési pontról és a visszaesési csíkokról. - Miután elvették ruhánkat, megkezdődött az eljárás, melytől féltünk, a tetvek keresése hajunkban. Ezt két bibliakutató végezte. Egyikük neve Emmi volt. Édeskés mosollyal kínált helyet a nőknek, aztán szorgalmasan átkutatta a fejeket, és jaj volt annak, aki fejében volt tetvek nyomát vagy friss petéket talált! Nem volt pardon - levágták az illető haját. Lehetőségem volt Emmit évekig megfigyelni hivatalában. A hajlevágás örömet jelentett neki. Minél nagyobb meggyőződéssel koldult és könyörgött egy nő, minél szebb és telibb hajkoronája volt, annál ördögibb lelkesedéssel alkalmazta Emmi, Jehova tanúja, hajvágó gépét, és változtatott egy szép hajkoronás fejet szomorú kopasz fejjé. - Nálam meglepő módon nem talált okot fejem leborotválására.

Ugyanilyen pontosan és alaposan kutatott egy másik fogoly filctetvek után.

A zuhanyfürdőben forró víz, törölköző és egy hadiszappandarab volt. Itt is egy hangosan parancsolgató rab irányított, akinek hangneme semmiben sem különbözött az őrökétől. - Meztelenül, izgatottan, részben hajjal, részben kopaszon ültünk egy padon, és aggodalmasan, fázva vártuk a következő eljárást.

Doktor Sonntag SS orvos, egy méter kilencven centi magas, hosszúszárú csizmában, lovaglóostorral jelent meg a fölvételi vizsgálatra. "Sorakozó!" Ötven meztelen nő állt hosszú sorban. Néhányan szemérmesen eltakarták magukat törölközőjükkel. A prostituáltak vidáman kacarásztak. Egyesével léptünk az SS orvos elé. "Szájat kinyitni" parancsolta, és zseblámpával nézett a torokba. Azután: "Miért van itt?" - Én kerültem sorra, és azt válaszoltam: "Politikai!". "Aha, az igazi markotányosnő! Lelépni!" és a lovaglóostorral vádlimat fricskázta meg... Kész volt az orvosi vizsgálat, és kiadták a rabruhát. Durva csaláning, Nevetségesen hosszúszárú nadrág, csíkos ruha, kék kötény, fehér fejkendő. Így vonultunk mezítláb, ilyen parancsok mellett: "Sorban maradni! Kezeket le!" a tábor főutcáján a 16-os blokkig, amely az újonnan érkezettek barakkja.

A blokkok keskeny oldalukkal fordultak a főutcára úgy, hogy az egyes barakkok között oldalutcák jöttek létre. Mindig két barakk bejárata állt szembe egymással. A blokk 16 és 14 közötti utat a főutcától rács zárta el. A blokk urai általában egy blokkvezető és két szobavezető volt. Ők voltak a rabok főnökei. Ezen kívül minden barakkban volt egy SS felügyelő, az úgynevezett blokkparancsnok.

A barakk ajtajában megjelent a blokkvezető, Minna Rupp. Durva sváb tájszólással neveket sorolt fel, és közülünk kétszer ketten beléptünk a 16-os blokk folyosójára. Minden új lakó kapott egy tálat, egy tányért, egy alumíniumpoharat, kést, villát, kanalat, fogmosópoharat, egy törölközőt és egy konyharuhát. De ez még nem minden! Nem szabad elfelejteni a cipőpucoló készletet. Pillanatnyilag ugyan mezítláb jártunk, de rendnek kellett lenni. Karunkon ezekkel a kincsekkel mezítláb beléptünk a nappaliba. Ebben tíz fehérre mosott asztalnál csupa csíkosruhás nő ült, részben hajjal, részben kopaszon, és szürke zoknikat kötöttek. Enyhén dohos szag, mely lesúrolt, rosszul megszáradt fából jött, töltötte be a termet. Belépésünkkor elhallgattak, de miután megnéztek bennünket, tovább folyt a suttogó társalgás. Ekkor a mellettünk álló blokkvezető olyan hangon, amely a kaszárnyaudvaron is megtette volna, ezt kiáltotta: "Nyugalom! Tartsák a szájukat!" Rögtön mély hallgatás lett. Egy szobavezető mindig két újnak adott egy keskeny kaszárnyai szekrényt, ahová szigorú előírás szerint kellett az edényeket, az evőeszközöket és a törlőruhákat berakni. Például a konyharuhának férfinyakkendő alakban kellett az ajtó mellett díszelegni.

Nagy, fém, hermetikusan lezárt edényeket hoztak be. A bejárati ajtó előtti ablak elé tették sámlikra, a blokkvezető, nagy merőkanállal kezében fenyegetően állt és parancsolt: "Ha nem lesz nyugalom, nem lesz ételosztás!" - Mindannyian a szekrények irányába tolakodtak, hogy evőeszközt hozzanak, utána hosszú sorokban az asztalok körül vártunk a leves kiadására. Első német tábori ebédem édes gríz volt gyümölccsel. Határtalanul csodálkoztam. Mikor ezután minden rab nagy adag világos kenyeret, egy kolbászt, negyed kiló margarint és egy kanál zsírt kapott, ámulva fordultam egy régi rabhoz, és megkérdeztem: "Mondja kérem, talán holnap látogatók jönnek Ravensbrückbe? Vagy valami ünnep van?" Megrázta fejét, és pillantása értelmi képességeimen tűnt kételkedni: "Nem. Miért?" - "Mindig ilyen itt az élelem?" - "Igen. Talán túl sok magának?" - "Nem csak úgy gondoltam..." és zavartan elhallgattam.

Valahol a távolban felbúgott a tábori sziréna, és határozott: "Szemlére gyülekezni!" parancs hangzott el. "Sámlikat fölrakni!" volt a következő parancs. Az üléseket az asztalokra raktuk, hogy söprésnél ne zavarjanak, és nők százai mentek a barakkok közötti utcára, és ötösével sorba álltak. "Igazodni! Nyugalom! De azonnal!" hangzott mindig újra a blokk és a szobafőnök szájából. Egész a végén álltam és a barakkok mögött megláttam a magas táborfalat az ötszörös szögesdróttal. A fal alatt egy gyepfalon fekete tábla volt leszúrva, melyen fehér koponya két keresztbe tett csonttal állt. Suttogva megkérdeztem szomszédomat: "Mit jelent ez?" - "Nem tudtad, hogy a szögesdrótban erősáram van? Nem hallottad, mi történt ma itt? A cigány nőről?" Hangos "Nyugalom!" parancs miatt rögtön elhallgattunk. Szemünkkel intettünk egymásnak: "Később!".

Álltunk és álltunk. A sorokat mindig újra igazították, vagy a szobafőnök megparancsolta: "kösd meg fejkendődet!" Hirtelen "Vigyázz" parancs hangzott el. Egyenruhás felügyelők vonultak el a sorok előtt, számolva az embereket, a jelentést tevő blokkparancsnokok társaságában. 

Tovább álltunk. A meztelen lábak fájni kezdtek. Hónapok óta elszoktak az állástól és járástól. Egyik lábamról a másikra álltam és lábujjaimat hajlítgattam. Végre, másfél óra múlva fölbúgott a sziréna. "Takarodó!" parancs hangzott el, és mindenki szájából megkönnyebbült "Ó" hangzott. Ez volt az első szemlém Ravensbrückben, ez a kín naponta kétszer ismétlődött, reggel és este, esőben és forróságban, téli viharban és hóban.

Ismeretlen szomszédom, aki már egy hete volt Ravensbrückben, elmesélte a mai nap szörnyű eseményét. A mosókonyha mögött egy cigányasszony, több purdé anyja, az áramot vezető szögesdrótba rohant, mikor megkapta a hírt, hogy férje hősi halált halt. - "Gyere velünk, mikor holnap a piszkos törölközőket a mosókonyhába visszük. A szögesdróton még láthatóak az elszenesedett ujjak, melyek ott maradtak, mikor levették a hullát. " mondta a szörnyülködés és szenzációhajhászás keverékével hangjában.

A barakkban megint kiosztottak valamit az újaknak. Ezúttal két vastag gyapjútakarót, fehér lepedőt, kékmintás takaró és párnahuzatot és egy hosszú, fehér-kék csíkos hálóinget. Aztán ágyvetést kellett tanulnunk, egy förtelmes poroszos dolgot. A 16-os blokk, hasonlóan a többihez két szárnyból állt: az A és a B oldal. Mindkét oldalon volt egy nappali és egy hálószoba, melyben eredetileg 100 embernek volt helye. De már 1940-ben 250 személynek kellett helyet találni egy blokkban, a későbbi években aztán ötszáznál is többnek. Minden barakknak volt fürdőszobája, mosdókkal és zuhanytálcákkal, WC-vel és szolgálati helységgel az SS vezető számára, aki csak reggel, és este rövid ideig tartózkodott benne. A megmaradó időben a blokkvezető használhatta ezt az egyetlen lakóhelyiséget.

Egy ilyen ravensbrücki barakk palotának tűnt, ha visszagondoltam a burmai agyagkunyhókra. Gondoljuk csak meg, WC és fürdőszoba! Asztalok, székek, szekrények! Egész Karagandában sem asztal, sem szék nem volt rabok számára. Különösen pedig a hálószoba, melyben hét, akkor kétemeletes ágysor volt, melyben minden rabnak saját ágya volt szalmazsákkal! Ágyam az első emeleten volt. Mellettem egy tizenkilenc éves levágott hajú, gyerekarcú lány aludt. Lengyel-szerető volt, így nevezték azokat a nőket, akiket lengyelekkel való viszony miatt tartóztattak le.

A szobavezető parancsára kellett a szalmazsákot formába hozni. Nem lehetett hasa, és nem lehetett sarkos sem. Kézzel formáltuk a szalmát. A másik oldalról jött szomszédom segíteni. Lengyel zongoratanárnő volt, és tizennégy nappal ezelőtt jött Thornból egy szállítmánnyal. A 16-os blokk többsége ebből a szállítmányból volt, lengyel tanárnők, diákok, tisztviselők és értelmiségek voltak, akikkel nagyon jól ki lehetett volna jönni, ha a a blokkvezető túlságos buzgalmával, hogy teljesítsük a tábori előírásokat és az SS blokkvezetőségnél jópontokat szerezzen, amúgyis szomorú helyzetünket fölösleges csipkelődéssel és cikizéssel nem tette volna rosszabbá. A barátságos zongoratanárnak, mint általában a régebbi raboknak megvoltak az eszközei az ágyvetéshez. Ezek deszkák voltak, a vasalódeszkához hasonlóak, és egyszerű botok, melyekkel a szalmát a zsák legtitkosabb sarkaiba tudta nyomni; a vasalódeszkákkal viszont a szigorú szabályok szerint hajtogatott takarókat lehetett egyengetni, melyeknek deszkaként kellett a szalmazsákon feküdni, és a fejpárnának doboznak kellett kinézni. Nem találok szavakat az ágyvetés kínjainak leírására. Az első emeleten a keskeny ágyszélen egyensúlyozva kellett ezt a műremeket megalkotni. Reszkethetett, akinek az ágya nem volt előírásszerűen megvetve! Az újaknak eleinte még elnézték a hibákat, de később vagy a blokkvezető vagy az SS blokkparancsnok könyörtelenül szétcincálta az ágyat, és ezt az ebédszünetben újra be kellett vetni. Ha a hiba megismétlődött, biztosan jelentést tettek róla. 

A jelentés szó minden rabot állandóan fenyegetett. A jelentés vagy élelemmegvonásos álldogálást jelentett, vagy sötétzárkát a bunkerben, vagy büntetőblokkot, vagy a legszörnyűbbet, huszonöt botütést. Az ágy bevetésének hibái miatt általában nyolc napig vagy ebéd vagy vacsoramegvonás járt és büntető álldogálás. Este, a másfél órás szemle után a bűnösöknek, akik napközben természetesen dolgoztak, evés nélkül a tábor főterén, arccal a cellaépület felé fordulva kellett órákig állni, míg este kilenckor a sziréna megszólalt, és akkor éhesen, fázva, fájó lábbal kellett szalmazsákukra kúszni. De még a szalmazsákon sem volt mindig nyugalom. Elalvás előtt a ruhát és alsóneműt előírás szerint kellett összerakni, hogy a bal ruhakar jelölése és a fogolyszám látható volt, és ezt egy sámlira tenni a nappaliban, hogy a kilenc vagy fél tíz körül jövő éjjeli őrség ellenőrizhesse a ruhák alapján, hogy tényleg mindent levetettünk, és senki sem mert alsóingben vagy harisnyában ágyba. Az éjjeli őrség felügyelője kutyával ellenőrizte az ágyakat, és ha kedve úgy tartottak, hirtelen lerántott egy takarót, vagy a hálószobában levő bűz miatt káromkodott és akkora zajt csinált, hogy mindenki megrémült.

Amíg az újak blokkjában voltunk, nem kellett dolgozni. Kb. egy hétig tartott, míg a felvételi formalitásokat elintézték. A parancsnoksághoz, a szociális szolgálathoz, az adatrögzítéshez a blokkvezető vitt ötös sorokban, a már megismert parancsok ritmusára, mindenütt ugyanazt kérdezték: "Hol, mikor és miért tartóztatták le önt?" Időközben az órákig tartó szemlék és a széndarabokkal beszórt tábori utcán való menetelés miatt a begyulladt talpak párnává dagadtak. Minden lépésnél sírni lett volna kedvem. - Mikor a bejelentkezés formalitásai lezajlottak, rab mivoltom végső jeleként vörös háromszöget kaptam és rabruhám bal karján egy számot, a blokkvezető megtanított, hogy az SS vezetésnél vigyázzállásban kell jelentkeznem: "Margarete Buber védőőrizetes, 4208-as szám."

Négyezerkétszáz nő élt 1940-ben tizenhat lakóbarakkban. Akkor Ravensbrücknek egyetlen főutcája volt - később három volt -, amelyen, a lakóbarakkokon kívül egy ruha és egy készülékraktár volt, két szabóság, két orvosi rendelő és egy mosókonyha. A tábori tér körül volt még a konyhabarakk, az SS főfelügyelő barakkja, a fürdő, egy SS ebédlő, az állatkert, és a másik oldalon a börtön.

Mint új, még az oldalbejáratot lezáró rács mögött éltem, és séta közben csodálkozva néztem a tábor főutcáján a csíkosruhás nők tömegét. Már tudtam, hogy a legmagasabb rangú rabok a tábori futárok voltak, és hogy utasítást adó rabok is voltak, akik vörös karszalagot viseltek, és akik a karagandai brigádvezetőknek feletek meg.

Kb. egy hét tábori élet után a nappaliban ültem egy szürke sámlin és szürke harisnyát kötöttem durva gyapjúfonálból. A blokkvezető éppen hallgatási órát parancsolt. Úgy ültem, hogy meztelen lábamat magam alá húztam, hogy melegítsem, valószínűleg megszokásból a sokéves deszkán ülés után a szovjet fogságban. Ekkor nyomatékosan ezt kiáltotta valaki: "Van itt egy Buber?" Az ajtónál Betty Wiedmann tábori futár, a mi blokkvezetőnk, Minna Rupp, és egy harmadik, szintén vörös karszalaggal. Jelentkeztem. Megparancsolták: "Gyere ki!" A sámlik mellett előre mentem. A tábori futár bal karomat nézte, és a számot ellenőrizte. Ezután mi hárman a hálószobába mentünk, ahova napközben szigorúan tilos volt belépni, és a következő kihallgatás vette kezdetét: "Téged Moszkvában tartóztattak le?!" - "Igen." - "Miért?!" A kérdéseket olyan arrogánsan tették föl, hogy rögtön megértettem, itt kommunisták hallgatnak ki, és ezért minden válaszom olyan volt, amely egy sztálinista szívet mélyen megsértett. Csak a makacs sváb Minna Rupp talált választ: "De te trockista vagy!!" Ezzel a három nő kiment a hálószobából, én pedig visszamentem harisnyámhoz, és nem tudtam, milyen következményei lesznek ennek a kihallgatásnak, és azt sem, hogy már a táborba való belépésem előtt a tábori nyilvánosság megvetett.

Kurvák és bűnözők között

Már néhány nap múlva jól megismertem a lengyeleket az újak között. A második héten a kedves zongoratanárnő a többi 16-os blokkban lakó lengyel rab nevében azzal a javaslattal jött hozzám, hogy szeretnének blokkvezetőnek ajánlani. Először is politikai német vagyok, másodszor van tábori tapasztalatom, és harmadszor abban reménykedtek, hogy nem ugyanazok a hibáim, mint mostani zsarnokunknak, Minna Ruppnak. Szörnyülködve utasítottam el: "Hova gondoltok, soha nem leszek blokkvezető, aki 'Csend legyen!' 'Kezeket le!' 'Nyugalom!' parancsokat kiabál, az SS előtt vigyázzban áll vagy 'Figyelem!' parancsot ad. Nem tudok másoknak parancsolgatni!" Rábeszéltek: "Majd megtanulod. Nálunk, lengyeleknél erre nem is lesz szükség. Olyan örömet szereznél nekünk, ha beleegyeznél!" A gondolattól, hogy blokkvezető legyek, izzadni kezdtem, és más érvekkel próbáltam meggyőzni őket alkalmatlanságomról. "Ezenkívül soha nem tanulom meg az ágy bevetését, szekrényem mindig rendetlen lesz, és a legfontosabb: Egy blokkvezetőt lehet jelentésadásra kényszeríteni, én pedig soha nem fogok jelentést tenni senkiről." De a lengyelek tervüknél maradtak, Minna Rupp kínzása mindenkit a kétségbeesésbe kergetett. "Gondold meg, hogy egész más dolog, ha nálunk, lengyeleknél leszel blokkvezető. Mi mind józan nők vagyunk, és ahol csak tudunk, segíteni fogunk neked és védeni fogunk téged." Apránként meggyőztek. Még ma sem tudom, hogy hogy javasoltak engem. A táborban mindenkit fölülmúltak képességben, kapcsolatokat kialakítani és állásokat szerezni. 

Röviddel ez után a beszélgetés után előre hívtak, azaz a tábor fő irányítójához, és szobavezetőnk a virágágyás szélén daliásan, mozdulatlanul álló nő elé állított. Vártunk. A várás a rab egyik fő tevékenysége. Végül hangsúlyozottan nyugodtan megjelent Langefeld, a tábor fő irányítója. Megnézte az ott álló egyéneket, legalábbis úgy tett. Aztán egymás után megkérdezte, hogy miért tartóztatták le őket és mióta vannak a táborban. Ezután határozott. Nekem ezt mondta: "Rögtön szedelőzködjön, és menjen a 2. blokkba. Ott lesz szobavezető."

Annyira kezdő voltam, hogy még nem tudtam, hol van a 2-es blokk, és föllélegeztem, mert szobavezető lettem. De lengyeleim, akik érdeklődve várták akciójuk sikerét, közlésemkor megdöbbent arcot vágtak. "Az Isten szerelmére, a 2-es blokk. Az az aszociálisoknál van. Ezt tényleg nem akartuk!"

Így összezavarodva és félelemmel tele mentem alumíniumtállal, takarókkal és egy KZ-rab minden tulajdonával karomon a 2-es blokkba, és jelentkeztem a blokkvezetőnél, Liesl Müllernél. A barakkba való belépésemkor fülsikektítő zaj fogott közre, és penetráns WC szag.

A blokkvezető, Liesl Müller Lotharingiából volt, a weimari köztársaság idején férjével együtt ült kémkedésért Franciaország érdekében, a háború kezdetével a nácik védőőrizetbe vették, azaz koncentrációs táborba zárták. Liesl Müller savanyú arcot vágott, mikor meghallotta, hogy 14 napja vagyok a táborban. Korlátolt nyárspolgár volt, aki az összes tábori előírás betartásával és az SS-el szembeni alázatossággal akarta személyes előnyeit biztosítani, másfelől nem tudott ellenállni a tábori élet kísértéseinek, és később bűnözőkkel működött együtt. SS szemmel nézve ideális személy volt az aszociálisok blokkvezetőjeként. Parancsolgatott, szidalmazott, jelentésekkel fenyegetett, nem volt gátlása, ezt a fenyegetést meg is valósítani, SS-blokkvezető, Drechsel kedvét kereste, aki az egyik legijesztőbb szörnyalak volt Ravensbrückben. 
 
Liesl Müllerrel léptem be a 2-es blokk A oldalán a nappaliba, ahol át kellett vennem a szobavezető feladatát. Csak miután a blokkvezető teljes erővel egy kemény tárggyal ütött egy, az ajtónál levő fémedényre és "Csönd!"-et kiáltott, hallgatott el a tomboló csürhe, és néztek rám. Liesl Müller ezekkel a szavakkal mutatott be: "Itt a legújabb szobavezetőtök!".

Saját szekrény, egy ablak előtt a sarokban, jó helyen álló ágy, új ruha, mely szinte a csípőre illett, egy szép vászonkötény, és mindenek előtt egy fapapucs voltak a pozíciómmal járó előnyök, és a legfontosabb egy zöld karszalag volt, amely lehetővé tette számomra, hogy szabadon, korlátozás nélkül járkálhassak az egész tábor területén. - De az első hetek folyamán ez nem fordult elő, csak néha a tábori utcán folyó kötelező séta idején. - Kb. tíz perc alatt vezettek be munkaköri kötelességeimbe, fejem zúgott, mikor elhagytam a szolgálati szobát és első hivatalos tevékenységemet, az ebédosztást kezdtem el. "Étkezés közben teljes nyugalom kell", így hangzott a parancs. Ott álltam, vörös fejjel, kezemben a merőkanállal, egy gondolattól eltelve, hogy igazságosan osszam ki az ebédet. Néhány perc múlva az edényt a zöldséggel és krumplival arcok száza vette körül, akik össze -vissza kiabáltak: "Szobavezető, ma a 3-as asztalnál kezdd el!" "Szobavezető, az 5-ös asztal ma ráadást kap!" "Szobavezető, ma én kaparhatom ki a fazekat!" és így tovább. Fáradtan engedtem lejjebb a merőkanalat és ezt mondtam: "Kérlek, legyetek kissé csendesebbek, különben a blokkparancsnok fog rendreutasítani benneteket!" Senki sem törődött ezzel. A nők fölmásztak a sámlikra, és kiabáltak: "Ha az ebédkiadás nem gyorsul fel, mindjárt megszólal a munkába hívó sziréna, és még senki sem evett semmit!" Ekkor fölemelkedett egy nő határozott állal, élénk barna szemekkel, mellém tolakodott, és olyan hangon, amely parancsoláshoz szokott, kiáltotta: "Ha nem mentek rögtön a helyetekre, és továbbra is ilyen disznó módon viselkedtek új szobavezetőtökkel, vihar lesz, és visszavisszük az edényeket a konyhába!" A siker meglepő volt! Ez Else Krug volt, egy düsseldorfi prostituált, aki szadizmusra specializálta magát. 

Miután kissé hozzászoktam a 2. blokk zavaros légköréhez, és már megkülönböztettem az arcokat, beszélgetni kezdtem és megpróbáltam kapcsolatba lépni a foglyokkal, hogy ilyen módon emberi élet legyen lehetséges a koncentrációs tábor és az SS ellenére, két kivétellel csak csalódásokat éltem meg. A szibériai aszociálisokkal szerzett tapasztalat után nem lett volna szabad, hogy illúzióim legyenek, de számomra ezek a nők a társadalom áldozatai maradtak, és a német KZ-ben helyzetük sokkal szánalomra méltóbb volt, mint az oroszban. A szibériai KZ anarchisztikus viszonyai között egy prostituált sokszor ragyogóan boldogult, sőt kifejezetten elemében volt. De gondoljuk meg, egy prostituált, többnyire nemi beteg, nagyon gyakran szellemileg korlátozott képességű, kábítóhoz szokott, soha nem dolgozott rendszeresen, bekerül a nemzeti-szocialista-poroszos koncentrációs táborba, hogy átneveljék, munkához szoktassák, hogy rendre szoktassák. Néhány évet át kell ugranom, hogy a nemzeti szocialista erkölcsöt jellemezzem. 1942-ben SS tisztek bizottsága jött Mauthausenből. Tizenkét nőt kiválasztottak a 2-es blokkból. Álló mellre és más egészséges testrészekre fektettek súlyt. A ravensbrücki fürdőben kellett meztelenül bemutatkozniuk a bizottság előtt, az átiskolázottak aztán a mauthauseni bordélyba kerültek, és jutalmul egy fél év után el kellett engedni őket. Elképzelhető, hogy mennyien jelentkeztek az aszociálisok közül, mindannyian szerettek volna Mauthausenbe kerülni.

Nagyon érthető, hogy egy fogoly nem szeretne az SS-nek dolgozni, de kritikusabbá válik a dolog, ha saját munkaadagját más rabnak kell elvégezni, vagy ha a munka önfenntartásra irányul, a jelentések elleni védelemre. Éppen az aszociálisoknál a jelentéseknek komoly szerepük volt, mert számukra vagy az enyhén politikaiak számára a kiengedés lehetséges volt; viszont minden tábori büntetés legalább negyed évvel hosszabbította meg a büntetést. Megpróbáltam ezt elmagyarázni aszociálisaimnak, és értelmükre hivatkoztam. Nem akartam őket fenyegetéssel vagy parancsokkal sakkban tartani. De ez a nevelési módszer teljességgel alkalmatlan volt számukra. Nekik úgy tűnt, hogy az ágy megvetése, a szekrényben való rendtartás, az asztalok és székek tisztántartása az én magánszórakozásom. Noha közülük sokan kaptak már tábori büntetést, beállítottságuk az iskolás gyerekekéhez volt hasonló: Talán ma sikerül átcsúsznom, a felügyelő ma nem nézi meg az ágyamat és szekrényemet! Hogy ne kelljen jelentést tennem, az az ötletem jött, hogy pár jóindulatút kikeresek, akik vagy belső szolgálaton voltak, de nem voltak annyira betegek, hogy ne tudtak volna mozogni, vagy a rendelkezésre állók között voltak, ezek olyan rabok, akik napközben készen állnak a munkára, és ezekkel kiigazítottam az ágyakat és a rendetlen szekrényeket. Mi volt a következmény? Hogy az ágyak ezután még gondozatlanabbá váltak - hiszen úgyis rendbe fogják rakni őket -, és hogy a jóindulatúak, természetesen tudtomon kívül, azoktól, akik helyett elrámoltak, kenyeret és más élelmiszert zsaroltak ki, és engem az első adandó alkalommal a blokkparancsnoknál és Drechselnél is elárultak.

Az árulkodás volt a legnyomorúságosabb az aszociálisoknál. A koncentrációs táborban a barátságok egészen más szerepet játszanak, mint a szabadságban. Egy barátság színvonala természetesen többnyire a partnerek mentalitásának felel meg. Ezt figyelembe kell venni a prostituáltaknál. Még tegnap Annemarie kiöntötte lelkét Lieselottenak, fél adag kenyeret ajándékozott neki, és a tábor, sőt élete végéig hűséget esküdött neki. Ma Annemarie a ruhaosztásnál rövidebb, elegáns nadrágot kapott rövidebb, elegánsabb lábrésszel, és a kis Lieselotte egy hatalmas méretűt: "Annemarie, cserélj velem, te nagyobb vagy! Add nekem a nadrágodat!" - "Micsoda" morogta a hű barátnő, "Ezt szeretnéd? Egyszer kapok valami tisztességes darabot, és rögtön le akarod akasztani? Ezt csináltad egész életedben! Ezért kerültél egy olyan ócska bordélyházba! Ott a nővéred is segíteni tudott volna rajtad!"És így folytatódik, egyre dühödtebben, míg végül a hű barátnők egyike a blokkvezetőhöz vagy egy felügyelőhöz rohant, és jelentést tett egy lopott répáról vagy cérnaspulniról. A barátságok megszűntekor féltékenységből jelentgették föl egymást. Minden személyes vita nyilvánosan zajlott. Ha este egy tábori nap végén, amely hajnali fél ötkor kezdődött, végre a szalmazsákon feküdtünk, és a nyugalom iránti vágy nagyon is érhető lett volna, elkezdtek a hálóban a szenvedélyek tombolni. Ilyenkor a második emelet leghátsóbb sarkában valaki ezt kiabálta: "Micsoda, azt állítod, hogy perzsabundád volt? Rosa ismer téged a szabadságból. Még egy egész szoknya sem volt a hátsódon. Ötven Pfennigért már elmentél valakivel." és a megtámadott visszasziszegte: "Fogd be a szádat! Egész más lenne a helyzeted, ha tudnák, mibe keveredtél! Még mindig jobb tisztességes utcanőnek lenni, mint olyan görénynek, mint ami te voltál!" A hálószoba egy másik sarkában valaki olvadozva dalolta: "Mamika, ajándékozz nekem egy lovat, egy lovacska a paradicsom lenne..." és fölöttem Gerda megígérte Hannelorénak, hogy a legközelebbi vásárlásnál kalácsot ajándékoz neki, mire Hannelore lelkesen ezt válaszolta: "Ha kikerülünk, mindent újra megkapsz. Bőröndömet egy korábbi szállásadómnál hagytam, és elhiheted, mindig a legklasszabb dolgokat hordtam!"

És aztán a lopás! Egy bajtárs meglopásáért, ahogy ezt az SS hangzatosan nevezte, huszonöt botütés, sötétzárka-beli fogság negyven napig és néha büntetőblokk járt.

"Szobavezető, nekem ma éjjel kilopták a kenyeret a szekrényemből!" jött valaki reggel az ágyamhoz, rémült arccal, sírva. "Szobavezető" szipogta tovább, "pontosan tudom, ki volt az. Tegnap este hallottam, hogy az ágyában rág, sokkal a sziréna után! Saját adagját rögtön kiosztás után megette!" és már egy egész csoport avatkozott bele. "Micsoda, kenyeret loptak tőled? Nevetséges! Ismerjük történetedet! Azt hiszed, az új szobavezető beleesek csapdádba!" 

Megígértem, hogy utána járok a történetnek, és inkább arra hajlottam, hogy higgyek a meglopottnak, mert szörnyülködése és fájdalma a kenyér ellopása miatt olyan hihető és meggyőző volt. Csak azon csodálkoztam, hogy a meglopott valakit gyanúsít, de nem nevezi meg rögtön az illetőt, mert általában nem volt gátlásuk, ezt megtenni. A kávé kiosztásánál, még mielőtt a szemlére fölsorakoztunk, beszéltem Else Kruggal, és kikértem tanácsát ebben a rafinált tolvajlási esetben. "Trude jött önhöz, aki kissé lökött?" kérdezte Else. "Igen a neve Trude, nem tudom, mennyire lökött." - "Csak azt tudom mondani, hogy mióta én a 2-es Blokkban vagyok, Trude kenyerét már legalább hússzor lopták el. Ez a trükkje, ezzel akar együttérzést kapni, és délben reméli, hogy repetát kap emiatt." világosított föl Else. 

Így folyt az élet naponta lopásokkal, gyanúsításokkal és árulkodásokkal. Csak azzal kellett törődnöm, hogy ezek a dolgok ne jussanak az SS blokkvezető, Drechsel füléhez, mert akkor vagy büntetés volt, vagy jelentés.

És újra: tábori élet

Az első két hétben az újak blokkjában a szemle tűnt nekem a legnagyobb kínnak, most az lett egyetlen pihenésem. Legalább naponta kétszer nyugodtan állhattam a friss levegőn, nem kellett az ordítozó káoszt hallgatni! - Az aszociálisok a szemle alatt ötös sorokban álltak a tábor utcáján, háttal a 2-es blokknak. Velünk szemben volt az 1-es politikai blokk fölállítva, mellettünk a 4-es blokkban lakó cigányok, srégen szemben a 3-as blokk bibliakutatói, és így tovább az utca hosszában. Hallgatva, mozdulatlanul álltak a csíkos emberek. A sorok egyenesen álltak egymás mellett. - Csak néha hallatszott a reggeli csöndben egy "Nyugalom!" vagy "Vigyázat!". A fekete fenyőfák mögött melyek az utca végén a tábor fala mögött voltak láthatók, följött a nap, és aranyosra festette az égboltot. - Burmában úgy gondoltam, hogy nincs szebb a sztyeppe egénél, Ravensbrückben úgy gondoltam, soha nem láttam ilyen gyönyörű eget. A tábor rabjaként azért nézi az ember az eget, mert azon nincs fal vagy szögesdrót; a vonuló felhők, a világító csillagok, a repülő madarak az egyetlen, ami a szabadságból megmaradt, amit nem tudtak elvenni tőlünk. A másik szabadság, az erdő, az utca, a mező, az otthon, az egész élet elsüllyed, minél hosszabban van valaki falak mögött, és még a szabadság iránti vágy is elalszik. Így csak a nagy ég harangja marad. Voltak reggeli szemlék, amikor a keletről nyugatra mozgó felhők zászlónak vagy távoli tüzek füstjének tűntek. Azután voltak esti szemlék, mikor rózsaszín bárányfelhők és gyöngyszínű ég volt fölöttünk. Az égen látszott, hogy megy az idő, az ég óráról órára változott. De amit a tábor falai mögött láttál, keleten néhány nagy, magastörzsű, bizarr fenyőfa, Nyugaton, a börtön falai mellett a kerek, barátságos fűzfa, és a 2-es blokk mögött és a baloldali utcarész felől egy fal, satnya, homokos talajon nőtt fenyőkkel, minden évben ez volt a szemed előtt, és úgy tűnt élettelen, ami mesterséges háttérré lett.

A munka előtti szemle szigorú katonai formában zajlott. Elől, ahol a tábor főutcája a térbe torkollott, állt középen egy emelvényen egy SS vezető, a későbbi években a munkavégzés SS felügyelője. A munkacsapatok ötös sorokban ritmusra lépve vonultak föl ez előtt az asztal előtt, és megszámolták őket, éppen így a kötéssel foglalkozókat, a rendelkezésre állókat, és a betegeket, akiket belső szolgálatra osztottak be. Az SS a rabok foglalkoztatását eleinte nevelő és átiskolázási feladatnak tekintette. A munka termelékenysége még nem volt fontos. Homokot vittek egy halomról a másikra majd vissza. 1941-ben az SS a rabnőket a tábor körüli gazdaságoknak adta bérbe, kertészeteknek, útépítéshez; apránként a rabok a háborús ipar részeivé váltak. 1940 őszén nyolc órát dolgoztak a rabok és délben két órára visszajöttek a táborba. De ebben a nyolc órában keményen megkínozták a nőket. Akkoriban a KZ-vezetőség még súlyt helyezett a nemzeti érzelemre és a jellembeli tulajdonságokra a KZ vezetőségének kinevezésénél. Olyan fazonok, mint Drechsel felügyelő, aki saját kezdeményezésből kínozott, és akire nem lehet ráfogni, hogy kevés fantáziája lett volna bestialitásainál, ritka volt a későbbi években. Akkor az éppen jelentkezőket hozták felügyelőnek, és a feladatnak megfelelően tanították be őket. 

A ravensbrücki élet örömeihez tartozott a rabkantinban való bevásárlás. 1940/41-ben kenyér, kalács, lekvár, szirup, halpástétom és tisztálkodási cikkek álltak az árulistán. A bolt az SS-nek bevételt is jelentett, mert a rabok küldethettek otthonról pénzt, vettek mindent, ami kapható volt, és megfizették a kért árat.
 
A ravensbrücki koncentrációs táborban havonta egyszer lehetett levelet írni és levelet kapni. Rögtön a táborba való megérkezéskor meg kellett adni azok címét, akiknek írni akart a fogoly. Az első években szigorú postai cenzúra volt, később, mikor a tábori állapotok túlnőttek az SS fején, lazult a cenzúra, mit sok más dolog is. A leveleket a kantinban vett papírra kellett írni, melynek fejlécén "Ravensbrücki női koncentrációs tábor" állt, és melyekre a rabok levelezési rendje is rá volt nyomtatva. Külön papír volt régi politikaiak, bibliakutatók számára, melyen a levelezési rend mellett zöld betűkkel ez állt: "Továbbra is Jehova tanúja vagyok.", és amelyen csak öt sornyi szöveg állhatott. Mindenki, akit a háború alatt tartóztattak le, fekete betűs papírt kapott, és a levél maximum tizenhat sornyi lehetett. Az aszociálisok levelei rokonaikhoz megrázóak voltak. Mint szobavezetőnek, nekem kellett átnézni a 2. blokk A oldalának leveleit esetleges cenzúrasértések kiszűrésére. És mit olvashattam! "Kedves mama, írj csak egy egyetlen szót! Nagyon szomorú vagyok. Kedves mama, annyi szégyent hoztam rád, de most biztosan meg fogok javulni. Ha kijövök, mindig dolgozni fogok, és mindent jóvá fogok tenni. Küldj nekem, légyszíves, egy márkát..." Az apát, a nővért, a nagynénit kérték csak egy szó, egy márka miatt. - Nagyon kevesen kaptak választ, mert a családok kitaszították őket. Ha ezután egy szombaton - mert csak szombaton osztottak ki leveleket - a mamától egy nem várt levél jött, egy anya megpuhult, akkor folytak a könnyek. De vasárnapra minden ígéretet elfelejtettek, és teljes szívvel énekelték: "Nem lehet semmi szebb, mint Hamburgban egy pénzért kapható lány."

A szemlétől eltekintve a vasárnap ünnepnap volt, és évekig vasárnapi ebéd is volt: Pörkölt, vöröskáposzta és főtt krumpli. Vasárnap a tábor főutcáján lehetett sétálni. A tábori főutca mindkét oldalán a barakkok elején hangszóró volt, és ha az őrködő SS ember nem felejtette el, délután bekapcsolta a rádióhangversenyt. - Ha valaki, mint én, évekig nem hallott zenét, annak ez nagy ajándék volt, és türelmesen elviselte a katonai indulókat és a Hitler katonák csúf harci dalait, hogy néha Schubertet, Mozartot hallhasson. Csíkos ruhás nők ezrei párban vagy egyenként, mindenki az előírásos fejkendőben, amiből csak két centi haj látszhatott ki, mint egy szellemkorzón a zene ritmusára nagy körökben kárt le-föl.

Egy ilyen vasárnap egyedül sétáltam a tábor főutcáján a nők között, és társalgásra vágytam valakivel. A vörös háromszögesekre néztem, köztük arcukról és tartásukról rögtön fölismerhetőek voltak a régi politikaiak. Néhány lépéssel mögöttem oroszul hallottam: "Beszél oroszul?" 1940 őszén még nem voltak orosz hadifoglyok Ravensbrückben, így meglepve fordultam hátra. Egy kis alacsony nő szúrós tekintettel kérdezgetett. Oroszul válaszoltam, ő azonban átment németbe. Magától értetődő módon közölte, hogy hallotta, hogy Moszkvában éltem, és ott ismerőseim is voltak. Azután tovább kérdezett, hogy hol laktam. Miután megmondtam, megkérdezte: "Ismered Csernyin elvtársat?" Igennel válaszoltam, és már jött a következő kérdés: "A Lux hotel melyik szobájában lakott?" Ez már nem volt ártatlan kérdés. A kommunisták tehát újra ki akarta hallgatni. Ezt feleltem: "Ha jól emlékszem Csernyin az x. számú szobában lakott, de 1937 nyarán letartóztatta az NKVD, feleségét és két gyerekét pedig kidobták a Luxból. Elhallgatott. Így folytattam:"Érdekel Pjatnyicki, Walecki, Krajevszki és Lenszki kominternesek sorsa is? Ugyanúgy jártak, mint Csernyin. " Szó nélkül, hátradobott fejjel távozott. - Később megtudtam, hogy Palecskovának hívták, és vezető szerepet játszott a cseh kommunistáknál.

Visszatértem a 2-es blokkba, hogy kiosszam a délutáni teát. Mindenki ott volt, egy asztalnál kb. tizenöt nő ült. Némelyek kurva-dalokat énekeltek, mások hamis szentimentalizmustól csöpögő dalokat, melyekben a távoli anyuka után sóvárogtak, vagy szerelmesükről énekeltek, aki fölmászott a meredek sziklafalra, hogy havasi gyopárt szedjen, leesett a mélybe, és szerelme találta meg, aki szívbe hasító bánatos dalt énekelt: "Vértől vörös havasi gyopárt tartott kezében..."

Asztalomnál ült Else Krug. Azt mondta: "Kis természetrajz órát tartunk!" és aztán mesélt életéből szadista prostituáltként. Addig - részben orvosi, részben áltudományos irodalomból ezen a téren - fölvilágosítottan hittem magam. De Else Krug történeteitől égnek állt a hajam. A többi aszociálissal ellentétben szárazon és tárgyilagosan beszélt a legperverzebb förtelmekről, és stílusában volt egyfajta szakmai büszkeség. Soha nem mondott ilyeneket: "Ha innen kijutok, más életet kezdek, és így tovább." Józanul ezt nyilatkozta: "Néhány év KZ után nem lesz könnyű egy éjszaka háromszáz márkát keresni, sajátos jegyet kell ruhában és fellépésben találnom, hogy még sikeres legyek!"

Else Krug volt az egyetlen utasító fogoly a blokk 2 aszociálisai között. Ő vezette a pincecsoportot, melyben csak aszociálisok voltak, és amely a legnépszerűbb munkahely volt. A pincében volt krumpli, répa és káposzta, a pince a konyhabarakkban volt, ahol külön szobákban konzervek és más nagyszerű dolgok voltak raktározva. Micsoda lopási lehetőségek voltak ott! És mennyi veszély, hogy elcsípnek! Elsének sikerült több, mint egy év alatt megúszni jelentés nélkül, és ezt egy aszociális csoportban! Hogy volt ez lehetséges? Mindenekelőtt azért, mert Else Krug személyiség volt, és nemcsak amiatt, mert ő a csoport minden tagjának lopott, és amit lopott, igazságosan szétosztotta.

Másfél év után valaki beköpte, először a bunkerba került, majd egy évre a büntetőblokkba. - Már régen nem voltam a 2-es blokkban, de mindig beszélgettünk, ha találkoztunk. Amikor a büntetőblokkal vonult a főutcán, messziről üdvözöltük egymást, mert a büntetőblokk foglyaival tilos volt beszélgetni, és ezt kiáltotta nekem: "Grete, azt hiszik, munkával engedelmessé tesznek! Ebben tévednek, én jobban tudok bárkinél dolgozni!"

1940 elején Himmler bevezette a verési büntetést Ravensbrückben. A nőket egy oszlopra kötötte, amely a cellaépítmény egyik szobájában volt, és az első év folyamán a verést Kögel táborparancsnok személyesen vagy Drechsel felügyelőnő vitelezte ki. Egy idő után valószínűleg elment tőle a kedvük, vagy túl fárasztó volt, mert mind gyakrabban büntettek verésre embereket, ezért a táborvezető az aszociálisok blokkjához fordult, hogy aki önként jelentkezik büntetőnek, két-három ételadaggal többet kap. Nem kellett sokáig várnia jelentkezőkre. Ettőlfogva két bűnöző, később pedig egy lengyel nő végezte el a veréseket.

1942 elején már elkezdték Ravensbrückben az emberek megsemmisítését gázzal (fordító: téves információ. Egyetlen koncentrációs táborban sem végeztek ki embereket gázzal.) Else Krugot egy nap Kögel táborparancsnokhoz hívták a büntetőblokkból. Megparancsolta: "Krug, magát rögtön kiengedik a büntetőblokkból, és háromszoros élelmiszeradag fejében a börtönőri feladatot kapja. Ez az ön területe." Else Krug ezt felelte: "Nem, táborparancsnok úr, soha nem fogom egy fogolytársamat verni." Kögel dühöngött: "Mi, maga mocskos kurva, meg akarja tagadni a munkát?" - "Igenis, táborparancsnok úr!" - "Még gondolni fog rám! Lelépni!" Else Krug visszament a büntetőblokkba. - Néhány héttel később egy betegszállítmánnyal a gázba küldték (fordító: A gázosítás hamis információ.) Else tudta, hova megy, és azt is, hogy ez Kögel bosszúja.

A Ravensbrücki tábor egy mélyedésben feküdt. Északi oldalán, a táborfal mögött egy homokhegy emelkedett, melyen satnya fenyők nőttek. A tábor területe dél felé lefelé ment és egy mocsárral volt határos, melyet később a női tábor részévé tettek és barakkokat építettek oda, miután a mocsarat kiszárították. Ennek következményeként egy blokk lassan süllyedni kezdett a nedves talajban, egy másikat, melyet óvatosságból cementalappal láttak el, sátorlappal fedték le tető helyett, hogy a súlyát csökkentsék. Ezen a legmélyebb részen emellett az utolsó évek szörnyű tömegnyomora miatt a csatorna állandóan túltelítődött, és a barakkok között állandóan csatornalé folyt, mely télen jégpályává alakult. - A déli fal mellett kis férfi-koncentrációs-tábor volt néhány ezer lakossal. Nyugaton, a parancsnoki épület mögött, amely a tábor falain kívül volt, és amelynek tetejét a konyhabarakkból látni lehetett, volt a fürstenbergi tó. Rabok, akik a táboron kívül dolgoztak, azt mesélték, hogy a tábort minden oldalról víz és mocsár veszi körül.

Vadászok és űzöttek.

Egy reggel a szokásosnál korábban szólalt meg a sziréna, de nem a szokásos sikító "hule" hangon, ahogy ezt a rabok nevezték, hanem erőteljes, mély, ijesztő hangon. Percekig visított és ordított. A blokkvezető izgatottan kiáltotta: "Mindenki menjen rögtön a tábori főutcára! Valaki megszökött!" Rövid idővel ezután minden blokk a szokásos helyén állt az utcán. - Felügyelőket láttunk kutyákkal a főtéren át sietni, hallottuk a táborparancsnok parancsoló hangját és a motorok indulásának zaját: Az SS embervadászatra készült. Megszámolták a jelenlévő rabokat: valaki hiányzott a büntetőblokkból, Weitz, a cigányasszony. Éjszaka takarójával és párnájával kimászott a bünetőblokk ablakán, át mert vágni a főutcán, melyen egész éjjel őrkutyák szaladgálnak szabadon, egész közel került a vasból készült bejárati kapuhoz, majd fölmászott az SS kantin tetejére - karja alatt a párnával és a takaróval- alig tíz méterre volt az SS őrtornyától, a kerítés áramvezető drótjáig mászott, amely a kantin mellett volt, a drótra rárakta szigetelőként a párnát és a takarót, és leugrott a sok méter magas kerítésről a vágyott szabadságba. - Reggel az őr megtalálta a kockás takarót és a párnát a szögesdróton.

Álltunk, és én csak egyre gondoltam: Bárcsak sikerülne neki megszökni, ha a mocsáron és erdőn keresztül jó menedéket találna! De a kutyák! A nyomra irányították őket, és a teljes SS, férfiak és nők mentek utána.

A büntetőblokkba a nők úgynevezett tábori bűnök miatt kerültek, három hónapra, fél évre, egy évre, vagy az egész tábori időre. A rabok között természetesen, különösen az aszociálisok és bűnözők között voltak bűnöző elemek, akik a szigorú tábori törvények következtében rövid időn belül a büntetőblokkba kerültek. Jelenlétük a többi szerencsétlen büntetőblokkra ítélt sorsát pokollá tette. Verekedések, lopások, árulás a napirenden voltak. 1940-ben egy aszociális volt a blokkparancsnok, aki ököljoggal irányított. - A büntetőblokk lakói ugyanolyan élelmet kaptak, mint mi, de a legnehezebb munkákat végezték, így ők voltak a legéhesebbek. Mikor Weitz cigányasszony szökése után három napi ételmegvonást kaptak, ez gyűlölethullámot eredményezett a kimenekült iránt.

Már dél volt. Álltunk és fáztunk. Nagyon vágyakoztunk melegre, lábaink érzéketlenné válnak, már a gondolkodás sem megy. Mögöttünk a füvön fekszenek az ájultak sorban, nem szabadott őket a barakkba vinni. - Hirtelen halálos csend lesz. Mindenki a főtér felé néz. Egy csoport felügyelő kutyákkal, mellettük a táborparancsnok, a börtönigazgató, és középen egy emberhalmaz rongyos ruhában, szalad, ugrál, előre lökdösik, a kutyák lába és ruhái után kapnak... Ez megy végig a tábor főutcáján a rabok sorfala előtt, az ő rémült pillantásaik kísérik a menetet.

Ami ezután történt, később tudtam meg... Kögel táborparancsnok személyesen terelte Weitz rabot, akit kutyák martak meg, a büntetőblokkba, és azt mondta az ott álló raboknak: "Itt van Weitz. Azt tehettek vele, amit akartok." És míg mi rémült arccal álltunk, a büntetőblokk rabjai ököllel és sámlikkal verték és rugdalták Weitzot, míg véresen összeesett. - Ezek után a blokkvezető a parancsnoknak jelentett. - A szétvert embert a főutcán húzták keresztül, és minden blokk előtt, rámutatva elmondta Kögel: "Így jár mindenki, aki menekülést kísérel meg."

A cigányasszony a börtönben halt meg néhány óra múlva. Az SS példát mutatott.

1940/41 évben Ravensbrück KZ-ben csak negyvenhét halott volt. Később naponta nyolcvanan és többen haltak meg természetes halállal, hogy ne említsem a kivégzetteket, injekcióval megölteket és elgázosítottakat (fordító: Embereket egy német KZ-ben sem gázosítottak el). De ebből a negyvenhétből több mint a felét a börtönben verték agyon, fagyott meg vagy halt éhen. A kórházban dolgozó raboknak kellett kihozni a hullákat a cellákból, ahol a földön zsákba téve találták őket, megfagyva vagy múmiává éhezve. (fordító: Ezt természetesen nem maga látta, hanem ez tábori folklór, amit továbbad). - Még a kettes blokkban láttam egyszer egy nő testét huszonöt botütés után. A feneke és combja kékek voltak, sok helyen véresre verve. A nő kalácsot lopott a boltban. Sápadt, dagadt arccal, kiguvadó szemmel támaszkodott az asztalhoz, mialatt mesélt nekünk, és amikor a buta blokkparancsnok erkölcsi prédikációt tartott a lopásról, és következményeiről, ezt mondta:

"Blokkvezető, biztos nem vagyok bűnös, mert amikor éjjel bementem a másik blokkba, nem tudtam, mi történik velem, csak a gyomrom volt olyan rémesen üres..."

Volt a barakkban egy nő, aki minden éjjel csészét lopott, egyszerű, üres alumíniumcsészét, melyet aztán saját szerkényébe tett. Másnap reggel nagy kiabálás volt, elverték, de nem tudta abbahagyni. Az aszociálisok egységes véleménye az volt, hogy agyhibája volt. Az aszociálisok között sok ilyen agyhibás nő volt, ezek voltak a szegények legszegényebbjei. Rabtársaik éppen úgy beléjük törölték lábukat, mint a felügyelők. Rájuk különös jelzőt használtak a táborban, ők voltak "díszeink". A 2. blokkban voltak ágyba vizelők, akik problémáját rosszindulatként értelmezték, és akiket jelentésekkel és a nedves mosdóban való éjszakázással neveltek át. Voltak epileptikusok, akik betegsége a táborban rosszabbodott, és akiket rabtársaik félelemmel és undorral utasítottak el. És sok nemi beteg, akiket Sonntag SS orvos lókúrákkal tett tönkre.

Egy fiatal, tizennyolc éves nő neve Erna volt, kicsit túl nagy fejjel, vízkék szemekkel és szája körül rekedt búbánattal. Majdnem soha nem beszélt. Csak néha okádott átkokat és fenyegetéseket. De mindenki ismerte bolondosságát, és kigúnyolták. Ha repülőgép jött a tábor fölé, Erna az ablakhoz szaladt vagy főutcára rohant, alja izgatott magához beszéléstől remegett. Ilyenkor a többiek utánaszóltak: "Erna! Jön a repülőd! Ma biztos leugrik ejtőernyővel! Figyelj csak!" - É erre a repülőre várt Erna, míg a gázba nem jutott (fordító: Nem volt ember-gázosítás német táborokban!).

Nem csak fiatalok voltak a 2. blokkban. Sok idősebb, aszociális vedelőként letartóztatott nő szenvedett e nyomorúságos viszonyok között, és ezek egyike okozta szobavezetői pályafutásom gyors végét.

De még egy másik történetét kell elmesélnem.

Volt egy blokk-könyvünk, amely a szolgálati szobában volt, abban voltak a nevek, adatok, szakmák, stb.... Egy napon ebben lapozgattam és ezt találtam: Poremski Eugenia, aszociális, született Moszkvában - Blokk 2, B oldal. Este elmentem a B oldalra, és kérdeztem a szobaparancsnokról, hogy hol van Poremski Eugenia. Hívta, és egy húszas éveinek közepén vagy végén levő nő, sötét szemű, nagy, keskeny, kissé görbe orral, kérdő pillantással jött a folyosón keresztül. Miután elmondtam neki, hogy a blokk-könyvben föltűnt nekem, hogy születési helye Moszkva, és ezért jöttem, ezt mondta: " Ó, ismeri Moszkvát?" Elkezdtem oroszul beszélni. Ekkor Eugenia szipogni kezdett és a nyakamba borult. Elmondta, hogy orosz emigránsok gyereke, Sztolipin cári miniszter unokahúga, és aszociális életvitel és ivás miatt tartóztatták le. Eugeniával sokat beszélgettünk politikáról. Félművelt volt, de értelmes ember. Nagyon szenvedett amiatt, hogy a prostituáltak között kellett élnie. Évekig találkoztam vele. De aztán egy fegyvergyárba vitték dolgozni.

Mielőtt tovább írok, megpróbálom érthetővé tenni, hogy hogy változik meg egy ember a koncentrációs táborban. Börtönbeli tartózkodásom évei alatt alkalmam volt az embereket "meztelenül" látni. Nehéz saját magunkat megfigyelni, és ha megkérdezik, hogy tudtam hét évnyi koncentrációs tábort túlélni, honnan volt erőm hozzá, akkor csak azt tudom felelni: Mind Szibériát, mind Ravensbrücköt nemcsak azért éltem túl, mert testileg és idegileg nagyon erős ember vagyok, nemcsak azért, mert soha nem hagytam el annyira magam, hogy elvesztettem sajátmagam tiszteletét, hanem azért is, mert mindig találtam olyan embereket, akiknek szükségük volt rám, mert mindig újra a barátság, az emberi kapcsolat boldogsága megadatott nekem. Eltekintve egy bizonyos rétegtől, a bűnözők és aszociálisok közötti bűnöző elemektől, a táborban többnyire háziasszonyok, anyák, fiatal lányok voltak - noha különféle jelleműek, de különben pont olyanok, mint a szabadságban élő emberek. A nemzeti szocializmus tudatos politikai ellenségei kevesen voltak az első években, eltekintve a régi politikaiaktól és a bibliakutatóktól. Később számuk megnőtt az elfoglalt országok ellenállási mozgalmának nőitől. Ezek könnyebben álltak át a tábori életre. Harcoltak, és koncentrációs táborba vitelük megerősítette, hogy mennyire veszélyesek voltak a nemzeti szocializmus számára. Ez megnövelte önbizalmukat. De a rabok többsége olyan emberekből állt, akik "ártatlanul" kerültek ebbe a szörnyű helyzetbe, akik számára nem lett világos, mi is történt velük.

Minden letartóztatott minden gondolatával azokkal volt, akiket otthon hagyott, a gyerekekkel, a férjekkel, a családdal. A legmélyebb kétségbeesés állapotában hozták őket határozatlan időre egy koncentrációs táborba. Katonai fegyelemre kényszerítették őket, a nap és éjszaka egyetlen perce sem volt egyedül az övék, minden cselekvés mások százaival együtt történt. Minden lépésnél, minden szónál egy másik, ismeretlen, ugyanúgy szenvedő lénybe ütköztek. A tömegben talán minden barakkban volt néhány lény, akihez vonzódtak; de nagy többségük minden életmegnyilvánulását elviselhetetlennek találták. Állniuk kellett, fázni, keményen dolgozni, felnőtt emberekre ráüvöltöttek, megalázták sőt ütötték őket. Minden új egy KZ-ben, akár erős és egészséges, akár gyönge és ellenállásra képtelen volt, rögön az elején mélységes megrázkódtatást élt meg. Az újak szenvedései Ravensbrückben évről évre nagyobbak lettek; a legtöbb nő az újonnan jöttek közül halt meg.

Hónapokig, némelyeknél évekig tartott, míg beletörődtek abba, hogy rabok, és átálltak a tábori életre. Ezalatt az ember jelleme teljesen megváltozott. A környezet és a mások szenvedése iránti érdeklődés egyre csekélyebb lett. A szörnyű eseményekre való reakció mind tartamában mind erősségében csekélyebb lett. Ha halálos ítéletekről, lelövésről, csonkításról jött hír, csak néhány percig tartott a szörnyülködés, majd újra nevetést és a tábori élet semmiségeiről való beszélgetést lehetett hallani. Saját magamon tudtam ilyen változást megfigyelni. Emlékszem az első időre Ravensbrückben, mikor szemle idején egy aszociális elájult vagy a mellettem álló cigányasszonyok közül az egyik mindig újra szívrohamot kapott, odarohantam segíteni, és tehetetlenségem teljesen kétségbe ejtett. 1944-ben viszont, mikor véletlenül a betegek osztályán voltam és a folyosón hörgő haldoklók feküdtek, átnyomakodtam közöttük, és csak egy dolog érdekelt, hogy nem akarom ezt többet hallani vagy látni.

A kereszténység tanítása szerint a szenvedés az embert megvilágosítja és megnemesíti. Az élet a KZ-ben ennek ellenkezőjét bizonyította be. Azt hiszem, a szenvedésnél, a túl sok szenvedésnél semmi sem veszélyesebb. Ez igaz egy emberre, és valószínűleg egész népekre. A koncentrációs táborban nemcsak azt a nagy csapást szenvedtük el, hogy elvették szabadságunkat, hanem minden órában szenvedtünk. Valaki egyszer ezt mondta: "Az ütések nehezen viselhetők el, de ennél sokkal de sokkal elviselhetetlenebb, ha minden nap a hajadnál fogva húznak.", és velünk ezt tették. Rabok voltunk, nem tudtunk visszaordítani vagy visszaütni; elvesztettük minden emberi jogunkat. Azért, ami velük történt, rabtársaikon bosszulták meg magukat az asszonyok. Most nem a kínzó szoba- vagy blokkparancsnokokra gondolok, hanem az egyszerű rabokra. Irigyen és haragosan tekintett egyik a másikra. A kenyérvégért, egy nagyobb darab margarinért vagy felvágottért dühkitörések és gyűlölettirádák történtek. Az 1-es blokkban két régi politikai fogoly között egy ilyen vita ezzel végződött: "Ha kijövünk, a párt előtt kell felelned nagy seggeddel!"

Az SS a német, az NKVD a szovjet táborban megkönnyítette a rabok elnyomását azzal, hogy összezárták a politikaiakat a bűnözőkkel és az aszociálisokkal. A német táborokban az első években külön barakkokban laktak a különféle kategóriájú rabok, később ez a zsúfoltság fokozódásával megszűnt. A raboknak egyfajta önkormányzást engedélyeztek. Ezen módszerek miatt a rabok között meglévő feszültségek növekedtek, mert akiknek valamilyen hatalmi pozíciójuk lett, hatalmukat rosszra használták, és nem rabtársaik segítésére.

Egy blokkvezető, szobavezető vagy utasító rab munkája nem volt egyszerű, mert fölöttük felügyelő állt, akinek parancsait végre kellett hajtaniuk. Nehéz feladatuk az volt, hogy rabtársaik érdekeit képviseljék úgy, hogy a tábori szabályokat betartják. Gyakran figyeltem meg, hogy nők, akik tábori pozíciót kaptak, napok alatt más emberré lettek, nyomott hangulatú, tűrő egyszerű rabból öntudatos, parancsokat osztogató, kellemetlen zsarnok lett, aki nem tűrt visszabeszélést, elvárta a hízelgést, büntetett és gátlástalanul eltulajdonított dolgokat, melyek blokkjának rabjaié voltak. Egy ilyen blokkparancsnok néhány száz alatta álló ember életét tudta pokollá tenni. Már meséltem az ágyvetésről és a szekrények takarításáról. De az ő feladata volt az élelem, az alsónemű és a ruha kiosztása. Micsoda lehetőségek, az alázatos, csúszómászó elemek előnyben részesítésére, vagy a későbbi években, amikor csomagot is kaphattunk, előjött a megvesztegetés is.

Némelyik blokkvezető rövid időn belül betanulta az SS szókincsét, viselkedésben és fellépésben utánozták az SS felügyelőt, hogy fegyelmezzék a rabokat, és hamarosan csak a táborvezetőség meghosszabbított karja voltak, más szóval, gátolt SS vezetők. Egy rosszindulatú szava a blokkvezetőnek a felügyelőhöz elegendő volt blokkbüntetések vagy jelentések kiadására. Egy ügyes és tisztességes blokkvezető viszont rövid időn belül befolyásolni tudta az általában nagyon korlátolt SS felügyelőt, blokkellenőrzéseket és jelentéseket megakadályozni, ezzel lényegesen hozzájárulni ahhoz, hogy a rabok legalább szabadidejükben föllélegezzenek. 

1942 elején, amikor a betegszállítások elkezdődtek, nem volt ritka, hogy a blokkvezető kezében volt, hogy egy barakkjában levő rab életéről és haláláról döntsön. A blokkvezetőket fölszólították, hogy testi hibás, szellemileg fogyatékos és munkaképtelen rabokat fölvegyenek listára. Természetesen az ilyen személyeket gyakran a betegek osztályán át a halálba küldték transzporttal. (fordító: Nem bizonyított állítás). De voltak olyan blokkvezetők, akik időseiket és betegeiket évekig elrejtették és védték.

Blokkvezetőként a bibliakutatóknál

Az ébresztés és a szemle között háromnegyed óra idő volt, ami alatt az ágyakat kellett megvetni, mosdani, fésülködni, felöltözni, a szekrényt előírás szerinti rendbe hozni, reggelizni. Ezek elvégzése már normális körülmények között művészet lett volna, de most gondoljunk egy barakkra, melyben nők ezrei nyüzsögnek. Ott lökdösődni és tolakodni kellett, hogy a hálóhelyiség keskeny folyosói között gyorsan elérjük a mosdóhelyiséget. Ebben minden mosdó előtt öt-hat nő állt, volt, aki fésülködött, volt aki fogat mosott, mások mosdás közben környezetüket spriccelték le, a szidalmak csak úgy potyogtak. A WC előtt sorok álltak, a kávékiadásnál sorok álltak, a szekrények előtt heves viták folytak. Mindenki sietni szeretett volna, közben összeütköztek másokkal, és ebben a káoszban - a sziréna már szemlére hívott, a blokkvezető már elüvöltötte szokásos "gyülekező" parancsát - megjelent az SS blokkvezető Dreschel a barakkajtóban: "Bolond nők, jöjjenek már ki! Az egész blokkot jelenteni fogom!" És minden mellette elszaladó nő kapott egy pofont. Mikor mindenkit kivertek, izgatottan bement az A oldalon a hálóterembe és ezt kiáltotta: "Hol a szobaparancsnok?" Jöttem, és szidalmak áradata zúdult rám: "Ezek ágyak?! Ezek hinták! Ezt a disznólkodást az A oldalon nem nézem el tovább. Jöjjön a szemle után a szolgálati helyiségbe!"

A szemle véget ért, a rendelkezésre állók és kötők visszatértek a blokkba, amikor valaki az A oldalról éppen a szolgálati szoba ajtajánál elsírta a blokkparancsnoknak, hogy ma éjjel ellopták tőle a kenyeret, és pontosan tudja, ki volt a tolvaj Kinyílt a szolgálati szoba ajtaja, Drechsel felügyelőnő szétterpesztett lábbal állt, keze csípőjén, madárarcán mohó pillantás: "Mi van már megint?" A blokkparancsnok elmagyarázta neki az ügyet. "És ki lopta el a kenyeret?" fordult Drechsel a meglopotthoz. "Lina a 6-os asztaltól volt" jött rögtön a válasz. Drechsel visszament a szolgálati szobába és megparancsolta, hogy vigyék hozzá a meglopottat és a tolvajt. Az idős ráncos nő, egy szomorú csecsemőhöz hasonló arcával és magas, sírós hanggal állította, hogy ártatlan, mielőtt valamit is mondhattam volna. A szolgálati szoba előtt még mindkettőnek elsuttogtam: "Ne felejtsetek el jelentkezni! Először a név, aztán a szám, különben megver benneteket Drechsel!"

Mindketten eldadogták a jelentést, és megkezdődött a kihallgatás. Elhatározó volt, hogy a blokkparancsnok jelentette, Lina lopott már egyszer kenyeret. Mikor láttam, hogy Drechsel jelentést akar írni, beavatkoztam, és ezt mondtam: "Parancsnok asszony, úgy gondolom, hogy egy olyan embert, mint Lina, nem lehet felelősségre vonni. Ezt ön is látja!" Drechsel félig nyitott szájjal nézett rám, azon fáradozva, hogy teljesen megértse mondataim szörnyű mivoltát. "Ilyesvalaki akar szobaparancsnok lenni? Egy ilyen idióta? Akkor nem kell azon csodálkozni, ha az A oldal egyetlen disznóól!" Fölállt a székről és harcosan lépett hozzám: "Ön a leghosszabb ideig volt szobaparancsnok! Jelenteni fogom a parancsnokomnak!" Míg mi hárman kimentünk a szobából, hallottam, ahogy felháborodottan mondja: "Ilyennel még nem találkoztam!"

Mi fog történni? A szobafőnöki hely elvesztése nekem nagy szerencsének tűnt, de jelentés? Nyomorúságosan éreztem magam. A következő délelőtt már előre hívtak. A folyosón álltam Langefeld főfelügyelő irodája előtt. Az ajtón csinos, szőke bibliakutatónő lépett ki csinos, de gőgös arccal. Marianne Korn volt, a főfelügyelő titkárnője. "Buber, jöjjön be!" Az íróasztal előtt jelentettem adataimat. Langefeld nem nézett föl, olvasott, azután kinézett az ablakon, és egy sor furcsán ideges fejmozgás után, melyek mintha a hajat rázták volna el arca elől, hozzám fordult: "Maga az aszociálisoknál szobafőnök?" - "Igen." - "Merné vállalni a blokkvezetői feladatot?" Ez olyan váratlanul jött, hogy olyasmit dadogtam, hogy "Úgy gondolom, nem." - "Ön tehát blokkvezető lesz a 3. Blokkban a bibliakutatóknál." Hallgattam. "Tudja, hogy a 3. blokk a látogatási blokk. Itt különösen kell figyelnie a rendre. Vegye holmiját, és menjen rögtön a 3. blokkba!"

Käthe Knoll, elődöm a bibliakutatók blokkjában német politikai fogoly volt 88-as számmal, ha jól emlékszem. Nem volt semelyik párt tagja, soha nem beszélt arról, hogy miért tartóztatta le a gestapo. Évekkel később megtaláltam tábori kártyáján: "Kétszer büntették tolvajlás miatt". 1940-ben már ismert volt a táborban. Magát a legjobb blokkvezetőnek tartotta, és a táborparancsnok, Kögel osztotta ezt a véleményét, így ő kapta meg a látogatási blokk felügyeletét. 1940-ig Käthe Knoll egy rabtárs haláláért volt felelős, a német politikai rabét Saboét, aki jelentése miatt került a büntetőblokkba, ahol rövid időn belül meghalt.

Käthe Knoll nemcsak eleget tett minden tábori előírásnak, hanem ötleteivel túlszárnyalta az SS ötleteit, ő volt az SS blokkvezetők rossz szelleme. Sikerült neki újonnan kiötlött gonoszságokkal a bibliakutatókat állandó félelemben tartani, és ezek ellen a fegyelmezett mintafoglyok ellen jelentéseket írni.

Langefeld főfelügyelő különös szimpátiával viseltetett a bibliakutatók iránt, ahogy később észrevettem, mind állhatatosságuk, mind vallási meggyőződésük miatt. Marianne Korn bibliakutatón keresztül, aki nála dolgozott, informálódott a bibliakutatók pokoli életéről a 3. blokkban. De az ideális blokkparancsnoktól, akit a táborparancsnok tett helyére, nem volt egyszerű megszabadulni. A főfelügyelő ezért elcsípte Käthe Knollt, amikor az túllépte blokkvezetői jogait, jelentette, ezért az a bunkerbe került, és ilyen módon sikerült elérni a 3. blokk vezetőjének cseréjét. Ezután nyitva volt egy olyan személy keresése, aki mind Marianne Kornnak mind Langefeldnek megfelel. Még nem találtak ilyet, mikor Drechsler felügyelő égő felháborodásában a 2. Blokk A szárnya szobaparancsnokának azonnali eltávolítását követelte, egy "reménytelen idiótáét", aki azt merte állítani, hogy egy foglyot nem lehet lopásért felelősségre vonni. Langefeld rögtön megragadta az alkalmat, éppen egy ilyen lehetetlen személy volt a legmegfelelőbb a bibliakutatók számára.

Nagyon vegyes érzésekkel léptem be délben a látogatók 3. számú blokkjába, a tábori főutca jobb oldalán, szemben a régi politikai foglyok 1-es blokkjával. Mély csönd honolt bent. VIM, fertőtlenítőszer és káposztaleves-szag volt. Kétszázhetven nő ebédelt, alig lehetett egy szót is hallani. Olyan furcsán éreztem magam, hogy késlekedve nyitottam ki az A oldal nappaliját. Rögtön fölállt agy magas szőke nő, helyet adott, kivette kezemből az alumíniumtányért és majdnem tetejéig töltötte káposztalevessel. Nem voltam biztos benne, hogy a várakozásteli csönd miatt üdvözlőbeszédet tartsak-e. El kell nekik mondanom, hogy ki vagyok? Mondjam-e nekik, hogy elkezdhetnek beszélni, tombolni, kiabálni, ahogy eddig megszoktam, hogy újra fölöltsem szokásos arckifejezésemet? De nem mondtam semmit, hanem leültem a levesestál elé. Alázatos, mosolygó arcok, ahova csak tekintett a szem, senki sem hordott fejkendőt, mert a blokkban ezt követelte az előírás, hajuk feszesen hátra volt kötve kontyba, minden nagyon rendezettnek nézett ki.

Legtöbbjük parasztasszonynak látszott, lebarnult, vékony, szél és nap megfogta arccal. A fényes asztalon minden tányér alatt kerek keménypapír alátét volt, különben a fényes asztallapon nyomott hagyott volna a tányér. A folyosón és az asztalok között a földet csomagolópapír borította, hogy a munkából jövők ne piszkolják be a padlót. A blokk ajtajához több söprűt támasztottak, mert egy rab sem léphetett be anélkül, hogy előtte nem tisztítja le cipőjét vagy papucsát. Egyik hozzám lépett és megkérdezte: "Blokkparancsnok, bemehetek a hálóterembe, valamit ágyamban felejtettem?" Megfigyeltem, hogy mielőtt bemegy, levette fapapucsát, és zokniban szaladt a hálóterembe. Az ebéd egy hangos szó nélkül ért véget. Némelyek több tányért is összegyűjtöttek, hogy a mosdóban elmosogassák őket; ők mások helyett is elvégezték a mosogatást. Azok arcán, akik asztalom előtt elmentek, az alázat és készségesség kombinációja volt észrevehető. A sziréna még nem szólt a déli szemlére, de mindenki kiszaladt a főutcára. Sokan közülük vastag bőrcsizmát hordtak és jól bélelt csíkos kabátot. Az egész tábor szeptemberben szürke harisnyát, fapapucsot és kabátot kapott, de a bibliakutatók téli ruhája még a tábor első idejéből való volt, jobb anyagból készült és melegebb volt. Sok bibliakutató már évek óta a táborban volt. Néhány régi politikai mellett nekik voltak a legalacsonyabb rabszámaik, és erre büszkék voltak.

Alig mentek ki a barakkból, mikor az A oldal szobaszolgálata, a nagy szőke fríz nő, Geesche, a berlini Friedel Schwan és a túlbuzgó szász Ella Hempel sietve összetekerte a padlón levő csomagolópapírt, fölsöpörtek, az ablakokat megtisztították és ellenőrizték az asztalok fényét.

Első félénk kérdésem a látogatásokról szólt. És ekkor minden jelenlevő, sok kacagás mellett jelentette, hogy mit kell tennem, mondanom és elkerülnöm, ha Kögel táborparancsnok látogatóival megjelenne a blokk ajtajában. Gyakoroltam a vigyázzállást, a figyelem-kimondását, a blokkjelentés elmondását, és a táborparancsnok, ennek a rettegett szörnyetegnek a tulajdonságairól is fölvilágosítottak.

Greta Bötzel, német-lengyel nő, Blokk 3 B oldalának szobaparancsnoka elődömnek, Käthe Knollnak szorgalmas tanítványa volt, és hosszabb időt vett igénybe, hogy blokkvezetői tulajdonságomnál fogva tisztességesebb viselkedésre bírjam a bibliakutatókkal szemben. Szemben bajtársi viszonyommal Bertel Schindlerhez, az A oldal szobaparancsnokához, Gretával eléggé feszült viszonyban éltem közös tevékenységünk során a 3-as blokkban, és nevelésem eredményei egyik napról a másikra eltűntek, amikor Greta Bötzel később egy másik barakkban lett blokkparancsnok.

A rend birodalma

Ezután megmutatták nekem a Ravensbrücki koncentrációs tábor mintablokkját, melyben ezután én leszek a blokkparancsnok. 275 bibliakutató élt ebben a blokkban. A mellette levő 5. blokkban további háromszáz. A tábor szabályai mindannyiukba mélyen be voltak ivódva. Az egyik kaszárnyaszekrény úgy nézett ki, mint a másik. Minden szekrényajtón férfi nyakkendő formában felfüggesztett portörlőkendő. Alumíniumtálak, poharak és tányérok fényesre törölve. Minden szekrényben szépen összehajtva hat egészségügyi betét, egy öv belehímzett rabszámmal, a fésűket naponta megmosták, a cipőkefék nyeléről üvegcserepekkel távolítottak el minden foltot, a szekrényajtón nem lehetett ujjlenyomat. A sámlik fehérre súrolva voltak sorbaállítva, Minden cipőt hordó bibliakutató ismerte és engedelmeskedett a szabálynak, hogy ne érintse cipőjével a sámli lábait, nehogy az a cipőkrémtől foltokat kapjon. Még a tetőgerendákról is letörölték a port, a barakknak ugyanis nem volt plafonja, hanem a tetőre lehetett látni a helyiségekből. A bibliakutatók elmesélték, hogy némelyik felügyelő az asztalra állt, hogy a gerendák tisztaságát ellenőrizze, hogy egy táborvezető a blokk ellenőrzésére fehér kesztyűt szerzett be, és kezével a szekrénytetőket végigsimította, port keresve. Aztán elárulták a csiszolt asztalok titkát: a cipőkefe éles szélével centiméterről centiméterre lesimította az asztal felszínét! Az ablakok ragyogtak, a padló hófehér volt, mert minden nap térden állva lesúrolták. A felügyelők szobájának tisztasága magától értetődött, egy vödör és takarítóanyag-kamra vakított villogó cinkkádaival. A WC ugyanolyan patyolattiszta volt, mint a mosdó, melyben a szobai szolgálattól két nő órákig takarított. De a tulajdonképpeni csúcspont a hálótermek voltak egyenként száznegyven ággyal. Az ággyal egy szintben levő szalmazsákok, az ágynemű kockáival egy vonalban lefektetett takarók - hogy mind azonos szélességű, legyen, megszámolták a mintás huzatok kockáit -, a párnák teljesen egy magasságú kockák, és a leghátsó ágy mögött egy halom vasalódeszka volt, ennek a csodának az előállítására. Minden ágyon névjegy volt a tulajdonos nevével és számával. A hálószoba ajtaján az összes ágy térképe volt rabszámokkal, hogy az ellenőr egy rosszul bevetett ágy tulajdonosát gyorsan megtalálja. 

A nappali szekrényén lista volt, melyen az állt, melyik asztalnál fejeződött be az utolsó ételkiadás alkalmával az édes-leves, a vasárnapi gulyás-adalék, a lekvárkiadás, stb... Tudomány volt ennek az ételkiadás-listának a kezelése. Minden szekrényajtó belső részén kartonpapíron föl volt írva a tulajdonos neve és száma nyomtatott betűkkel, a szolgálati helyiségben a blokk-könyv mellett az asztalok fölállítási terve is ott volt, az egyes rabok helye szemle idején, az elküldött és beérkezett levelek listája, és még sok egyéb lista.

És mindezeket kellett irányítanom?! A gondolat remegést és gyomoridegességet okozott. Mi volt rémesebb, a burmai tetves agyagkunyhó vagy ez a rémes rend?!

A 3. blokkban furcsa élet kezdődött számomra. Az aszociálisoknál a nap minden pillanatát új kötelességek és félelmek töltötték ki. A bibliakutatóknál úgy éltem, mint a paradicsomban. Az egész blokkmechanizmus óraműként futott. Reggelenként az ébresztés és szemle közti zűrös időben alig lehetett hangos szót hallani. A fölállás szemlére, melynek során más barakkok felügyelői folyamatosan üvöltöztek, egész természetesen folyt, és az összes többi közös program, mint az étel kiadása, stb... A bibliakutatóknál az lett a feladatom, hogy a háromszáz nő életét barakkban való tartózkodása idejére olyan kellemessé tegyem, amennyire lehetséges, védjem őket az SS blokkvezető kellemetlenkedésétől, és az egyes személyek érdekét képviseljem, amennyire erőm engedte. Elsősorban a napi menet a betegekkel a beteg részlegre. Nagyon meghatározó volt, hogy hogy beszélt a blokkparancsnok az SS főnővérrel vagy SS orvossal, hogy a beteg számára ágykártyát vagy belső szolgálati kártyát állítsanak ki. Voltak lehetőségek orvosság beszerzésére, gyakrabb fehérnemű váltásra és egyéb fontos dolgokra. A 3. blokkban nem loptak, csaltak, jelentettek föl. Az itteni nők nemcsak nagyon kötelességtudóak voltak, hanem mindenki felelősséget érzett az egész barakk közösségéért. Miután egy ideig együtt éltem velük és észrevették, hogy nincsenek kellemetlen blokkvezetői szokásaim, és jól éreztem magam náluk, fölvettek blokk-közösségükbe, és majdnem két évig sem én, sem közülük senki nem sértette meg ezt a teljes bizalomra épülő viszonyt. Mikor már közelebbről ismertük egymást, majdnem naponta írtam le tíznél több nőt az esti szemléről, azaz megspóroltam nekik az órák hosszat állást és fagyoskodást, és becsaptam az SS-t, mert azt állítottam, hogy egy munkacsapat még nem érkezett meg, és hasonló hazugságokkal etettem őket. 

A bibliakutatók, vagy Jehova tanúi, ahogy magukat nevezték, az egyetlen olyan rabfajta volt Ravensbrückben, akik zárt meggyőződési társaság voltak. Néhány hollandtól eltekintve mind németek voltak, és a bibliakutatók nemzetközi egyesületének tagjai voltak. Mikor a hármas blokkba kerültem, kevés fogalmam volt vallási meggyőződésük fajtájáról, azt sem tudtam, miért nyilvánította Hitler őket az állam ellenségének, és miért dühöngött kegyetlenül ellenük. 1933 előtt egy lelkes idősebb hölgy brosúrát akart eladni a közelgő világvégéről, de köszönettel elutasítottam, mert korainak találtam ezt a félelmet. Most azonban nap mint nap együtt éltem ezen vallási fanatikusok százaival, és mivel engem nem tartottak az ördög eszközének, nem maradhatott el, hogy érdeklődtek irántam, vagy tanúvallomást tettek, ahogy ezt sajátos szektanyelvükön kifejezték. Mindazoknak a nőknek, akik megpróbáltak velem beszédbe elegyedni, nagyon alacsony iskolázási szintje volt. Legtöbbjük kisvárosokból vagy falvakból származott, paraszt vagy munkáscsaládból, vagy az alsó középosztályból, de mindannyiuknak volt iskolai képzettsége. Nem volt értelme történelmi vagy természettörténeti hasonlatokat használni, mindenre bibliaidézetekkel válaszoltak. 

Amikor egyszer a fejlődéstörténetről beszélgettem velük, és tudatlanságomban a derék Darwint említettem meg, úgy reagáltak, mintha az ördög nevét említettem volna meg. Valószínűleg hamarosan észrevették, hogy nálam hiányoztak az előfeltételek és az alkalmasság ahhoz, hogy Jehova tanújává váljak, és föladták térítési kísérleteiket, de mindig újra biztosítottak, valószínűleg szimpátiájuk jeleként, hogy én még meg fogok világosodni, mielőtt túl késő lesz, és nekem is az elátkozottak sorsa jutna. Ha jól értettem, az egész emberiséget rövid időn belül a világvége várta, a lezuhanás a kínba. Csak a bibliakutatók számára jönne el ez után az aranykor, az "armageddon". 

Ez a hit a bibliakutatóknak hihetetlen erőt adott, és a koncentrációs tábor évei alatt bebizonyították, hogy nem félnek a haláltól, hogy Jehova nevében kimondhatatlan mennyiségű szenvedést tudtak magukra venni úgy, hogy nem lettek gyengék. Mennyivel egyszerűbb egy vallási mártír dolga, aki számára világít a túlvilág, mint egy politikai harcos, aki azért hal meg, hogy harcával és áldozatával a következő nemzedékek jobban élhessenek.

Az eljövendő világvégébe vetett hitük még nem tette volna őket a Harmadik Birodalom ellenségeivé, de meggyőződésük szerint minden állami szerv az ördög műve, és minden egyházi intézmény, elsősorban a katolikus intézmények. A náci rendszer véleményük szerint minden ördögi, az idők végezete utáni, koronázása volt, és amely után minden hitetlen lezuhanása az elátkozottak birodalmába kellett, hogy következzen. Megtartották a krisztusi parancsot: "Ne ölj", következetesen elutasítottak minden hadi tevékenységet, ami sok férfi tagjuknak a halált jelentette, női tagjaik minden olyan munkát elutasítottak, mely hadi célokat szolgált. Ennek során bizonyos fokig következetlenek voltak. 

1942-ig a bibliakutatók voltak Ravensbrückben a legkeresettebb és legjobban kedvelt munkavállalók a KZ-ben. Ők takarították a magasrangú SS tisztviselők házait, a felügyelőkét, a parancsnokságét, ők gondozták az SS alkalmazottaik gyerekeit otthonaikban, a parancsnok, a védőőrizet vezető és a táborparancsnokság többi tagjainak szolgálólányai, ők dolgoztak a "Kellerbruch"-nak nevezett kertészetben, ők gondozták az SS szolgálati kutyáit, a disznókat, a tyúkokat, az angóranyulakat. Kötelességtudatuk, munkabírásuk, becsületességük, és az SS parancsainak pontos kivitelezése miatt a táborparancsnokság nem tudott ideálisabb rabszolgákat ki sem gondolni. Odáig ment a bizalom, hogy nekik különleges igazolványokat állítottak ki, melyekkel őrizet nélkül mentek munkára a tábor kapuján keresztül, mert egy bibliakutató soha nem szökne meg a táborból.

"Jehova tanúi" bizonyos értelemben "önkéntes rabok" voltak. Számukra elég volt a főfelügyelőnél jelentkezni, és aláírni, hogy többé nem bibliakutatók; ez esetben még aznap szabadok voltak. A következő nyilatkozatot kellett aláírniuk "Azt nyilatkozom, hogy mostantól nem vagyok Jehova tanúja, és a továbbiakban sem szóval, sem írással nem fogok a bibliakutatók nemzetközi szervezetének javára tevékenykedni."

1942-ig igen ritkán fordult elő, hogy egy bibliakutató aláírt. Később, mikor a brutális üldözés ellenük elkezdődött, gyakrabban írtak alá. Megkérdeztem egyszer egy bibliakutatót: "Nem tudom fölfogni, hogy miért nem írtok alá. Mennyiben akadályoz ez benneteket, hogy tovább higgyetek és titokban működjetek? Ezzel sokkal többet használnátok mozgalmatoknak, mintha a KZ-ben haltok meg." - "Nem" - volt a válasz - "ezt nem tudjuk lelkiismeretünkkel összhangba hozni. Az SS-nek aláírni azt jelentené, hogy az ördöggel kötünk szövetséget."

A bibliakutatókkal való együttélésem során meg kellett állapítanom, hogy hitükért örömmel vállalják a szenvedést, hogy az "armageddonban" ezért jutalmukat megkapják, és hogy testvéreik (így nevezték egymást) mártírhalála számukra semmiféle szomorúságot vagy fájdalmat nem okoz. Bajtársaik sokszor kegyetlen halálát ezekkel a szavakkal fogadták: "Odaát van. Boldogabb, mint mi."

Elődöm, Käthe Knoll nemcsak arra figyelt, hogy minden blokk-előírást a lehető legpontosabban végrehajtsanak, nem, egy személyben egy gestapo és SS-megbízott szerepét is eljátszotta; kihegyezett fülekkel és árgus szemekkel figyelt minden beszélgetés vallási részét. A bibliakutatók elmesélték nekem, hogy hirtelen a folyosóról berobbant a nappaliba, hogy két személyt, akik egy távoli asztalnál vallási beszélgetést folytattak, jelentéssel fenyegessen. Egy Jehova tanúja számára az élet bibliakutatás nélkül a legnagyobb büntetés. Minden idegszálukkal a bibliai világban élnek, ami körülöttük történik, állandóan összehasonlítják a Szentírással, mert véleményük szerint ez mindent megjósol, ami a világ kezdetétől annak befejeződéséig történik és még történni fog. Ez olyan messze ment, hogy saját bibliakutató-sorsukat annak minden fázisával kiolvasták a Bibliából. A KZ minden történése számára az Ó- és Újtestamentumból vettek fogalmakat, sőt szavakat is. 

Csak miután egy ideje blokkparancsnokuk voltam, vettem észre, hogy "bibliamolyaim", így nevezte őket a tábor zsargon, Bibliák és bibliakutató-traktátumok tulajdonosai. Ezeket táboron kívüli munkájukon ajándékozták nekik velük szimpatizáló civilek. Käthe Knoll idején nem merték ezeket a szentségeket a blokkba csempészni. Akkoriban valószínűleg munkaidejük nem megfigyelt perceiben olvasták ezeket. De miután velem új, békés korszak köszöntött be, melyet egyébként a Szentírás is megjósolt, minden nap titokban, a takarító vödrökben a felmosórongyok alatt hozták be a Bibliákat a takarító bibliakutatók, majd reggel újra magukkal vitték azokat. Egyszer fölfedeztem ezt, és úgy véltem, sokkal kevésbé veszélyes, ha a Bibliákat napközben a blokkban rejtették el. A javaslatot lelkesen elfogadták. Ezentúl minden este, minden vasárnap, minden szabadidőben szorgalmas bibliakutatás folyt. Este az ágyban, mielőtt az éjjeli őrség a kutyákkal fenyegetett, énekeiket énekelték, melyek az üdvhadsereg énekeihez hasonlítanak, de harciasabbak. Én ügyeltem rá, hogy ne történjen bajuk, és hogy ha blokkellenőrzés fenyegetett, a bibliák időben biztos rejtekhelyre kerüljenek. Amikor pár hónap múlva a 17-es barakkba költöztünk, amely az újonnan létrehozott második tábori főutcán volt, ebben a barakkban plafonja is volt a szobának. Itt ideális rejtekhelyet találtunk úgy, hogy a fatető egyik deszkáját kilazítottuk, és veszély esetén a bibliákat a laza deszka mögött rejtettük el.

Egy este, amikor újra békésen együtt üldögéltünk, és majdnem minden asztalnál valaki bibliát magyarázott, két idős hölgy, akik az ablaknál foglaltak helyet magukhoz hívtak: "Grete, gyere ide hozzánk, már régóta akarunk neked valamit mondani." Nem volt kedvem új térítési kísérletektől tartva, de az egyik karomnál fogva tartott, a másik fejemet lehúzta és ezt suttogta: "Minden nap köszönjük Jehovának, hogy téged küldött hozzánk. Mennyit szenvedtünk előtte, és könyörögtünk megváltásért. De Jehova meghallgatott bennünket...." Leráztam őket, kétségbeesett arccal, és "jól van már!" felkiáltással kiszaladtam a tábori utcára friss levegőt szívni.

Látogatás

Ez volt életem egyik része a 3-as blokkban azokban az időkben, melyeket koncentrációs tábori fogalmakat használva "arany időknek" lehet nevezni. Ezenkívül én voltam a "látogatási blokk" blokkparancsnoka, és máig sem értem, hogy hogy tudtam majdnem két évig túlélni majdnem minden nap látogatást Kögel parancsnokkal az élen anélkül, hogy a bunkerbe vagy a büntetőblokkba kerüljek. 

Ahogy a hármas blokkban vezetésem alatt a bibliakutatás magától értetődővé vált, úgy vesztették el bibliakutatóim egymás után a jó tábori szokásokat és hagyományokat. Akkoriban szigorúan tilos volt élelmet főzni vagy melegíteni a nappali kályháján- A látogatási blokkban ez még szigorúbban tilos volt. Kávé fölmelegítése, ételmaradékok főzése, megszervezett krumpli főzése apránként magától értetődő lett a hármas mintablokkban. Miért is ne? Ha Kögel parancsnok fölfedezett volna egy ilyen szentségtörést, óhatatlanul a bunkerbe vagy a büntetőblokkba kerültem volna. De még ennél is veszélyesebb játékot játszottam. Ha egy rab beteg volt, rendelési időben jelentkeznie kellett, ott egy SS orvos vagy SS nővér eldöntötte, hogy beteggé lehet-e nyilvánítani az illetőt, azaz nem kell dolgoznia. Ha magas láza volt és a betegség látható jeleit hordozta, esélye volt a szerencsére, hogy fölvegyék a kórházblokkba, vagy belső szolgálati kártyát kapjon. De a szegényeket túl alacsony hőmérséklettel kiküldték dolgozni. 

A bibliakutatók között sok nő volt, akiket legyengített a tábori élet, és gyöngeségi rohamokat kaptak. Majdnem mind zárt csoportokban dolgoztak. Kigondoltunk egy kicserélési rendszert, minden ellenőrzésnél hibás létszámot adtunk meg, és így a gyöngébbek felváltva visszamaradhattak a blokkban. Ez kevésbé komplikált lett volna, ha nem lettünk volna szerencsétlen módon látogatási blokk. De egy rabnak minden helyzetben segítenie kell tudni magán.

Hogy legalább egy perccel jövetelük előtt tudjam, hogy látogatók jönnek, egy bibliakutató a szobaszolgálatból a hátsó hálószobaablaknál őrködött, ez az ablak a tábor utcájára nézett. Feladata csupán annyi volt, hogy őrt áll. A veszélyes időszakban, az délelőtt 11-kor és délután 3-kor volt, a szobaparancsnokok vagy én valamilyen indokkal keresztülmentünk a táboron, hogy körülnézzünk. A bibliakutató Marianne Kornnak, a főfelügyelőnő titkárnőjének határozott utasítása volt arra, hogy ha veszély közeledett, rögtön küldjön nekünk hírt. Ahogy elhangzott a figyelmeztetés: "Jönnek!", minden beteg, akiknek nem volt belszolgálati lapjuk, a WC-berohantak és bezárták az ajtót; a titokban ágyban fekvőknek, akik a hálószobában egész hátul a harmadik emeleten feküdtek, odaszóltak, hogy legyenek teljesen csöndben. Ugyanakkor az összes edényt és tálat, melyekben leves, kávé és krumplipüré volt, leszedtünk a kályhákról, és kinyitottuk a nappali minden ajtaját, hogy eltűnjön minden ételszag. A megengedett rabok és a szobai szolgálat az első asztaloknál ült sorban, én pedig sietve, helyesen megkötött fejkendőben, remegő térdekkel, de stramm katonai tartással, és fensőbbséges nyugalmat sugárzó tekintettel mentem a látogatók elé, akiket Kögel parancsnok vezetett. Azután a blokk ajtajában álltam, előttem Kögel húsos arca az SS sapkával fedve. A látogatók rangjától és jelentőségétől függően hordhatott díszegyenruhát is, az összes kitüntetéssel. 

Kezem a ruha varrásán, sarkam összezárva jelentettem: "Blokkvezető Margarete Buber, szám: 4208 jelentem, a hármas blokk, kétszázhetvenöt bibliakutató és három politikai, ebből kétszázhatvan munkán, nyolcan szobai szolgálatban, heten belső szolgálati kártyával." Kögel rámbámult, tisztára borotvált arca összerezzent, ahogy összeharapta száját. Ezután a folyosó felé fordultam, és menet közben kinyitottam a kamrácska, a szolgálati szoba és az első három szekrény ajtaját, ezzel egy időben hangos "Vigyázat" parancsot kiáltottam a szobában levő nőknek, akik erre rugóként fölálltak. A látogatók, mindegy, hogy férfiak vagy nők, hogy SS vagy SA alakulattól, hogy nemzeti szocialista nők vagy más nemzeti szocialisták, vakította őket a cink és alumíniumragyogás. A rabokat szinte csak Kögel kérdezte ki. Ha látogató akart rabokkal beszélni a táborparancsnok közbeszólt. Valamelyik bibliakutatóhoz fordult és megkérdezte: "Miért tartóztatták le?" - "Jehova tanúja vagyok." volt általában a válasz. További válaszok nem fordultak elő, mert a bibliakutatók nem hagytak ki egy alkalmat sem önmaguk bemutatására. Ezután a hálószobába vezettük a látogatókat. Általános "Ah" és "Ó" kiáltások a csodálatos ágyak megpillantásakor. Én a hálószoba ajtajánál állva maradtam, és jelet adtam az asztalnál ülő bibliakutatóknak, és jeleket adtam az asztalnál ülő bibliakutatóknak, akik az asztalnál ültek kifejezetten a látogatásokra előkészített kötött harisnyákkal, akik Kögel "Tovább csinálni" parancsa után tovább kötöttek. 

Ezután a "Blokkvezető, idejönni" parancs hangzott el. "Mennyi idejük van a raboknak ébresztéstől a szemléig?" - "Háromnegyed óra, táborparancsnok úr." Kögel az ágyakra mutatott, és ezt mondta: "Fontolják meg, háromnegyed óra alatt: ágyakat vetni, emellett ez a rend, a mintaszerű ágyak." - Ezekkel a szavakkal: "Ugye nem hiszik, hogy ez alatt a takaró alatt deszka van" egy ágyhoz lépett, visszahajtotta a takarót, és a szalmazsákot megkopogtatta, mint egy ló nyakát: "Látják, milyen nagyszerűen van megtömve ez a szalmazsák. - Ezek a rendre és tisztaságra szoktatás sikerei a koncentrációs táborban." Ezután általában az ablakhoz lépett, amelyen keresztül a következő és az azután következő barakkok hálószobájába tudott pillantani, egészen a tábor végéig, mert a blokkok ugyanolyan egyenesen voltak megépítve, mint minden ebben a táborban, és Kögel széles mozdulattal mutatott ki az ablakon, és büszke hangon ezt mondta: "Ugyanolyan rendezett, mint ez a blokk az összes többi is ebben a koncentrációs táborban Ravensbrückben." A látogatók az ablakhoz léptek, és dicsérték ezt a mintaintézetet az átneveléshez, amely az állam ellenségeiből és alacsonyabbrendű elemekből a német népközösség használható tagjait formálta ki.

Az A oldal után a blokk B oldalát ugyanilyen módon látogatták meg. És miután a csizmás, cigarettaszagú társaság kiment a barakkból, a WC-be zártak megkönnyebbülten hagyták ott rejtekhelyüket, mindenki együtt ünnepelte, hogy semmi nem történt, az edények és tálak pillanatok alatt újra a kályhákon voltak.

Néha, mikor olyan kedve volt, megkérdezte Kögel parancsnok, hogy hol vannak a bibliakutatók munkában, és ilyenkor tíz csoportot soroltam föl akkor kigondolt számokkal. Szerencsémre soha nem számolt utána a megadott számoknak. Vagy minden egyes személyről megkérdezte, hogy miért nincs a munkán. De egyszer majdnem lebuktam. A figyelmeztetésre kb. 20-an elrejtőztek a WC-ban. Megkezdődött a látogatás, és mikor már ki akartak menni, egy civil látogató megkérdezte: "Megnézhetem a WC-t?" Kögel azt felelte: "Természetesen!". Dobogó szívvel nyitottam ki az első WC ajtót, attól tartva, hogy zárva van, és az összes többi szintén. De láss csodát! Az első WC üres volt. A kíváncsi civil meghúzta a lehúzót, a víz megindult, és elégedett arccal ment tovább. De én lerogytam egy sámlira, a szívem vadul vert. Az angol WC működése után érdeklődő látogató Angliában volt konzul, mint később megtudtuk, amint ezt később megtudtuk, ott internáló táborba rakták, majd kiutasították Németországba. Igen, volt különbség a német és angol kutúra között! Az angol táborban soha nem működtek a WC-k lehúzói.

Modern mártírok

Már említettem, hogy Langefeld főfelügyelő előnyben részesítette a bibliakutatókat, de a második főfelügyelő, Zimmer, ellenségük volt. Zimmer ötven és hatvan év közti nő volt, mogorva idős börtönőr típus, aki, ahogy a táborban mesélték, kedvelte a jó italt, és a bibliakutatók jelentése szerint lakásában példátlan kosz és romlottság volt.

Zimmer rendszeresen jött ellenőrzésre barakkunkba, többnyire egy hamarosan következő látogatás előtt; ilyenkor semmi nem volt neki elég rendezett, egy mintaágy sem nyerte meg tetszését. Minden alkalmat megragadott, hogy leszidja a bibliakutatókat. "Öreg pletykások, itt üldögéltek, és Jehováról társalogtok! Ahelyett, hogy hazamennétek, férjetekről és gyerekeitekről gondoskodnátok, ostoba vénasszonyok!" A bibliakutatók és Zimmer már Lichtenburgból, az első női koncentrációstáborból ismerték egymást, és tudták, mit tartsanak egymásról.

Bibliakutatóim nemcsak Jehováról és az eljövendő boldog időről beszélgettek, néha visszaemlékeztek hátrahagyott gyerekeikre vagy férjükre. Különösen szombatonként, amikor a postát kiosztották. Soknak jött levél a buchenwaldi, dachaui és sachsenhauseni koncentrációs táborból férjüktől, aki szintén bibliakutató volt, mások otthonról kaptak levelet. Ella Hempel férje a kis szász faluban, Krethenben maradt vissza négy gyerekkel, már több mint két éve ugyanilyen könyörgő szavakat írt levelébe: "Kedves Ellám, mikor jössz végre haza? A gyerekek és én minden nap visszavárunk. A háztartás rendetlen, a gyerekeket nem gondozzák rendesen, a kert és a mezőgazdaság lassan tönkremegy. Hogy tudsz ilyen keményszívű lenni, és elhanyagolni a tieidet? A Jó Isten ezt biztosan nem helyesli..."

Ella a levéllel kezében ült, könnyekkel szemében. Ekkor elkezdtem vele beszélgetni: "Ella, el tudod ezt viselni? Mikor lehetőséged lenne rá, még ma hazautazni." Fejét hátravetette: "Egy világi ember, mint te, nem tudja ezt megérteni! Jehova megparancsolja: Hagyd ott feleségedet és gyerekedet, és kövess!" A könnyek fölszáradtak, fanatikus arccal, kezében porronggyal indult a blokkot takarítani.

Az ötszáz nő különféle indítékok következtében lett Jehova tanúja. Néhánynak a férje volt bibliakutató, ezek többnyire a mérsékeltekhez tartoztak, néhányan bibliakutató-családból származtak. A többi valamikor elnyerte "felvilágosodását". Elmondásuk szerint többnyire nagyon szerény körülmények között éltek eredetileg, mindig anyagi gondjaik voltak, az életben csalódtak, és ha házasok voltak, házasságuk boldogtalan volt. Tulajdonképpen ezek a nők mindannyian hajótörést szenvedtek az életben, amit emiatt gyűlöltek. Az életért folytatott harc felelőssége elől menekültek a Jehova tanúja mártír-szerepébe, és nevében lenézték a világi embereket. Azáltal, hogy Jehova tanúi lettek, állásuk rögtön megváltozott: elnyomott, szolgai szerepre kárhoztatott, kemény sorsával elégedetlen emberből "kiválasztottá" lettek, az egész emberiség fölött állóvá, és régi haragjuk személyes sorsuk miatt gyűlöletté változott mindazok ellen, akik nem tartoztak hitközségükbe. Mindegyikük a bosszúálló Isten, Jehova kiválasztott eszközének tekintette magát, és örömet talált a gondolatban, hogy közel a világ elsüllyedése az átokba, ami alól a bibliakutatók kivételek. 

Már beszéltem a betegszállításokról a gázba (fordító: Tévedés! Nem gázosítottak el embereket német táborokban.) és a táborvezetőség fölszólításáról, hogy a munkaképtelenekről, nyomorékokról, szellemileg visszamaradottakról listát vezessünk. Természetesen úgy nyilatkoztam, hogy blokkomban csak egészségesek és munkaképesek vannak. A betegek között volt egy nő nyílt mirigytuberkulózissal, Anna Lück, egy majdnem 60 éves nő. Többnyire ágyban feküdt. Betegsége miatt néha át kellett kötözni. Egyszer ilyenkor fölfedezte az SS orvos és rögtön a betegek elszállítási listájára íratta. Néhány nap múlva tudtam meg barátnőmtől, aki a betegek állomásán dolgozott. Azt mondta, a listát már aláírta az orvos, és így nem lehet Anna Lück nevét kihúzni róla. Hosszan gondolkodtunk, hogy tudnánk megmenteni, és végül találtunk egy utat, hogy az aláírásra rávegyük. 

Nehéz szívvel mentem ágyához. Bárcsak megtalálnám a szavakat, melyekkel meggyőzöm! Izgalmam rögtön átragadt rá is; rémült arca már csak beesett, rémült szemekből állónak tűnt. Közvetlenül elmondtam neki, mi történt, és az összes lehető érvet előszedtem, hogy megkönnyítsem számára az aláírást. Mikor elmentem tőle, az volt a benyomásom, hogy rögtön föl fog öltözni, és jelentkezik a főfelügyelőnél. 

Körülbelül egy fél óra múlva a szolgálati szobában ültem, Ella Hempel bejött. Undorodó, szenvedélyes arccal ilyen szavakat mondott: "Grete, soha nem gondoltam, hogy az ördöggel szövetkeztél! Hogy az SS-el közös dolgokat csinálsz!" Nem értettem rögtön, mire céloz. "Mi van? Mit akarsz?" - Azt tanácsoltad Anna Lücknek, hogy menjen aláírni. Hogyan tehettél ilyet!" - Itt elhagyott a nyugalmam, először és utoljára dühösen ráordítottam egy bibliakutatóra: "Ti akartok keresztények lenni?! Hidegvérűen a gázba küldenétek testvéreteket?! (fordító: Német koncentrációstáborokban nem volt gázzal való gyilkolás.) Melyik keresztényi parancsolatok engednek meg ilyesmit?! Ez emberszeretet?! - Nemcsak gyerekeiteket hagyjátok el nyugodtan, és nézitek, hogy Hitler-otthonokba rakják őket és kínozzák őket, nem, Jehova dicsőségére a gyilkosságot is támogatjátok! Hidegszívű bestiák vagytok!" 

Ella számára olyan váratlanul jött kitörésem, hogy rémülten kiszaladt a szobából. Úgy gondoltam, hogy ezzel ellenségemmé tettem. Ezek után a lehető legalázatosabb volt, és ez tette számomra igazán antipatikussá.

Ez előtt az esemény előtt már sok komoly esemény történt. Egy nap egy bibliakutató jött hozzám és elmondta, hogy "nővérei" egy része nem hajlandó ezután véres hurkát enni. A véres hurkával így állt a dolog: Ravensbrückben 1943-ig, a napi 500 grammnyi kenyéradag mellett délben 1/2 és 3/4 liter között kaptunk zöldséglevest és 5-6 főtt krumplit, esténként és egy ideig reggel is levest. Szombaton és vasárnap hideg vacsorát kaptunk. A hideg vacsora 20 gramm margarinból, szombaton egy kis darab sajt, vasárnap kb. 35 grammnyi májas, húsos vagy véres hurka. 1941-től az ellátás hetente romlott Ravensbrückben. A hüvelyesek és a tészta teljesen eltűntek, és a zsír kiadása, amely addig megtörtént, mindig kisebb mértékű lett. A heti kanál zsír már 1941-ben megszűnt, lekvár már csak nagyon kis mennyiségben maradt, heti egy evőkanálnyi. A cukoradagot maradéktalanul ellopta az SS. A rabok kantinjában csak kisértékű ételeket lehetett venni, mint halpástétomot, melyet heringfejekből és szálkából állítottak össze, és néhány ocsmány zöldségsalátát.

Egy fiatal bibliakutató, Ilse Unterdörfer megtalálta az Ótestamentumban Jehova parancsát: "Engedjétek a vért a földre!" és elmondta testvéreinek, hogy ezentúl nem szabad véres hurkát enniük. A szélsőségesekből kb. huszonöten elhatározták, hogy ezentúl nem fogadják el a véres hurkát.

A bibliakutatók között három frakció volt: a szélsőségesek, a határozatlan közép és a mérsékeltek. Szabályos frakciós harcok voltak közöttük, egymást a hit elleni árulással vádolták, ehhez a biblia történetéből vettek hasonlatokat, frakciós ellenfeleiknek ótestamentumi árulók neveit adták. Mikor a véres hurka elutasításáról hallottam, azt gondoltam, hogy a véres hurka nem ízlik bibliakutatóimnak, mert tényleg nem volt különösebben ízletes. Ezért azt javasoltam nekik, hogy ha ez keresztülvihető, azoknak, akik nem szeretik a véres hurkát, adjanak májas hurkát. De ennél nem számoltam Jehova parancsával. Mert itt nem a véres hurkáról volt szó, hanem egy tüntetésről Jehova tiszteletére. A szélsőségesek azt akarták, hogy beszéljenek róluk, az SS támadását akarták kiprovokálni, szenvedni akartak. Ezért listát készítettek azok nevével, akik Jehova parancsa miatt elutasították a véres hurka fogyasztását. A listát előre vitték, és az SS jót kacagott: Ha nem akarnak véres hurkát enni, akkor margarint sem kapnak. Ragyogó spórolási lehetőség.

Az első véreshurka-nem-evők listáját egy második követte. A szélsőségesek és mérsékeltek között késhegyig menő harcok folytak a bibliakutató-blokkban. Ahogy várható volt, a tábor vezetősége Nemcsak a margarin megvonásával reagált, hanem ennél drasztikusabb intézkedéseket is kigondolt. Zimmer főfelügyelőtől jött ez az ötlet. A bibliakutató-blokk száz új aszociális lakót kapott, köztük az összes díszpéldányt, ez a láger hülyéit, ágybavizelőket, epileptikusokat, és mindenféle bogarakkal megáldott táborlakókat jelentett. Ez volt a büntetés. Ez a száz kellett, hogy felügyelje a bibliakutatókat, azaz beköpni őket, ha bibliamagyarázaton vagy vallási beszélgetésen kapják őket el. Ez nehéz csapás volt Jehova tanúira, de nem kevésbé nehéz blokkvezetőjük számára. Árulkodás, lopás, verekedés jelent meg békés blokkunkban, mint farkasok egy juhnyájban. 

A bibliakutatók dicséretére legyen mondva, hogy meghatóan támogattak nehéz hivatalomban, és segítségükkel a fél év alatt - eddig tartott ez a büntetés - minden veszélyt sikerült jelentés nélkül megúsznom, és a mi a legnehezebb volt a dologban, hogy a hármas blokk továbbra is a látogatási blokk maradt. A bibliakutatók megduplázták erőfeszítéseiket, és mintablokkukat az aszociálisokkal is rendben tartották.

Ez a büntetés olyan groteszk módon végződött, hogy abban szinte Jehova kezét láttam. Az első hetekben megpróbáltam legalább néhány pozíciót megmenteni a bibliakutatóknak. A hátsó asztaloknál együvé ültettem őket, hogy az aszociálisok ne tudjanak minden beszélgetésre ügyelni, és az aszociálisoknak, akik mind fiatalok voltak, a harmadik emeleti ágyakat adtam. Ennek kellemetlen következményei lettek, mivel a díszpéldányok között sok éjjeli bevizelő volt, és éjjelente rápisiltek az alattuk alvó Jehova tanúira.

Egy szép vasárnap ellenségünk, Zimmer főfelügyelő jött. Rögtön észrevette az elválasztást a juhok és farkasok között, és letolt: "Már rég ismert, hogy maga támogatja a bibliakutatókat, és maga felelős a blokkban folyó cirkuszért! Rögtön össze kell keverni az aszociálisokat és a bibliakutatókat! Hogy ne halljam még egyszer, hogy egy nőszemély Jehováról beszélget a másikkal. Megértette?" - "Igenis, főfelügyelő asszony!" suttogtam, és továbbcsoszogtam. Most megtörtént! És mik voltak a következmények? A bibliakutatók szeretettel fogadták a díszpéldányokat. Megkérdezték, hogy éhesek-e, és egy esti csésze italt vagy egy darab kenyeret szeretnének-e? 

És milyen szívesen vették azok! Így apránként vasárnaponként egy-egy bibliakutatót egy-egy aszociálissal láttam vasárnap sétálni. A beszélgetés témája? Bizonyítványok kiállítása! A bibliakutatókat új fanatizmus kerítette hatalmába. Nem csak az én blokkomban, nem, a cigányoknál is, és ahol csak alkalom volt, terjesztették Jehova tanait, és új tanúk felvilágosodását készítették elő. Rövid időn belül megszaporodtak az esetek: Aszociálisok, cigányok, egy lengyel, egy zsidó, politikaiak jelentkeztek elől, és kérték, hogy Jehova tanúi legyenek, lila karkötőt kértek, és áthelyezésüket a bibliakutató blokkba. Az SS leszidta és kivágta őket, és első hisztérikus intézkedése az volt, hogy a száz aszociálist áthelyezte blokkunkból. Mélyen és boldogan föllélegeztem, a bibliakutatók Jehovának köszönték a történteket.

Milena

Mikor még csak nemrég lettem blokkvezető, 1940 novemberében, egy délután az újonnan jöttek blokkjának szobaparancsnoka, a 7. blokké üdvözletet hozott Lotte Henscheltől, akit újonnan szállítottak be. Rögtön üdvözlésére mentem. Mint régi, jó ismerősök, ráztuk meg egymás kezét. 1940-ben még szigorúan tilos volt egy idegen blokkba szolgálati utasítás nélkül belépni, ezért az újonnan jöttek sétáján beszéltünk meg találkozót, amelyen én természetesen nem vehettem részt, de reméltem, hogy zöld blokkvezetői jelem segíteni fog. Nyugtalanul vártam a következő napot, mert két hónapja magányos voltam Ravensbrückben ezrek között.

Az újonnan jöttek a tábor fala és a lakóbarakkok háta mögötti keskeny úton sétáltak. A tábor fala előtti gyepen egyenletesen elosztva táblák voltak halálfejjel és keresztbetett lábszárcsontokkal. A csíkos kabátosok között fölfedeztem Lottét. Rögtön megkérdezte, hogy bemutathatja-e ismerősét a transzportból, egy cseh újságírónőt, akinek már sokat mesélt rólam. És Milena Jesenskához vezetett.

Milena lágy szlávos kiejtéssel beszélt németül. Úgy adott kezet, hogy ujját nem hajlította meg, és megkért: "Kérem, ne rázza meg erősen!" Beesett szemébe néztem, arcán szenvedés jelei voltak, arcszíne szürkés volt. Milena magas termetű volt, hosszú, lifegő rabruhát hordott és nagy csizmát. Az előírásos fejkendő alól vidám kis fürtöcskék bukkantak elő. Lottétól hallott sorsomról és szeretett volna megismerni újságíróként, kérdéseket föltevő emberként. Addig nem tudtam, hogy kérdések föltevése is egyfajta művészet lehet. De Milena ennek mestere volt. A "siratófalnál" - így nevezte az áramot vezető szögesdrótot - elmeséltem neki sétáink során történetemet. Milena és én az első perctől barátok lettünk, és a keserű tábori élet során végig azok maradtunk. Köszöntem a sorsnak, hogy Ravensbrückbe kerültem és találkoztam Milena Jesenskával.

Négy év hosszú idő, táborban talán még hosszabb, mint szabadon. Négy év alatt valakit, akivel baráti viszonyban vagyunk, nagyon jól meg lehet ismerni. Milenát nagyon alaposan megismertem. Személyiségének ereje az első pillanattól megragadott. Betegsége ellenére haláláig megőrizte ezt a rendkívüli erőt. Öt évvel volt idősebb nálam, egy prágai orvos és egyetemi professzor, Jan Jesensky lánya. A független gondolkodás családi vonásnak tűnik, mert 1621-ben, ahogy a prágai óvárosi tanácsházának táblája igazolja, elődjét Jeseniust, egy híres orvost tiltott boncolás miatt halálra ítélték és felnégyelték. A húszas években kezdett különféle prágai újságoknak írni, a Tribunának, a Lidove Noviny-nek és a Narodny Listy-nek. Egy idő múlva a leghíresebb cseh újságírónő lett. A letartóztatása előtti utolsó években a Pritomnost nevű újságnál dolgozott, és többek között a csehszlovákiai nemzeti kisebbségek problémájával foglalkozott.

Kifejezett igazságérzet, a gondolkodás önállósága és vele született ellentmondási szellem vezették a harmincas évek elején a kommunizmushoz. Noha neki, akinek nagyon kifinomult nyelvérzéke volt, nehezére esett, egy ideig kommunista pártlapokba írt. De nem volt elkerülhető, hogy ez az egyenes jellemű ember hamarosan ellentétbe kerüljön a pártfegyelemmel. Milena kommunista párttagsága csak néhány évig tartott. Már 1936-ban kizárták. Épp olyan világos mint amilyen megsemmisítő ítélete a kommunizmusról meglepett. Én magam is teljesen elvesztettem illúzióimat, de nálam egy sor kemény sorcsapásra volt szükség ahhoz, hogy erre a belátásra jussak. Milena különös éleslátásának erejével jutott erre a rendkívüli belátásra.

Mikor a németek elfoglalták Csehszlovákiát, nem maradt tétlen. Csatlakozott az ellenállási mozgalomhoz, zsidóknak, cseh repülőknek és tiszteknek segített biztosan külföldre jutni. 1939-ben Prágában letartóztatta a gestapo és a drezdai vizsgálati börtönbe vitték. Onnan betegen került Ravensbrückbe. Azt hitte, reumatizmusban szenved. Kezei meg voltak dagadva, fájdalmai voltak, fázott az órákig tartó szemlén a tábori rongyokban, éjszaka nem tudott fölmelegedni a vékony takaró alatt. Az első naptól kezdve tompa aggodalom fogott el, amikor szenvedő arcát láttam. De soha nem engedte el magát, mindig újra szétszórta aggodalmamat. 1940-ben betegsége ellenére egész töretlen volt, bátor, kezdeményező, távol minden rab-mentalitástól. Mikor óvatosan megkérdeztem, hogy éhes-e, elutasította, hogy erről a témáról egyáltalán beszéljen, és egy kenyéradagot, amit hoztam neki, ingerülten visszautasított. Később bevallotta, hogy számára szörnyű volt, hogy kenyérrel ajándékozzák meg.

Mikor közelebb kerültem Milenához, mesélt múltáról. Megtudtam, hogy 1920 és 22 között Franz Kafka barátnője volt. Ennek a szerelmi kapcsolatnak nagy befolyása volt emberi és szellemi fejlődésére. Miután korai rövid prózai műveit és "Átváltozás" című novelláját ültette át csehbe, ismerte meg Milena Kafkát. Hogy mekkora Milena szerepe Kafka életében és műveiben, kiolvasható naplóiból és 1952-ben megjelent "Levelek Milenának" c. művéből. Milena gyakran mesélt nekem Franz Kafkáról, de Ravensbrückben, húsz évvel később nem annyira a szeretett férfi volt számára, akire fölnézett, hanem az író, akinek zsenijét már fiatal lányként csodálta. Beszélgetéseinkben ennek ellenére gyakran jött be az emlékezés egy szerelemre, melynek tragikus vége előre meg volt határozva. A beteg író nem tudta azt a beteljesedést ajándékozni fiatal, életerős lánynak, mely után az vágyakozott. Tudta ezt, és levelei hozzá az önkorbácsolás megrázó tanúi.

De már Kafka is fölismerte benne az erőt, a belső biztonságot és a büszkeséget. Ő, aki majdnem tizenöt évvel idősebb, leveleiben "Milena anyának" nevezi, "Levelek Milenához" c. könyvének utószavában "arisztokratával a tizenhatodik vagy tizenhetedik századból, egy jellemmel, melyet Stendhal régi olasz krónikákból vett, és saját regényeibe ültetett" hasonlítja össze. Magasröptűségét, meg nem hajlását a táborban sem veszítette el. Ezt a következő jelenet bizonyítja: Milena belső munkásként dolgozott Ravensbrückben. Sonntag, az SS orvos úgy tűnt, vonzó nőnek találja. Gyakran kis figyelmességekkel kényeztette, egyszer reggelije maradékát is fölajánlotta neki, amit Milena nem fogadott el. Egy nap a folyosón találkozott vele és beszélgetni kezdett vele. Kis botot szokott magával hordani, mellyel időnként rabokat vert. A beszélgetés során Sonntag ezzel a botocskával tréfásan megérintette Milenát az álla alatt. Ő azonban megragadta a botocskát és az orvos karjával együtt erőteljesen oldalra hajította. Arca eközben mélységes megvetést mutatott. Sonntag megdöbbenten állt és nem mondott semmit, de ezután halálos gyűlölettel követte Milenát.

Magam saját testemen érezhettem, milyen megvetéssel és pimaszsággal kezeltek a kommunisták mindenkit, akik a párt vonalával konfliktusba kerültek, akiket kizártak a pártból vagy a pártot önkéntesen hagyták el. Nem volt kegyelem: aki nem akart meghajolni a pártfegyelem előtt, aki megőrizte szellemi önállóságát és kritizálta a kommunizmust, az áruló volt és az emberiség aljához tartozott. Talán nincs jobb bizonyíték a személyiség hatalmára, melyet Milena sugárzott ki, mint a tény, hogy a cseh kommunisták őt, aki szakított a cseh kommunista párttal, nem árulóként kezelték, hanem még udvaroltak is neki. Cseh kommunisták szerezték meg neki az előnyös helyi munkát, ami egyedüli eset volt a táborban. Barátságunk alig volt két hetes, amikor a cseh kommunisták szószólói, Paleckova és Ilse Mach Milenához fordultak, és megkérdezték tőle, tudja-e, hogy én trockista vagyok és pofátlan hazugságokat terjesztek a Szovjetunióról. Milena elmondta nekik, hogy már eléggé ismer ahhoz, hogy ítéletemet Oroszországról meg tudja ítélni, és az neki kifejezetten hihetőnek tűnik. Néhány nappal később egyfajta ultimátumot adtak neki: el kell határoznia magát a Ravensbrücki tábor cseh közössége és a trockista Greta Buber között. Választott. Ez a sztálinisták gyűlöletét hozta neki négy éves tábori tartózkodása idejére. Amíg ereje volt, vissza tudott ütni, amikor megtámadták, de amikor ereje alábbhagyott, kimondhatatlanul szenvedett az üldözés alatt.

Rabként az ember kénytelen a nap minden órájában egy helyen lenni ellenségeivel, ugyanazt a levegőt szívni be, mint ők. És milyen lehetőségeket kis kegyetlenségekhez nyújtott az élet a koncentrációs táborban! Milena soha nem tanulta meg a helyes vonulást ötös sorokban, nem állt előírásszerűen szemlénél, nem sietett, ha megparancsolták neki, nem udvarolt a beutaló rabnak az orvosi rendelőben. Milena egyetlen szava sem volt "táborszerű". Furcsa az volt, hogy pont a politikai rabtársak, a kommunisták akadtak ki mindezen. Egy tavaszi napon este szemlén álltunk. A tábor falai mögött álló fák éppen kizöldülni kezdtek. Milena valószínűleg elfelejtette, hogy koncentrációs táborban van szemlén, halkan fütyörészett maga előtt... Soha nem felejtem el a körülötte álló kommunisták felháborodott kitörését. Egyszer munka előtt a tábor főutcáján vonult. Blokkunk már elindult, én az út szélén álltam. Akkor észrevett, levette fejkendőjét, és a megdöbbent rabok és meglepődött SS feje fölött nevetve integetett a fehér kendővel. De ellenségeink politikai felsőbbrendűségét és ellentmondást nem tűrését bocsátották meg a legkevésbé neki. 

A tábor állandóan optimista hírekkel volt tele. 1940-től negyedévenként ért véget a háború, minden pár héten tört ki valahol forradalom és Hitlert számtalanszor ölték meg. Ha Milenának ilyen történetekkel hozakodtak elő, ő kegyetlenül darabokra törte az efféle illúziókat. De még ennél is több, amikor 1941-ben Hitler megtámadta a Szovjetuniót, és nem csak a kommunisták, de sok más nemzet politikai foglyai is oroszbarát lelkesedésben törtek ki, képet adott nekik arról, mi történne Európával sztálini uralom alatt. Milena megjósolta azt, ami 1945 után történt. Én is vitatkoztam vele és soha nem akartam elhinni, hogy az oroszokat ennyire messzire hagyják nyugatra előrenyomulni. "Ha élve kiszabadulunk, talán soha nem térek vissza Prágába. Hogy menekülünk meg az oroszoktól? volt gyakran aggodalmas kérdése. Hihetetlen menekülési terveket gondoltam ki, és találtam ki más dolgokat is, hogy vigasztaljam. Aggodalma teljesen jogos volt. A kommunisták elterjesztették a táborban, hogy ha az oroszok Ravensbrückbe jönnek, kettőnket vagy falhoz állítanak, vagy Szibériába deportálnak. És ők nem haboztak volna segíteni nekik. Néha Milena halála utáni sötét kétségbeesésemben, ahogy az oroszok egyre közelebb jöttek, megköszöntem Isten kegyelmét, hogy Milena ágyban halhatott meg.

Milena az orvosi rendelőben dolgozott és statisztikát kellett vezetnie a nemi betegekről. Ez a munka nagy ajándék volt, mert tiszta szobában ült, amely télen fűtve volt, és egy asztalnál volt a hely. Azon többnyire virág volt, egy keskeny dobozban ceruzák voltak, a falon egy prágai kép függött. Helyéről a ravensbrücki vaskapura látott, amely a szabadságtól választott el bennünket. Sok ember életét mentett meg Milena, mikor vérpróbákat, melyeket Berlinbe küldtek vizsgálatra, és hozzá jöttek vissza, meghamisított. Luesz betegeket egyszerűen egészségesnek tüntetett fel, mert a szifiliszes rabok a tábor körülményei között többnyire halálra voltak ítélve. Vagy a barbár kúrákon haltak meg, vagy később gyógyíthatatlanokként gázba küldték őket (fordító: Senkit sem küldtek német táborokból gázba.) Milena minden ilyen hamisításnál saját életét tette kockára, mert gyenge egészségi állapotában nem élt volna túl egy tábori büntetést. 

1941 telén Milena megpróbálta közös barátnőnk, Lotte elbocsátását segíteni a táborból. Lotte már négy év börtönt és egy tábori évet tudott maga mögött, és nagyon rossz egészségi állapotban volt. Mivel 1940/40-ben rabokat tuberkulózissal még elengedtek a táborból, Milena beszerzett Lotténak egy pozitív köpetvizsgálatot, és elintézte, hogy a tuberkulózis osztályra helyezzék Lottét. Az SS orvos elbocsátásért folyamodott, és kíváncsian vártuk az eredményt. Éppen ebben az időben kezdtek betegtranszportokat összeállítani. Rögtön, miután az első transzport elhagyta a tábort, tudtuk, mi a sorsa az elszállítottaknak. Állítólag más táborba vitték őket. Valahol megölték őket (fordító: alap nélküli gyanúsítás). A TB állomáson volt Lotte, akinek Milena pozitív eredményt szerzett. Milena önvádtól kínlódott. Rövid időközönként új köpetvizsgálatokat készíttetett Lotténak, melyek természetesen mind negatívak voltak. Fölhívta erre Sonntag SS orvos figyelmét és hangsúlyozta, hogy Lotte csodálatos módon meggyógyult. Csak keményfejűségének és annak volt köszönhető, hogy az orvos ismerte Lottét, aki régebben az orvosi rendelőben dolgozott, hogy Lotte nem került a betegtranszport listájára. Így menekült meg a biztos haláltól (fordító: Tévedés. A betegtranszportok nem voltak gyilkosságok!). 

Milena soha nem lett rab, nem tudott eltompulni, és brutálissá válni, mint mások. Észrevett minden szörnyűséget maga körül, és kétségbeesett, ha nem volt lehetősége ténylegesen segíteni.

Munka alatt több kommunistával ült egy szobában és hallgatta beszélgetésüket. Nem tudott hallgatni. Harcos ember volt. Nem szűnt meg a hazug szöveggel a kollektivizmusról, a proletár demokráciáról, szocialista szabadságról, stb... ismert keménységével vitatkozni. És ezt soha nem bocsátották neki meg. Volt a táborban néhány német kommunista, akik tüzes lelkesedéssel és pedantériával dolgoztak az SS orvosoknak. Milena gúnyolta őket. Politikaiak a táborban, akiknek az lett volna a feladata, hogy ahol csak tudnak, szabotáljanak, kötelességtudatukkal büszkélkedtek Milenával szemben, ahol csak lehetett, és lustának és hanyagnak nevezték. Ahogy egyre betegebb lett, ereje egyre csökkent és nem tudott már lábra állni, a kommunisták azt híresztelték, hogy szimuláns.

Míg én voltam blokkparancsnok a bibliakutatóknál, Milena gyakran meglátogatott. Ott - ami tiltott volt. - az SS felügyelő szobájában ültünk, ő dagadt kezeit a kályhán melegítette. Egyik gyakori sóhaja volt: "Csak egyszer ülhetnék az út szélén és nem lennék katona..."

Mivel Milena író volt, jelentésem a szibériai táborról azt az elhatározást érlelte meg benne - ha életben maradnánk és valaha újra szabadok lennénk - könyvet kell írni élményeimről. Fantáziájában mű állt elő a két diktatúra koncentrációs táborairól, szemlékkel, egyenruhában menetelő csapatokról, emberek millióinak lefokozásáról rabszolgává; az egyikben a szocializmus nevében, a másikban a magasabbrendű emberek javára és épülésére.

1941 forró nyarán a szabóságokban már éjszakai műszakot vezettek be, a raboknál mint láthatóbb lett az elerőtlenedés és az alultápláltság. A nők lába megdagadt, furunkulusok és sebek lepték el. A táborban néhány bénulási eset lépett föl. Nem tudom, hogy ezek az SS-orvos Sonntag luesz-betegei voltak-e. Miután kb. tizenkét bénulás lépett föl a vezetőség is fölfigyelt a dologra. Kögel táborvezető is megtudta és izgatott jeleneteket csinált az SS főorvosnak. Olyan hírek terjedtek el, hogy Mecklenburgban gyerekparalízis volt, Dr. Sonntag kihirdette a Ravensbrücki táborban a karantént. A rabokat a blokkokba zárták, senki sem ment ki dolgozni ezután. Ahol a tábori főutca a térbe torkollott, szögesdrótakadályt építettek. A konyhában dolgozó rabok nem mehettek vissza barakkjukba, hanem a fürdőben aludtak. A felügyelők nem mentek be a táborba. Csak Zimmer főfelügyelőnő tűnt immunnak a gyermekparalízissel szemben. Egyik blokkból a másikba totyogott, hogy fönntartsa a rendet. 

Tulajdonképpen általános öröm uralkodott, csak a tény, hogy minden nap új bénákat hoztak az egyes barakkokból, akiket külön betegbarakkba vittek, okozott aggodalmat és nyugtalanságot. A bénultak mind ugyanazokat a tüneteket mutatták: hirtelen nem voltak képesek mozogni. Csak az volt feltűnő, hogy régi politikaiak nem bénultak meg, csupán aszociálisok, cigányok és lengyel-szeretők. Ha jól emlékszem, nyolc nap után már száz beteg volt gyerekbénulással. Fertőtlenítő szerek ömlöttek a táboron keresztül. A WC-ket, a mosdókat, a nappalikat, mindent ragyogóan tisztára fertőtlenítettek. A blokkok evőedényüket a tábori utcára rakták a drótkerítéshez és eltávoztak. Egy konyhai rab rögtön minden fémedényt gondosan fertőtlenítőszerrel mosott le. Minden barakk rabjai szigorúan elkülönítve mentek naponta kétszer sétálni. Ebben az időben büntették a bibliakutatók blokkját, ahogy már beszámoltam róla, száz aszociálissal, és a mi blokkunkban is kitört a gyerekbénulás.

Nem felejtem el a két hetes karantént. Tábori életem kevés elviselhető szakaszához tartoznak. Isten ajándéka volt. 1941 nyara csodálatos volt. A nap felhőtlen kék égről sütött. A tábor elvarázsoltnak hatott. A barakkok között mély csend ült. Egy felügyelő sem kiabált, kutyaugatás sem verte föl a csöndet. A két sétától eltekintve a raboknak a barakkban kellett tartózkodniuk. De zöld karszalagom segítségével naponta megszegtem ezt a tilalmat. Milena önkéntes szolgálatra jelentkezett a bénák barakkjába. Amikor csak tehettem, a tábor fala mellett eljutottam a tábori utcához, átmentem rajta, és így jutottam el a bénák barakkjába, mely dróthálóval volt körülvéve, és tilos volt oda a belépés. Onnan kijött Milena, és leültünk a drótháló mellé, hogy beszélgessünk, a nap sütött ránk, és igazán jól éreztük magunkat. Csak Zimmer felügyelő totyogott a táborban, más felügyelő nem volt veszélyes számunkra. Noha jól tudtam, hogy az aszociálisoknak nem tetszett működésem a bibliakutatóknál, és a karantén megszűnése után biztosan megpróbálnak ebből hasznot húzni. De ez nem érdekelt, mert mindig el tudtam magyarázni, hogy blokkom bénái után érdeklődtem.

A nyári beszélgetések Milenával élénken megmaradtak emlékezetemben, mert Milena új világot nyitott ki előttem, melyet addig kevéssé ismertem. Gyakran és intenzíven foglalkozott esztétikai kérdésekkel, nagyon alapos képzése volt, és kritikus gondolkodása. Korábbi életemet olyan emberek között töltöttem, akik ugyan szellemileg aktívak voltak, de szinte kivétel nélkül érdeklődtek a politika iránt. Állandó politikai tevékenységünk kevés időt hagyott olyan gondokkal foglalkozni, melyek területünkön kívül voltak. Heinz Neumann biztosan kivétel volt, nagy szerelme az irodalom iránt igazi és mély volt, de ő az utolsó pillanatig annyira kommunista volt, hogy ezen szellemi luxusnak soha nem engedett rossz lelkiismeret nélkül. Ezeket a gátlásokat levetettem és Milenával együtt olyan területeket kutattam át, melyek számomra újdonságok voltak. Nemcsak Kafkáról mesélt, de bemutatta a húszas évek Prágáját és Bécsét, a művészek és irodalmárok társadalmi életét, a kávéházakat, melyekből szinte mindegyik valamelyik irodalmi iskola főhadiszállása volt. Mint minden jó képességű újságíró, Milena is szeretett volna mást is írni, mint jó általános tárgyú és kultúráról szóló cikkeket. Gyakran szenvedett az elképzeléstől, hogy igazi tehetségét nem használta igazán. Mindig újra eltervezte, hogy később, a szabadságban olyat művel, ami megfelel annak a tehetségnek, melyet magában érez. Különösen jó véleménye volt a jó, élő prózáról. Meglepett, mikor naiv szeretetemet bevallottam neki a költészet iránt, és ő úgy gondolta, hogy a költészet ideje lejárt, és csak a legcélzatosabb prózának van létjogosultsága. "Ha csak tudnék mesélni!" panaszkodott egyszer. "Tudok jó cikket írni, de még azt sem tudom meggyőzően vázolni, hogy valaki belép egy ajtón!" Próza iránti tiszteletét valószínűleg Franz Kafkának köszönhette, aki jobban, mint bármelyik másik költő volt képes német prózát írni.

A lehetőség, hogy időnként elszakadhatunk környezetünktől és olyan területekre húzódhatunk vissza, ahova az SS-nek nem volt bejárása, nagyon sokat jelentett. A szellem erejével sok felelősség nélküli szövegelést kötnek össze. A koncentrációs táborban, ahol minden nap halált hozhat, a szellem se bevehetetlen erősség. Sem az éhségtől, sem ütésektől nem tud megkímélni. Talán segít azt hosszabban és méltóságteljesebben elviselni, de nem véd meg az összeomlástól, ha a test túl gyönge ahhoz, hogy ellenálljon. De mégis megadja a rabnak a lehetőséget, hogy figyelmét egy pontra összpontosítsa, mely nem sajátmagával azonos; elvonja figyelmét az éhségtől, és a KZ-lét napi rondaságaitól. Kis biztos szigetet ad a rabnak a nyomor és kétségbeesés tengerében, és bizonyos rabok között segítő köteléket fon, mert azonos nyelven beszélteti őket. Mindennek értéke magas a süllyedésben, és élveztünk minden alkalmat, amikor beszélgetésbe feledkezhettünk.

Nagy jelentősége volt annak is, hogy az SS szellemi területen bizonytalanul érezte magát. Egyszer Milena és én egy újságban Pieter Breughel "Hazatérés a vadászatról" és "Vakok" c. képeinek reprodukcióját találtuk meg egy újságban. Kivágtuk őket és a bibliakutató-blokk szolgálati szobájában a falra tűztük őket. A szétlőtt nyomorúságos figurákban a "Vakok" képnél egy figyelmes SS szem tiltakozást olvashatott volna ki rab voltunk ellen. Amikor az SS blokkparancsnok a szolgálati szobába lépett és meglátta a képeket, máris szidásra nyitotta ki a száját. De csak ennyit tudott kinyögni: "Mi ez a falon?" Erre hosszabb előadást tartottam neki a művészetről és különösen Pieter Breughelről. Pillantása mind bizonytalanabb lett, és attól való félelmében, hogy képzésének hiányosságait el ne árulja, hallgatott, és örömünkre ott hagyta Brueghelt, ahol volt.

De minden kellemes idő véget ér egyszer, a mi nagyszerű karanténunk is, Kb. két hét múlva valahonnan iderendelve megjelent egy SS orvos, gyerekbénulás-specialista. És mi derült ki? A bénulás tömeghisztéria volt. Dr. Sonntag ügyesen állt bosszút az őt ért szégyen miatt. A bénák testén elektromos áramot vezettek keresztül, erre felugrottak és elrohantak. Amikor a többi beteg ezt meghallotta, az eljárás miatti aggodalmuk megtaláltatta velük járóképességüket. Csak néhányat súlyos ízületi reumától vagy luesztől megbénulva nem gyógyultak meg ezzel az eljárással.

Szomszéd, a halál

Újra elkezdődött a szokásos tábori élet reggeli szemle, munkaszemle, munkába menés, déli visszatérés, déli szemle a munkán, munkába menés, este ötkor visszatérés, esti szemle, amely soha nem tartott másfél óránál rövidebb ideig. Ébresztéshez, sorakozóhoz, oszláshoz és alvás előtt mindig megszólalt a sziréna, melynek hangja a tábori életet meghatározta.

Mind több nőt hoztak a koncentrációs táborba. A panaszfal mögött egy sor földszintes fabarakkot húztak föl. Ajtót építettek a barakkba és beköltöztek az új barakkokba. A bibliakutatók átköltöztek a 17-es és 19-es barakkokba. Az átköltözésnél szenvedélyesen és keményen küzdtek az engedélyért, hogy magukkal vihessék ragyogó, sarkosan kitömött szalmazsákjukat, mintha egy paradicsomi ágyat akarnának magukkal vinni. Az új blokk belül fehér olajfestékkel volt kifestve, a szoba teteje plafonnal volt lezárva, a rabok kifejezésével csodálatosan szép volt.

1940 és 1941-ben sok lengyel rabszállítmány jött a táborba. Úgy tűnt, hogy Hitler a lengyel népet ki akarja irtani (fordító: erős túlzás). A lakosság minden rétegét, minden korosztályt letartóztattak. Azt suttogták, hogy a letartóztatottak között halálra ítéltek is voltak. Egy egész szállítmányról beszéltek Varsóból, akiket csak az ítélet végrehajtására hoztak Ravensbrückbe. 1942 tavasza volt, mikor tíz lengyel nőt előre hoztak és a cellaépületbe vittek. Röviddel az esti szemle előtt kiürítették a tábori főutcát. Mindenkinek be kellett menni barakkjába, majd bezárták az ajtókat. A konyhában és a kórházban dolgoztak rabok, köztük sok lengyel, akik látták, hogy a tíz nőt, hosszú ruhában öv nélkül, mint a bűnbánók ingjei, mezítláb vezették a cellaépületből a tábor főterén keresztül. Látták, ahogy a nők egész vidáman megfordultak, a főépület felé pillantottak, és mialatt kimentek a tábor kapuján, egész kedvesen megfordultak, a tábor központja felé tekintettek, és barátnőiknek, akikről úgy gondolták, hogy a kórház ablaka mögött vannak, búcsút intettek kezükkel.

A sziréna esti szemléhez búgott. Hat óra körül volt. Nők ezrei álltak sorban, hallgatva. Esti csönd ült a főutcán. Hirtelen a tábor fala mögül egy gyalogos fegyverropogása hangzott, röviddel azután tíz revolverlövést lehetett hallani. Mindannyian tudtuk, mi történt, senki sem mert megmozdulni. Velünk szemben lengyelek egy blokkja volt. Láttam, ahogy ajkak százai imát mormoltak. A tábor fala mögött mint minden nap, ott álltak a fenyők, a parancsnokság tetejének középvonalán varjak ültek, mint mindig. 

Ezután a szemle után sok nőnek más arca volt. Első alkalommal történt rabtársak kivégzése mindenki füle hallatára. Rettenetes események kezdetére gondoltunk.

A halálra ítéltek kivégzése eleinte rendszeresen az esti szemle alatt történt. Álltunk, fülünket hegyezve, idegeink pattanásig feszülve, kiáltásokat hallottunk a falon túlról, mielőtt a lövések eldördültek. A megkínzott fantázia rémképeket festett, melyek a kivégzés előtt játszódtak le. Wicklein, Kögel táborparancsnok segédje egy SS csapattal végezte el a kivégzéseket. A bibliakutatóktól tudtam meg, hogy a kivégző csoport kívülről jött, és a kivégzés előtt az SS kantinban gazdagon megvendégelték őket étellel és alkoholos italokkal.

A varsói szállítmányokkal jött nők közül sok soha nem tudott halálos ítéletről. Most minden lengyel a 7000-es rabszám fölött kivégzésére várt, némelyek közülük három évnél is hosszabban. A varsói szállítmány után további szállítmány jött Lublinból, ezeket ugyanaz a sors várta.

1941/42 telén orvosi bizottság tűnt fel Ravensbrückben. Már azelőtt mind a tábor területén mind a blokkvezetőktől kikérdezve a súlyosan betegeket, a szellemi fogyatékosokat, nyomorékokat és munkaképteleneket listákon vezették. Azt mondták, hogy ezek egy könnyű munkát végző táborba vagy szanatóriumba kerülnek. A listából előhívott raboknak, ha nem voltak ágyban fekvők, meg kellett jelenni az orvosi bizottság előtt, amely a tábori fürdőben volt. Ezután elutazott az orvosi bizottság, hogy röviddel azután visszatérjen. Most a zsidó blokk lakóit hívták a fürdőbe, és az orvosok sokuknál az egészségi állapot helyett politikai meggyőződésükről kérdeztek tőlük.

Az első betegszállítás 1942 elején hagyta el Ravensbrücköt. A nőket teherautókra rakták, a betegeket szalmapadlóra fektették. Mikor Milena este a súlyos betegek elszállításának módjáról jelentett, félelmem szinte beigazolódott ezt a szállítást illetően egy másik táborba. Már a következő nap nem volt kétségem. Teherautó jött a kamrához. Az elszállítottak rabruháját hozta rabszámmal és jelvénnyel, alsóneműjük, a kis táska a mosdószerekkel és fogkefével, egy mankó, egy protézis, műfogsorok. A betegszállítás tehát a halálba ment (fordító: Ezt semmi nem bizonyítja.) Ez a szörnyű hír továbbment a táborba azokhoz a százakhoz, akiket ugyanez a sors várta. Egyikünk számára se volt kétséges, de a kijelöltek, akik napja szerintem meg voltak számlálva, nem hittek ilyen szörnyűségben, hanem magyarázatot találtak a visszahozott tárgyakra: "A szanatóriumban más ruhát kaptak!" A mankót, a protézist és a műfogsorokat figyelmen kívül hagyták... 

Így ment egyik szállítmány a másik után. Rendszeresen jöttek vissza az elszállítottak tárgyai. A betegek után a zsidó nők következtek. Egyikük megígérte, hogy ha lehetséges, ruhájában rejtett üzenetet küld vissza a szállítás céljáról és helyéről. Megtalálták ruháját és benne egy cédulát ezekkel a szavakkal: "Dessauba vittek bennünket, és le kell vetkőznünk. Éljetek boldogan!"

A betegszállításon és kivégzéseken kívül napjaink izgatottak voltak. Sokan érkeztek. Az összes németektől megszállt országból hozták ide őket, gyerekek is jöttek a táborba. Valószínűleg Angela volt az első. Kilencéves cigánylány, indiai szépség. A tábor utcáján számos rokonával ment, a nők fájdalmas, anyai szemmel pillantottak rá. Átkarolták Angelát, kenyeret adtak neki, és saját gyerekeikre gondoltak. Angelát és egy másik kis cigánylányt a Masser-varrószobába küldték, ahol írni és olvasni tanultak, és Masser felügyelőnő nemzeti szocialista nevelést próbált nekik adni.

Az első rab gyerekek megpillantásakor minden nő szeme könnyes lett, de számuk nem maradt kettőnél, zsidó gyerekes anyák jöttek Hollandiából, Belgiumból, Franciaországból, Törökországból. A rendelő előszobájában egy kis sámlin feketehajú, jó húsban levő tündérke ült és teddi maciját szorította magához. Kis török lány volt. Sietős, kétségbeesett anyák között, akiket orvosi vizsgálatra küldtek, játszadozott a gyerek. Rab gyerekek hamarosan a tábor mindennapjának része lettek. Miután öt órakor megszólalt a reggeli sziréna, ki kellett menniük szemlére, hidegben, esőben melegben órákig álltak a tábor utcáján, és mivel nem dolgoztak, a tábor utolsó évében nem kaptak krumplit, csak a szárított zöldségből készült levest és egy kis kenyéradagot. Koldulva futottak egyik barakk ajtajától a másikig; sok nő szívében a fájdalom az anyaságot is életre hívta. 

De az orosz gyerekeket sem szabad elfelejteni. 1942 elején hát orosz kislányt hoztak hat és tizenhárom év között Ravensbrückbe. Mindenki rajongott a gyerekekért. A kommunisták azt javasolták, hogy a régi politikaiak blokkjába tegyék őket. Főfelügyelő Langefeld egyetértett, és a gyerekek beköltöztek az egyes blokkba. Ott elkényeztették őket, a nők szeretettel övezték őket, minden olyan ételkülönlegességet, melyet meg lehetett találni a táborban, azt megkapták. Természetesen nem maradhatott el, hogy mivel úgy tűnt, jobb a sorsuk, mint a hetenként a táborba érkező más kis raboknak, miután kitették őket az 1-es blokkból, sok bosszúságuk volt.

Egy vasárnap, akkor már 1943 volt, Lotte Henschel, Maria Gropp és én mentünk át a táboron. A tábor főutcáján valahol egy kis, keservesen síró lány állt. Megkérdeztük, mi a baja. "Nem találom barakkomat" szipogta. Ez nem is volt egyszerű, a barakkok nagyon hasonlóan néztek ki, számokat pedig még nem tudott leolvasni a gyerek. Lotte a karjára vette, és blokkról blokkra jártuk, hogy a kis barna szemű otthonát megtaláljuk. Minden barakkban ideges, feszült emberek tömegei voltak, senkit sem érdekelt egy eltévedt kislány. Nehezen megtaláltuk a blokkparancsnokokat, de senki nem ismerte a gyereket. Időközben elaludt Lotte karján. Éppen a zsidó blokk blokkparancsnokával beszélgettünk, amikor a gyerek fölébredt. Több nő állt mellettünk és tagadóan rázták fejüket. Sírós, de szemrehányó hangon jelentkezett talált gyerekünk: "Nem vagyok zsidó, hanem cigány!" Igen, már a három évesnek is volt faji büszkesége! Ezután megtaláltuk anyját a cigány-blokkban.

1944-ben egy evakuált cigánytáborból, ahol férfiak és nők együtt voltak, és számos gyerek született, nők sok gyerekkel. Szétválasztották a férfiakat és nőket. A tizenkét évnél idősebb fiúk apjukkal együtt a férfi-koncentrációs táborba mentek, a kisebb gyerekek az anyjukkal együtt a női táborba kerültek.

Egy este gyerekek tömege várakozott a tábor főutcáján. Megtudtam, hogy sorba kell állniuk, hogy együtt menjenek a konyhába. A tábor vezetője minden gyerek számára egy kanál mesterséges mézet engedélyezett. Rongyosan, lehetetlen cipőkben, de mindegyikük kezében egy alumíniumcsésze állta sorba a gyerekek. Néhány fiú úgy parancsnokolt, mint az öregek: "Ötösével sorba állni! Kezeket le! Nyugalom!". És tényleg, a gyerekek egészen magától értetődően ötös sorokba álltak, és a "nyugalom!" parancsra elcsendesedtek. "És most az Anglia éneket énekeljük!" jött a parancs egy fiatal szájából. Énekelve: "... Add kezedet, mert Anglia ellen vonulunk..." meneteltek a kis éhező, rongyos rabok a konyha felé, hogy egy kanál mesterséges mézet kapjanak.

1942 elején körülbelül 1000 nőből álló szállítmányt küldtek Auschwitzba. Akkor hallottunk először erről a koncentrációs táborról, és senki sem tudta, mit jelent ez a név. Sok rab jelentkezett önként, köztük sok régi politikai. A szállítmánnyal ment Langefeld főfelügyelő és a szorgalmas táborfelügyelők Berte Teege és Liesl Maurer.

Mandelnek hívták az új főfelügyelőt Ravensbrückben; új vezetési módot vezetett be Ravensbrückben. A számolási szemle, mely amúgy is félelmetes volt, új jelenséggel gyarapodott. Mandel főfelügyelő különleges sportja a vadászat loknik után volt. Míg a nők mozdulatlanul álltak az utcán, lassan hajlított térddel, hangsúlyozottan stramm mozdulatokkal, élvezettel ment a sorok előtt, pillantását a nők feje fölött vezette. Ekkor fölfedezett valakit, akinek haja hullámosan nézett ki a fejkendő alól. Rögtön előre kellett lépnie. Letépte fejkendőjét, adott neki egy pofont, és csizmájával belerúgott. Aztán fölírták a rabszámot. Így ment ez blokkról blokkra. A fölírtakat a fürdőbe vitték és megborotválták. Egyszer kb. tíz borotváltnak - természetesen fejkendő nélkül - kellett a számolásra sorakozó blokkok előtt fölvonulni, a legnagyobb vezetésével, aki plakátot hordott nyakán: "Megsértettem a tábor szabályait és hullámosítottam hajamat."

Mandel ezen felül lényegesen meghosszabbította az esti szemlét, mert a nők tízezreit zárt sorokban vonultatta el, azaz az embertömegek ötös sorokban vonultak barakkjaik felé. Pofonok és rúgások kiosztása mindennapos gyakorlattá vált. 

Ebben az időben a bibliakutatók blokkjában új, heves viták folytak. Most a hadi munka megtagadásáról szólt a vita. Először az angóra-tenyésztő brigád hagyta abba a munkát. A bibliakutatók elmondták, hogy észrevették, a nyulak szőrméjét hadi célokra használják, ezért hitük miatt nem vállalható, hogy ezt a munkát végezzék tovább. alapvetően hajlandóak dolgozni. Ugyanezen a napon egy kertészeti csoport is megtagadta a munkát, mert a zöldséget egy SS kórházba küldték. Összesen körülbelül kilencven bibliakutató nyilatkozta, hogy mától nem hajlandó hadi célokra dolgozni, és ezeket három napig és három éjjel büntetésből a börtön udvarára állították. Ezután a bunkerbe tették őket sötétzárkába. Mivel a börtönben nem volt elég hely ennyi embernek, a 25-ös blokk egy szárnyát, mely a tábori utcán az utolsó blokk volt, kiürítettek, kivittek onnan minden bútort, az ablakokat bemeszelték, és kívülről bezárták a fa spalettákat. A már erőtlen nőket kabát és takaró nélkül, leülési lehetőség nélkül bezárták ezekbe a sötét barakk-helyiségekbe. Naponta kaptak egy adag kenyeret és minden negyedik nap ételt. Negyven napig maradtak itt. Ez alatt az idő alatt jött a parancs a berlini gestapotól, hogy minden munkamegtagadást 75 botütéssel kell büntetni. A bibliakutatók, akik közül sokan ötven és hatvan év között voltak, háromszor huszonöt botütést kaptak. Negyven nap múlva láttam őket a fürdőben. Mozgó csontvázak voltak, testükön hurkák. Mindegyiküknek vérhasa volt az éhezéstől és elmebetegek benyomását keltették. Sokat rögtön a kórházba szállítottak. 

Mikor kiengedték a bibliakutatókat a 25-ös blokkból, kinyilvánították akaratukat, hogy továbbá sem akarnak hadi munkát végezni, és mostantól a szemlén való állást is megtagadják, mert "Mi csak Jehovát tiszteljük, de nem az SS_t". Szétosztották őket a barakkok között az egész táborban, a blokkparancsnokok parancsot kaptak, hogy erőszakkal vigyék őket szemlére. Emberséges blokkparancsnokok kivitették őket a szemlére, némelyik blokkban kihúzták őket minden szemle előtt a főutcára. Ilyenkor az idős nők a szemle ideje alatt a földön gubbasztottak, esőben és hidegben. Továbbra is megtagadták a hadi munkát és az önkéntes részvételt a szemlén.

Az új táborvezető, Redwitz különösen szórakozott azon, ha kigúnyolja szemle alatt a bibliakutatókat. Egyszer felszólította őket, hogy azonnal álljanak föl. Nem volt sikere. Hangosabban kiabált. Ennek sem volt eredménye. Ekkor megparancsolta a tábori rendőrségnek, hogy hozzanak pár vödör vizet, és öntsék le a gubbasztó bibliakutatókat. Egy bibliakutató blokkomból, egy mérsékelt, azt mondta nekem halkan négy szem közt: "Tudod, a szélsőségeseket megszállta a rossz lélek!"

Redwitznek köszönhettük Ravensbrückben a tábori rendőrséget is. Csak néhány napja volt hivatalában, amikor egyszer szemle idején a blokkok előtt elment. Egy első sorban álló nő előtt megállt, megnézte és azt mondta: "Jöjjön később az irodába." Ezt a nőt Leónak neveztük. Igazi nevét csak 1945 után tudtam meg. Leó elmesélte nekünk, hogy 1933 előtt egy kommunista találkozón találkozott Redwitzcel Hofban vagy Münchenben. Redwitz akkoriban rendőr volt és széthajtotta a tüntetőket. Ez alkalommal Leó pofont adott neki. Úgy látszik, ezt olyan jól megjegyezte, hogy a nőt most, évek múltán is fölismerte a nők tömegében a KZ-ben. Amikor Leó az irodába ment, Redwitz ennyit mondott neki: "Maga mától fogva tábori rendőr." Egy idő múlva megtudtuk, Redwitz az SS-en belül azt mondta, hogy Leó egyszer egy tüntetés során az arcába köpött. A pofonról nem szólt, ez valószínűleg túl megalázó volt számára. Leóval nagyon jól választott a táborvezető. Vert, ordított, jelentéssel fenyegetett, röviden erre a hivatalra volt teremtve.

Egy forró nyári nap késő délutánja volt 1942 nyarán. A munkacsapatok visszajöttek munkából. Előre hajolva, izzadva, porosan emelgették lábaikat a nehéz facipőkkel. Ekkor egy kb. 30 fős csapat kanyarodott be a főutcára. Majdnem mindannyian idős nők voltak, zsidók, akik valószínűleg csak pár napja érkeztek a táborba, mert mindannyian le voltak égve. Arcuk, kezük, karjuk és lábuk a vádli feléig vörös volt és fénylően meg volt dagadva. Vérző kezüket kinyújtva tartották. Egész nap téglát pakoltak. Ez volt az egyik legkellemetlenebb munka. Téglaszállító hajókat raktak ki úgy, hogy a nők hosszú sorban álltak, és a téglát egyik a másiknak dobta. Az éles szélek pillanatok alatt kisebesítették a kezeket. Ezen a napon szemle után néhány bibliakutatót vittem az orvosi rendelőbe és ott állt a harminc zsidó nő blokkvezetője és a zsidó nők, hogy a leégésre és a sebesült kezeknek gyógyszert kérjenek. Az SS-orvos Schiedlausky meglátta a zsidó nőket és azt kiabálta: "Zsidó nők, kifelé!" A blokkvezető ellenérvei nem segítettek, kiküldték őket a rendelőből. Következő reggel a leégettek karja és lába kiütéses lett. Megint elmerészkedtek a rendelőhöz és szerencséjük volt: Bekötötték őket. Két nap után a blokkvezető meg akarta újítani az átnedvesedett papírkötéseket, de megint SS-orvos Schiedlausky karjába futott, és szidalmak közepette kirepült a rendelőből. A nőknek magas lázuk volt, alig tudtak fölállni, a gennyes leégés olyan büdös volt, hogy senki nem bírt a barakkban maradni. Két nap múlva a blokkparancsnok újra megpróbált pácienseivel a rendelőig jutni. Beengedték őket, a szegény időseknek levágták az odaragadt papírkötést, a rendelő padlóján nyüzsögtek a légylárvák, melyek a szegények karjaiból és lábaiból estek ki. Néhány nőt beutaltak a kórházba, és néhányan meghaltak a leégés következményeként.

Egyáltalán, a rendelő és a rendelési idő! Azt gondoltuk, Dr. Sonntag SS orvosnál és rúgásainál nincs rémesebb. De még nem ismertük utódját, dr. Schiedlauskyt, Dr. Rosenthalt és Oberhauser doktornőt. Ehhez jött egy SS főnővér, akit Antennának neveztek. Ezek négyen rémuralmat hoztak létre Ravensbrückben.

Ha egy rab betegnek érezte magát, ezt a blokkparancsnoknak jelentette, akinek barakkja minden betegét föl kellett jegyeznie. Délelőtt, a szemle után, - természetesen ötös sorokban - a betegekkel a rendelőbe ment. Mivel 1942-ben Ravensbrückben már tízezer női rab volt, a tábor körülményei között naponta százak betegedtek meg. Ezek minden időben és szélben a rendelő előtt álltak, és csoportonként engedték be őket az előszobába, ahol le kellett húzniuk facipőjüket. Főnővér Antenna egy asztalnál ült. Magas, vékony, epés küllemű idős nő nagy elálló fülekkel és szokatlanul csúf arccal. Neki adták a cédulát a beteg nevével, és ő döntött arról, hogy a beteg mehet-e a rendelőbe, vagy nem. Minden beteg külön odalépett az asztalhoz és elmondta panaszát. Ha valaki túl halkan beszélt vagy jajongott, az rögtön kirepült a rendelőből. Ha a várakozó rabok beszélgettek, az egész blokk kirepült, ha a nők a fáradtság vagy gyöngeség miatt a falhoz támaszkodtak, szintén kirepültek. Ha összeesett nagybeteget hoztak, és ez idős zsidónő, cigány vagy bűnöző volt, ilyenkor fölvidámodott Antenna, és hangosan "folyosói fölvételt" kiáltott. Hamarosan minden rab tudta, hogy ez mit jelent. A "folyosói fölvétel" a biztos halál volt, mert a rendelő folyosóján fekvőknek két napig erős fájdalomcsillapítót adtak, a harmadik nap a "halálos szobába" kerültek, ahol a főnővér vagy egy orvos evipan-injekciót adott szívükbe, mely megölte őket (fordító: Valószínűleg a szerző szokásos fantáziálása)

Egyszer rendelési idő alatt Oberhäuser SS orvosnő lógó lábakkal ült a betegasztalon, mikor egy ájultat hoztak be. Mosolyogva mondta a jelenlevő ápolónőknek: "Vigyék a szobába, hogy hamarosan eltűnjön!" Helyeslést várt sikerült viccéért. Minden súlyos beteg veszélyben volt akkor, hogy injekcióval megölik, és a nők, míg összeestek, vonszolták magukat, nem jelentették betegnek magukat, úgy féltek a rendelőtől. 

A sebkezelést rabok végezték. Alig elképzelhető, mit dolgoztak ezek a rab-ápolónők rabtársaikért. A rendelő szűk előszobájában, Antenna háta mögött állt asztaluk eszközökkel, krémekkel és kötszerrel. Ott mérték a nők lázát, és hányat segítettek lázhoz! Ott, a rabok nyüzsgésében tisztították és kötötték be az ekcémákat, fekélyeket, adtak tablettákat és más orvosságokat.

Egy nap terhes nők szállítmánya érkezett a táborba. Mindet "Idegenekkel való közösülés" miatt tartóztatták le. Az első években terhesek számára Ravensbrückben vagy elengedési folyamodványt állítottak ki, vagy egy kórházba mentek szülni, ahol szülés után elvették tőlük a gyereket. Az anyát újra koncentrációs táborba zárták. Ezekkel az új terhesekkel azonban más történt. A gestapo úgy határozott, hogy Ravensbrückben fajgyalázásuk termékét elhajtják, és Rosenthal SS orvost bízták meg ezzel Sok nő már a hetedik vagy nyolcadik hónapban volt terhes.

Röviddel ezután Milena izgatottan jött hozzám, és elmondta: "Képzeld el, ezelőtt a rendelőben határozottan hallható volt egy újszülött sírása. Hallgatóztunk, de röviddel rá elnémult a sírás...."

Gerda Quernheim rab, szakképzése nővér, segített Rosenthal SS orvosnak a magzatelhajtásoknál. Az életképes újszülötteket ő ölte meg, némelyiket injekcióval, másokat megfojtott, vagy egyszerűen a vödörbe dobta őket. Ravensbrückbe nemcsak olyan terhes nők jöttek, akiknek idegenekkel volt viszonyuk. Rosenthal és Schiedlausky működése idején minden, a táborban született gyerek halálra volt ítélve. Csak "életképtelen" újszülöttek lehettek, mert a koncentrációs tábor nem volt újszülöttekre berendezve. (Fordító: A szerzőben föl sem merül, hogy az újszülötteket máshova szállították.)

1945 Januárjában betegként voltam a kórházban, alattam egy huszonegy éves nő volt, akinek egészségét Rosenthal SS orvos tette tönkre. Parasztlány volt Schleswig-Holsteinból, akit 1942-ben egy terhesek szállítmányával küldték a táborba. A nyolcadik hónapban megindított szülésnél húgyvezetéke szétszakadt. Ebben az állapotában kellett nehéz munkát végeznie, és mivel nem tudta tartani a vizeletet, állandóan lázas betegségekben szenvedett, és végül tüdővészt kapott.

Rosenthalnak és Gerda Quernheimnak szerelmi viszonya volt. A rendelő dolgozói között rémes hírek keringtek kettőjükről. Gerda Quernheim nővérként a kórházban lakott. Rosenthal éjjel a táborban maradt, de nem csak szerelemből, nem, hanem hogy szerelmével együtt embereket öljenek. Áldozatukat a betegek közül választották ki, megkínozták, majd megölték.

Egy éjszaka egy fiatal ukrán nőt választottak ki áldozatuknak, aki melankóliában szenvedett. Mikor megközelítették ágyát a halálos szobácskában, a lány félelmében elmenekült. A folyosóra rohant és kiugrott egy ablakon. Egy lengyel rendelői munkás, aki egy betegszobában feküdt, hallotta a zajt, és egy kulcslyukon keresztül - a szobák éjjel zárva voltak - látta ezt a szörnyű vadászatot. Aztán csönd lett a rendelőben. Következő reggel a lengyel jelentette Milenának az éjszaka történteket. Milena a halottak dobozaihoz ment, és ott feküdt a fiatal ukrán nő, karjaiban sok injekcióstű szúrásával, arca szétverve. 

Egy barátnőm, aki a rendelőben dolgozott, elmesélte a következő történetet, mely megvilágítja, hogy Rosenthal egyáltalán nem tisztelte az emberi életet, és ez sok elvtársára igaz volt. Ha egy rab meghalt a kórházban, az írnokok feladata volt az orvos számára előkeresni a beteglapját és betegiratait. Az orvos megírta a a halálról szóló jelentést és a jelentést a politikai osztálynak adta tovább, amely a rokonoknak továbbította a hírt. Néha az orvos nem törődött a tényleges halálokkal - dr. Rosenthal esetében majdnem mindig így történt -, hanem azt írta be haláloknak, ami éppen eszébe jutott. Ha a halál oka verés vagy más testi kínzás volt, általában eltussolták a tényleges halálokot. Rosenthal beírt valamilyen nagyképű latin betegségelnevezést, és számára el volt intézve az ügy. Egyszer volt a betegosztályon két beteg, akiknek ugyanaz volt a család- és keresztneve, és kb. azonos korúak voltak. Az egyik aszociális volt, a másik enyhén politikai, az első tífuszos volt, a második fekélyes. A tífuszos meghalt, az írnokok elvégezték a szokásos munkát: megkeresték a beteglapot és a betegiratokat, és dr. Rosenthalnak adták, aki kigondolt egy halálokot, és továbbadta az esetet a politikai osztálynak. Röviddel ezek után az írnokok észrevették, hogy tévedtek, és a tífuszban meghalt beteglapjához az osztályon fekvő fekélyes betegiratait mellékelték. Meg voltak rémülve, attól féltek, hogy megbüntetik őket tévedésükért, de világos volt számukra, hogy tévedésüket be kell vallani. Időközben azonban a politika osztály a másik rokonait értesítette a halálesetről. Barátnők és kolléganője, akik tévedtek, nehéz szívvel jelentették a hibát Dr. Rosenthalnak. Meglepetésükre nyugodtan fogadta a hírt. Csupán azt mondta meglepetésükre, hogy nem szabad a hibát a politikai osztálynak jelenteni. A két nő nem értette, miért. Talán maga akart hírt küldeni a ténylegesen meghalt rokonainak és az élő rokonait felvilágosítani a tévedésről? Ami ezután történt, még az osztályon dolgozóknak, akik ott már sok bűnt láttak, elképzelhetetlen volt. Míg az írnokok arról morfondíroztak, mit tervez Rosenthal, megjelent Quernheim egy injekcióstűvel kezében, rájuk kacsintott, és eltűnt a szobában, melyben a tévedésből halottnak jelentett feküdt. Néhány perc múlva kijött, és lelkinyugalommal ezt mondta: "A hibát megoldottuk. Most ez is halott."

1942 nyarán 20 fiatal lengyel nőt a halálra ítéltek szállítmányából a rendelőbe hoztak. Az orvosok megnézték a sorban álló nőket. Dr. Oberhäuser egyet elküldött: "Ennek túl vékonyak a lábai, nem tudjuk használni." Ha jól emlékszem, hatot választottak ki közülük, és bent tartották őket a kórházban. A varsói és lublini szállítmányokból érkezettek páni félelemben voltak, mert a kórházban külön szobát rendeztek be számukra kicsit távolabb a többitől, és ebbe a szobába nem jöhettek be a rab ápolók. Emellett új operációs helyiséget építettek a legmodernebb fölszereléssel. Megjelent Ravensbrückben dr. Gebhardt, az ismert német sebész, a berlini egyetem sebészprofesszora, a Hohenlychen ortopédia klinika főorvosa, a Német Vöröskereszt későbbi elnöke, egy sereg asszisztenssel. Láttuk, ahogy fehér nadrágjukban a táboron keresztülmennek. Minden helyi munkást barakkjába küldtek. A rabok között folyt a pletyka: Lehet, hogy sterilizálni fogják őket? Talán szörnyű kísérleteket fognak végrehajtani rajtuk? Mikor a belső munkások visszatértek munkahelyükre, ezt az új betegszobát SS nővérek őrizték szigorúan, ők ápolták az új pácienseket, akik az SS konyhából kaptak különleges élelmet. A bizonytalanság néhány napig tartott, mert az SS nővérek egy idő után túl lusták voltak ahhoz, hogy az utasításokat lelkiismeretesen kivitelezzék, és egyik napról a másikra helyi ápolókat vonták be az ápolási munkákba. Ezek rövidesen áttekintést nyertek arról, hogy mi folyik a titokzatos szobában. A hat fiatal nő fájdalmas arccal feküdt. Lábuk be volt gipszelve. Hamarosan megtudtuk a részleteket, mindig két fiatal nőt egyszerre operáltak, és csont vagy izomdarabokat ültettek be az egyikből a másikba.

Hetek múltak el, az operált lengyelek mankón sántikáltak a kórházban. Némelyiknél a vádli gyerekláb méretűre csökkent, mások csak lábujjaikon tudtak járni, és máris hozták az új áldozatokat. Gebhard professzor, a híres német tudós új kísérleteket szeretett volna végrehajtani. Föladták a titoktartást. Operáltak, nyomorítottak, gázödémás kísérletekről beszéltek; a nők vérmérgezésben és lázban haltak meg. A gyógyultakat mankón visszaküldték a lakóbarakkokba, a nyulak, ahogy nevezték őket a Ravensbrücki tábori élet részeivé lettek. Ezek a megnyomorított nők egy halvány reményt tápláltak: A kísérleti operációk talán megbocsátást jelentenek, talán nem lövik őket le...

Nő a tábor

1942 nyarán az SS erőteljes építkezést folytatott. 
Egyik oldalon a tábor falai mögött nagy, stabilan épített modern üzemek jöttek létre, melyekben több ezer rabszolga számára létesültek munkahelyek. A másik oldalon a Siemens-Halske gyár sietősen barakkokat húzott föl. Új, nagy lakóblokkokat, melyekben ezer nőnek volt hely, állítottak föl; a ravensbrücki női tábornak hamarosan harminckét lakóbarakkja és három tábori utcája lett. Az építést a szomszédos férfi tábor rab lakói végezték. A tábor nőtt, de a rabok száma még gyorsabban nőtt. Már három nő aludt két szalmazsákon, ketten ültek egy sámlin, négyen használtak egy szekrényt. 1942-ig Ravensbrückben sem poloska, sem ruhatetű nem volt, de a mosókonyha már rosszul működött, a tiszta fehérnemű mind ritkább lett, a szalmazsákok rosszul voltak töltve, hiány volt téli cipőkben, a kabátok és a ruhák nyomorúságos papíranyagból voltak. Az SS főnökség görcsösen próbálta a régi erkölcsöket fönntartani a női koncentrációs táborban, de a mind nyomorúságosabb élelem és szállás, és a hadiiparban a rabok mind nagyobb kizsákmányolása a régi szabályok betartását mind nehezebbé tette. Ki mert volna 1940/41-ben a gondozott fűre lépni a barakkok előtt és a tábor főutcáján? De most a szemle végén a nők tömege a füvön és virágokon átgázolva rohant vissza, hogy idejében csatlakozzon munkacsoportjához. A hálószobák ablakain ugráltak ki és be, mert a keskeny belső ajtókon csak fáradságosan tudtak ki-be járni. Az egyre nagyobb számú orosz jövevények újfajta szemléletet hoztak a táborba. A kenyeret szállító csoportokat megtámadták, vagy amikor a nők fáradságosan bevitték huszonöt vagy ötven literes élelmiszertartályukat a barakkba, hirtelen rablóbanda tört rájuk, elvették tőlük az élelmiszertartályt és eltűntek.

Az SS a tábori rendőrség megerősítésével felelt, amelynek joga volt a rabokat megütni vagy följelenteni. A tábori rendőrség hivatásos besúgókat is kiképzett. 1942 őszén az új táborparancsnok, Suhren Ramdor gestapomegbízott segítségével kémrendszert kezdett kiépíteni a táborban. Addig csak egy rab volt arról ismert, hogy a gestapo szolgálatában rabokat árult be, ez a svájci Carmen Mori volt, de most Suhren és Ramdor kémeket képeztek ki, akiket lopott vöröskeresztes csomagokkal díjaztak.

1942 őszéig Ravensbrückben minden rab ugyanolyan élelmet kapott. Csak azoknak volt több élelmük, akik a konyhában, az üzletben vagy a pincében dolgoztak, ahol alkalom volt élelmet lopni. Most viszont megengedték, hogy a raboknak otthonról csomagot küldjenek. Ez sok bezárt életét megmentette. Az SS ravasz sakkhúzása volt a tábori rabszolgákat családjukkal is tápláltatni, akiket így alaposabban ki lehet használni, mert Ravensbrückben hamarosan tizenegy órás munkaidőt vezettek be, és sok üzemben nappali és éjjeli műszakot. 1942 végén az SS elkezdett munkaerőnk megtartása iránt érdeklődni, mert a hadiipar részeivé váltunk.

A csomagokkal a KZ hirtelen két részre oszlott - a tulajdonosok és az éhezők részére. Francia és orosz rabok soha nem kaptak csomagokat. Cigányok, aszociálisok, bűnözők, és a német enyhén politikaiak nagy része szerény támogatást élvezett otthonról. Ugyan sok csomagkapó volt, aki élelmét évekig megosztotta az éhezőkkel, de a tábori élelmen élők rétege nagyon nagy maradt, a rabok erkölcsének mély változása nem maradhatott ki. Élelemért hamarosan minden kapható volt a táborban. A blokkvezető engedelmes lett, a parancsoló rabot megvesztegették. A csomag fogadója hamarosan jobban öltözött lett, szolgái voltak, akik ágyát megvetették, edényeit elmosták, és más segítséget nyújtottak neki. Amikor aztán azt is megengedték, hogy otthonról ruhát és fehérneműt küldjenek, nagymértékű kereskedelem indult meg ezekkel a tárgyakkal. Ezután négy adag kenyérért lehetett egy pulóvert kapni, vagy két adagért egy törülközőt. Kenyér, margarin és más élelem volt a tábori piacon a valuta.

A fő nyerő az SS volt. Vagonszámra lopták el a raboknak küldött csomagokat. Néhány bibliakutató új bizalmi munkát kapott, nekik kellett a parancsnokság pincéjében az élelmet, melyet az SS ellopott, rendbe rakni és tárolni. Itt elsősorban a nemzetközi Vöröskereszt küldeményeiről volt szó. Ugyanekkor rabokat lopásért a bunkerbe zárták és veréssel is büntették.

1942 nyarán egy férfi munkacsoport SS felügyelet alatt közvetlen blokkunk ajtaja mögött kerítést húzott fel, amögött gödröt ástak, hogy új csatornacsöveket fektessenek le. A barakkunk jobb oldalán levő zsalugátereket lezárták és beszögelték. A férfi rabokkal történő kapcsolatfelvételt szigorú büntetésekkel tiltották meg. Kögel parancsnok idején férfi rab nem léphetett a táborba. Ha a KZ-en kívül munkába menő férfi és női rabcsapatok találkoztak, egyiknek lehajtott fejjel kellett várakozni, míg a másik elvonult mellette. A tábor erőltetett növelésével Suhren alatt ezek az óvatossági intézkedések fokozatosan hatályon kívül kerültek.

Zárt ablakaink mögött egész nap hallottuk a férficsapatok kápóinak szidalmait és parancsait. Minden nőt fájdalmas együttérzés fogott el. Ami nem hatotta meg őket, ha női rabtársaikkal történt, mélyen hatott rájuk, ha az férfiakkal történt. A zsalugáterek mögött voltak mint, hogy a réseken át nézzék a férfiakat. De milyen rémesen néztek azok ki! A csíkos ruhák úgy függtek a lesoványodott testeken, mintha ruhaakasztón lettek volna. Jól táplált csak a kápó volt, egy bűnöző. Bot volt a kezében, és ha valaki nem dolgozott elég gyorsan, teljes erővel lábára ütött. A második napon már beszédbe elegyedtünk a férfiakkal. Közvetlen a barakkok mellett ástak, és mi a zsalugáter résein keresztül suttogtunk nekik. A bibliakutatók azt akarták tudni, hogy hány társuk van a ravensbrücki férfi-táborban, a cseh szobafelügyelő honfitársai után érdeklődött. A férfiak feleltek, de ugyanazzal a lélegzettel kenyeret kértek. Az ideiglenes kerítés alól a homok kifolyt és széles rés támadt helyén. Oda raktunk kenyeret és répacsomagokat, mert éppen azt lehetett venni a kantinban. Emellett margarint is loptunk a konyhában, hogy megajándékozzuk a férfiakat. Röviddel azután valaki a férficsapatból elárult bennünket.

Előre hívtak. Mandel főfelügyelő hallgatott ki. Nem tudtam semmiről. Mivel ugyanekkor barakkunk mögött, ahol egy másik kerítést építettek, a férfiaknak szintén ételt adtak, nehezen lehetett a tettest megtalálni. Mandel megszidott és visszaküldött. De röviddel azután újra a főfelügyelőhöz hívtak, és ő ezt parancsolta: "Menjen a kilences blokkhoz! Mától ott blokkparancsnok." A kilences blokk a zsidó rabok blokkja volt. A kilences blokkból állandóan szállítmányok mentek a halálba (fordító: ezt természetesen semmi sem igazolja, ellenkezőleg.) "Főfelügyelő Mandel, kérem, küldjön külső munkára!" "Meg akarja tagadni a munkát?" szidott. "Nem, csak azt kérem, hogy külső munkára alkalmazzanak, nem blokkparancsnoknak." Mivel ilyen kívánság ritkán hangzott el, kissé gondolkodott, majd beleegyezett.

Két napig éltem bibliakutatóimmal, ez nem volt könnyű búcsú. Mint régi politikai, az 1-es blokkba kerültem, és Ravensbrückben először laktam egy barakkban Milenával. Ebben a politikai blokkban nem kevés "primadonna" volt, akik büszkék voltak harcos és mártír voltukra, és akiknek nem volt önbizalom-hiánya. Noha engem a legnagyobb gyanakvással fogadtak, a politikai beszélgetések nem maradhattak el. Majdnem minden német kommunista érthető okokból nemcsak az orosz győzelemben reménykedett, hanem a Hitler kormány bukásában is egy forradalomtól. Vitáknál a néhány politikai ellenállási eset segítségével bizonygatták, hogy Németországban hónapról hónapra nő a kommunista befolyás. És ha ellenérvként a mind ritkább valódi politikai esetet hoztam fel, azt felelték, hogy minden újonnan letartóztatott börtönbe kerül. Ha megkérdezte, hogy a felfedezett politikai akcióknál hol maradtak a szintén elfogott gyanúsak, és hogy miért nincsenek újsághírek ilyen ellenállási esetekről, azt felelték, az illegális KPD olyan remekül dolgozik, hogy a gestapo többnyire nem fedi föl működését. Ha mégis történnek letartóztatások, ezeket nem hozzák nyilvánosságra a sajtóban, hogy eltitkolják a lakosság elől az ellenállás nagyságát. A régi politikai rabok 1933-as illúzióikat őrizve éltek. Képtelenek voltak az utóbbi idők politikai eseményeiből következtetések levonására.

Egyszer, már 1944 tavaszán vasárnap a régi politikaiak blokkjában ültek az asztalnál két német kommunista egy fiatal orosz nővel, aki a krími hadsereg szanitéc osztályán volt ápolónő. Az egyik régi kommunista, aki már tíz éve volt a táborban, azt mondta a fiatal Zsenyának: "A háború után a szocializmust fogjuk fölépíteni Németországban, pont ahogy ti a Szovjetunióban." Zsenya arca fölragyogott, amint ezt válaszolta: "A háború után minden orosz lesz, orosz..."

A Birodalomnak dolgozni 

A reggeli szemle után az 1-es blokkban a "tábori kertészet" csoportba kerültem. Az őrbódé előtt a tábor kapuján belül megszámolták a tizenöt nőt, és azután ötös sorokban mentünk a Fürstenbergi tó mellett, és azt énekeltük: "Hazámban rózsák virágoznak..." Két év óta voltam már Ravensbrückben, és először láttam a külvilágot. Tópart náddal és éger-bozót, távolban Fürstenberg hegyes templomtornya. Pár perc után a homokos út az SS disznóólja i és tyúkóljai mellett vezetett el, és a tábori kertészet üvegháza előtt megálltunk. 

Csoportunkkal egy kb. 50 éves SS felügyelőnő jött, a nemzeti szocialista nőmozgalom tagja, akit tiszteletbeli hivatalból küldtek erre a helyre. Tulajdonképpeni hivatása gazdaasszony volt egy szállodában, és mivel csak pár napja volt ezen a helyen, azon fáradozott, hogy aggodalmát elrejtse a rabok előtt. Loebel SS kertész kiosztotta a munkát. Néhány szerencsés az üvegházba került, köztük Eva Busch énekesnő, aki nekem ezt a munkahelyet megszerezte. Néhányunkat a virágágyásokhoz küldtek, a többieknek virágföldet kellett mozgatni. 

A kertészet földje a férfi tábor külső falának határán volt. A falon levő lyukon keresztül a férfi rabok jó humusztalajt dobtak ki, amelyet a táboruk területén levő mélyebben fekvő mocsara részből termeltek ki és odatalicskáztak. Csoportunkból tíz nő állt sorba, és lapátoltuk futószalagon tovább a nehéz, nedves földet. Ha valaki lelassult, rögtön növekedett a domb, melyről lapátolt, de az a rakás, amelyre lapátolt, egyre kisebb lett. 

Az első órákban még időnként rápillantottam a kertészet tarka veteményeseire, de később megszűnt érdeklődésem. Kezeink tele voltak hólyagokkal, gyomrunk üres volt, fáradságba került a nehéz lapát kezelése. Kellemesen hangzik, hogy valaki a kertészetben dolgozik, de ha valaki kilenc órát ás árkot, trágyát szállít dobozban vagy földet mozgat, nem olyan vonzóak a virágok. Csak egy kérdés foglalkoztatott mindannyiunkat, hogy lehet valami ennivalót szervezni. Bibliakutatók gondozták az SS disznait. Ott volt elég krumpli. Megállapodtunk egy rejtekhelyben, ahol nekünk éheseknek frissen főtt krumplit hoztak, melyet mi, ha WC-re mentünk, ettünk.

A tábori kertészet elsősorban virágot termesztett a felügyelők házai előtti terület, a parancsnok, a börtönigazgató és a többi SS vezető villái előtti kertek számára. Nem takarékoskodtak semmivel, hogy az SS otthonokat cserepes és vágott virágokkal díszítsék. Szép füves terület és virágágyak voltak a parancsnoki épület között. Mindent a rabok gondoztak. Mi öntöztünk, gyomláltunk és ültettünk át. Noha nehéz munka volt, szívesen dolgoztak a kertészetben, mert Loebel főkertésznek nem voltak meg a rettegett SS tulajdonságai. Nem káromkodott, nem fenyegetett jelentéssel, tulajdonképpen ritkán szólt valamit. Noha tudta, hogy virágot lopunk, ha az uborka és paradicsom megérett, nemcsak teleettük vele magunkat, de a táborba is vittünk belőle, de nem szólt egy szót sem emiatt.

Az üvegházban Eva Busch parancsnokolt. Ismert kabaré-énekesnő, Ernst Busch színész felesége. Egy ilyen bájos nőnek nehezen tudott Loebel kertész ellenállni, és miután az beadta neki, hogy én nagyszerű kertész vagyok, az üvegházba küldött dolgozni. Ezután sikerült Lotte Heschelt is magunkkal vinni. A KZ-ben az egyik legfontosabb ajándék volt, barátainknak olyan munkát biztosítani, ahol vagy enni lehetett, vagy lopott ételt meg lehetett főzni, mert volt ott tűzhely. 

Míg blokkparancsnok voltam, a felelősség egy teljes barakk lakóiért állandó feszültségben tartott. nemcsak én voltam veszélyben, hanem további pár száz ember. A kertészetben most laza, boldog életünk volt. 

Sok éves KZ-lét, a teljes mértékben kiskorú módra való kezelés, az állandó félelem a büntetéstől, a kötelesség megalázkodásra felnőtt embereket, ha valamennyire föllélegzenek, gyerekes viselkedésre ösztönöz. Humoruk igénytelen lesz, csak keresnek alkalmakat nevetésre. Hármunknak eszünkbe jutott, hogy egy cementes víztartóban akváriumot rendezünk be. Míg halálosan komoly arccal térdeltünk a virágágyások mellett, hogy virágokat tegyünk cserépbe, valójában békákat fogtunk, kövér barnákat, kis zöldeket, amilyeneket csak találtunk. Üres virágcserepekben vittük őket az új akváriumba és vízbe dobtuk őket. Hogy a szegény lakók néha kipihenjék az úszkálást, kis fahajókat faragtunk, melyekbe békáink beszálltak. Elbájolva álltunk a vizesedény mellett és figyeltük művünket. Ha az ajtó megnyikordult, Eva megragadta az öntözőkannát, és megöntözte a már sokszor megöntözött virágokat, én kapáltam a földet, Lotte pedig karján virágcserepekkel szaladgált.

Ekkor érett az üvegházban az uborka és a paradicsom. Magától értetődően loptunk. Nehezebb volt a szállítás a táborba. Minden nap másik rejtekhelyet találtunk. A vödörben a kerti föld alatt, melyet állítólag egy felügyelő rendelt meg, a tábori ruha ruhaujjába bekötve, a melltartóban. Milenának akartunk kardvirágot vinni. De hogyan? A sovány Lotte a hosszú szárakat ruhája nyaki kivágásába dugta, az övet pedig szorosan megkötötte, hogy ne essenek ki a szoknya alól; ezután mereven, mint egy baba ment a kertészetből vissza a táborba. 

A szép élet virágok, paradicsomok és uborkák között sajnos csak rövid ideig tartott. Egy nap Zimmer főfelügyelő ezekkel a szavakkal lépett be az üvegházba: "Itt dolgozik Buber?" Állva maradt a szívverésem, mert mint minden rab, én is óránként sértettem meg a tábori rendet. "Jöjjön velem Mandel főfelügyelőhöz!" Mi borzalmas történhetett, hogy a munkából szólítottak el?! "Tud oroszul?" kérdezte Mandel főfelügyelő. "Igen!" "Tud gépírni és gyorsírni?" "Igen". "Holnaptól a Siemens csoportban dolgozik. Tolmács és titkárnő lesz Grade úrnál, a Siemens csoport vezetőjénél. Már jelentettük ezt a munkabeosztási csoportnál." 

Szomorúan szaladtam Milenához a rendelőbe. Mivel szokatlan időben jelentem meg irodájában, először valami szörnyű hírtől félt, jelentésem után azonban megkönnyebbült. Milyen boldog ember voltam akkoriban a táborban. Minden eseménynél, minden változásnál és minden veszélynél tudtam, hogy van valaki, akit ez pont olyan mélyen érint, mint engem. 

A Siemens vállalat munkabarakkjait férfi rabok építették, az elsőt pár hete helyezték üzembe. Még csak kb. 50 nő dolgozott bennük tekercselésnél és relé-összeszerelésnél. Mielőtt egy rab itt munkát kapott, ügyességi és intelligenciateszten kellett, hogy megfeleljen. Egy drótot kellett egy bizonyos formára hajlítani, és egy papírt egy meghatározott minta szerint hajtogatni. Azonkívül látását is ellenőrizték. Grade mérnök, aki a Siemens & Halske vállalatnál tizenöt éve dolgozott, gondosan válogatta ki a neki küldött rabszolgák közül a használhatóbbakat. Mindig újra kérte Bräuning táborvezetőt: "Küldjön nekem több rabot a tábori intelligenciából."

A munkát ugyanúgy szervezték, mint a szabad világban dolgozó Siemens üzemekben. A tekercselő és relé-szerelő munkásokat civil előmunkások tanították be, vezették és ellenőrizték. Ezek főnökei a Siemens-művek régi mesterei voltak, és a ravensbrücki leányvállalat vezetője Grade mérnök volt. Ezenkívül minden munkabarakkban egy SS felügyelő volt, mint a KZ-főnökség altisztje. 

Minden rabhoz kartotékkártyát rendeltek, melyen neve, születési ideje és szakmája állt; erre írták rá a vizsga eredményét és azt, hogy hogy lehetne őt használni, Minden rabnak volt fizetési cédulája, melyre ráírták a végzett munkát és a bért, mely egy szabad Siemens munkás bérének felelt meg. Minden hét végén összeadták a bért, fölírták a munkaórákat, így látható volt, mennyit keresett minden munkás, melyet természetesen soha nem kapott meg, hanem ezt a Siemens vállalat a tábornak fizette ki rabszolgánként. Ezzel a rendszerrel rögtön láthatóvá lett, ha egy rab nem teljesítette penzumát, mely kb. 40 pfennig volt óránként. Ha ez a lustaság megismétlődött, először a mester prédikált neki. Ha ez sem segített, egy SS felügyelőt hoztak, aki pofonokat osztogatott, majd jelentést írt, melynek következtében a rab a bunkerbe vagy a büntetőblokkba került. A Siemens vállalat büntető munkát is vezetett be a rabok számára. Az ide került nőknek a tíz vagy tizenegy órás napi munka után még pár, maximum öt órát kellett dolgozniuk. Aki viszont túlteljesítette normáját - sajnos ilyen is volt - prémiumot kapott 50 pfenniges vagy 1 márkás jóváírások formájában a rabok kantinja számára, ahol az utolsó években csak sót és élvezhetetlen halpástétomot lehetett kapni. 

Munkám a Siemens vállalatnál elsősorban Grade úrnak a koncentrációs tábor vezetőségével való levelezésének intézéséből állt. Ebben a civil mérnökben SS ember rejtőzött. Nem riadt vissza attól hogy dolgozni nem akaró rabokat a felügyelőnél feljelentsen és jelentést követeljen. Ha egy rabot nem tartott használhatónak, írásaiban a KZ hatóságnak nem takarékoskodott negatív jelzőkkel. Számára, úgy tűnt, a raboknak nem voltak emberi jogai. Ahogy megtudtam, fő hajtóereje a kívánság volt, karriert csinálni, és félelme a katonaságtól. Mindaddig, amíg a Siemens vállalatnál pótolhatatlan volt, megtartották munkahelyén.

Minden rabnak saját munkahelye volt. Sok nagy ablak miatt a barakk világos volt. Emellett minden asztalnál erős elektromos fényforrás volt. A nők munkája relék tekercselése, szerelése, beállítása, tesztelése és csomagolása volt, melyeket automatikus telefonokhoz és automatikus bombázáshoz használtak. Kapcsolókat és telefonokat is gyártottak. Ezek az összetett munkák nagy figyelmet és ügyességet követeltek.

Hitler és Sztálin diktatúrái bebizonyították, hogy a modern ipar nagyszerűen tud rabszolgákkal dolgoztatni; csak nem szabad vissza rettenni az emberek tönkremenetelétől és az anyagköltségtől. Az orosz és a német koncentrációs táborok az állam ellenségeit szigetelték el, de egyik rendszer sem volt tekintettel az egyénre, és kritikus helyzetekben kihasználták rabszolgáikat.

A Siemens-csapat vezetője Ehlert SS felügyelő volt. Minden reggel, mikor kiléptünk a tábor kapuján, ezt kiáltotta: "Énekeljenek! Ahoj!" - és kedvenc dala felcsendült: "Madagaszkár előtt álltunk, a pestis volt a fedélzeten. A vizesedényekben poshadt a víz, minden nap kidobtunk valaki a fedélzetről. Ahoj! Kicsi lány! Ahoj! Ahoj!...." A Siemenshez vezető út a kertészet mellett vezetett, és szívem mindig elszomorodott, mikor a virágágyásokat és az üvegházat megpillantottam. A kertészet mögött a vasúti sínen mentünk keresztül. Egyszer le volt zárva a sorompó, csapatunk éppen a disznóól előtt maradt állva. Nagy halom sárga karórépa volt ott. Pillanatok alatt eltűnt a halom. A felügyelő észrevette, és csak ennyit mondott: "Most már elég!".

A munkahelyen Ehlert felügyelőnő íróasztalom mellett ült. Egész nap láttam, mit csinál. Jó húsban levő, szőke nő volt, szeretett nevetni, sokat és jól evett, és a gondolat számára, hogy mások éheznek, rettenetes volt. Gyakran jóindulatúan megajándékozta a csapatában levő rabokat élelemmel: "Menjen hátra a szolgálati szobába, és dobja ezt a csomagot a szemétbe, de előtte nézzen bele!" Ebben többnyire szendvicsek voltak. Legszívesebben egész nap az asztalnál ült és pletykálkodott. Valakit munkára serkenteni vagy a folyosón felügyelni túlságosan igénybe vette, és nem volt az esete. Grade mérnök bátorítása nélkül valószínűleg senkiről sem írt volna jelentést. Pár hónap múlva büntetésből máshova helyezték, a háború után a Bergen-belseni perben tizenöt évi börtönre ítélték. (fordító: Ez illusztrálja a győztesek bosszúvágyát)

A munkahelyi barakk ablakából láttuk a férfi rabokat egy új blokk építésénél. Az első napok egyikén jött egy SS őr Grade-hoz, és azt kérte, hogy telefonálhasson. Ezt hallottam: "Ott dr. Rosenthal doktor úr? Éppen lelőtték a menekülni akaró a rabot XY számmal!" Rövid tevékenységem idején Siemensnél az őr öt menekülésnél lelőtt rabot jelentett egyetlen csapatban.

1942 őszén új szállítmány ment Auschwitzba, köztük az összes extrém bibliakutató. Még mindig semmi részleteset nem tudtunk Auschwitzról. De hamarosan kaptam egy első magyarázatot.

Ha a Siemens csoportból egy rab betegnek érezte magát, az üzemben fölírták, onnan vitték a rendelőbe és soronkívül kezelték, azaz nem kellett órákig sorban állnia. A Siemens vállalat azon volt érdekelve, hogy a munkából való kiesés lehetőleg rövid legyen. Mikor egy ilyen rabot kísértem a rendelőbe, láttam egy bibliakutató-csoportot, akik a börtön mellett álltak a tábori főtér sarkán. Nem tudtam pontosan azonosítani az arcokat, de ismerősnek tűntek. Azzal az ürüggyel, hogy valamit a barakkban felejtettem, hátulról a börtön felé osontam, és akkor fölismertek. Tizenkét vagy tizenöt extrém bibliakutató volt, akiket Auschwitzba vittek, majd újból visszahoztak. Egyikük, Rosl Hahn Ischl-ből rámkiáltott: "Gyere ide, Grete! Valami fontosat szeretnék neked elmesélni! Visszahoztak bennünket Auschwitzból; biztos ki fognak bennünket végezni. De mielőtt meghalunk, el kell mondanom, hogy az auschwitzi táborban szörnyűségek történnek! Ott embereket, élő gyerekeket, igen, hihetsz nekem, zsidó csecsemőket dobnak a tűzbe. A tábor fölött éjjel-nappal égett emberhús szaga terjeng. Nem hiszed? Ahogy itt állok, a valóságot, csak a valóságot mondom el neked!" (fordító: A szokásos hazug rémmesék...)

Valaha szép arca sárga volt, orcáin mély ráncok; hervadt ajkai mögött beszéd közben egészséges fehér fogak látszottak. Csak szemei és átható hangja volt tele élettel. A többi bibliakutató némán bólintott és egykedvűen nézett rám. Egy szót sem hittem el mindebből, csak azt gondoltam, hogy teljesen elvesztették eszüket. Hogy valamit mondjak és újra el tudjak menni, úgy véltem: "Biztosan újra a 17-es blokkba jöttök. Este meglátogatlak benneteket, és tovább beszélgetünk Auschwitzról." "Nem, minket a börtönbe visznek, utána pedig agyonlőnek."

Elszoruló torokkal mentem el onnan. Ugyanaznap a börtön autójára szálltak, és kimentek a táborból. Röviddel azután rabruhájuk, jelük és rabszámuk visszajött a kamrába. Végrehajtották a kivégzést munkamegtagadás miatt.

7. A romlás

Titkárnő a főfelügyelőnél

Főfelügyelő Mandel kísérte az utolsó szállítmányt Auschwitzba. Utódja neve Ehrich volt. Úgy bizonyította képességét erre az állásra, hogy hosszabb ideig felügyelőként pofozott, rúgott és jelentéseket írt.

1942 októberében munkaidő alatt látogatók jelentek meg a Siemens barakkban. A ravensbrücki táborvezetőség volt, köztük Langefeld főfelügyelő. Mikor Grade mérnök a sorok közt vezette, meglátott engem az írógép mögött. "Mióta dolgozik itt? Miért nincs a bibliakutatóknál?" kérdezte. Röviden vázoltam neki a tényállást. Megkért, hogy este, munka után jöjjek az irodába.

Langefeld csak néhány napja jött vissza Auschwitzból Ravensbrückbe, és megint főfelügyelőként dolgozott. Este irodájába hívott és megkérdezte: "Szeretne nálam dolgozni az irodában?" Azt feleltem: "Erről nem tudok határozni, mert engem a munkabeosztás küldött a Siemens céghez." "De szeretne inkább az irodámban dolgozni, mint a Siemens üzemben?" "Igen", feleltem. "A dolog valamennyire komplikált, mivel a munkabeosztás ellen én sem tehetek semmit" mondta bizonytalanul "De azt javaslom, maradjon egy hétig a blokkban belső szolgálaton, amíg Grade úr új titkárnőt talál. A belső szolgálati engedélyt hozza el holnap reggel Oberhäuser asszonynál, akinek szólni fogok. Egy hét múlva jelentkezzen újra nálam."

Furcsa módszerek, gondoltam. A főfelügyelőnek nincs joga, hogy a munkabeosztás vezetőjéhez forduljon, és egy rabot kérjen munkaerőnek! Akkor még nem ismertem az egyes SS osztályok közötti hatalmi harcot a KZ-ben.

Élveztem az ilyen furcsa módon ajándékba kapott belső szolgálatot. Ez alatt az idő alatt egy délelőtt Laurenzen felügyelő jött és felszólított, hogy jöjjek előre. Kíváncsian kérdeztem, hogy kihez fog vinni. Csak annyit mondott, hogy "Szépítkezzen kissé". "Látogatóm van?" "Erről nem tudok." A tábor ajtaján kivezetett a parancsnoksághoz, és miután egy szobába bejelentkezett, az ajtó előtt vártunk. Látogatás alapvetően nem volt engedélyezve a ravensbrücki KZ-ben, de némelyik rokonnak fontos okból sikerült látogatási engedélyt kapni a gestaponál.

Az íróasztal mögött a védett rabok táborának főnöke, Bräuning ült, látogatónak nyoma sem volt. Előtte nyitott dosszié volt, és miután jelentkeztem nála, abban lapozgatott, és időnként rám nézett: "Ön Heinz Neumann menyasszonya volt?" mondta "És Sztálin köreiben mozgott?" "Nem" "Fogja be a száját, nem kérdeztem!" Úgy, és Dimitrov is Önnél lakott!" Tovább olvasott, aztán becsukta a dossziét, és azt mondta: "Ne higgye, hogy valaha is szabadon engedésben reménykedhet. Idehozattam dossziéját, mert érdekelt. Mehet!" A felügyelő visszavitt a táborba, és azon törtem a fejem, hogy milyen szerencsétlenség okozta, hogy dossziémat tanulmányozni kezdték, mert semmi nem volt veszélyesebb, mint feltűnni a tábor vezetőségének. 

Csak az 1945-ös fölszabadítás után hallottam, hogy sógorom, Bernhard akkor egyszerűen vonatra ült, Ravensbrückbe utazott, és akadályoztatás nélkül a táborparancsnokig jutott, ahol kívánságát, hogy engem láthasson, tudomásul vették, de őt udvariasan kitessékelték. Ennek következményeként érdeklődött Bräuning dossziém iránt. A védett rabok táborának főnöke volt, SS rangja szerint Sturmbannführer, egy SS-gengszter tökéletes típusa volt. Kiélt, szürke arca foszforeszkálónak tűnt. Szeretett a tábor főterén és főutcáján nagy gesztusokkal megjelenni, egyszer ezt mondta: "A politikaiakból egy sem szabadul, ha személyesen a revolveremmel kell lelőnöm őket, akkor sem!" 

Egészen más típus volt főnöke, a tábor vezetője, SS-Hauptsturmführer Suhren. A szadista, ijesztő parancsnok, Kögel után, aki egy porosz katona mintapéldánya volt, a rabnők nem tudták az újat eléggé dicsérni. Az új udvarias volt és lehetett vele beszélni. Suhren nem ment sarkantyúját csattogtatva a tábori főutcán, hanem este, sötétben ment a női barakkok mellett, és kívülről szemlélte a rabok tevékenységét a kivilágított blokkokban. Megjelent napközben is egy mellékutcán, teljesen váratlanul, és a nőket valamilyen tiltott tevékenységnél lepte meg. Halk kém volt. Nagy szenvedélye új kerítések és lezárások építése volt. Emiatt "kerítéskirálynak" (fordító: németül a Zaunkönig = kerítéskirály szó ökörszemet jelent) nevezték. Még egy harmadik embernek volt meghatározó hatalma Ravensbrückben, Hauptstrumführer Seitz-nek. Ő volt az adminisztráció vezetője. Többek között olyan dolgokat határozott el, hogy már áprilisban le kellett adni a téli ruhákat és harisnyákat, és szeptemberig mezítláb kellett járniuk a táborlakóknak.

Mikor elkezdtem az irodában dolgozni, Grade mérnök már másnap megtudta, és táborvezető Bräuningnál emelt kifogást ellene. A következő vita alkalmával Langefeld főfelügyelővel nem maradhatott ki, hogy Bräuning megállapította, ki is ez a Buber, mivel azelőtt elolvasta érdekes dossziémat. Ez mind Langefeld, mint számomra igen kellemetlen következményekkel járt. 

A tábor irodájában német és lengyel rabok dolgoztak. Ott készítették elő a számlálásos szemlét, azaz fölírták minden blokk létszámát, pontosan ellenőrizték, úgy, hogy a számolási szemlét vezető felügyelőnek csak össze kellett hasonlítania a számított adatokat a blokkvezető adataival. Ez nagyon egyszerű volt, de szinte soha nem működött, mert a felügyelők általában nagyon együgyűek voltak. Az irodában továbbá kiszámították az étkezés számadatait minden blokk számára, kiszámították a blokkáthelyezések következményeit, aktualizálták a rabok számadatait, 1942 őszéig a munka kiosztása is a tábori irodához tartozott, ezután saját barakkja lett Dittman munkaelosztási vezető vezetésével.

Az irodában dolgozó raboknak többféle lehetősége volt rabtársaik érdekében működni és az SS felügyelők befolyásolására.

Már 1942-ben összevisszaság volt a tábori kartotékban, valamint a rabszám vagy ábécé sorrendben vezetett rablistákon a rabokról, az elengedettekről és meghaltakról. Mivel a betegszállítások hivatalosan egy másik táborba szállításról szóltak, a tábori rend szerint ki kellett volna vonni őket a tábori létszámból. De ez általában csak akkor történt meg, amikor a másik tábor a rabokat megérkezettként jelentette. Ez esetben ez nem történhetett meg, mart a nők a halálba mentek. És gyakran elfelejtkeztek ezek leírásáról. Másfelől egy felügyelő a parancsnokságról titokban a kivégzett rokonainak elhalálozási értesítést küldött. Az SS-táborvezetés első években kitűnően működő tábor adminisztrációja elkezdett összezavarodni.

Az irodából rövid idő után főfelügyelő Langefeld titkárnőjévé léptettek elő. Ő volt a tábor tulajdonképpeni vezetője, akinek SS-parancsnok Suhren és az SS-védőtáborparancsnok Bräuning parancsait kellett végrehajtani. Ő alatta voltak az SS parancsnokok és SS felügyelők, akiket szét kellett osztania a munkacsoportok között, és akik közül kiválasztotta a blokkparancsnokokat. Továbbá ő volt felelős a vezetés felé a számolási szemle helyes lefolyásáért, és ameddig a munkavezetés nem lett önálló, a munkaszemle helyes lefolyásáért. Az összes jelentést rabok ellen, mind a táborban, mind a munka alatt, a vezetők Langefeldnek adták. Hetente egyszer a főfelügyelő szobájában büntetési szemle volt. Meghallgatta az odahívott rabokat, és el kellett döntenie, hogy a jelentés jogos volt-e, vagy nem. Tőle függött, hogy a jelentést továbbadták-e a parancsnokságra, vagy nem, és az ügy megfogalmazásától függött sok esetben a büntetés mértéke, melyet a táborparancsnokság hozott, és a büntetési határozat, egy jogilag megfogalmazott ítélet, melyet a parancsnok írt alá, és amely visszajött a főfelügyelői irodába. Az elítélt rabokat ítélethirdetésre hívták, Langefeld közölte velük az ítéletet.


Egy további hatásköre volt az úgynevezett kérdések megválaszolása, vagy viselkedési jelentések írása, melyeket állítólag a rab szabadon engedése céljából a koncentrációs tábor politikai osztályához írtak. Ezekben például megkérdezték, hogy X. rab javult-e, hogy dolgozik, mennyi tábori büntetése van, röviden, hogy halad átképzése. Rabokat, akikről ilyen kérdés merült fel, Langefeldhez hívták, aki egy kb. 5 perces beszélgetésben képet alkotott, hogy a rab elengedhető-e. A kérdőívet kitöltötte, és néhány javasló vagy elutasító mondatot adtak hozzá. Elengedésről végső soron mindig a gestapo határozott, és egy ilyen kérdéshez a táborparancsnok is hozzáfűzte javaslatát vagy elutasítását. Langefeld mellett volt még egy Gallinat nevő főfelügyelő, aki a külső szolgálatot vezette. Ő ellenőrizte az SS blokkvezetőket és a munkacsapatok vezetőit.

Egy ember és kétségei

Langefeld 42 éves nő volt. A Rajna-vidékről származott, szigorúan nemzeti tisztviselőcsaládból. Gyerekkorában, az első világháború idején férfi szeretett volna lenni, hogy az ősellenség, Franciaország ellen harcolhasson. Johanna Prochaska, (fordító: valójában Eleonore Prochaska) aki 1812-ben férfiruhában harcolt egy csapatban, volt a példaképe. A Rajnavidék 1918-as francia megszállását szégyennek tekintette, és lelkesen üdvözölte Németország megújulását, melyet Adolf Hitler hirdetett meg. Az infláció alatt elszegényedett családja, és miután rövid házasság után megözvegyült, állást kellett keresnie, hogy gyerekét eltartsa. A jótékonyság területén kezdett dolgozni, később egy börtönben börtönőrként. 1936-ban vagy 37-ben lett a Lichtenburgi koncentrációs táborban felügyelő, majd hamarosan főfelügyelő Ravensbrückben. 1942 elején Kögel parancsnokkal való véleménykülönbsége miatt főfelügyelő lett Auschwitzban, ahonnan 1942 októberében visszatért Ravensbrückbe.

Ezzel a nővel dolgoztam együtt nap mint nap. A ravensbrücki raboknak az volt róla a véleménye, hogy tisztességes. Nem ütött és nem rúgott. Mielőtt magánbeszélgetéseket kezdtem volna vele, belső gátlások marta ember benyomását tette rám, tele gátlásokkal és kisebbségi érzéssel. Íróasztalánál ült, idegesen porolta szoknyáját vagy karját porolta, mintha porszemet fedezett volna föl rajta; aztán hosszan köszörülte torkát, homlokáról hajtincset simított el, ahol nem is volt hajtincs, mielőtt egy mondatot alkotott meg. Néha percekig nézett ki az ablakon, és elfelejtett egy elkezdett mondatot végigmondani. A legtöbb felügyelőt hangsúlyozottan gőgös mozdulatokkal kezelt, mindig görcsösen azon fáradozva, hogy ne legyen viszonya bizalmas velük. Néhányuknál, akik neki szimpatikusnak tűntek, elfelejtette a távolságtartást és gátlástalanul beszélt nekik gyűlöletéről és ellenszenvéről a teljes SS táborvezetés iránt. Jelenlétem, végül is rab voltam, nem akadályozta meg ebben. Egy alkalommal az adminisztráció, ahogy ez szokásos volt, nem akart a raboknak téli ruhát adni. Langefeld az adminisztráció vezetőjével, Seitz-cel izgatott telefonbeszélgetést folytatott, melyben téli ruhákat követelt minden rab számára. Miután letette a telefonhallgatót, hozzám fordult - egyedül voltunk a szobában -: "Seitzet egyszer órákig kellene meztelenül állni hagyni a tábor főutcáján, hogy megtudja, mit jelent az, fázni." - Nem maradhatott el, hogy röviddel ezután minden alkalmat kihasználjak, hogy ezt az ingatag embert ahol csak lehetséges volt, a rabok érdekében befolyásoljam.

Ez a büntetőjelentésnél kezdődött. A jelentett rabok a folyosón álltak és egyenként szólították be őket a főfelügyelő szobájába. Egy szegény, éhes díszmadár jött a büntetőblokkból. A jelentés így szólt: "X lopott egy karalábét." Langefeld kihallgatta: "Tényleg elvette a karalábét?" Szipogva, könnyek között válaszolta a kérdezett: "Főfelügyelő asszony, olyan éhes voltam!" _ "De ha mindenki karalábét lopna, nem maradna semmi meg a főzéshez!" - "De főfelügyelő asszony, mindig olyan rettenetesen éhes vagyok..." A meghallgatott rabot kiküldték a szobából, és Langefeldnek el kellett dönteni, hogy a jelentés jogos volt-e vagy nem. Ha a rab tagadott, tanúkat hoztak. De ebben az esetben a karalábéval minden világos volt. És mi várt egy ilyen kiéhezett, lefogyott emberre? Sötétzárka, esetleg verés-büntetés. Ekkor Langefeldhez fordultam: "Főfelügyelő asszony, X-et már az aszociális blokkból ismerem. Az utóbbi időben teljesen leeresztett és nem éli túl a bunkert. Csak úgy lehetne neki segíteni, ha hamarosan kijönne a büntetőblokkból; de egy új jelentés esetén ez reménytelen." Langefeld hallgatott, idegesen rángott a feje, aztán egyetlen mozdulattal széttépte a jelentést és a papírkosárba dobta.

Sokkal könnyebb volt a dolgom a behatással, ha orosz vagy lengyel rabokról volt szó. Mert olyankor én voltam a tolmács és a kihallgatott válaszát tetszésem szerint fogalmazhattam meg.

Hamarosan észrevettem, hogy Langefeld nagyon feledékeny. Ezt használtam arra, hogy jelentéseket eltüntessek. Különösen olyanokat válogattam ki, melyek alapján nehéz büntetések következtek, és írások halma alatt rejtettem el őket íróasztalán; ezután vártam a felügyelők esetleges érdeklődését, akik ezeket írták. Ha nem volt ilyen, megsemmisítettem a jelentési cédulát. - Ha hallottam a táborból, hogy valamelyik felügyelő különösen brutálisan viselkedik, az első adandó alkalommal jelentettem Langefeldnek a brutalitásokról, mire ő a legtöbb esetben leváltotta a szóban forgó személyt blokkvezetői helyéről.

Érthetetlen maradt számomra, hogy ez a nő egyrészt foglalkozott rabokkal és ezek gondjaival, másrészt hogyan tudott minden pénteken a táborparancsnokkal és az SS orvossal együtt a büntetés kiosztásánál jelen lenni és megnézni, hogy verik a nőket bottal. Megfigyeltem, hogy a büntetésvégrehajtás előtt hosszú idővel idegességtől és undortól rázkódott. De még erősebb ellentmondások is egyesültek benne. Könnyes szemekkel mesét tragikus cigánysorsokról; Judith Horvathot, akinek tíz gyereke volt, és akit már Lichtenburgból ismert, magához hívatta, és ennek az idős cigányasszonynak olyan meleg vigasztaló szavakat mondott, hogy a hallgató szíve meglágyult. De ha zsidónő jött, vagy egy szállítmányt készített elő Auschwitzba, arca torz volt és hangja gyűlölettel tele.

Langefeld fél évig volt Auschwitzban felügyelő és ismerte a gázkamrákat és a szörnyű sorsot, amit ott zsidók átéltek (fordító: ez zsidó mendemonda, igazságtartalma = 0.) Valamilyen magas SS helyek támogatásával sikerült neki visszajönni Ravensbrückbe. "Auschwitz a legszörnyűbb, amit egy ember kigondolhat" mondta nekem egyszer "Nem tudom megbocsátani, hogy a bibliakutatók, akiket magammal vittem, ott maradtak. Egyetlen vigaszom, hogy Teege és Maurer megmenekültek." Lehetősége nyílt Himmlernél kijárni, hogy a kommunista rabokat Bertel Teeget és Lisl Maurert Auschwitzból szabadon engedjék.

Langefeld szimpátiája a német politikaiak és bibliakutatók iránt még érthető lett volna, de teljes csodálattal illette a nemzeti lengyeleket. A halálra ítéltek szemében hősök és mártírok voltak, akik magukat egy népért föláldozták. Másfelől támogatta a nemzeti szocialista eszmét az uralkodó faj hatalmi igényét illetően (fordító: A nemzeti szocializmus erről nem szól, csupán annyiról, hogy a németek nem alacsonyabbrendűek, mint más európaiak), és nem volt kétsége Adolf Hitler és Heinrich Himmler emberi támadhatatlansága felől, és biztos volt abban, hogy nem tudnak az SS koncentrációs táborok vezetőségének korrupt, erkölcsileg romlott rétegéről. Éppen úgy, ahogy a nemzeti szocializmusban hitt, úgy tűnt, számára biztos a német hadsereg győzelme. Ezzel szemben elutasította idegen munkaerők milliószámra való Németországba hozását embertelenként és politikailag tévesként.

Mind gyakrabb beszélgetéseink során rövid időn belül kétségeket plántáltam német győzelembe vetett hitébe, és kilátástalan kétségekbe döntöttem, mivel bemutattam neki a koncentrációs táborokat egy rab szemével nézve. Anyai érzéseire hivatkoztam, és részleteket meséltem neki újszülöttek ismétlődő leölésről (fordító: zsidó mendemonda), injekcióval való gyilkosságokról, és azt magyaráztam neki, hogy ez nem az SS vezetés vagy orvosok kisiklása, hanem a diktatórikus Hitler-rendszer szükséges következménye. - Nehéz lemérni, mennyire sikerült meggyőznöm Langefeldet, de már az is elég volt, hogy egy főfelügyelő a KZ-ben meghallgatott. Egy idő után megkérdetem, hogy tudja elviselni és felelősséget vállalni azért, hogy egy koncentrációs táborban dolgozik, és így ő is felelős a sok kegyetlenségért? Erre bizonytalanul ezt válaszolta: "Nem teszek munkámmal a koncentrációs táborban jót is? Nem lenne a raboknak sokkal rosszabb dolga, ha helyemben valaki más lenne?..."

Hogy a főfelügyelő és az SS táborvezetés viszonya mennyire feszült volt, csak apránként lett világos számomra, de csak ottani tevékenységem végzetes végén tudtam meg, hogy a táborvezető Suhren és a védőtábor vezetője Bräuning rögtön Langefeld visszatérésekor Auschwitzból rendszeresen elkezdték üldözését. Gondosan gyűjtöttek anyagot ellene, és minden lehető módon bojkottálták főfelügyelői munkáját. 

1942 telén nagy szállítmányt jelentettek be orosz nőkből a krími hadsereg szanitéc-részlegéből. Majdnem mind nővérek, felcserek vagy orvosok voltak, akik Szevasztopolban kerültek hadifogságba. A németek koncentrációs táborba vitték őket. Az egész táborvezetőség ideges lett, mikor híre jött, hogy nők a Vörös Hadseregből jönnek. Egy barakkot kiürítettek és szögesdróttal vettek körül. Amikor az orosz nők a pályaudvaron kiszálltak a tehervagonokból, néhány felügyelő fogadta őket rúgásokkal és pofonokkal. A Vörös Hadseregben szolgáló nők katonai egyenruhát viseltek, katonásan és fegyelmezetten mozogtak. Zárt sorokban vonultak a koncentrációs táborba, parancsnokuk utasítása után a fölvétel teljes csöndben zajlott le. A parancsnok és a védőtábor parancsnoka provokálási szándékkal mentek a zuhanyozóba, ahol meztelen nők százai voltak. Langefeld az irodába jött szidalmakkal az SS szégyentelenségéről, dicsérve az orosz jövevények viselkedését, hangjában irigységgel ás aggodalommal. A Vörös Hadseregben szolgáló nők a barakkban is fönntartották eleinte katonás életvitelüket, ami Langefeld szívét örömmel töltötte el. A Vörös Hadsereg barakkját a tábori rendőrség Käthe Knoll vezetésével - elődöm a bibliakutatóknál - szigorúan őrizte.

Jellemző hatása volt a Vörös Hadseregben szolgáló nők megérkezése sok orosz és ukrán rabra Ravensbrückben. Alig volt olyan nap, amikor Käthe Knoll rendőrségi működése keretében ne adott volna át a főfelügyelőnek leveleket és zsákokat sóval, melyek szolgálati működése alatt kerültek kezébe. A leveleket és a sót orosz rabok próbálták a Vörös Hadseregben szolgáló elvtársnőknek bedobni a szögesdróton belülre. Langefeld fölszólított, hogy fordítsam le számára a leveleket. Ás mi állt bennük: "Drága elvtársak! Üdvözlünk Ravensbrückben! Hogy vagytok? Sok fáradságot kellett elviselnetek? Meg fogunk próbálni kenyeret küldeni nektek. Már majdnem egy éve, hogy az átkozott németek hazánkból ide hoztak. Kérjük, rögtön értesítsetek, ha Ravensbrückben meg akarjátok tagadni a munkát! Mi is készek vagyunk arra, hogy akkor sztrájkba lépjünk... Válaszoljatok." És a végén nevek rabszámmal és blokkszámmal. Mindezek a levelek alázatot fejeztek ki, a Ravensbrückben megjelent vezetőség miatt. Én természetesen hibásan fordítottam le a leveleket, és azokat érzelgős üdvözlő levélnek tüntettem föl, melyek rögtön a szemétbe kerültek. Mikor soha nem történt büntetés a sok levél elolvasása után Knoll vagy a tábori rendőrség egy másik tagja egy ilyen cédulával egy lengyelhez ment, aki tudott oroszul és németül, és vele lefordíttatta a levelet. Csak azután került Langefeld kezébe, és én a szokásos módon lefordítottam. Ennek következményeként följelentettek a védőtábor vezetőjénél, de csak néhány hónap múlva vontak miatta felelősségre; úgy is lehet mondani, hogy bűnlistámhoz írták a dolgot.

Ha egy rab megtudta, valaki utána érdeklődött a gestaponál, magán kívül volt örömében, és úgy érezte, már szabadon is engedték. Ezért erőltettem Langefeldet, aki munkáját nem túl jól osztotta be, hogy válaszoljon ezekre a véleménykérő jelentésekre. Feladatom ebben az volt, hogy a főfelügyelő kérdéseit és a rab válaszait gyorsírással lejegyezzem. Végül Langefeld néhány mondatot fűzött az egészhez, melyek az elengedést javasolták vagy elutasították. Hogy a munkát fölgyorsítsam, egy idő után csupán megkérdeztem a főfelügyelőt, hogy pozitív vagy negatív választ akar-e adni, aztán önállóan kiállítottam a folyamodványokat, és ezeket csupán aláírattam. Majd az is elkövetkezett, hogy ha ez egyáltalán lehetséges volt - ha egy rab nem ült le több büntetést a táborban -, a kérdéseket pozitívan válaszoltam meg. Ez a körülmény nem kerülte el a táborparancsnok ellenőri szemeit. - Megtörtént, hogy a gestapo olyan rabok után érdeklődött, akik a kórházban feküdtek, tehát nem lehetett őket beszólítani. Egyszer megkérdeztem a főfelügyelőt, hogy nem mehetnék-e a kórházba és tehetem-e föl a szükséges kérdéseket, hogy ezeket a különösen fontos érdeklődéseket is elintézzem a beteg rabok érdekében. Beleegyezett. Később ez vádpont lett a perben ellene és ellenem.
 
1942 őszén Erika Buchmann német kommunista, akit 1941 januárjában Himmler kézfogással kiengedett, mint visszaeső újra Ravensbrückbe jött. Munkahelyén pozitív véleményt mondott a Szovjetunióról, és följelentették a gestaponál. Visszaesőket automatikusan a büntetőblokkba tesznek. Ismertetőjelként karjukon a rabháromszög színével megegyező színű szövetet viselnek karjukon. Erika Buchmannt rövid idő múlva a büntetőblokk parancsnokává nevezték ki. Mint ilyen, állandóan rabokat hozott büntetőjelentésekkel a főfelügyelőhöz. Ahogy már említettem, a büntetőblokkban voltak szörnyű elemek, az együttélés velük kínszenvedés volt. De feljogosít ez egy állítólagos szocialistát, mint Erika Buchmann arra, hogy a főfelügyelőnek azt mondja, hogy olyanokat, akik állandóan zavarják a közösséget, likvidálni kellene? Egyszerű magától értetődéssel tette egy kommunista a fasiszta elméletet magáévá, hogy a biológiailag csökkentett értékűeket meg kell semmisíteni (fordító: Ilyen részt a fasiszta elmélet nem tartalmaz).

A rabot tízezrei számára az SS-nek mind több felügyelőre volt szüksége. E célból Bräuning, a védőőrizeti tábor vezetője toborzóutakra ment. Például a Heinkel repülőgépgyárat is meglátogatta. Összehívták a női dolgozókat, és előttük elmondta, hogy átnevelő tábor számára keresnek alkalmas erőket, akik felügyelői munkát végeznek. Csillogó szavakkal ecsetelte a kellemes lakhatást, a jó élelmezést, a változatos társaságot és főleg a magas béreket. Itt természetesen nem használta a koncentrációs tábor szót. Működését siker koronázta, mert egy háborús üzem melyik munkása nem részesítene előnyben egy vonzó felügyelői munkát nehéz testi munkával szemben rossz körülmények között?! A védőőrizeti tábor vezetőjének utazásai után húsz és ennél is több munkásnő kezdte el új munkáját. 

Mielőtt megkapták volna szürke egyenruhájukat, együtt eljöttek a főfelügyelőhöz. legtöbbjük egyszerűen, inkább szegényesen volt öltözve, szerényen, elfogódottan, zavart arccal állt az irodában; sokan nem tudták, hogy tartsák kezüket. Langefeld közölte velük, melyik felügyelői házban fognak lakni, hol kapják meg egyenruhájukat és mikor kezdődik el a szolgálat. Ezután gyakran megfigyeltem az ablakból, hogy mentek át a tábor főterén, meglökték egymást és ijedten néztek a mellettük vonuló rabokra. Néhányuknál jelentős változás volt, miután átöltöztek. Magas szárú csizmában már egész másképp lehetett föllépni; aztán a katonai sapka föltevése már bizonyos fokú önbizalmat adott.

Minden újat egy gyakorlott régihez osztottak be, és reggel ki kellett mennie a munkacsoportokkal. Felügyelői létük első napjaiban a nők felénél ugyanaz történt: sírva jöttek a főfelügyelő szobájába és azonnali elbocsátást követeltek. Ott elmagyarázták nekik, hogy csak a védőőrizeti tábor vezetője vagy a táborparancsnok mentheti föl őket munkájuk alól. De ezekhez fordulni csak kevésnek volt bátorsága. Egy tiszthez menni, aki esetleg rájuk kiabál, visszatartotta őket. Természetesen sokan tartottak attól, hogy visszatérnek régi gyárukba, és ott kellemetlen élményeik lesznek, és az új, kellemetlen, de nem túl fárasztó munka is vonzotta őket a jó fizetés miatt.

A parancsnok és a védőőrizeti tábor vezetője vezették be az új felügyelőket munkájukba. A rabokat alsóbbrendű, lecsúszott nőkként mutatták be, akiket csak a legkeményebben lehet kezelni. Természetesen megfelelően aláhúzták új hivataluk fontosságát, nem takarékoskodtak felhívásokkal, hogy tartsák be a szolgálati utasításokat, és elsősorban akkor fenyegettek büntetésekkel, ha az emberiség ezen mocskával, a koncentrációs tábor rabjaival magánkapcsolatokat tartanak fent. Pár naponta felügyelői gyűléseket tartottak, melyeken szigorúságot, és újfent szigorúságot kötöttek a lelkükre. Napi társaságuk ezek után a parancsolgató, civakodó, pofonokat osztogató felügyelők, gyakran azonban ugyanilyen 'utasító rabok', és a többnyire piszkos, gonosz és ellenségesen néző vagy megvetendően csúszómászó rabok. 

Szabadidejüket az új felügyelők az őrizetre beosztott SS tagokkal töltötték. Hamarosan észrevették, hogy a brutálisabbaknak különösen nagy sikerük volt a férfiaknál, akik előtt hőstetteikkel büszkélkedtek. és nagyon egyedi esetektől eltekintve, akik személyes bátorság mellett erkölcsi ellenállással is bírtak, és keresztülvitték a tábor vezetőségénél, hogy a három hónap múlva bekövetkező szolgálati szerződés megkötése előtt elbocsássák őket, tanúi lehettünk a szomorú színjátéknak, hogy a gyári munkásnők már tizennégy nap után úgy parancsolgattak, mintha a kaszárnyaudvaron nőttek volna föl, és hamarosan pont ugyanúgy, mint a régiek, jelentéssel fenyegettek és ököllel ütöttek.

Voltak olyan esetek is, hogy a munkaközvetítő közvetített ki nőket Ravensbrückbe. Ez többnyire olyankor történt, amikor valaki egy vagy kétszer elutasított egy fölajánlott munkahelyet, és egy újabb elutasításnál letartóztatással kellett szembenéznie. Ilyenkor nem említették nekik, hogy koncentrációs táborba kerülnek, és a megérkező emberek megdöbbenése megrendítő volt.

A viszony Langefeld főfelügyelő, a védőőrizeti tábor vezetője és az újonnan kinevezett munkabeosztás-vezető, Dittmann között egyre feszültebbé vált. Mindkét oldal szorgalmasan gyűjtötte a terhelő adatokat a másik ellen. Langefeld az SS vezetés számtalan korrupciós és lopási ügyéről tudott, ezek pedig megpróbálták bebizonyítani, hogy a főfelügyelő nem felelt meg feladata követelményeinek. Bebizonyították, hogy a tábori rabszám nem volt korrekt, hogy a számolási szemlék adatai nem stimmeltek, és hasonlók. A parancsnok Ramdor gestapo alkalmazottat küldte előre megfigyelőnek. Ramdor rabokból álló besúgógárdája hétről hétre nőtt. Nőket jelentés nélkül is a bunkerbe záratott, megverte őket, vízzel öntötte le őket, éheztette őket, hogy vallomást csikarjon ki belőlük. A Ramdor név elég volt ahhoz, hogy a nők remegni kezdjenek. Politikai agitációs anyagot keresett, átkutatta a szekrényeket és a szalmazsákokat; azt gondolták, hogy titkos rádióvevőt keres.

1942/43 telén két lengyel nőnek sikerült a szökés Ravensbrückből. Éjjel mindketten a konyhában dolgoztak, reggel 1/2 4 körül egy ételtartó edényt raktak egy teherautóra, ami a tábor egy külső állomására ment. A sofőr valószínűleg tudott a szökésről. A nők fölmásztak az autóra, az edények mögött elrejtőzve kijutottak a táborból. Útközben leugrottak a teherautóról és elérték a reggeli vonatot Berlinbe. Mikor a reggeli szemlén észrevették, hogy hiányoznak, már hetedhét határon túl voltak. Egyiküket több, mint egy év múlva újra letartóztatták és visszahozták a táborba. A másikat állítólag lelőtték, amikor megpróbált egy határon átjutni.

A mind számosabb kívül dolgozó csapatból, és a sok rabcsapatból, melyek mecklenburgi farmokon dolgoztak, 1942 őszén és telén tizenegy vagy tizenkét rab szökött meg, és az SS-nek nem sikerült megtalálni őket. Kartoték-kártyájukat különös örömmel raktam a "megszökött" részlegbe. A problémára bűnöst kellett találni, és ez természetesen Langefeld főfelügyelő volt. A vád ellene az volt, hogy a csapatokhoz kijelölt felügyelők nem voltak megfelelőek.

Langefeld minden alkalmat kihasznált arra, hogy régi politikaiakkal beszéljen. Rosl Jochmannal Ausztriából, Maria Fischerrel Németországból, Helene Korewával Lengyelországból hosszú beszélgetéseket folytatott. Az új blokkvezető helyek betöltésénél Langefeld a politikaiak javaslata alapján választott. Mindez nem volt ismeretlen Ramdor kémeinek.

Két politikai, Anni Rudroff, aki blokkvezetőként működött, és Emmi Ambrosova a rabok kantinjából Hauptsturmführter Dittmantól jelentést kaptak. Az egyik azért, mert egy csoport rabnak, akik fegyvergyárba mentek, nem szerezte be időben a rabszámokat, a másik, mert egy kályhán teát melegített. Dittman jelentéseire föltétlenül büntetőblokk következett. Beszéltem a főfelügyelővel, bebizonyítottam a két személy teljes ártatlanságát, és megkértem, tegyen lépéseket, hogy a jelentéseket vegyék ki a többi közül. Langefeld nem mert ilyet tenni, és a jelentések tovább mentek a parancsnokhoz. Néhány hét múlva megérkezett a büntetés, mindkettőjük számára fél év büntetőblokk. Én mégsem adtam föl a reményt, hanem megpróbáltam Langefeldet rábeszélni, hogy beszéljen az ügyről a parancsnokkal. Bizonytalanságában a főfelügyelő a két büntetési utasítást íróasztalába rakta, és Anni Rudroffot és Emmi Ambrosovát nem a büntetőblokkba, hanem a lakóblokkba küldte. Minden néhányadik napon emlékeztettem Langefeldet, hogy menjen a táborparancsnokhoz, mert megígérte, de ő nem tudta magát elszánni erre.

1943 koratavasza volt. A politikai osztályról egy cédulán tíz lengyelt a 7000 és 11.000 közötti rabszámmal rendeltek előre. Tudtam, hogy ezek halálraítéltek. Egy tábori intéző hozta őket a blokkból. Az írógépnél ültem, és kíváncsian néztem ki az ablakból, ahol a második tábori utcán a börtön és az egyes blokk között kellett feltűnniük. Jöttek, és kettő közülük mankón jött. Langefeld nekem háttal ült az íróasztalnál. Hirtelen ez jött ki belőlem: "Főfelügyelő asszony, lelövik az operáltakat! Ott jönnek!" Fölugrott, kinézett az ablakon, ugyanakkor telefonhoz nyúlt, és a táborparancsnokot kérte: "Sturmbannführer, van visszaigazolás Berlinből, hogy a kísérleti nyulakon végrehajtsuk az ítéletet?" Nem tudom, mi volt a válasz. Langefeld ezt mondta nekem: "Menjen ki, és küldje vissza a két operáltat a blokkba." Ez a telefonhívás mentette meg életüket.

Április közepén Ramdor három régi politikait, Rosl Jochmannt, Maria Fischert és Maria Schwarzot börtönbe záratott. Ugyanekkor Marianne Scharinger tábori intézőt a parancsnokságra hozták és órákig kihallgatták. Marianne Scharingert, aki egy orvos asszisztense volt, magzatelhajtások miatt tartóztatták le. Ezt bűnténynek számított. Marianne Scharinger úgy tűnik, nem tudott ellenállni a parancsnokságon alkalmazott fenyegetéseknek, és terhelő vallomást tett Langefeld ellen.

Április 20-án délelőtt főfelügyelő Langefeld a parancsnoksággal folytatott telefonbeszélgetés után elhagyta az irodát. Egyedül voltam a szobában. Ekkor észrevettem, hogy az üres tábori téren keresztül Milena a központ felől az iroda felé jött. Mit csinált munkaidő alatt a tábori utcán? Mit akart pont az irodában? Csak valami rossz történhetett, hogy ilyen gyorsan akart velem beszélni. Elé mentem a folyosón: "Mi történt, Milena?!" - "Semmi, de hirtelen aggódni kezdtem miattad, és utána kellett néznem, hogy hogy vagy." - "Kérlek, Milena, menj vissza, félek, hogy meglátnak itt!" - és amikor vonakodva ki akart menni az ajtón, Ramdor gestapo ember és Löffler felügyelő, Ramdor titkárnője kanyarodtak be a barakk sarkán, a kapu irányából jőve. "Az Isten szerelmére, gyere vissza az irodába!" Berobogtam a szobába, és mielőtt az írógéphez tudtam volna ülni, egy dörrenéssel kinyílt az ajtó: "Jöjjön azonnal velünk!" parancsolta Ramdor. Amikor Löffler felügyelő és Ramdor között kiléptem a tábori térre, csak néhány lépésre az ajtótól, mozdulatlanul, döbbent arccal állt Milena.

A börtönbe vezettek. Egy előtéri szobában Ramdor átkutatta kötényzsebeimet. Megkérdeztem: "Miért zárnak börtönbe?" - "Ezt még meg meri kérdezni? Ön, aki rendszeresen elrejtett jelentéseket, és rabok levelezését megsemmisítette? Hol van Rudroff és Ambrosova ítélete? Rájöttünk, mit művel! Titkos aktaszámokat csinált és folyamatosan kommunista agitációt folytatott!" El akartam kezdeni megvédeni magamat, de Ramdorf szavamba vágott: "Ez még messze nem minden! Elég ideje lesz meggondolni a cellában, hogy hazudni akar, vagy nem!"

Löffler átadott Binznek, a börtön felügyelőjének. A házmestert, egy bibliakutatót hívtak, le kellett vetkőznöm, kaptam egy inget, egy vékony nadrágot, egy rövidujjú nyári ruhát, harisnyát és egy törölközőt. A cipőket elvették. Ezután Binzzel egy folyosón át mentem, egy vaslépcsőn le, egy földszinti cellába. Mielőtt tájékozódni tudtam volna, bezárult az ajtó, teljesen sötétben voltam. Előre tapogatózásom alatt sámliba ütköztem, ami a földre volt csavarozva. Ekkor láttam valamit, szemeim fényt kerestek. Az ajtó rése alatt gyenge fény esett a padlóra. Az izgatottság miatt nem ültem hosszan. A sötétben hamar kiigazodik az ember: A becsavart lábú sámli, vele szemben egy kis kinyitható asztal, szemben a falon felerősített faágy, a priccs, az ajtó melletti bal sarokban a WC, mellette a vízvezeték, az ajtó jobb felén hideg fűtési csövek. Az ajtóval szemközti falon, egészen fölül kis ablak, melyet gördülő zsalu zárt el a fénytől és levegőtől. A cella 4 1/2 lépés hosszú és 21/2 lépés széles volt. Eleinte óvatosan mozogtam, nehogy sípcsontommal a sámliba ütközzek, aztán egyre magabiztosabban ide-oda. Ramdor téved, ha azt hiszi, hogy megalázkodok előtte. Sötéttel? Éheztetni fog? Kár, hogy ma nem ettem meg az összes kenyeret. Vajon mit ért a "titkos iratjel" alatt? Verni fog? A börtön minden rémsége eszembe jutott. Az agyonvertek, az éhenhaltak, a megőrültek. Nem, kint van Milena, akit nem szabad egyedül hagynom a táborba. Ki törődne vele, ha újra belázasodik? Bárcsak ne pont most  rosszabbodjon az állapota. Pokoli aggodalom fogott el, hogy meg kellene halnia. Hallottam hangját, amikor este a szalmazsákon szipogta: "Bárcsak halott lennék úgy, hogy ne haljak meg... Ne hagyd, hogy egyedül haljak meg, mint egy kutya..." De itt, a cella sötétjében hirtelen világosan láttam, tudtam, hogy el van veszve.

Valaki kint hirtelen bekapcsolta a villanyt, pislogtam, és az ajtóban levő kémben szemet láttam vörösesszőke szempillákkal. Csak egy pillanatra, aztán minden újra sötét lett, férfiléptek távoztak. Ramdor volt, aki újabb fogását nézte meg. Aljas kutya, aki élvezi áldozatait nézni! Egy gyűlöletkitörésben énekelve szaladgáltam a cellában. A bunker négyzet alakú betonépület volt kb. száz cellával a földszinten és az első emeleten, melyek a hosszanti falnál helyezkedtek el. Az épület közepe nagyobb belső udvar volt, amely körül az első emeleten vasfolyosó volt. A hosszú börtönépítményhez egyfajta bejárati szárnyat építettek a felügyelő szobájával, melyben kihallgattak, és a cella a bakkal, melyben péntekenként a verésbüntetést végezték. Egy zuhany is volt ott. A bunker leghátsó részét fal választotta el a többi résztől, melyben csak a földszinten volt átjáró ajtó. Itt éltek az úgynevezett különleges rabok. Ezek olyan nők és férfiak voltak, akiket a gestapo családi okokból fogott el, vagy saját, nemzeti szocialista soraikból elfogottak, ezek jobb körülmények között éltek, de rabságban. Élelmezésük jobb volt, mint a KZ lakóinak, a többi rabokat nem is említve, saját kis udvaron a börtön mögött sétálhattak, és a börtönőrök emberségesen bántak velük.

Sötétzárka

Néhány órányi izgatott mászkálás után a sötétben megpróbáltam az egyes zajokat a vasajtó előtt megkülönböztetni. Binz szidalmazó hangja, átható sírás, kutyaugatás, újra férfihangok és hangos nevetés. Mint egy uszodában visszhangzott minden kinti szó. A cellaajtókon levő csappantyút kinyitották, szememet a kémre nyomtam, de csak egy kis fénysávot láttam. A tábori leves szaga jött be az ajtón. Tehát már este volt! Alumíniumedények csörögtek, léptek mentek tovább, egy siránkozó "börtönőrnő" kiáltás hallatszott, és lassan csönd lett. Vajon már éjszaka volt? Meztelen karjaim a hidegtől libabőrösek lettek. Úgy melegítettem csapkodással karjaimat, mint egy kocsis. A távolból egy rabcsapat éneke hallatszott: "Bajtárs, hol vagy? Otthon csókolsz! De engem olyan egyedül hagysz..." Kint munkából jöttek vissza, a boldogok! Most tudtam, hogy még órák telnek el az első éjszakáig a börtönben, és milyen hosszú az idő a következő reggelig! Halkan hallható volt a tábori sziréna; Még egyszer egy pillanatig fölkapcsolták a világítást és Binz szeme jelent meg a kémlelőlyukban. Megforgatta a kulcsot a vasajtó zárjában, de nem nyitáshoz, ahogy én gondoltam először, hanem az éjjeli lezáráshoz. Ezután az ajtórésen levő vékony vénysugár is eltűnt. A priccset nem engedték le, még egy vékony takarót sem adtak éjszakára. 

Megkezdődött a harc a hideg, fáradtság és éhség ellen. Csak egy pillanatra üljek le a sámlira, a lábakat a testig húzni, a meztelen karokat közé nyomni, hogy valamennyire fölmelegedjenek; fejemet a térdemre fektetni, valamennyit aludni. Összerázkódsz, elveszted egyensúlyodat, és fölugrasz, hogy újra mászkálni kezdj: Négy lépés oda, négy vissza, négy oda, négy vissza... Leülök a földre, és a falhoz támaszkodok. Ó, de milyen hideg a fal, az ember velejéig hatol a hideg! A törölközőt fejem köré tekerve, mint egy kutya összekucorodva megpróbálok a padlóra feküdni. Bárcsak a karom ne lenne takaratlan! Mentőötletem támadt. A WC mögött volt egy csomag újságpapír; odatapogatóztam és a padlóra terítettem. Vállam és egyik karom köré tettem a papírt. Igen, így tényleg valamivel melegebb lett.

Hihetetlen, hogy egy ilyen éjszaka is véget ér, majdnem vigasztalódva hallgattam az ismert tábori sziréna hangját, majd a cella ajtaja melletti zajokat.

A következő nap semmiben sem különbözött az elsőtől. Délelőtt csak öt percig volt fény a söprés idejéig, utána állandó sötétség és hideg. Gyomrom fájni kezdett az éhségtől. Furcsa, a cella egyszerre nem volt sötét. Szemem előtt világos gömbök kezdtek táncolni, némelyik egész színes, és meglepve láttam, hogy az ajtó világít, de a falak is; lecsuktam a szememet, és ekkor még világosabb lett. Kis napok megállíthatatlan csoportjai repültek keresztül a szobán. Egyszer ezen a napon is férfilépések közeledtek. Fölugrottam a padlóról, és lassan, háttal az ajtónak mentem keresztül a cellán. Ramdor, ez a szörnyeteg ne lássa az arcomat. Fölgyulladt a fény, az ajtózár fedele leesett, Ramdor megkérdezte: "Na, hogy van? Meggondolta vallomását??!" Hallgattam. Egy gúnyos: "Várhatok!" -kal lezárta az ajtózárat és kikapcsolta a lámpát.

Mikor fog kihallgatásra hozni? Valószínűleg éjjel. Nem tud semmit rámbizonyítani. Langefeld fog-e érdekemben szólni? De tud-e egyáltalán? Minden vád ellenem őt kétszeresen terhelte, mert minden az ő irodájában történt, a szeme előtt. Egy ideig elfelejtettem az éhséget és hideget. De aztán karalábészag jött be az ajtón keresztül, és szám megtelt nyállal. Bemásztam a WC és fal közötti résbe, úgy tűnt, ott a legmelegebb, a ruhát vállamra húztam. Mindig, mikor léptek hallatszottak a kövön, fölugrottam és mászkálni kezdtem a szobában.

A második nap jöttek az álmok. Kenyérhalmok feküdtek a falak mellett, utánuk nyúltam, majd rémülten fölébredtem. Kutyatál fölé hajoltam, mely makarónival volt tele, állatként akartam belőle enni, és fejemmel a WC falába ütköztem. Aztán fölszedelőzködtem, mászkáltam, míg a szívem dobogását ujjaimban éreztem; a csaphoz mentem és mohón ittam. Ez segített egy darabig... Már a harmadik nap megszűnt a kínzó éhség, de a meleg iránti vágyakozás hatalmas maradt. Délelőtt pontosan ugyanakkor kigyulladt a villany, a bibliakutató kifejezéstelen, vértelen arccal, sajnálattal lehúzott szájszéllel, mintha részvétálarcot hordana, némán beadta a seprűt és lapátot. Úgy tűnt, mintha test nélküli lény lenne ebben a szörnyű házban. "Adj kérlek több papírt!" "Igen"-t mondott, gyorsan becsukta az ajtót és leoltotta a villanyt, mintha attól félne, hogy több mindent kérek, talán kenyeret is. Igen, a bibliakutatók korrektek voltak KZ hivatalaik végzésekor. Merészséget csak Jehova érdekében követtek el, nem valamelyik rabtárs érdekében. Mit gondolt volna róluk különben az SS, ha valamelyik KZ-kötelezettségük teljesítésénél elcsípte volna őket?!

A padló a WC sarkában papírral volt borítva, ott gubbasztottam és elrejtettem arcomat a kémlelőlyuktól. Már nem tudtam a napokat és éjszakákat megkülönböztetni. Szívem halkan dobogott nyakamban. Keserű csak az volt, hogy a padlón fekvő csillámló dunyhákat nem tudtam magamra húzni, mindig eltűntek, mikor hozzáértem a lágy selyemhez... Aztán emberek jöttek cellámba. Foszforeszkáló faként világítottak, úgy tűnt, nem érintik meg a padlót, de nagyon kedvesek voltak, halkan felém hajoltak és nevettek. Soha nem láttam ilyen arcokat. Nyugodt voltam és boldog; a hideg sem volt már olyan rémes. Csak a seprűvel kínozott. Elrejtettem arcomat és sötétséget kívántam.

Hogy a nyolcadik nap reggele van, később tudtam meg. A csapózár leesett, Binz gyerekes hangja azt nyikorogta: "Nem akarja kenyerét átvenni?!" Szédelegve mentem az ajtóhoz, a nyílásban egy adag kenyér volt és egy csésze meleg kávépótlóval. A lámpa fölgyulladt, hitetlenül átvettem az élelmet és az asztalhoz vittem; a fény kialudt, kezeimmel átkulcsoltam az illatos kenyeret.

Hét éhségnap után minden negyedik nap megkaptam a szokásos tábori élelmet, a másik három nap csak egy adag kenyeret. Nehéz megmondani, mi volt rémesebb, a teljes éhezés vagy az éhhalál szélén levő éhezés. A nyolcadik nap estéjén leengedték a priccset, kaptam két takarót, egy lepedőt és egy paplanhuzatot, de nem kaptam szalmazsákot. Az SS nyelvén ezt "szigorú sötétzárka kemény fekvőhellyel"-nek nevezik. A meleg ital és az első kenyérmorzsák fölélesztették élni akarásomat. Lehet, hogy hihetetlennek hangzik, megmosdottam hideg vízzel, és amikor helyet kerestem a nedves törölközőnek, a központi fűtés meleg volt. Mellé bújtam. Naponta egyszer fél órára föltekerték a fűtést. 

Délután Binz felügyelő kivezetett a cellából, és megparancsolta, hogy vigyem a takarót is. Egy lélegzet nélküli percig azt hittem, szabadon fognak engedni. De nem, fölmentünk a vaslépcsőn, a szembeni részben az első emeleten az utolsó cellához mentünk. Ez nem tűnt annyira sötétnek, a padló és az ajtó közti rés szélesebb volt, a szag kevésbé emlékeztetett a pince nyomott szagára, mint a földszintié. az egyik cellából a másikba vezető úton az udvarra besütött a nap, igazi meleg májusi napsütés. Kint tavasz lett, minden élő örült a melegítő napnak. A börtön majdnem mind a száz cellájában viszont nők és férfiak hetekig ültek sötétben, éhezve és fázva. Behoztak egy fiatal orosz nőt, lopás miatt. Órákig kiabált folyamatosan:"Bozse moj! Ó, bozse moj! Istenem, ó, istenem!" és lábaival rugdosta a vasajtót, hogy a betonépület zengett. Időnként Binz bement cellájába, kinyitotta, megverte, kutyával megharaptatta, vagy leöntötte vízzel. Ezután egy ideig csak halk nyafogást lehetett hallani, ami rövid időn belül szívhasító: "Bozse moj! Ó, bozse moj!"-ba ment át. Eleinte a földön feküdtem, fülemet az ajtóréshez nyomtam, hogy mindent pontosan halljak. Egy idő múlva ez a monoton siránkozás, mely nemigen hasonlított emberi hanghoz, elviselhetetlenné vált. Fülemet ujjaimmal befogtam, de a kiabálás olyan átütő volt, mintha a bőrén érezte volna az ember. Csak órák múlva csöndesedett le. Ilyen embereken, mint ez a fiatal orosz nő, mutatta ki a felügyelő teljes bestialitását. Ha reggeli körútján volt, és egy ilyen személy takaróját nem előírás szerint hajtotta össze és tette a priccs végére - ezt sötétben kellett végrehajtani - , vagy talán a földön feküdt, aludva a gyengeségtől, akkor pofonok voltak, három napi élelem és takarómegvonás lezárt priccsel. Voltak nők, akik nem jöttek ki a büntetésekből, és ez a biztos véget jelentette.

Mikor már néhány hete a börtön lakója voltam, a külvilággal hallás útján tartottam a kapcsolatot, különbséget tudtam tenni a rabok hangja között, ismertem a felügyelő és Ramdor lépéseit, és tudtam, melyik cella előtt álltak meg. A börtön réme a pénteki büntetésvégrehajtás volt. Ilyenkor a botozásra ítélteket kihozták cellájukból, és a táborból behozták azokat, akiknek külföldiekkel való kapcsolatuk miatt nemcsak a hajukat vágták le, hanem botütéseket is kaptak. A vizsgálati foglyok, mint amilyen én is voltam, minden pénteken számolhattak azzal, hogy büntetésre viszik őket.

Ramdor éjszaka hozatott kihallgatásra, de ott már nem volt szó elrejtett jelentésekről, eltűnt rablevelekről, mint beszállításomkor, hanem magánbeszélgetésekről, melyeket Langefeld főfelügyelővel folytattam, és kémszervezetről Suhren táborparancsnok és a védőőrizeti-tábor vezetője, Bräuning ellen, melyet állítólag Langefeld megbízásából én szerveztem meg, és kommunista agitációról. Az egyik kihallgatáson ezt mondta Ramdor: "Öt halálos ítéletért folyamodtam. De ezeket nem agyonlövéssel hajtják végre, hanem elriasztásként akasztással a tábori főutcán!" Már az első kihallgatás után világos lett számomra, hogy Langefeldet letartóztatták. Néhányszor megkérdeztem a bibliakutatót, aki a seprűt és a lapátot hozta, és végül félénken igazolta, hogy a főfelügyelő már nincs hivatalában.

Újabb cellámban volt egy szomszédom, aki válaszolt kopogásra. Betty Schneider volt, egy aszociális. A bunkernek mind a falai, mind a padlója nagyon alkalmas volt a cellák közötti beszélgetésre. A beszélgetés így történt: Vártunk, míg a felügyelő lépései eltávolodtak a cella ajtajától. Ezután a sarokba ültünk és kopogtunk. Kezdetben a fal egy bizonyos helyében meg kellett állapodnunk. Ha a szomszéd beszélt, a fület, vagy erősítésként az alumíniumpoharat erősen a falhoz nyomtuk, hogy halljunk. A saját szavakat közvetlenül a falnak mondtuk. Rövid időn belül tisztában voltunk a beszéd és odahallgatás ritmusával. Beszélgetésem Betty Schneiderrel nem volt különösen gazdag. Noha már az első nap fölajánlotta, hogy más cellákból is átad üzeneteket, nem bíztam meg benne, mert ismertem aszociálisaimat. Betty sötétzárkában ült, mert férfirabokkal volt kapcsolata.

Egy női csapat a férfitábor melletti falnál cikcakkos lövészárkot ásott. A másik oldalon ugyanekkor férfirabok dolgoztak. Az elválasztó falba lyukat ütöttek, amelyen keresztül a csillébe tett homokot elszállították. Rövid időn belül a nők és férfiak írott üzeneteket és élelmiszert cseréltek. Az állították, hogy egy szombaton a munkaidő végén egy aszociálist beraktak egy csillébe, zsákokkal letakarták, majd áttolták a férfitáborba. Ott maradt hétfő reggel a szemléig, mert akkoriban szombat este és vasárnap nem tartottak szemlét. Az aszociálisok között, akik tudtak a dologról, biztos nagy szerepet játszott az irigység, tény az, hogy a dolgot beárulták.

Ramdor más vallomásokat is ki akart szedni Betty Schneiderből. A férfi- és női tábor szűcsműhelyébe vagonszámra jött szőrme, melyet egyenruhákba tettek. Volt tulajdonosukat elgázosították (fordító: bolsevista rágalom, mert nem folyt emberek elgázosítása egy német KZ-ban sem). Ezekben a ruhadarabokban a rabok az elhurcolt emberek utolsó tulajdonát találták meg, pénzt, ékszert és aranyat. Noha szigorú utasítás volt minden leadására, a tábor egy ideig tele volt gyűrűkkel és más értékekkel. Néhány férfi rab megpróbálta az értéktárgyakat az őrökön keresztül a táboron kívülre juttatni. Elárulták őket, és azt jelentették, hogy Betty Schneider tudott a kijuttatási kísérletről. 

Teltek a napok a börtönben. A sötétben is át kell élni minden órát. Reggel kiosztották a kenyeret, ezt gondosan három részre osztottam, egy darab reggelre, egy délre, egy estére. Betty kopogott. A sarokba mentem, de nem volt a falnál. Hallgatóztam. A padlón kopogott. Fülemet a deszkára szorítottam, és meglepetésemre férfihangot hallottam: "Betty, hogy aludtál?" - Azután Betty válasza: "Köszönöm, Karl! Jól! De nagyon éhes vagyok. Ez ma a második nap." - "Betty, most csönd van, Binz reggelizik. Akarsz nekem egy dalt énekelni?" - "Szívesen!" És Betty ezt énekelte: "Karelchen, te kedves Karelchen..." Ezt ő költötte át a cellában Karl-nak, mert a dal eredeti szövege ez volt: "Peterle, te kedves Peterle..."

Karl nem ismerte Bettyt, és Betty nem ismerte Karlt. Minden pillanatban átkopogtak egymásnak. Betty elmesélte Karlnak, melyik városból van, gyerekkoráról, sikereiről férfiaknál, és Karl megkérdezte: "Betty, hogy nézel ki? Magas vagy?"- És a válasz: "Igen, magas, és nagyon vékony." - "Szőke vagy?" - "Igen, szőke tincsek és kék szemek." Ismertem Bettyt a 2. blokkból. Kicsi, vékony nő volt, barna szeme volt és sötét haja. Igazán csinos hölgy. De most olyannak kellett lennie, mint akit Karl kívánt. Karl cellájában még két férfi volt. Az egyik neve Robert volt. Mindháromra halálos ítéletre várt "Wehrmacht tulajdonának ellopása" miatt.

"Tényleg szeretsz, Karl?" kérdezte Betty lágyan. Karl, aki cellája asztalán egyensúlyozott egy lábbal és az ablakba kapaszkodott, hogy a plafonhoz közel tudjon beszélni, bizonygatta, hogy csak őt szereti. - "Karl, ha kiengednek, nálam fogsz lakni. Szép szobám van. Esténként együtt leszünk, az asztali lámpa ég, rózsaszínű pizsamát viselek; mellettem ülsz a szófán..." Zaj volt, Karl leugrott az asztalról. A férfiak börtönőre közeledett.

Egy vasárnap este sok cellából hangzott vágyakozó dal, szláv, német, francia. Egyik lelkesítette a másikat, hogy még odaadóbban daloljon. Nekem úgy tűnt, hogy Eva Busch hangját hallottam. De miért került börtönbe? Mi történt? Úgy gondoltam, Binz felügyelő távol van, szájamat az ajtónyílásra szorítottam, és kikiabáltam az udvarra: "Eva! Eva!" Röviddel rá jött a válasz: "Grete!" - "Mi van veled?" Siránkozva jött vissza: "Soha nem szabadulok ki! Rémes! Hogy éljem túl?" Megpróbálta vigasztalni, és elmeséltem, hogy úgy tűnök magamnak, mint egy ketrecbe zárt majom, amelyik a rácsnál ül és várja az élelmet. Alig mondtam ki a mondatot, hallottam, hogy valahol káromkodva kinyitottak egy cellát, hallottam Eva Busch kérő hangját. Az Isten szerelmére, Binz! A bibliakutató épp behozta a kávét, amikor fölgyulladt a villany, Binz berobbant a cellámba, megfogta a kávéscsésze fogóját és a kávét a lefolyóba öntötte: "Majmoknak nem kell kávé! Három napi élelem és takaróelvonás!" Ez keserű volt. És én voltam hibás Eva Busch három napja miatt is.

Újra három éjszakán keresztül a WC sarkában feküdtem, érzékeim lassan elhagytak. Sokkal hamarabb, mint az első élelemmegvonásnál állt be a majdnem teljesen ájult állapot. A harmadik napon fáradsággal összegyűjtöttem az erőt, hogy fölkeljek, amikor kora reggel, a kenyérosztás előtt kinyílt az ajtó beadó rése, és valaki izgatottan ezt suttogta: "Grete, gyere gyorsan ide, valamit Milenától hozok!" Négy lábon odakúsztam az ajtóhoz, föltápászkodtam, a bibliakutató remegve kis, összenyomott csomagot adott ide: "Vedd el gyorsan, Milena ezerszer üdvözöl. De Isten szerelmére, rejtsd el!" A rés bezárult, a földön feküdtem, könnyek folytak arcomon. Milena nem felejtett el. Egy maroknyi cukrot, kenyeret és két buktát küldött otthoni csomagjából.

Ramdor egy kihallgatáson elmondta, elege van folyamatos tagadásomból, folyamodni fog elszállításomra Auschwitzba, a "visszaszállítás nem kívánatos" megjegyzéssel. A halálos ítélettel való fenyegetést vallomást kizsarolási szándéknak tartottam. De Auschwitzba való szállítás? Ez nagyon lehetséges volt. A sötét cellában jutott eszembe, amit Rosl Hahn mesélt Auschwitzról. Úgy tűnt nekem, a cella ablakán égett hús szag jön be. Ezt az Auschwitztől való félelem okozta? Bettynek kopogtam: "Mondd csak, te is érzel bűzös füstszagot a celládban?" "Természetesen! Nem tudtad, hogy a börtön mögött az új krematórium működni kezdett?" Már két hónapja voltam sötétzárkában, és nem ismertem Ravensbrück új intézményeit.

Minden negyedik nap, mikor ebédre fél liter karalábé vagy más zöldségleves krumplival volt, összeszedtem erőmet, és három krumplit elvettem és a fűtés csövei közé raktam, mert ott volt a leghűvösebb, és ott maradtak leghosszabban frissek, hogy a három éhezési nap alatt legyen naponta egy krumplim; természetesen héjastul, minden piszokkal, mert a sötétben úgysem tudtam semmit fölismerni. Igen, ha éhezik az ember, az evéssel foglalkozó gondolatok nagyon nagy helyet foglalnak el. Máskülönben a múltban éltem, versekben és dalokban. Szavalva vonultam, négy lépés előre, négy hátra. Voltak napok, mikor vidám dalokat daloltam, más napokon fájdalmasan vágyakozóakat. Gondolatokat egy rémes jövőről, éhenhalásról vagy halálról hamar eltoltam magamtól. Ehelyett nagyszerű jövőt képzeltem el, ahol a nap mindig süt. Mikor délelőtt beadták a söprűt és a lapátot, és emiatt a cella rövid időre világos lett, a WC-papírhoz mentem olvasni. Ez a kis darabokra szétvágott "Fekete csapat" volt. (Fordító: Das Schwarze Korps = Fekete csapat, az SS újságja volt). Összeraktam a papírdarabokat és újdonságokat kerestem. Egy cikk napokig optimizmust adott, a címe ez volt: "Csoda történt". Ez a kétségbeesett helyzetet vázolta, melyben Nagy Frigyes a a Leutheni csatában elszenvedett vereség után volt, de ekkor - láss csodát - Oroszországi Erzsébet meghalt, és ezzel politikai helyzete gyorsan megjavult. Egy ilyen cikk a Fekete Csapat-ban nekem biztos jelnek tűnt a nemzeti szocialista Németország közelgő vereségére.

A cellám ablaka előtt kis börtönudvar volt. Ott sétáltak a különleges rabok, és a bezárt női és férfi SS felügyelők. Egyszer egy férfihang ezt kiáltotta az egyik cellaablak felé: "Hallottad már a legújabbat Tuniszról!" Többet nem értettem meg. Kopogtam Bettynek, de ő természetesen nem tudott semmiről, mert falon áti szerelme Karlhoz éppen az első nehézséggel küszködött, és ezzel volt elfoglalva. Azt javasolta, kérdezzem meg az alattam levő férfiakat, talán van köztük politikai. Ezt meg is tettem. Jó darabig eltartott, míg a kapcsolatot sikerült fölvenni. Megkérdeztem: "Hallottad az újdonságokat az afrikai fronton?" Ezt válaszolta: "Mi a neved?"- Mennyi idős vagy? - Melyik blokkból?" Miután kielégítettem kíváncsiságát, érdeklődése azonnal alábbhagyott. Okosabban tettem volna, ha Betty módszerét alkalmazom. De engem Tunisz érdekelt, őket lent pedig nők érdekelték.

Bettyt féltékenység kínozta. Karl és a másik két férfi nem volt sötétzárkában, és amikor a különleges rabok sétáltak, fölhúzózkodtak az ablakhoz, és egy fiatal román nővel beszélgettek. Hallottam kívülről a kiáltást: "Karrel úr!" Ezután beszélgetést, nevetést hallottam a cellaablakon át, sőt, dalokat is. Este két hang hallatszott ki a börtönudvarra: "Jó éjszakát, jó éjszakát, jó éjszakát! Aludj jól, kedves gyerek, aludj jól!... Ha a csillagok megjelennek az égen, jó éjszakát..." Lelkes "Köszönöm, Karrel úr!" volt a válasz. Ezután Betty ököllel verte a padlót és átkozta Karlt. A szép harmónia romokban hevert...

Egy reggel, még a börtön ébredése előtt halkan kinyílt a csapóajtó ajtómon, a bibliakutató csomagot húzott ki ruhájából. Lélegzetért kapkodva, eltorzult arccal suttogta: "Grete, kérlek, megmondhatom Milenának, hogy nem szeretnél több ilyen csomagot kapni, mert ez túl veszélyes? Kérlek, elmondhatom ezt neki?!" Ennyi szánalmasan remegő félelem előtt nem tudtam mást mondani, mint: "Igen, kérem Milenát, ne küldjön több csomagot.!"

Július elején, már régen nem voltam kihallgatáson, délelőtt Binz felügyelő és a mindenes létrával jöttek szobámba. Azt gondoltam, át akarják kutatni, de nem, az ablakrolókat húzták föl, és újra fény lett a cellában. Már nem tudom, hogy imádkoztam, sírtam vagy énekeltem. Utolsó erőmmel fölmásztam a nyitott ablakhoz. Egyik lábammal az asztalhoz támaszkodva arcomat a keskeny ablakhoz támasztottam. Éreztem a nyári levegőt, a tábor falán túl láttam a napot, amely a krematórium új kéményére sütött, ittam a nap megpillantásának és a nappali fény élményét, részeg voltam a boldogságtól, hogy élhetek.

Ezen a napon nemcsak a fényt kaptam meg ajándékba, a cella ajtaja kinyílt, zavart, sápadt arccal két társam lépett be: Maria Graf és Presserova. Kínzott szívem alig tudott ennyi örömet elviselni. Szemem elbájolva függött arcukon, boldogan hallgattam kedves, ismerős hangjukat. Jelenlétük és fájdalmuk miatt pillanatok alatt elsüllyedt a bánat, melyet átéltem, és a szellemszerű élet fantáziadús múlttá lett. A nap ezután nem a várakozás magányos, sötét, végtelenül hosszú óráiból állt. Mindkét bajtársat hosszú büntetés fenyegette, tanácsomat és vigaszomat kérték.

A napok, melyeket én, Maria Graf és Presserova egy cellában megéltünk, emlékezésemben csupa vidámságnak tűnnek. Énekeltünk, türelmesen megtanultam kívülről néhány cseh éneket, megosztottuk tisztességesen az élelmet, Maria minden este a padlón térdelt - hívő katolikus volt - és magába mélyedve imádkozott.

Eszméletvesztés és gyógyulás

További kihallgatások nélkül tíz hét múlva kiengedtek a börtönből. Üdvözöltem a tábor főterét és főutcáját, a barakkokat, a társakat, sokkal lelkesebben, mint évek múlva, az igazi szabadság beköszöntésekor. Már a következő napon beteg voltam. Testem tiltakozott a napi élelem miatt. Belső szolgálatban boldogan feküdtem blokkunk hálótermében a puha szalmazsákon. Milena jelentette, hogy Langefeld főfelügyelőt letartóztatták és Breslauban SS-törvényszék elé állították. Miután majdnem két hónapig volt vizsgálati fogságban, bizonyítékok hiányában fölmentették, de hivatalából elmozdították. 

Meglehetősen lassan ment a gyógyulás. A nyolcadik napon mégis elhagytam a barakkot, hogy egy lengyel blokkba menjek, mert Helena Korewa hírt küldött, hogy sürgősen beszélni szeretne velem. A lehető legóvatosabban megmutatta a "Royal Air Force" (angol légihaderő) egy röplapját, "a Heß repülésről a valóság" címmel. Lengyel munkások találták meg munka közben a röplapot. Ha az ember koncentrációs táborban ilyen röplapot tartott kezében, abból csodálatos hatás áramlott ki.

Másnap a gondozás felügyelője, Schroers jött szalmazsákomhoz és megparancsolta, hogy azonnal keljek fel. Azonnal elkezdett ágyamban keresni, úgy tűnt, hogy írások után kutat. Nem talált semmit. Nehezemre esett ott állni, és meg is ijedtem. És tényleg, az átkutatást ez a parancs követte: "Jöjjön velünk!"

A folyosón elöl, az új főfelügyelő, Klein-Träubel szobájánál állt Helena Korewa, lánya és Halina Bella. Mindhárman az irodában dolgoztak Langefeld idején. Úgy gondoltam, valaki elárulta a röplap létezését, és megfigyelték, hogy a lengyelek blokkjába mentem. Némán vártunk. A védőtábor parancsnoka, Bräuning ránk nézett, majd bement a főfelügyelő irodájába. Azután megjelent egy felügyelő, és négyünket minden további magyarázat nélkül a börtönbe vitt. - Binz felügyelő gúnyosan üdvözölt bennünket: "Már megint itt vannak! Nem telt hosszú időbe!" Nem kérdeztem semmit, miért tartóztattak újra le, mert nem volt kétséges számomra.

A cella, melyben Betty Schneider, aki most a börtönben volt, sok héten át feküdt, lett új tartózkodási helyem. Sötétség, hét napi teljes élelemmegvonás, utána minden negyedik napon élelem, ugyanazok a kínok, ugyanazok a zajok a vasajtó előtt; agyam kezdett összezavarodni. Valóság volt, hogy tíz napra kijöttem a börtönből, vagy csak fantáziám terméke? Már a második héten nem tudtam semmit a börtönről vagy koncentrációs táborról, hogy reggel vagy este van, hogy eljött-e a várva várt negyedik nap. Megálmodtam egy történetet, és hőseivel egy déltengeri tengerparton éltem. Vadászházunk dús trópusi erdők szélén állt. Nem hiányzott az étel, a napon feküdtünk vagy az átlátszó tengervízben úsztunk. Történetem hősei szerettek szenvedtek, örültek az életnek, én elkísértem őket komplikált sorsuk minden órájában és percében. Maria Graf a szomszéd cellában és Halina Bella a másik oldalon néha kopogásukkal visszahoztak a valóságba, de nem szívesen hagytam magamat kirángatni álomvilágomból. 

Öt hét sötétzárka kihallgatás nélkül elmúlt, egy vasárnap kinyílt a börtönajtó, a börtön vas folyosóján át Korewát, lányát Halina Bellát és engem kivezettek és elengedtek. Az ok nem lehetett a röplap, mivel akkor lettek volna kihallgatások majd komoly büntetések. Valószínűleg Bräuning különleges intézkedése volt, akinek tíz hét túl kevésnek tűnhetett bűnünk nagyságát tekintve.

Utáltam a világosságot és a szörnyű valóságot. Be akartam csukni szemeimet és visszatérni fantáziáimba. Milena a betegblokkba vitt, és amikor este látogatóba jött, sok türelemre volt szüksége, hogy állandóan újra meghallgassa hőseim életét a tengerparton.

Két hétig éltem álomvilágomban, míg egyszer az ablakon keresztül a tábor utcájára néztem, és kint tarka ruhás nők tömegét láttam. Hol maradtak a csíkok? Nem tudtam elszakadni ettől a tarka kavalkádtól. Hirtelen fölébredt érdeklődésem környezetem iránt; meggyógyultam. A rabok civil ruhát hordtak, melyeken mellben és a háton nagy, eltérő színű vászonkeresztek voltak. Egyikükön hatalmas facipő volt, eperszínű selyem délutáni ruhában volt, melyet elöl és hátul méregzöld vászonkereszt díszített. Cigányok tarka rongyokat szereztek, melyet szokásos módjukon próbáltak viselni, még az SS által fáradságosan betanított egyenlépést is úgy tűnt, hogy elfelejtették, csípőjüket enyhén ringatva sétáltak az eblak előtt. Néhányan, a prominensek, más szóval a tulajdonosok, akik csomagokat kaptak, csinos ruhákat vagy kosztümöket hordtak, és fejkendőjük kiválasztásában ízlést és eleganciát fejlesztettek ki. Csak a kívül dolgozók és az üzemek dolgozói jártak még tábori egyenruhában és csíkos kabátban. Az SS-nek hiányzott az anyag az új rabruhák előállítására, és a keleten elgázosítottak (fordító: Rágalom, mivel németek soha, sehol nem gázosítottak el embereket) kabátjait, ruháit, alsóneműjét és cipőit vagonszámra szállították Ravensbrückbe. Ami abban érték volt, azt kivette az SS, a maradékból lett a mi tábori ruházatunk.

A ruharaktár előtt halmokban feküdtek a ruhák, köztük gyerekruhák is; némelyik cipőt gondosan összekötötték, ezt megparancsolták ez embereknek, mielőtt a gázkamrákba beléptek (fordító: Az embergázosítás arcátlan rágalom). De voltak egyedi cipők is, százával, bal vagy jobb lábra.

A "meggyilkoltak" ruháit kiválogatták, eleinte kivágtak egy vászonkeresztet, és ezt más színűvel pótolták. Mint a vágóhídra kereszttel megjelölt juhok szaladgáltak a rabok. Ez a menekülést volt hivatott megnehezíteni. Később megspórolták a bevarrást, és a ruhákat széles fehér olajfesték-keresztekkel látták el. 

A rabegyenruha eltűnése nem kevéssel járult hozzá ahhoz, hogy a tábor mélyebbre süllyedjen a piszokba és rendetlenségbe. A rendelőben ilyen feliratok voltak: "Egy tetű- a halálod!" Némelyik barakkban már ruhatetűk mászkáltak. Az SS táborvezetőség szigorú fertőtlenítési eljárásokat alkalmazott, hogy Németország szívében elejét vegye egy tífuszgóc létrejöttének. A tetvek elleni harcban csekély szerepe volt annak, hogy a rabok tüdőgyulladást kapnak. A rabok órákig vártak hideg helyiségekben, míg ruháikat visszakapták a fertőtlenítőből, gyakran még élő tetvekkel.

A munkabevetés lett Ravensbrückben a legfélelmesebb intézmény. Nap mint nap új csoportokat állítottak ott föl a hadianyag-gyárak, repülőtérgyártás és más hadiipar számára. A rabok általában szerettek volna a táborban maradni, mert féltek a munkába való szállítástól, ahol az élelmezés még rosszabb volt, és mindenekelőtt hozzájött a bombatámadás veszélye. Pont ebben az időben szállítottak vissza néhány teherautónyi sebesültet Ravensbrückbe; rémes volt nyöszörgésük, mikor a kórházba szállították őket.

Börtön-időm alatt a betegállomáson jelentős változás történt. Dr. Rosenthal SS orvost és Gerda Quernheim rabot letartóztatták. Rosenthalt SS törvényszék ítélte hét évi börtönre. Gerda Quernheimet Ramdor börtönbe zárta, később Auschwitzba küldték. Kettőjük bűnös működése akkor ért véget, amikor egy cseh fogoly orvos ellenük vallott. Gerda Quernheim kétszer lett terhes, a magzatelhajtáshoz dr. Rosenthal a cseh fogoly orvost hívta segítségül, aki a pár bezárását előidézte. Nők és újszülöttek megölése soha nem okozta volna az SS orvos lebukását, de áldozatai aranyfogainak rendszeres ellopását is jelentették. Ezzel hatalmasabb SS rablók érdekeit sértette, és ez ellen fel kellett lépni. Dr. Schiedlausky is elkerült Ravensbrückből. Az új SS orvosok Ravensbrückben elkezdtek cseh, német, orosz és lengyel rab orvosnőket bevonni a beteg rabok kezelésébe. Ezáltal a kórház sokat vesztett rémisztő voltából, akkor is, ha némelyik rab orvos hangneme és viselkedése kevéssé különbözött SS kollégáiétól. Olyanok is voltak, akik saját honfitársaikat szívesebben kezelték. De mások önfeláldozóan dolgoztak, noha munkakörülményeik a koncentrációs tábor utolsó éveiben fárasztóak és kétségbeejtőek voltak. Az éhező rabok hasi és foltos tífuszban, tüdőbajban és vérhasban haltak meg tömegesen.

Helyhiány miatt minden szalmazsákon két, három, vagy négy nő osztozott, ágynemű már csak a konyhai dolgozóknak jutott, az SS-irodákban dolgozóknak és a régi politikaiaknak. A fürdő a legnagyobb ritkaságok közé kezdett tartozni. A rabok munkaideje tizenegy órára növekedett, élelmezésük egyre szerényebb lett.

Mivel féltem a munkabevetéstől, gyógyulásom után jobb külső munkát kerestem. Lengyel rabok, akik ismertek, helyet ajánlottak az erdőművelési csoportban, amibe lelkesen beleegyeztem. Az erdőbe mentünk fát vágni. Liberak mama, szívélyes ember, sok operált védője és anyai barátja volt csoportunk vezetője, Shenja volt a felügyelő. Shenja neve Eugenie volt, Ulmból származott, tizenkilenc éves volt, ártalmatlan, jóságos lélek. Kezdettől fogva az erdőművelési csoportot felügyelte. A lengyel rabok barátságosan viselkedtek vele szemben, és Shenja, ahogy ezek nevezték, hamarosan testileg és lelkileg össze volt velük kötve. A levelek csempészése magától értetődővé vált köztük. Liberak mama, az SS tilalma ellenére naponta egy vagy több "kísérleti nyulat" kivitt az erdőbe. Természetesen csak olyanokat, akik csak annyira sántítottak, hogy meg tudták tenni az utat a munkába és vissza. Ha megérkeztek, kipihenhették magukat, a kivágott fákra ülhettek, és nem kellett dolgozniuk.

Öröm volt a friss őszi levegőt szíva menni. Liberak mamának állandóan figyelmeztetni kellett: "Ne olyan gyorsan! Legyetek a többiekre is tekintettel!" Tönkretett lábú védencei különben nem tudtak volna jönni. Az SS házak mellett vitt az út az országúton Fürstenberg irányában lefelé majd jobbra, ahol már látszott távolban az erdő. A reggel ködös volt, a fákat, a mohát és a barna leveleket kis dér fedte be. Egészen elfeledtem, milyen nagyszerű a lágy erdei talajon lépkedni, ahol a láb besüllyed és vékony ágak zizegnek. Égett burgonyaszárak és rohadó levelek szaga érződött. Mikor a kunyhóhoz értünk, melyet rabok építettek fenyőgallyakból, egy mátyásmadár repült kárálva föl. A kunyhóban voltak a fűrészek és balták, ezenkívül ez volt Shenja és a kutyák lakása, mikor aludni akart. Shenja olyan jó barátságban volt a lengyelekkel, hogy szilárdan hitt ígéretükben, hogy soha nem fog egyik sem elszökni, és nem is olyan ritkán el-eltűnt a kunyhóban egy rövid szunyókálásra. Az erdei munkát egy erdész adta ki. Kutyájával jött, a rabokat régi jó ismerősként üdvözölte, majd Liberak mama mellett ment, és megmutatta a kivágandó fákat. A lengyelek elmesélték az erdésznek a tábor rémségeit. A kísérleti nyulak megmutatták neki szörnyű sebhelyeiket; részletesen leírták neki a Ravensbrückben uralkodó embertelen állapotokat.

Mindig ketten fűrészeltek egy fát, de óvatosan, nem túl gyorsan. Néhány óra múlva az erdész azt javasolta, hogy a gallyakat égessük el, ez afféle kezdeti felszólítás volt. Gyakran arról is informált, hogy melyik mezőről lehet krumplit lopni. A csapat szorgalmasan tüzet gyújtott és táplált, míg néhány szakértő - Shenja vagy a rendőrkutyák kísérete nélkül - továbbment, hogy krumplit szerezzen. A tűz ropogott és füstölt, ilyenkor óvatosan egész köténnyi krumplit toltak a pislogó parázsba. Míg megsültek, még elfűrészeltünk néhány fát, majd mindenki evett. Úgy gondolom, az erdészeti csoport egyedülálló volt Ravensbrückben, és létét a lengyelek összetartása, és képességük, Shenját és az erdészt a maguk oldalára állítani, biztosította. Sajnos később ezt a csoportot is elérte a végzet. Már régen a szabóságban dolgoztam, amikor az erdészeti csoportot és Shenját is letartóztatta Ramdor, eleinte hetekig voltak a bunkerben, majd a büntetőblokkba kerültek. Emlékszem, hogy Ramdornak nem sikerült egyetlen vallomást sem kiszedni. A fiatal Shenja 1945 áprilisáig volt börtönben.

Liberak mama csoportjában néha lehetett nem dolgozni, jól működő csererendszere volt. Egyik héten én kerültem sorra. Mivel napos késő ősz volt, Milenát kísértem keresztül a táboron. Rajta a helyi dolgozók sárga karszalagja volt, a tábori rendőrség ezért nem foglakozott vele. A második tábori főutcán járkáltunk ide-oda beszélgetve. Egyik oldalon a fal másik oldaláról üdvözölt kerek, most levelek nélküli fűzfánk, a másik oldalon a sötét fenyőfák. Erdőkről beszélgettünk, a szabadságról, városokról, melyeket együtt meg fogunk nézni. Milena lányáról mesélt, Honzáról, akit utoljára majdnem négy éve látott. Egy prágai börtönben látogatta meg, a hosszú folyosón nézett utána, mikor vékony gyereklábain biztos mozgással elfutott. Az élet kint továbbment, ma a gyerekek már nagy lányok és talán rég elfelejtettek bennünket. A rokonok ritka levelei űrlappá merevedtek a postai cenzúra miatt, és egész személytelenné váltak. Milena úgy vélte: "Bárcsak Honza elmondaná, milyen színű a ruhája, hogy hord-e már selyemharisnyát, és mit csinál egy adott napon; bárcsak ne írná mindig ugyanazt, hogy szeret zongorázni és iskolába jár..."

Egy élmény mélyen megrázta Milenát. Egy nap férfi rabok egy csoportja állt a rendelő folyosóján, akiket röntgenezni hoztak át a férfitáborból. Föltételezték, hogy a tüdejükkel van baj. Milenának ismerősnek tűntek egy csontváz nagy, égő szemei. Még egyszer a csoport mellé mert menni, és ennek odaintett. Az illető válaszolt pillantására. Sawis Kalandra volt, Milena egy régi barátja Prágából. Ez a fölfedezés nem hagyta nyugton Milenát; nagyon akart neki segíteni. Gyakran jött a rendelőbe egy SS gyógyszertáros, aki a férfi táborban is működött. A rabok úgy tudták, a gyógyszerész nagyon rendes ember. Milena alkalmat talált, hogy beszéljen vele. Egy idő után meg lett győződve róla, hogy nemcsak rendes ember volt, de szíve a rabokért vert. Átvett tőle egy levelet, hogy Kalandrának átadja. "Tudok neked segíteni? Kell kenyér?" kérdezte a levélben. A válaszcédulán ez állt: "Milena, a saját és az én érdekemben azonnal hagyd abba a levelezést. Életveszélyes!" Kalandra túlélte a német KZ-et, 1945-ben visszatért Prágába, ahol pár évvel később a kommunisták letartóztatták és börtönbe vetették.

Mikor a tábori főutca végén megfordultunk, hogy visszafelé menjünk, rémülten láttuk Dittmann munkabeosztás-vezetőt, akik felénk jött. Már néhány lépés távolságról ezt kiabálta: "Mit csinálnak munkaidő alatt a tábori utcán?" Ismert a főfelügyelőnél betöltött munkám idejéből és tudott "bűnömről". "Miért nem jelentkezett a munkabeosztásnál? sziszegte tovább, és arca, mely egy horpadás miatt miatt sajátságos volt, elvörösödött. "Beteg vagyok, és belső szolgálaton vagyok." volt az egyetlen hazugság ami eszembe jutott. Milenát hála Istennek békén hagyta, mert neki karszalagja volt. "Már rég volt börtönben?! Menjen rögtön a munkabeosztáshoz. Különben villámlani fog!" és csikorgó csizmákkal továbbment.

A munkabeosztási irodában Dittman nem mondott le arról az örömről, hogy behívjon szobájába, jelentéssel fenyegessen, majd eldöntse, hogy büntetésből rögön a szabászatba kerülök a futószalagra. "Jelentkezzen Graf Oberscharführer-nél. Telefonon értesíteni fogom!"

8. Halottak és túlélők

Rabszolgák a futószalagnál

Az I. szabászat nagy, stabilan épített gyárépület volt felső világítással és nagy oldalsó ablakokkal. Több, mint négyszáz nő dolgozott ott elektromos varrógépeken és sokféle szabászati speciális gépen SS-egyenruhák készítésén. Az I. szabászat a dachaui üzemekhez tartozott, melyek központi adminisztrációja a dachaui koncentrációs táborban volt és amely három szabászatból, egy központi szabászatból, egy takácsműhelyből, egy szőrmeüzemből, egy egyenruhajavító-műhelyből és egy gépjavító-műhelyből állt. Csak a szabászatokban kb. háromezer rab dolgozott. Ezenkívül még barakkok a szövetek és egyéb varrási tartozékok tárolására tartoztak az iparterülethez, melyet fal választott el Ravensbrücktől. Csak a központi szabászat, a II. és III. szabászat, két anyagraktár és a javítóműhely volt a régi táborban, a falnak a tábori oldalán. 1943 végén az ipari területen dolgozó rabok még a régi táborban, és naponta átmentek a nagy kapun. Később az SS a munkásokat közvetlenül az üzemek mellett helyezte el, hogy a munkaórák számát így tudják növelni, tekintve hogy az órákig tartó reggeli szemlék, az időrabló büntetési és egyéb parancsok, melyeket a táborvezetőség kiadott, a munkaidő rovására mentek.

A nagy szabászati teremben az elektromos varrógépek zaja mindent elnyomott. Az ember a saját szavát sem értette. Hosszú sorokban mentek a futószalagok a termen át. az egyik SS-nadrágokat, a másik SS egyenkabátokat, a következő SS kabátokat, vagy SS hóingeket vagy SS rejtőruhát. Az egymás mögött fölállított varrógépek mellett a rabok lapos fatálcákon a kész munkadarabot továbbadták az előttük dolgozónak. A szabászat szállította a kivágott anyagot, különleges asztaloknál rakták őket össze, összefűzték őket, majd a szalagokra kerültek a darabok. Valaki az oldalvarrást készítette el, egy másik az első részt varrta össze, a következő az ujjat varrta össze, a következő bevarrta az ujjat a ruhába, egy másik a gallért varrta föl, stb..., míg a szalag végén a szalagra felügyelő utasításra jogosult rab, a felügyelőnő, vagy a munkáért felelős SS ember átvette és átvizsgálta. Minden szalagnak meghatározott penzumot kellett teljesíteni. Ha nem teljesítették, verés, állítás és jelentés volt. A rabfelügyelő hajtott, a felügyelő civakodott, az SS ember ütött. Mikor a gépnél ültem és a penzum szót hallottam, a burmai időre emlékeztem, ahol szintén a nem teljesített penzum volt a dolgozók réme. Szibériában a kenyéradagot csökkentették, ha nem teljesítetted a penzumot, Ravensbrückben veréssel, állítással és jelentéssel fenyegetett ugyanez.

Nem tudtam varrni, az elektromos varrógép "elszaladt előlem", és noha munkám csak szalagok összevarrásából állt, nem teljesítettem a penzumot. Állandóan eltört a tű és elszakadt a cérna. Ha szegény, ismeretlen rab lettem volna, mi lett volna a sorsom! Az SS-ember véresre vert volna, a felügyelő fölpofozott volna, és egy bűnöző vagy aszociális parancsoló rab cikizett volna. Pokoli lett volna az életem. De mint régi ravensbrücki fogoly, rögtön barátokra találtam. A cseh parancsoló rab, Nelly látta gondjaimat, és egy szabad gépen titokban időnként egy hegynyi szalagot varrt össze, és odadobta azokat nekem. 
Így megmenekült a penzum. A kis barnaszemű Anyicska a javítóműhelyből, aki fáradhatatlanul szaladt egyik géptől a másikhoz, hogy kijavítsa a hibákat és elkerüljük a büntetéseket, titokban tűket adott, hogy ne kelljen a felügyelőt kérnem, és pofonokat kapjak emiatt. Két műszakban dolgoztunk, 1943/44 telén tíz órát, majd röviddel azután tizenegy órát.

Éjszakai műszak az I. szabóságban. Az ablakokat hermetikusan be kell zárni, mert a légitámadások miatt le kell sötétíteni. Pár óra múlva a terem levegője az egyenruha és fedezőanyagok varrása miatti por miatt vastag és alig lélegezhető be. A nők a gépek fölé hajolva gyorsan dolgoznak. Mellettem fiatal ukrán nő ült átlátszó arccal, gyerektesttel. Láttam, ahogy varrás közben a szája mozgott; a gépek lármája mellett magának énekelt. Áthajoltam és fülemet fejéhez közelítettem. Mosolygott, és továbbénekelt. Egy orosz film zenéje volt, röviden én is vele énekeltem; ismeretségünk elkezdődött. Segített nekem a tű berakásánál és a cérna befűzésénél. Mindig, mielőtt pár szót váltottunk, körülnéztünk, hogy tiszta-e a levegő, hogy nincs-e felügyelő vagy SS ember a közelben. 

Az I. szabóság legfélelmetesebb bestiája Unterscharführer Binder volt. Többnyire még éjfél előtt kezdődött vadászata. Állati ordítása hirtelen túlharsogta a gépek zaját. Egy pillanatra megálltak a gépek és a nők rémülten néztek föl. Binder egyik áldozata előtt állt, aki nem elég gyorsan dolgozott, aki ferdén varrt vagy akit valamilyen okból nem kedvelt, és ezt kiáltotta: "Hő! Hő!". Arca ilyenkor vörössé vált, szemei kiguvadtak, és tudtuk, mi fog következni. Hajánál fogva megragadta a nőt, fejét a varrógéphez verte, megint fölrángatta, és addig verte, míg a padlón feküdt és orrából vér jött. Majdnem minden napi vagy éjjeli műszakban vért kellett látnia Bindernek. Volt egy kis telt francia hölgy, akit szinte üldözött. De bármennyit ütlegelte, fölugrott, és francia szidalmakkal illette, ami miatt az összes rab csodálta a szabóságban, és Binder dühét mérhetetlenné növelte. 

Éjfél körül volt egy félórás szünet volt, ha a szalagnak büntetésből ez alatt is nem kellett menni. Ilyenkor minden rab kapott egy csésze kávét, és némelyikük egy darabot kenyeréből is megevett hozzá. De sokan éhesen töltötték a tizenegy órás munkát, mert kenyéradagjukat már előző nap megették. Kis szomszédom mindig élelem nélkül volt. Megosztottuk kenyeremet, és ha a szünetben nem fejünket a varrógépre hajtva aludtunk, akkor társalogtunk. Nina apja tanárként dolgozott egy ukrán kisvárosban. Apjáról mesélt rajongva minden éjjel. Megtanította, az orosz költők és írók szeretetét, és alig volt Puskinnak olyan verse, amelyet ne tudott volna fejből. Mikor Nina látta, hogy kedvelem az orosz nyelvet, szavalt, orosz népdalokat írt föl és büszke volt, ha egy újonnan megtanult strófát fülébe tudtam énekelni. Sok évig szenvedett apja tüdőbajban. Úgy tűnt, Nina örökölte gyenge alkatát. Az NKVD 1937-ben letartóztatta szeretett apját, és anyja gondoskodott Nináról és két kisebb testvéréről. A németek bejöttek Ukrajnába, az éhség hajtotta Ninát munkára egy német katonai konyhába. Különösebb további ismeretek nélkül hagyta, hogy munkára beszervezzék a Birodalomba, és egy lőszergyárba került. Onnan haza akart szökni, elfogták, és KZ-be került.

Ravensbrückben sehol nem üdvözölték a repülőriadókat nagyobb örömmel, mint a szabóságban. Ha elhangzott: "Légiriadó! Fényeket kioltani!", minden rab olyan helyre igyekezett, ahol kipihenheti magát. Anyicska ilyenkor a szerelődobozzal karján hozzám jött, abba a szobába vitt, ahol a kész SS egyenruhákon lehetett aludni a sötétben. Míg a bombázógépek a tábor fölött repültek, és a szabóság ablakai recsegtek-ropogtak, aludtunk, míg a riadó lefújásának hangjai visszakényszerítettek a gépekhez. Minél gyakoribbak és hosszabbak lettek a repülőriadók, annál ingerültebb és bestiálisabb lett a rabok verése a szabászatban. Binder módszerét sokan utánozták. Alig volt olyan szalag, mely mellett ne vertek volna. Lange felügyelőnő, akinek nevéhez méltó alkata volt, közönséges, durva nő, természetellenesen nagy kezekkel és lábakkal, utánozta férfi kollégáit. Egy Magyarországról jött SS ember, Seipel nem tett ilyet. Nagytermetű, sovány, kissé hajlott ember volt sötét, szomorú szemekkel. Ő is egy szalag felügyelője volt. Hangos szót sem lehetett tőle hallani, egyik varró nőtől ment a másikig, aztán látható volt, hogy megkért egyet, hogy álljon föl, odaült a géphez, és megmutatta, hogy kell varrni. Egyszer azt mondta a nőknek: "Soha nem fogom magam annyira bemocskolni, hogy egy nőre kezet emeljek!". Híre természetesen elterjedt az egész szabóságban, és soha nem fogom a tiszteletet elfelejteni, melyben egyszer része volt. Seipel, aki nap mint nap bizonyította, hogy nem alkalmas felügyelőségre egy KZ-ban, egy idő után kiképzésre hívták frontszolgálatra. Elment, és a nők bánatosan lógatták fejüket. Talán tizennégy nap telhetett el, mikor egy nap, valószínűleg, hogy indulás előtt egy igazolást beszerezzen, Seipel belépett az I. szabóságba. Aki meglátták, leállították gépüket, és az egész teremben hallatszott a lelkes kiáltás: "Seipel úr, jöjjön vissza, Seipel úr!" Üdvözlésképpen rájuk nevetett, és fejét rázta.

A termelés és rendezett munkamenet felelőse SS-Oberscharführer Graf volt. Binder, Rauxloh és Jürgeleit verő hősöktől annyiban különbözött, hogy okosabb volt náluk, és áldozatait nem mindenki előtt, hanem irodájában verte meg őket a katonai öv csatjával, vagy a falhoz verte őket. Hogy ne legyen szabotázs a szabóságban, a szalagok mellett vegyesen ültek politikaiak minden nemzetből, bűnözők, cigányok és aszociálisok; ezenkívül olyan szigorú volt az ellenőrzés, hogy minden rosszul megvarrt darabot észrevettek. Egy lopott anyagdarabért, melyből zsebkendőt csináltak vagy kötszert, ha fölfedezték, verés vagy jelentés járt. Lange felügyelő egyik szenvedélye a munka utáni testi átvizsgálás volt.

Voltak azonban ebben a rabszolgaüzemben olyan nők is, akik teljes erővel dolgoztak. Nem bűnözőkről beszélek, akik alázatos viselkedése az SS-el szemben ismert volt a táborban, hanem néhány politikairól. Például a német kommunista Maria Wiedmeier, aki 1933 előtt vezető állást töltött be a németországi kommunista pártban, és már majdnem tíz éve börtönben és táborban volt. Az ipari központban abból állt munkája, hogy a szabóságokba szállította a varráshoz szükséges anyagokat és tartozékokat. Egy kb. húsz fős csoport vezetője volt, a két raktár tartalmát kellett felügyelnie, és az ipari központ raktárából folyamatosan pótolni. Ezenkívül minden műszak végén a kész egyenruhákat megszámolás után egy kocsival el kellett szállítania. Teljes mértékben tudatában volt munkája fontosságának. Csoportjában nem tűrt lazaságot. Poroszos pontossággal, megbízhatósággal és szigorral dolgozott az SS számára. Graf Oberscharführer egyszer ezt mondta: "Ha Wiedmeier nem volna, az egész szabászat nem működne." Ez az elismerés büszkeséget és önbecsülést adott neki. Munkateljesítménye miatt olyan nagy lett a befolyása, hogy Graf Oberscharführer minden további nélkül teljesítette kívánságait, ha a szabászatban levő pozíciókról volt szó. Nem kételkedett benne, hogy a kommunista Maria Wiedmeier pontosan annyira érdekelt volt az SS osztagok új egyenruhákkal való felszerelésében, mint ő maga. Ez az állás természetesen sok előnyt jelentett Maria Wiedmeier számára, mert amíg árgus szemekkel ügyelt az anyagraktárakra, jogot formált arra, hogy ezek tartalmát cseretárgyként használja megfelelő ellenszolgáltatás érdekében. Egyszer megkérdezték, hogy kommunistaként megfelelőnek tartja-e, hogy ilyen odaadással dolgozzon az SS-nek, és a neki dolgozó rabokat is erre ösztönözze. Erre azt felelte: "Én kötelességeit betartó ember vagyok, és dolgoznom kell." Az orosz és ukrán dolgozóknak csapatában címét így adta meg: "Maria Wiedmeier, a németországi kommunista párt központi bizottsága."

Milena vége

Hirtelen vége lett munkámnak a varrógépnél és áthelyeztek a cérna és gombkiadáshoz. Hogy ezt a javulást Maria Wiedmeiernek köszönhettem-e, aki soha nem volt teljesen biztos abban, hogy Heinz Neumann politikai irányzatát nem rehabilitálják-e a háború után, vagy egy esetnek, mely Binder Unterscharführerrel történt, máig nem tudom. Egyik éjjel Binder a szokásos "Hő! Hő"" ordítást egy kis gyerekkülsejű orosz nő irányába eresztette meg. A kicsi nem tudta, mit akar, és csak rémülten mondogatta: "Ja nye ponyimáju!" Végül már nem bírtam elviselni, otthagytam varrógépemet és beavatkoztam: "Unterscharführer úr, nem érti, amit mond neki!" Binder megfordult, és "hő! hő!"-je most már nekem szólt. - "Fordítsam le? Tudok oroszul!" Binder rámbámult, mintha nem értett volna meg, és teljesen elfelejtette, hogy a kis orosz nőt el akarta verni, sarkon fordult és dühösen elrohant. Valószínűleg rögtön Grafhoz ment, és fölvilágosította az I. szabóság vezetőjét: "Az ott hátul a varrógépnél tud oroszul!" Emiatt a megjegyzés miatt nyilvánvalóan Graf emlékezetébe idéződtem, és történetem Langefelddel is. Ekkor valószínűleg eszébe jutott, hogy Dittmann engem büntetésből küldött a varrógépekhez. Ez nem tetszett Grafnak, mert féltékenyen ügyelt rá, hogy a táborvezetőség nem avatkozik be üzemének munkájába. Nagy valószínűséggel ennek a versengésnek köszönhetem fölemelkedésemet a cérna és gombkiadási részleghez.

Új munkám tiszta öröm volt az elektromos varrógéphez és a penzumtól való félelemhez hasonlítva. Minden szalagról jöttek nők, és cérnát, selymet gomblyukcérnát kértek. A százak közül már elég sokat ismertem, de egyszer egy sovány leányka jött asztalomhoz csúf tábori ruhában, melyet öv helyett kötél tartott össze. Arca szürke volt, a rejtőzködési anyag porával befedve. Göndör haja össze-vissza állt feje körül. Barátságos barna gyerekszeme volt, és ha asztalomhoz jött, ami eléggé gyakori volt, aggodalmát hangsúlyosan biztos fellépéssel palástolta. Hamar alkalmat találtam beszélgetésre a norvég hölggyel, akit Lille Graahnak hívtak. Mikor röviddel ezután a Vöröskereszt a norvég raboknak színes kötényeket adott, melyeket mindenki csodált, bebizonyosodott, hogy a KZ-ben semmi sem veszélyesebb, mint az, hogy valaki messziről látható. Lille asztalomhoz jött, egy szép rózsamintás kötényben, egy SS ember rögtön elkapta, és büntetésből egy másik varrógéphez tették, ahol az SS egyenruhák kar-részét kellett bevarrnia, és folyamatosan annak a veszélynek volt kitéve, hogy nem teljesíti a penzumot.

1943/44 tele volt a legszörnyűbb időszak Ravensbrückben. Ismertük ugyan a háborús híreket, tudtuk, hogy Hitler csillaga esőfélben volt, de sokunk ereje a vége felé járt. Csak a következő hetekben vagy napokban menekülhettek volna meg. De ki kellett tartanunk, tehetetlenül várni és gyámoltalanul látni, hogy minden nap új áldozatok százait hozta. Csak az órákig tartó szemléken ezen a télen a rabok keze és lába elfagyott. az orvosok nem tudták a számtalan amputációt időben elvégezni, a nők üszkösödésben haltak meg.

Az első években Ravensbrück Wendland szállítási vállalatát Fürstenbergből bízta meg a halottak elszállításával halottaskocsijában. A halottak papíringben, amely, mint egy tortaalátét, csipkével volt díszítve, feküdtek a koporsóban. Mind többen haltak meg, Wendling úr üzlete virágzott; vett egy hullaszállító autót. Az első krematórium építésével az SS saját kezébe vette a halottakról való gondoskodást. Minek koporsó? Elegendő egy síktetejű doboz. Minek egy rabnak a helyszűkében saját koporsó? Olyan soványak voltak, hogy kettőnek is elég volt a hely egy dobozban! Régebben négy belső szolgálatos rab vitte a halottakat utolsó útjukon ki a táborból, most, mikor naponta többen, mint ötvenen meghaltak, öt vagy több dobozt fölraktak egy kocsira, és a hullaszállító csoport a krematóriumba vitte a kocsit.

Ezen a télen Milena egészségügyi állapota veszélyesen romlott. Ellenállóereje erősen alábbhagyott. Gyakran beszélt a halálról. "Nem fogom túlélni a tábort, soha nem jutok Prágába. Bár csak Wendland úr vitt volna el, olyan jóságosnak nézett ki parasztos zekéjében!"

Utolsó erejével naponta elvánszorgott dolgozni. Az injekcióktól és a betegszállítástól való félelem tartotta lábon. Állandóan láza volt. Az új ravensbrücki SS orvos megvizsgálta és megállapította, hogy egyik veséje gennyes. Azt mondta, egy menekvés van, az operáció. Milena emellett az utolsó kísérlet mellett döntött, remélve, hogy életben marad. Úgy szerette az életet, mint minden élőlény, sőt, mint egy rab, aki vágyódik gyereke és hazája után. Milena túlélte az operációt. Úgy tűnt, valamennyire rendbe is jött utána. Hitt a gyógyulásban, én pedig azt reméltem, visszakapja szabadságát. Három hónapig tábori létem csak azokból a negyedórákból állt, melyeket betegágyánál töltöttem. Még sötétben a reggeli szemle előtt reggelivel siettem a szobába. ahol Milena másik öt halálos beteggel volt. Természetesen tilos volt odamennem, de mintha különös védelem alatt álltam volna. Csak Milena halálának napján csípett el egy SS főnővér. Minél reménytelenebb lett állapota, annál inkább hitt Milena gyógyulásban, és barátságom nem hagyta halálának gondolatát sem előjönni. 1944 május 17-én halt meg. Számomra az élet elvesztette értelmét. Mikor a hullaszállítók Milena hulláját a kocsira rakták, megkértem őket, hogy elkísérhessem őket. Tavaszi nap volt csöpögő langyos esővel, és a tábort őrző őrszem azt hihette, hogy arcomon esőcseppeket lát. A nádban, a Fürstenbergi tó partján szomorúan dalolt egy vízi madár. Levettük a halottas dobozokat és a krematóriumhoz vittük őket. Két bűnöző férfirab, hóhérarccal fölnyitotta a dobozt, és mikor a halott Milenát kiemeltük, és engem elhagyott az erő, az egyik gúnyosan azt mondta: "Nyugodtan megfoghatod, már úgysem érez semmit."

A külső világ

1944 június 10-én eljutott a táborba a normandiai ellenséges partraszállás híre. Mindenki örült, én nem tudtam osztani az örömöt. A napokon átkúsztam, éjjelenként sírtam. Miért éljek tovább, ha Milenának meg kellett halnia?! A szabadságról való elképzelésem elválaszthatatlanul össze volt vele kötve. Minden kívánságunk közös volt, a jövőre vonatkozó terveink is.... Lotte, Maria Lille és Anyicska osztották fájdalmamat Milena halálát illetően, mi együvé tartoztunk.

A betegség alatt írtam első "link" levelemet anyámnak. Egy lengyel szállította el, és otthon meg is jött. Anyám érezte belőle reménytelenségemet és elkeseredettségemet, és sógorommal, Berharddal tanácskozott, hogy mit lehetne tenni. Sógorom megkérte, hogy mostantól ő küldhesse a havi levelet és csomagokat. Sógorom, akinek szakmája orvos volt, maga is börtönben és koncentrációs táborban volt 1933 után, tudta, mit kell írni egy rabnak. Mestere volt a vigasztalásnak, és nemcsak az én életkedvemet adta vissza, de némelyik bajtársnőmét is. Levelei egészen személyesek voltak. Több mint egy évtizede nem láttuk egymást, ezért tizenöt évvel ezelőtt történt dolgokról írt. Aztán a csomagok! Például ez állt a levélben: "Légy kérlek óvatos a dobozzal, nagyon nehéz ilyet beszerezni!" Ennek valamit kellett jelenteni. Nagy csomag jött. Az élelmiszerek tarka szalagba kötve, egy szalvéta sarkén apró betűkkel ez állt: "Csók és üdvözlet, Bernhard." Izgatottan ültünk a szalmazsákon és minden fecnit átvizsgáltunk. Egy cukorkatekercsen, melynek neve "V-cukorka" volt, a V betű mögé apró 3-as számot karcolt be. Tehát egy V-fegyver! Egy tábla csokoládéba üdvözletet karcolt. Végtelen sok meglepetés volt. Azután óvatosan szétszedtük a dobozt. É láss csodát, minden oldalfalban rejtett kép volt.: Van Gogh "halászbárkák" és "napraforgó" c. képei, és Renoir "Ház a Szajna mellett" c képe. Az első színes műalkotások a KZ-ben. 

Sógorom az illegális üzenetküldés mestere volt. A cenzúra ellenére a "Mikor ér véget a háború" téma mindig új változatait tárgyalta. Időpontokat jelölt ki. Aztán új csomagot kaptunk. A feszültség minden alkalommal nőtt. Tizenkét festett tojás volt benne. Csak a csomagkiadó hely felügyelőjével, aki nem akarta ideadni, folytatott kétségbeesett vita után kaptam meg. Minden tyúktojáson miniatűr festmény volt, melyet művész alkotott, virágok, énekes madarak, melyek gyerekkori állatszeretetemre emlékeztettek, nyulak és kecskék is. Egyik képet első pillantásra nem értettünk meg, aztán láttuk: Perszeusz és Androméda legendáját mutatta be. Tüzet köpő sárkány kígyózott a tojás külsején. Farka végén apró piros horogkereszt volt. Perszeusz vas sisakban és katonaruhában a szörnyeteg nyakába fúrta lándzsáját, hogy csak úgy spriccelt a vér. A sárkány torkából jövő lángok körbefogták a meztelenül a sziklához láncolt Andromédát. Egymás kezéből vettük ki a csodát. Mindenki új, még hihetetlenebb magyarázatot talált erre a tiltott közleményre. És amikor végül a harcos alatt egy alig látható "ént"-t, a lány alatt pedig egy "te"-t fedeztünk föl, úgy határoztunk, hogy ez azt mondja, hogy hamarosan végleg legyőzik a nemzeti szocializmust. 

A következő csomag 1944 júniusában még biztosabbá tett bennünket az ellenség győzelmében. Egy csomó apró bevésés, még a bádogdobozok belsejében is, mint "Ne hagyjátok, hogy csökkenjen a remény!" vagy "Napunk újra fölkel!" mellett végre megtaláltuk a régen várt részletes titkos jelentést. Egy cukros tekercs csomagolásának belső borítóján volt, alig olvasható, apró betűkkel írva. De ez a hír is rejtjelezve volt. Bernhard közölte, hogy csapatrészlegénél hamarosan régen várt hangverseny lesz, nem szóló, nem is vonósnégyes, hanem zenekari mű. Ezenkívül húgom legkésőbb 1944 szeptemberére várja gyerekét. A hír olvasói mind úgy értelmezték: Hitlert a hadsereg fogja leléptetni, és 1944 szeptemberében véget ér a háború... Tizennégy nappal a Hitler ellenes sikertelen támadás után a havi levél széles fekete kerettel jött. Sógorom mégis mindig új vigaszokat talált ki; a tiltott levelezés állandóan feszültségben tartott bennünket, és lényegesen hozzájárult ahhoz, hogy 1945 januárjáig - azután nem működött a posta - megőrizzük bátorságunkat és reményünket.

A Varsói kiürítéssel százak jöttek, a tábori nyomor elérte csúcspontját. Ezek a nők a német hadsereg felszólítására "német védelemben" részesültek, és minden értéküket magukkal hozták. A német ígéret szerint szállást és ellátást kapnak a Birodalomban. Erre a Ravensbrücki koncentrációs táborba kerültek. Bőröndökkel és zsákokkal, melyekben párnák és dunyhák voltak, meleg bundában álltak a tábor főterén, szörnyülködtek és nem akarták elhinni, amit láttak. Némelyikük kutyáját sem hagyta otthon, egy kanárit hozott kalickában a bizonytalanba. A raboknak szigorúan tilos volt a kiürítettekkel beszélni, de a kiürítettek rögtön látták, mi történik velük, miután az első túljutottak a politikai osztály felügyelőjének szobáján. Ott följegyezték nevüket, minden értéktárgyukat elkérték, hogy a kincstárban elhelyezzék azokat. A fürdőben aztán elvették magán ruháikat, prémeiket, cipőjüket, és helyettük nyomorúságos vékony rongyokat adtak nagy ráfestett keresztekkel elöl és hátul, és cipő-karikatúrákat, ahogy éppen jött, néha két jobb vagy két bal, és soknak se harisnyát, se alsóneműt. Így kirabolva és levetkőztetve, kis csoportokban vitték őket az újak blokkjába, amely fatető helyett sátorlappal volt lefedve. Mikor a várakozók ezt látták, néhányan megpróbálták ékszereiket a tábor főterének szélén elásni, mások földühödtek, gyűrűket, órákat és láncokat vágtak földhöz, és mindent összetapostak, széttépték fényképeiket, emlékeiket és leveleiket, hogy azok ne kerüljenek az SS kezébe.

A kiürítetteknél, és egyáltalán azoknál, akik ebben az időben érkeztek a táborba, és nem számítottak a koncentrációs tábor szörnyűségeire, nagyon magas volt a halálozási arány. Sokan nem élték túl az első negyedévet. A barakkokban az ablakok ki voltak törve, a régi szalmazsákok helyén, melyeket simára kellett vasalni minden nap, az emberek tetves, koszos papírzsákokon feküdtek, némelyikben kevés fűrészpor töltelékként, lepedő és ágynemű nélkül, mindenkinek csupán egy vékony gyapjútakarója volt. Hogy több hely legyen, négy rab jutott egy szalmazsákra, az ágyakat egymás mellé tolták, hogy hatalmas, három emeletes tömeg-hálóterem jött létre. 

Az ellentétek soha nem voltak akkorák a táborban, mint fennállása utolsó évében. Gyerekek koldultak a "prominensek" blokkjai előtt. A szeméttartókban rongyos, sovány alakok kerestek mohón ennivalót. A tábori főutcán piros arcú, jól táplált rab ment, tetőtől talpig elegánsan vezette pórázon a tábor vezetőjének gondozott, hosszúszőrű agarát. Néhány barakk között a mélyen fekvő területeken a csatorna mellett ürüléktócsák álltak elő, de a második és harmadik tábori utcán új kerteket hoztak létre, és fiatal fákat ültettek. Az SS megengedte a raboknak, hogy kórusokat hozzanak létre, és vasárnaponként némelyik blokkban nagy művészeti értéket mutató ének és táncelőadások voltak.

Az ipari udvar saját rabjai számára az üzem mellett épített lakóbarakkokat, Siemens ugyanezt tette. Barátnőink Lotte és Maria otthagyták a régi tábort és átköltöztek Siemenshez. Az új szállások a régihez képest kicsik és sötétek voltak. Takarékossági okokból nem voltak nappalik, sem WC, sem fürdő, és ágyak sem, csupán háromemeletes hálófülkék. Négy barakkban szállásolták el az ipari udvarban dolgozó rabokat, és négyezrüknek az ipari udvar közepén csináltak közös fürdőt és WC-t. Rövid időn belül vízhiány és működési hiba miatt a WC-k használhatatlanokká váltak, és a nők a szabadban vizeltek, vagy a primitív budikat használták. Nekem ez egész szibériainak tűnt. 1944 végén Ravensbrück megközelítette Karaganda színvonalát.

Lille, Anyicska és én a második emeleten laktunk egy hálófülkében az ablaknál. Nem lehetett fölülni, csak kucorogni a hálóhelyen. Ott ettünk és aludtunk, beszélgettünk esténként, és ott töltöttük szabad napjainkat, ha nem mentünk látogatóba a régi táborba. Hárman összetartoztunk, megosztottuk örömeinket és gondjainkat. Közös barátainkat este vagy vasárnap a hálófülkében fogadtuk. Vendégeink a norvég Margrete és Birgit, a német Lotte és Maria, a cseh Inka, a francia Kouri és Danielle voltak.

Halálos betegen a betegszobában

Az I. szabóságban egy napon irodai munkára léptettek elő. Az irodát Else Heckster holland hölggyel osztottam meg; feladatom az volt, hogy a szabóságban dolgozók kartotékját vezessem. A betegek nevét, aki belső szolgálatot végeztek vagy ágyban kellett feküdniük, a blokkvezető jelentette, és én írtam be őket a kartotékba. Könnyű munka volt, de mint hamarosan kiderült, nem veszélytelen, és gyorsan megint a börtön közelébe kerültem. Saját tapasztalatból jól ismertem a szalag mellett végzett munka kínját, és a tizenegy órás munka mellett hétről hétre nőtt a "megengedett" betegek száma. De hánynak volt olyan szerencséje, hogy láza volt, és belső szolgálatra jogosító kártyát kapott? Ha valaki munka után hozzám jött és könyörgött, hogy írjam a betegek közé, megtettem. Így egy idő után huszonöt illegális betegem volt. Egy nap Graf Oberscharführer, főnököm elmondta, hogy Treite SS orvos azonnal a szabóságban levő betegek listáját kéri, hogy ellenőrizze őket. Izzadtam félelmemben. Gyorsan megírtam a listát, a belső szolgálat kártya nélküli betegek számára csak egy mentő ötletem volt, hogy segítséget kérek Emmi Görlichtől, Treite titkárnőjétől az ügyben. A listával Emmihez, egy politikai rabhoz mentem a rendelőbe, aki az ellenőrzést végezte. Látható ellenérzéssel fogadta kérésemet, hogy hamisítsa a listát; de aztán átláthatatlan ígéretet tett: "Meglátom, mit tehetek az ügyben!" Egy pillanatig sem kételkedtem abban, hogy ő, aki ismeri a szabóságban az állapotokat, segíteni fog nekünk. 

Két nap múlva Graf hangosan így beszélt: "Itt, nézze csak meg ezt a disznóságot! Huszonöt rab belső szolgálat vagy ágybanfekvő kártya nélkül! Azonnal hozza ide ezeket a nőket!" Megdöbbenésemben a kétségbeesés bátorságát találtam meg: "Graf úr, a rendelő valószínűleg téved, valószínűleg az ő kartotékjuk nincs rendben. Hadd menjek a listával a rendelőbe, azonnal ellenőrzöm a dolgot!" Erre azt kiabálta: "Dr. Treite aláírása áll rajta, tehát stimmelnie kell!" Én már úton voltam a cédulával Emmi Görlitzhez. Mikor kérdőre vontam, vállat vonva felelte: "Nem látom be, miért kellene titeket fedeznem, nekem is dolgoznom kell!" A huszonötből tizenötöt meg tudtam védeni, ezek blokkvezetője kész volt, hogy a déli szünet után a szabóságba vigye őket és azt mondja, hogy mostanra újra egészségesek. A maradék tízet Graf szörnyen elverte, és jelentést kaptak. Érdekes módon ez a vadállat nem gondolt arra, hogy mind az én engedélyemmel maradtak távol a munkától. 

1944 őszén igazi tábori furunkulust kaptam, amely majdnem halálosan végződött. Akkor először, egyetlen alkalommal vert meg egy SS ember. Valamilyen okból, valószínűleg új kiszúrás, az ipari udvarban dolgozó raboknak megtiltották, hogy a régi táborba menjenek. Az átmenő helyen SS ember állt. Ezekben a napokban ez román volt, aki alig beszélt németül. Egy csoport rab éppen át szeretett volna menni a régi táborba, amikor a szabóságból jöttem, az anyagkamrába mentem, amely az ipari udvaron kívül volt. Nekem tehát jogom volt átmenni a régi táborba. Gyorsan megállapodtam a várakozókkal, hogy magammal viszem őket, és elkezdtem az SS emberrel alkudni. Ez nem engedett szóhoz jutni, rögtön a gumibottal fenyegetett és elküldött. Nem hagytam annyiban, újra odamentem hozzá, és elmondtam neki, mit szeretnék. Újra rám támadt,. és akkor kicsúszott a számon: "Maga barom!" Azonnal gennyes nyakamra ütött, amitől majdnem elvesztettem öntudatomat, a következő ütést fejemre kaptam. Elestem, és számból hab jött ki. Ekkor kanyarodott ki Graf Oberscharführer a saroknál. Látta, hogy ájultan a földön fekszem, és megparancsolta, hogy vigyenek az irodába.

Mikor újra magamhoz tértem, Graf kicsit zavarban, szinte hitetlenül megkérdezte, hogy igaz-e, amit a román SS ember állít, hogy csak azért vert meg, mert "Maga barom!"-nak neveztem. Rögtön biztosítottam, hogy soha nem mondtam ilyet. Graf elégedetten mondta: "Gondoltam. A román ezt csak kigondolta. Ilyen kifejezéseket maga nem is tud használni." És az SS embert más helyre helyezték át. Graf, akinek nem volt oka, hogy velem barátságos legyen, és alkalomadtán nyugodtan elvert volna. De az I. szabóság dolgozóit saját tulajdonának tekintette, és más SS emberek támadásait ezek ellen kvázi személyes támadásnak tekintette.

Az ipari udvar egészségügyi szolgálatát egy fiatal cseh orvostanhallgatónő végezte, és mivel tudtam, hogy hívő kommunista, csak fájdalmaktól hajtva, magamon erőt véve mentem hozzá, hogy bekösse sebeimet. Addig egy szót sem beszéltünk egymással. Inka számára trockista voltam, - ezt mondták neki - azaz a lehető legmegvetendőbb teremtmény.

Hosszú sorban álltam a többi beteggel a szűk folyosón a hálófülkék között, ahol Inka fasámlira rakta kötszereit, krémeit, fertőtlenítőszerét, és egyik beteget a másik után kezelte. Csodálni lehetett fáradhatatlan szorgalmát és soha nem szűnő kedvességét. Olyan egészséges életkedvet és biztonságot sugárzott ki, hogy már látványa is meggyógyíthatott valakit. Furunkulusaim nem múltak, látogatásaim Inkánál rendszeressé váltak. Egyszer, félig viccből, politikailag kezdett támadni. Már nem tudom, mit válaszoltam neki. Ezután beszélgetni szeretett volna velem, és megkért, hogy néhány kérdést tehessen föl. Este a barakkok között sétáltunk ide-oda, és most tőlem hallotta a "trockista történetét". Inka fiatalsága és kommunista hite ellenére elég bátor volt ahhoz, hogy tárgyilagos legyen. Mert saját ítéletet alkotni. Nem fogadta el azt, amit megdönthetetlen igazságként és hittételként rá akartak tukmálni. Lehet, hogy csak a ravensbrücki koncentrációs tábor körülményei hívták elő ennek a fiatal embernek a lázadását a cseh pártvezetőség parancsuralma ellen, és ez ahhoz vezetett, hogy Inka egyre jobban érdeklődött irántam. Kifejezett igazságérzettel és demokratikus határozat iránti vele született kívánsággal elhatározta, hogy saját maga ítéli meg, hogy ki barát és ki ellenség.

Beszélgetéseink mind gyakrabbak és komolyabbak lettek. Lassan egy este sem múlt el anélkül, hogy nem beszélgettünk. Inka és én barátok lettünk. Betegségem rosszabbodott, és Inka ott segített, ahol csak tudott. Barátságunk nem maradt ismeretlen a vezető cseh kommunisták előtt, és elkezdték Inkát figyelmeztetni; mikor ez semmit sem segített, elkezdték fenyegetni. Ha nem adja föl a velem való kapcsolatot, fegyelmi intézkedéseket fognak ellene hozni. Inka kinevette őket. 

A Vörös Hadsereg női tagjai között politikai kérdésekben az idős professzornő, Jevgenyija volt az elismert személy. Maria Wiedmeiernél dolgozott az anyagraktárban. Inka kommunistaként szoros kapcsolatban állt a Vörös Hadsereg női tagjaival és természetesen Jevgenyijával is, akire fölnézett. Barátságunk kezdetekor Inka egyszer mellékesen megkérdezte az idős professzornőt, hogy ismeri-e Heinz Neumannt, vagy hallott-e már róla valamit. Jevgenyija nemet mondott. Mikor Inkát behívták, egy nap Jevenyijához küldték, feltéve, hogy ez előtt a magas pártszemélyiség előtt meg fog hajlani. Akkor meglepetésére mások előtt azt közölték vele, hogy férjem, Heinz Neumann szörnyű bűnöző volt, aki az orosz volgai területen gyárakat robbantott föl, és ezzel sok orosz munkás élete szárad a lelkén. Ekkor Inka nem mulasztotta el az idős Jevgenyiját arra emlékeztetni, hogy alig egy hónappal azelőtt nem ismerte Heinz Neumannt, és semmit sem hallott róla. 
 
1945 januárjában a furunkulusból vérmérgezés lett, Inka segítsége nélkül aligha maradtam volna életben. Keresztülvitte, hogy fölvegyenek a kórházba, és lopott prontozillel kezelt. A halálos betegek szobájában feküdtem, Inka önfeláldozóan, szeretettel kezelt, hogy meggyógyuljak. A ravensbrücki cseh kommunista párt vezetősége elhatározta, hogy Inkát velem, trockistával való barátsága miatt kizárja a cseh kommunista pártból. Ezenkívül megkísérelték jó pár fiatal cseh kommunistának megtiltani, hogy Inkával kapcsolatot tartsanak fent. 

1945 január végén megtudtuk, hogy Ramdor gestapo embert letartóztatta az SS. Vagy Suhren parancsnok jelentette föl, mert nem akarta, hogy a gestapo továbbra is belebeszéljen a KZ dolgaiba, vagy Ramdor tevékenysége miatt félt attól, hogy saját korrupciója kiderül. Bárhogy is történt, nyomástól szabadultunk meg, a tábor föllélegzett.

A gyilkolás tovább folyik

Napi foglalatosságomhoz tartozott a szabóság irodájában, hogy reggel, mielőtt az SS megjelent, a szolgálati szobába menjek, ahol a falon nagy Európa-térkép függött, melybe a frontot precízen berajzolták. De nem az OKW (ford: Oberkommando der Wehrmacht = a hadsereg főparancsnoksága) jelentései alapján, hanem SS-ünk éjjelente titokban ellenséges adásokat hallgatott, és ezek hírei alapján rajzolta be a frontok állását. Mi is megismertük hazafias szorgalmukat. A szabóságban az SS arcáról le tudtuk naponta olvasni a hadszíntér minden fenyegető rosszabbodását. De nyomott hangulatuk többnyire rövid ideig tartott. Binder rossz hangulatát veréssel vezette le, Lange felügyelőnő utánozta. Graf velünk beszélgetett az irodában, minél jobban közeledett a vég, annál gyakrabban. Ilse Heckster, holland kommunista ilyen beszélgetések alkalmával női kokettálással és vidámsággal játszotta a naivat, ezzel Grafot mind őszintébb megnyilatkozásokra késztette. Egyszer már ott tartott, hogy elismerte, Németország elvesztheti a háborút. Ez 1944/45 telén volt!! Tele álszent együttérzéssel kérdezte Ilse tőle: "De mi lesz akkor önnel, Graf úr?" "Valószínűleg letartóztatnak és Szibériába visznek. De talán nem lesz annyira borzalmas. Wiedmeier lesz ott a helyemen, és én utasításra jogosult rabként fogok a szibériai szabóságban dolgozni. Wiedmeier föl fog érdekemben szólalni." Kissé nyomott nevetésben tört ki, ezekkel a szavakkal hagyta ott az irodát: "Majd meglátjuk, mi lesz!"

Egyszer egy alig tizennyolc éves orosz lány jött az irodába. Nyugodt, engedelmes gyerekarccal mesélte, hogy lőszergyárból jön vissza, mert nem volt hajlandó szombaton dolgozni, mivel szombatista. Dittmann oberstrurmführer büntetésképpen a szabóságba küldte. Megkérdeztem, hogy ezután sem hajlandó-e szombaton dolgozni, erre igennel felelt. Nehéz ügy volt. Megígértem, hogy megfontolom a dolgot. Ő inkább a szövödébe szeretett volna kerülni, mert az volt a szakmája. Együtt elmentünk a szövöde irodájába és ott maradt. Három nap múlva megkérdezték, hogy miért nem jön a fiatal orosz nő munkába. Arra gondoltam, hogy lóg, és elmentem blokkjába. Ott a blokkparancsnok elmondta, hogy két napja börtönbe vitték a tizennyolc évest, aztán kivezették a tábor kapuján. Szabotázs miatt akasztásra ítélték. 

Az auschwitzi tábort a szovjet front közeledésével kiürítették, a rabokat nyugatra hajtották. Mikor a nők ezrei elérték Ravensbrücköt, arcuk állatiassá vált az éhségtől és szomjúságtól. Sírtak és vizet koldultak. Napokig nem kaptak egy csöppet sem. A konyhai rabok engedélyt kértek, hogy a szomjazóknak kávét vihessenek. Megtörtént, de százak rohanták meg a kondért, egymást leütötték, a kávé a földre folyt. Csak a tábori rendőrség verése és egy csapat felügyelő tették lehetővé, hogy az italt a szomjazók között el tudják osztani a szomjazók között. Az auschwitzi rabok saját életstílusukat hozták magukkal. Őket a "megsemmisítő" tábor formálta: kerüljön, amibe kerül, de mentsd meg az életedet! Robusztusak és brutálisak voltak külsőben és szokásokban. Eleinte minden auschwitzi jövevényt föl lehetett ismerni a tábori utcán. Röviddel jövetelük után az a hír terjedt el Ravensbrückben, hogy az idős és munkaképtelen rabokat Mitteweidába, egy könnyű munkára tervezett táborba visznek. Már egy blokknak meg kellett jelennie, és egy állítólagos Winkelmann nevű orvos, akiről az auschwitziak azt híresztelték, hogy ő kereste ki a rabokat a "gázba", egyenként megnézte az előtte elmenő nőket. Némelyikre rámutatott hüvelykujjával. Ezeknek ki kellett lépni a sorból. A többiek visszamehettek a blokkba. A kiválasztottakat Mittelweidába kellett szállítani. Teherautók vitték el őket.

Ugyanekkor néhány politikai blokkvezetői pozíciót kapott. Ők az úgynevezett "Uckermarki ifjúsági táborba" kerültek, amely az ipari udvar mögött, még a ravensbrücki kerítésen belül volt, és régebben fiatal rabok laktak benne. Ott találkoztak újra a mittelweidaiakkal. A blokkparancsnokoktól apránként megtudtuk, hogy milyen körülmények között vegetáltak az idősek és gyengébbek ott. Azt hittük, hogy Ravensbrück a legszörnyűbb, de ez messze volt az igazságtól. Még kevesebb élelem, órákig tartó szemlék, nem volt kabát, nem volt orvosi segítség - így nézett ki Mittelweida. 

1944-ben második krematóriumkemencét építettek a börtön mögött. A két kéményből jövő fekete, bűzös füst magától értetődővé lett számunkra, és olyan viccek születtek, mint: "Nézd, ott röpül Lina!" Vagy ilyen mérges megjegyzések röpködtek: "Te is a kéményen át mész majd haza." Ezek mutatták a rabok hozzáállását a halálhoz. Néhány nappal a mittelweidaiak elszállítása után Anyicska az éjjeli műszak alatt izgatottan hozott el a cérnaasztaltól, megkért, hogy nézzek ki egy pillanatra. A börtönépület fölött nagy tűzoszlop volt látható. Nem értettem rögtön, mi ég ott. Akkor jutottak eszembe a krematóriumok. "Volt ennyi halottunk az utolsó két napon? Új tífuszjárvány tört ki?" Szörnyűségekre gondoltunk, de senki sem tudta pontosan. A fiatalok táborából egy blokkvezető a következőt mesélte: Teherautók jöttek. Negyven nőt kiválasztottak, akiknek a felügyelők rabszámukat tollal írták alkarjukra. A nők erre pánikba estek, kézzel-lábbal védekeztek, és nem akartak beszállni a teherautókba. Egy csapat férfi SS tudta csak megfékezni őket és a kocsiba tenni. A kocsik a tábor körül a krematóriumhoz mentek.

Elmesélték, hogy egy negyvenéves lengyel nő alkonyatkor megszökött, mikor kirakták a kocsikat a krematóriumnál. Éjjel a ravensbrücki víztisztítónál rejtőzött el, következő reggel egy SS ember elfogta és a táborba vitte. Bevallotta, hogy az ifjúsági táborból jött. Oda vitték vissza. Elkülönítették a többiektől, hogy a következő szállításnál újra autóba tegyék. Hangosan ezt kiabálta: "Ne higgyétek, hogy Mittelweidába visznek benneteket! Gázba és a krematóriumhoz visznek bennünket!" Még 1945 február első tizennégy napján is négyezer nőt gázosítottak el Ravensbrückben. (Fordító: Ezeket a hazugságokat ma már a legvadabb hazudozó-központok sem állítják. Német táborokban sehol nem folyt tömeges gázosítás, sehol nem voltak embermegsemmisítésre alkalmas gázkamrák. Figyelemre méltó, hogy az ilyesfajta hazugságok mindig második, vagy többedik személyekre hivatkoznak: Elmondták, hogy..., Egy felügyelő elmondott mindent: ...., stb...).

Mint régen a füst, 1944/45 telén a tűzoszlopok a kéményekből a börtön mögött hozzátartoztak Ravensbrück sziluettjéhez. Minden ötven évesnél idősebb nő, minden őszhajú, mindenki, akinek csak grippéje volt, mindenki, aki túlélte a tífuszt, de le volt soványodva és még munkaképtelen volt, rettegett Dr. Winkelmann szelekciójától. Azt állították, csak ránéz a hajra és az arcra, és meghozza határozatát életről vagy halálról. Az ősz vagy fehérhajú nők festeni kezdték hajukat. A kályhából kormot kevertek össze vízzel, és hajukat feketére festették. De ezután a tapasztalat azt mutatta, hogy Winkelmann nem a fejet ítélte meg, hanem a lábakat. Ezek vékonyak maradtak, bokáig duzzadtak, ez ellen nem volt szer. Egyetlen menekvés volt, valamelyik üzembe vagy munkacsapatba fölvétetni magukat, mert elsősorban a rendelkezésre állók (azaz nem dolgozók) között válogattak.

Egy délelőtt a rendőrség kiürítette a tábori utcát. Mivel én a szabóság irodájában dolgoztam, nem tudtam erről az intézkedésről, nem voltam előkészülve rá, mikor kiléptem az üzem ajtaján, hogy a blokkhoz menjek. Közel és távol senki nem volt látható, mintha repülőriadó lett volna. De a kapun belül, a tábori utca közepén, az ipari udvar irányába lassan menetelt egy nagy csapat nő. Semmiről sem tudva álltam ott és vártam ezt a furcsa csoportot. Átjöttek a régi tábor kapuján. Ötösével vonultak. Valahonnan egy tábori rendőr kiáltotta: Hagyja el a tábori utcát! A legközelebbi barakkhoz ugrottam,a falhoz támaszkodtam, csodálkozva és rémülten néztem azt a csapatot. Két felügyelő, kezükben bőrostorral csaptak a nőkre, hogy gyorsabban menjenek. De ezek lassan lépkedtek. Az első sorban mindenkinek ugyanúgy állt a feje; úgy tűnt, mintha mozdulatlan arccal tekintenének az égre, de szemeik teljesen kifejezéstelenek voltak. Előre hajoltam, hogy jobban lássak, ekkor elcsípett egy felügyelő: "Mit csinál, szemtelen nőszemély! Hamarosan maga is sorra kerül! Holnap sorra kerül!" és a bőrostorral fenyegetett. A sarkon bementem a barakkba.

Mikor visszatértem a szabóműhelybe, Graf oberscharführer az irodában volt. Ezt mondtam neki: "Látta ezt a csapatot?! A gázba viszik őket! A felügyelő azt mondta, holnap én kerülök sorra!" Graf először úgy tett, mintha nem értené. De azután, további magyarázatok után kitört: "Mi, merészelnék elgázosítani az én rabjaimat! Ehhez nekem is lenne egy pár szavam! A szabóműhelyből senki sem megy el!" és bevágta maga mögött az ajtót. 

Ravensbrück utolsó évében a táborban sok gyerek született. A rendelőben dolgos szülésznő dolgozott, ahogy egyre több lett a szülés, külön barakkot rendeztek be a terheseknek és újszülötteknek. Volt olyan nap, hogy öt gyerek született. Egy fiatal cseh nő, Eliska önkéntesen jelentkezett munkára a csecsemők barakkjába. Vászondarabokat gyűjtött pelenkának és ingecskének, és a gondolat, hogy az újszülöttek Ravensbrückben életben maradhatnak, mindannyiunkat föllelkesített. De nem szállítottak tejet a koncentrációs tábor csecsemői számára, az alultáplált anyák viszont nem tudtak szoptatni. A csecsemőknek a vöröskeresztes csomagokban jött levest adták. Alig néhány csecsemő élt hosszabban, mint három hónap. Hosszú sorban feküdtek az összetolt ágyakon, ráncos arccal, mint kis aggastyánok, Eliska néhány hét után azt mondta, hogy el kell mennie a szörnyű munkából, ha nem akar megőrülni, mert munkája csupán abból áll, hogy látja ahogy sorra halnak a csecsemők, és el kell szállítani a kis hullákat, némelyik napon hetet.

Vasárnaponként gyakran mentünk látogatóba a régi táborba. Francia barátaink barakkja annyira megtelt, hogy csak nehezen lehetett átjutni a nők csoportján, ezért Lille, Anyicska és én a hátsó ablakon keresztül másztunk be a hálóterem III. emeletére, ahol Kouri és Danielle szalmazsákja volt és ott vártak ránk. Öten ültünk utána a tető alatt, beszélgettünk, vagy Kouri, aki neve tulajdonképpen Germaine volt, történeteket mesét abból az időből, amikor etnológusként Észak-Afrikában élt pár évig egy nomád törzsnél. Kouri és Danielle NN-rabok voltak. Sokáig nem tudták a táborban, hogy mit is jelentett ez a cím, és azt sem, mi lesz a sorsuk az ezzel a címmel felruházott nőknek, mert NN raboknak nem volt szabad postai küldeményeket úgy mint csomagokat kapni, és leveleket sem írhattak. 

Később megtudtok, hogy NN-el azokat jelölték, akiket egy "Nacht und Nebel = éjszaka és köd" akcióban fogott el a gestapo, és attól féltünk, a gestapo ki akarja őket végeztetni. Kouri hetvenéves anyja is a táborban volt, aki egészségesebb és erősebb volt lányánál, de kora miatt állandó veszélyben volt. 

1945 elején egy nap az a hír terjedt el, hogy az összes NN rab, minden zsidó és cigány gyerekekkel együtt Mauthausenbe megy! Mi úgy gondoltuk, hogy "Mauthausen" a gázt jelenti, és hogy meg kell menteni Kourit és Daniellet. A szállítmány elhagyta Ravensbrücköt, de nemcsak két barátnőnk, többen is elrejtőztek. Most fennállt annak veszélye, hogy az SS az elbújt NN rabokat össze fogja gyűjteni.

Egy vasárnap, január végén - én akkoriban a haldoklók szobájában feküdtem - kinyílt a főutcára nyíló ablak, Anyicska és Lille hajolt be, és izgatottan elmondták, hogy rögtön kezdődik az általános szemle, és el kell rejteni Kourit és Daniellet, mert biztos az NN rabokat keresik. Rögtön azt javasoltam, hogy a kis sovány Kourit azonnal hozzák a kórházba, hogy takaróm alatt eldughassam. Sikerült Kourit becsempészni, befeküdt ágyamba, mely a második emeleten volt, bebújt a takaró alá, és olyan kicsire húzta össze magát, amennyire csak tudta. Most még kidughatta a fejét a takaró alól, veszély idején azonban teljesen be kellett bújnia alá. Szerencsére a haldoklók szobájában csak két ágy volt. alattam egy halálosan beteg nő feküdt, aki már nem érdeklődött környezete iránt. Kouri elsuttogta nekem, hogy Danielle egy barakk padlásán rejtőzött el, az úgynevezett IV. emeleten, és ott várja a szemle végét.

Optimisták voltunk, hallottuk kint a szirénát, hogy a rabok kivonulnak, hallottuk a blokkvezetők parancsszavait. Általános szemlénél senki sem maradhatott a barakkban, a belső szolgálati kártyások sem, a rendelőt és kórházat is ellenőrizték. De csak nem fognak a takaró alá is benézni. Emiatt nem volt okunk aggódni. Már egy órája folyt a szemle, Kouri egyre forróbb lett. Hallottuk, hogy a tábor főutcájáról teherautók indulnak, de ezt nem tartottuk különlegesnek. Hirtelen csikorgó csizmák zaja jött közelebb a folyosó végén fekvő haldoklók szobájához. Kourit a takaró alá dugtam, és félig ráfeküdtem. Kinyílt az ajtó, és három egyenruhás lépett be: Treite, Trommel ás Winkelmann SS orvosok. Fejük pont takaróm magasságában volt. Egyikük megkérdezte: Hány beteg van ebben a szobában? Lázas arccal, remegő hangon válaszoltam: Kettő. Mi a baja? - volt a következő kérdés. Vérmérgezés- nyöszörögtem, és majdnem elvesztettem egyensúlyomat, mert egyik kezemre akartam támaszkodni, hogy Kourit elrejtsem. Hárman rátekintettek még az alattam fekvő betegre, majd megfordultak, hogy kimenjenek a haldoklók szobájából. Kiszabadítottam a levegőért kapkodó Kourit és megkönnyebbülten nevettünk menekülésünkön. Fölhangzott a szemle végét jelző sziréna, már azon gondolkodtunk, hogy tudja Kouri legkönnyebben itthagyni a kórházat, mikor kívülről kinyitották az ablakot. Most Danielle állt ott sápadtan, és majdnem kiáltotta: Kouri, anyádat elgázosítják! Germaine leugrott az ágyról, fájdalmában sebzett állathoz hasonló hangok jöttek ki belőle, és ezt szipogta: Hogy tudtam csak saját megmentésemre gondolni, és elfelejteni anyámat? - Kourinak alig volt ereje, hogy kimásszon a haldoklók szobájának ablakából. 

Röviddel ezután megjött Lille és közölte, hogy Anyicska barátnőjét, Milena Fischerovát, aki a tüdőbetegek blokkjában feküdt, az általános szemle alatt sok más tuberkulózis-beteggel kiszedték az ágyból és ingben teherautóra rakták, még élve, mint a halottakat egymásra, és elszállították őket "elgázosítani". (fordító: A gázosítás nyilvánvaló hazugság) Anyicska összetört, és mindannyian a kétségbeesés határán voltunk.

Ravensbrück utolsó napjai

A tábor utolsó félévében érezhetően megnőtt a viták intenzitása, és a politikai, pontosabban a kommunista rabok aktivitása is. Különös volt a német kommunisták álláspontja Ravensbrückben. A többi nemzet nem politikai rabjai minden németet az SS-el azonosítottak. Gyűlölték az SS-t, és a német rabot éppen úgy. A nem német kommunisták többsége elutasította német elvtársait, és nemzeti beállítottsága magyarázatára politikai magyarázatot talált ki: A német kommunista párt nem lehet egyenrangú, mert nem sikerült Hitler hatalomra jutását forradalommal megakadályozni, és azután, a tizenkét év alatt sem sikerült neki legyőzni a nemzeti szocializmust. Lelkesen fogadták el a határozatot az egész német nép bűnösségéről, a német kommunisták nem mertek védekezni. Senki nem kérdezte meg: Ki harcolt először Hitler ellen? Hány ezer német politikai fogoly halt meg börtönben és koncentrációs táborban, mikor még Sztálin elvtárs Hitlert békeszerződésre tartotta érdemesnek, sőt, német politikai foglyokat adott ki neki az állítólagos szovjet menedékjog ellenére is? Senki sem figyelt arra, hogy a marxisták hirtelen népekről beszéltek osztályok helyett. 

Visszavonulásakor a német hadsereg sokféle zsákmányt hozott. Csak az ipari udvaron több barakk tetejéig tele volt ilyen dolgokkal. Ennek ellenére egyre érezhetőbb volt a hiány gépalkatrészek, varrótűk és fonal tekintetében. Az SS ennek ellenére megkövetelte a penzumot. Tavasz volt, és az ipari udvar rabjai SS téli egyenruhákat varrtak 1945/46 évre. Az oroszok az Oderánál voltak, der Ravensbrückben új, stabil gyárépületet építettek. Az erősáram január végén időszakonként megszűnt működni. Munkaidő alatt hirtelen leálltak a motorok, aggasztó csend lett a gyárépületben. Mind rövidebb időközökben volt áramszünet, nappal és éjjel minden ellenhatás nélkül húztak bombázóegységek Ravensbrück fölött Berlin irányába. Már nem a tábor szirénája határozta meg rab létünket, most magasabb erők kezdtek uralkodni. Noha a vég már tapintható volt, a krematórium kéményéből még mindig lángok jöttek ki (fordító: hihetetlen mese), és Winkelmann válogatott.

Minél közelebb jöttek a frontok, minél láthatóbbá lett a Hitler-hadsereg bukása, annál gyakrabban foglalkoztak a rabok a kérdéssel: Milyen lesz a koncentrációs tábor megszűnése? Valóra fogja-e váltani az SS fenyegetését, és le fog lőni minden politikai foglyot? Egy keleti táborról megtudtok, hogy az SS egyszerűen elmenekült, mikor a szovjetek jöttek. Tehát ilyesmiben is lehetett reménykedni. Meglepve néztem sok nőt, akik szorgalmasan elkezdtek a szabadságra készülődni. Szövetet és ruhadarabokat gyűjtöttek, amit az SS raktárból szereztek. Legkívánatosabb cikk a hátizsák lett. Én elvesztettem szabadság iránti vágyamat. Mikor Milena még élt, számomra a szabadság azt jelentette, hogy vele együtt megélem az első várost, vele együtt erdőbe megyünk, majd új életünkben együtt írunk könyvet két diktátor koncentrációs táborairól. Milena halála miatt a szabadságnak nevezhető valami a valaha megálmodott halvány árnyékává lett. Félelem gyötört. Mi lesz, ha a szovjetek az angolok és amerikaiak előtt érik el Ravensbrücköt? Biztosan beköpnek a sztálinisták. Egyetlen menekülés számomra az volt, hogy időben elmenekülök a táborból. Néhány lengyel ismerte sorsomat, és tudtak a veszélyről mely fenyegetett. Azt mondták, a veszély pillanatában számíthatok segítségükre, mivel már kész terveik vannak.

Inka ragyogva jött az irodába, nem kérdezett sokat, kézen fogott, és olyasmit mesélt: "Látnod kellett volna!" Kihúzott, és a kapun át átvitt a régi táborba. Hihetetlen csoda! A tábor főutcáján a svéd vöröskereszt nagy, fehér autóbuszai mentek. A meglepetéstől és örömtől szólni sem tudtunk. A buszokban csomagok voltak, melyeket a raktár barakkoknál nagy hegyekbe kirakták. Csak egy magyarázatunk volt a dologra: Vége a háborúnak! Legyőzték Hitlert! A Nemzetközi Vöröskereszt átvette a tábor irányítását! De az autóbuszok elmentek a táborból, a következő éjjel az SS jött két teherautóval, és elvitte a csomagok egy részét. De annyi maradt, hogy minden rabnak jutott. A táborparancsnokság elmondta,, hogy rabok egy bizottsága fogja a csomagokat kiosztani, mindent kiosztanak, kivéve a cigarettát. Nem hittünk fülünknek! Ezután sorba jöttek a nők a barakkokból és mindenki kapott csomagot. Néhányan mohóságukban el sem jutottak blokkjukhoz, leültek az utca szélére, és elkezdték enni a kincseket. Megmutatták egymásnak a dobozok csodás tartalmát; az egész tábor örömteli lakomába kezdett. A tábor rendje megszűnt. Az ipari udvar barakkjai között a homokban kis tüzeket raktak, melyeken a konzerveket melegítették. A betegszobákban minden ágyra jutott csomag, a halálos betegek átszellemült arccal nézték az ajándékokat, de sokak számára későn jött, sokaknál meggyorsították a vég eljövetelét.

A következő hihetetlen dolog volt hogy a Vöröskereszt háromszáz francia rabot elszállított. A francia rabok szószólója elmondta az SS-nek, hogy nem hajlandóak menni, ha nem hozzák a francia rabokat a fiatalkorúak táborából, mivel ezeknek előnyük volt. Az SS megadta az engedélyt. Így sok halállal fenyegetett jutott ki a szabadságba a Vöröskereszt első szállítmányával.

Már mindenki egy második francia-szállítmányról beszélt, Kouri és Danielle készülődtek. Órákig írtam föl minden fontos tábori eseményt és minden bűntényt, melyekre vissza tudtam emlékezni, és átadtam Kourinak. Ha nem sikerül élve kiszabadulnom, legalább összegyűjtött emlékeim maradjanak fenn.

Ha a műhelyekben megszűnt az áramszolgáltatás, a munkásnőknek ott kellett maradni, amíg vissza nem jött az áramszolgáltatás. De egy nap Graf kijött irodájából. "- Mind visszamehetnek lakóépületükbe"- mondta. Hirtelen hatalmas zaj lett. A nők fölálltak, mint az iskolából kiengedett gyerekek, úgy kiáltoztak és szaladtak az ajtókhoz. Mind érezte, hogy Ravensbrücki rabszolgamunkájuk véget ért. A táboron kívül lakó rabok visszatértek a táborba, Lotte, Maria és én megújítottuk régi barátságunkat. Senki nem dolgozott már, csak a konyhai alkalmazottak, és mindannyian szabadságunkat élveztük. Visszaloptuk a cigarettát, melyet az SS lopott el tőlünk, és most majdnem minden nő dohányozva járkált le-föl. 

Márciusban egy szombati napon minden norvég rabnak kellett csomagjával jelentkezni. Az ipari udvarról a tábor utcájára vonultak, kiáltozó, boldog nők százai kísérték őket. Csak elől a tábor főterén kényszerített bennünket vissza a rendőrség, de már nem volt elég tekintélye, hogy kiürítse a tábor főutcáját. Mikor fölsorakoztak, egy csomó rab állta őket körül, kiabáltak és búcsút intettek. Ez volt az első női felvonulás a táborban. Lille sápadt volt az izgalomtól és nem tudta, hogy sírjon-e vagy nevessen. Boldog volt, hogy hazamehet, de aggódott miattunk. Mi még egyáltalán nem voltunk biztonságban. Anyicska és én bátornak mutattok magunkat, de nem voltunk azok, kivéve a tényt, hogy Lillével örültünk. Mi lesz velünk? Látjuk-e valaha újra barátainkat? Vagy egyáltalán, jutunk-e valaha olyan közel embertársainkhoz, mint Ravensbrückben jutottunk?

1945 januárja óta nem kaptunk kívülről levelet, újságokat csak ritkán, és amit a hadi helyzetről tudtunk, azok a munka leállítása óta csak mendemondák voltak. Április elején a nyugati front állítólag az Elba közelében volt, a keleti pedig az Oderánál, délen Berlinhez közeli helyekről beszéltek. Azt beszélték, hogy az SS menekülésre készülődött. 

Hozzánk hasonlóan hátizsákokkal szerelkeztek föl, és Graf, Binder és a többiek kihasználták az utolsó lehetőséget, hogy tollakkal töltsék meg fészküket. Minden értéket, ami az ipari udvaron volt, titokban elhordtak. Néhányan közülünk azt beszélték, hogy a front közeledésekor az ipartelep minden üzemét felrobbantják, és erre elképzeltük, hogy ezzel együtt az összes munkást is felrobbantanák.

Megjött a parancs, hogy az ipartelep 4. számú barakkját, melyben mi laktunk, ki kell üríteni. A barakk két üzem között egy keskeny folyosón volt, és a hivatalos magyarázat az volt, hogy ha a két üzemet bombáznák, a barakkban lakó rabok veszélybe kerülnének. a határos férfitábor egy barakkját gyorsan kiürítették és az ipartelephez csatolták. Oda költöztünk, és több, mint komikus volt, hgy a rabok a látható vég ellenére szenvedélyesen harcoltak a helyekért és esetleges előnyökért az új helyen.

1945 április 18-án Oberscharführer Graf berendelt engem és Ilse Heckstert a szabóüzembe. Kelletlenül mentünk, mert ez zavarta időközben magától értetődő szabad, kötetlen életünket. Az irodában Graf ezekkel a szavakkal fogadott: "Közöljék a rabokkal, hogy hétfőtől, április 23-ától minden üzem újra dolgozni fog." Ezt a szokásos parancsoló hangon mondta, így mindketten egy pillanatig magunkat találva érezve hallgattunk. Ilse Heckster enyhe gúnnyal mondta: "Graf úr, lábhajtással fogunk dolgozni? Vagy hogyan?" Graf bosszúsan ráncolta homlokát, de ezt felelte: "Nem, hétfőre újra lesz áram Ravensbrückben." Mivel mégis válaszolt, nyertünk, és én kérdeztem tovább: "Melyik áramkörre csatlakoztatnak bennünket?" "Egy északira"- felelte magabiztosan. Ilse Hecksternek kedve támadt további érdekes magyarázatokra, és azzal bátorította Grafot, hogy örömét fejezte ki amiatt, hogy végre újra dolgozhatunk. Graf olyan mély erkölcsi depresszióba süllyedt, hogy lelkesen figyelte a résztvevő szavakat. Megváltozott, bizalmas, majdnem személyes hangon fordult hozzánk és ezt mondta: "Tulajdonképpen nem szabadna önökkel erről beszélnem, de bízom hallgatásukban. Mint tudják, április 20-a a Führer születésnapja, amikor az új német csodafegyvert bevetjük. Ez egy füst alatt fogja a helyzetet az összes fronton Németország javára megváltoztatni. Hamarosan ismét Varsó előtt fogunk állni és nyugaton megtisztítjuk Németországot." Ilse és én egyszerre sóhajtottuk: "Ez tényleg nagyon érdekes, Graf úr!". Egyszerre mentünk ki, és mikor látótávolságon kívül voltunk a homlokunkra böktünk és azt mondtuk: "Szegény bolond!"

Április 21-én blokkparancsnokunk Cilly cédulával jött az irodából és jó pár német és cseh nőt hívott, akiknek csomagjaikkal előre kellett jönniük. Én köztük voltam. Hangok hallatszottak: "Elengednek benneteket! Kijuttok a szabadságba!"

A menekülésnek már minden módja megfordult fejemben: menekülés az oroszok elől a lengyelek segítségével, eltűnni a zűrzavarban, amely akkor áll elő, ha az SS elmenekül, de az, hogy szabadon engednek, még soha nem fordult meg a fejemben. Bénultan az örömtől ültem az ágyon Anyicska és Inka között, számtalan ölelés és örömkitörés után a csodálatos menekülés miatt. Anyicska és Inka sokkal jobban aggódott miattam a tábor végén, mint addig gondoltam. Most elkezdték dolgaimat pakolni és engem fölöltöztetni. Ekkor Lotte jött a régi táborból rohanva, és örömtől elcsukló hangon közölte, hogy ő is az elengedettek között lesz. Lotte kilenc, én hét év után.

A tábor főutcáján integető nők sora állt, és az iroda előtt ötös sorokban körülbelül hatvan német és cseh nő állt, mind régi ravensbrücki, többnyire több mint öt éve a táborban. 

Ott álltunk, és folyamatosan üdvözöltük a maradókat. De hol maradt Lotte? Megkértem az egyik ott állót, hogy menjen épületéhez és kérdezzen utána. Visszajött és elmesélte, hogy Lotte, amikor az ipartelepről visszament barakkjába, hogy csomagoljon, egy felügyelőnő elcsípte, és annak ellenére, hogy nyomatékosan állította, hogy elengedték, veréssel fenyegette és arra kényszerítette, hogy egy homokot szállító csoportban munkába menjen, és ezzel lemaradjon az elengedésről. 

Mikor már névsort olvastak, jött nagy nehezen valaki. Melody volt. Ezt a nevet kapta Ravensbrückben, mert szépen tudott fütyülni, és emiatt a táborban tilos művészet miatt többször megbüntették. Melody csak fáradsággal tudott járni. Utolsó erejét összeszedve kelt föl ágyából, amikor meghallotta nevét az elengedendőek között. Megkért bennünket: "vegyetek középre, hogy ne vegyék észre, mennyire beteg vagyok. Hadd feküdjek a földön, míg a nevemet nem olvassák. Ha szabad leszek, rögtön meggyógyulok. Gondoljátok meg, úgy szeretném Berlint még egyszer látni!" Eltakartuk, ott feküdt a tábor földjén, és amikor a nevét hallotta, fölállt, és bement az irodába. Féltettem, hogy betegsége miatt nem fogják elengedni, de nem, egyenes léptekkel visszajött hozzánk, és megkönnyebbült sóhajjal, boldog mosollyal beteg arcán feküdt le.

Az iroda után kimentünk a kapun a politikai osztályhoz, és szinte hihetetlen, 1945 április 21-én iratot kaptunk, hogy elengedtek bennünket, és három napon belül jelentkeznünk kell az illetékes gestapo irodában.

A csíkos tábori ruhában, pénz nélkül, néhány szelet kenyérrel, élelmiszerjegy nélkül meneteltünk, utolsó búcsú után azoktól, akikkel együtt olyan sokat éltünk meg, ötös sorokban Binz főfelügyelőnő vezetésével ki a kapun a vágyott szabadságba. Az utcán az őrszemet elhagyva valaki "Állj!-t" parancsolt. Valaki megkérdezte Binz asszonyt: "Főfelügyelő asszony, én a Rajna mellett lakom, oda nem jutok el, hogy jelentkezzek a gestaponál?" Binz ezt felelte: "Ez az ön dolga, mostantól tekintsék magukat menekülteknek." Ezzel megfordult, mi pedig tovább mentünk, mint eddig megszoktuk, ötös sorokban az utca közepén, az SS házak mellett Fürstenberg irányába. Nem is gondoltam rá, hogy az utca már a szabadságban volt. Egy idő után néhány gyengélkedő hátramaradt, mások pedig arra gondoltak, hogy mostantól fogva emberként a járdán is lehet menni. Mikor a csoport oszlóban volt, egy parancsoláshoz szokott hang fölcsattant: "Nem tudunk disznókondaként bevonulni Fürstenbergbe! Maradjatok ötös sorokban!" Erre fölébredtek az első szabad ösztönök, és ezzel a gúnyos válaszok: "Szokj le erről a hangnemről! Azok az idők elmúltak!" - mondták, és a görbe rabhátak elkezdtek kiegyenesedni.

9. A szabadság ajándéka

A világ szögesdrót nélkül

A fürstenbergi pályaudvar tele volt menekültekkel és dezertált katonákkal. Ott megtudtuk, hogy dél fele nincs vonatösszeköttetés, és az oroszok északra kerültek Berlinnél. Egy menekülteket szállító vonatról azt mondták, hogy holnap reggel megy Fürstenbergből északra. Mi, a hatvan szabadon engedett, bizonytalanul néztük a nyüzsgést. Senki sem parancsolt, nekünk, nem volt sziréna felkelésnél, sorakozásnál vagy lefekvésnél. A rablét után hirtelen magunknak kellett határozni. Sokan nem voltak erre képesek. Később megtudta, sokan tanácstalanságukban visszamentek Ravensbrückbe. A zavaros szabadság elől menekültek, képtelenek voltak valamit is elhatározni.

A lezárt jegykiadó ablak előtt Melody feküdt és hányt. "Hagyjatok" felelte az aggódó kérdésekre "ha eljutok Berlinig, minden rendbe jön."

Egy csoport katonához közeledtem, térképet és egy papírdarabot kértem. Utána óvatosan megkérdeztem, tudják-e, hol van az orosz front vonala. Készségesen közölték, hogy hogy keleten az Oderánál vannak, de már elérték Berlint, és valószínű, hogy az Oderánál hamarosan támadni fognak. Az amerikaiak és az angolok már egy ideje az Elbánál vannak. Kérdésemre, hogy még lehetséges-e a két front között a Berlintől nyugatra levő Potsdamot elérni, azt felelték, ma még elvileg lehetséges, de pár napon belül már nem. Tanácsokat adtak kérésemre, hogy melyik utakon lehet Potsdamba jutni. Fölvázolták az útvonalat, és azt javasolták, menjek a holnapi vonattal Neu-Strelitzbe, majd onnan délnyugati irányba menjek az országúton. Azt reméltem, Potsdamban megtalálom anyámat, és vele nyugatra menekülök az amerikaiak által elfoglalt területre.

Első éjjel, amikor a repülőriasztás ellenére a pályaudvaron maradtunk, mert nem ismertük az utat a légoltalmi pincébe, Emmi Görlich, akit szintén elengedtek, hozzám lépett. Noha nem kedveltem, nem tudtam kérését elutasítani, hogy őt és Helene Kretschmart, akik tanácstalanok voltak ebben a helyzetben, magammal vigyem. Helene túlélte a tífuszt és kétszer megmenekült attól, hogy fölvegyék a gázosítási listára. Féltem ugyan, hogy az országúton való menésből nem sok lesz, de mindketten állították, hogy erősek és kitartóak. 

Következő reggel kiharcoltunk magunknak a helyet a menekültvonaton. Tulajdonképpen mindez félig öntudatlanul történt. A kupéban civilek és katonák is nyüzsögtek. Egy padon sok fiatal férfi ült, akik mozdulatlanul maguk elé tekintettek. Egy idő után megtudtuk, hogy ezek vak katonák, akiket egy szemklinikáról evakuáltak. Néhány Volkssturm ember megkérdezte, mit jelentenek a színes keresztek ruhánkon. Elmondtuk nekik. Pénzt és konzerveket adtak, valamint jótanácsokat. Megtudtam tőlük, hogy Potsdamot nemrég komoly légitámadás érte, és az elővárost, melyben anyám lakott, teljesen szétbombázták. Emiatt a hír miatt teljesen megbénult akaraterőm, melyet a tegnap nap izgalmai és a mai szabadság örvényei tartottak életben. Eltűnt bátorságom a további cselekvéshez. A következő állomás lett volna Neu-Strelitz. De mit csináljak Neu-Strelitzben, ha anyám a házromjai alatt fekszik? 

A vonat áthaladt az állomáson majd megállás nélkül tovább ment. Jó pár állomáson ment keresztül majd elérte Güstrowot, Mecklenburg északi részén. Minden menekültet északra akartak vinni, amennyire lehetett. Mi hárman a menekültek és katonák között álltunk, a lehető legtanácstalanabbul. Mit kezdjünk ezzel a szabadsággal? Hová forduljunk? Potsdamot nem volt érdemes elérni. 

Szállást kerestünk. A város tele volt emberekkel. Mindenki félt a bombatámadásoktól. Megmutatták az utat egy menekültszállásra. Férfiak, nők és gyerekek feküdtek szalmán, a tetvek és poloskák nagyon hasonlítottak a mi ravensbrückijeinkhez. Újságok már nem voltak, csak hírek. Gyorsan kiürítettek minden katonai kórházat Güstrowban, és az Oderától eljött katonák beszélgetéséből világos lett számomra, hogy az orosz támadás megindult. Egyre gyakoribbak lettek a hírek az oroszok gyors közeledéséről, ami engem tettre hívott. Lemásoltam egy kölcsönkapott térképet, és a harmadik nap reggelén Helene tiltakozása ellenére elindultunk a városból nyugati irányba. Tervem az volt, hogy amilyen gyorsan csak lehet, elérem az amerikai vonalakat. Az országúton kiégett tankok maradványai voltak, gyalogos menekültek, parasztszekerek, elegáns autók menekültekkel, tetejükön háztartáse eszközökkel, mind nyugat felé. 

Félóránként pihennünk kellett, mert Helene lábai fájtak. Tíz kilométer után falu jött, Helene már nem tudott járni, és bement az első házba, hogy szállást kérjen. Tele volt menekültekkel, nekünk csak a csűrben jutott hely. Este a szénában feküdtünk, a csűr tetejének résén keresztül láttam a csillagos eget. Mint sok éve Burmában, majd később Ravensbrückben kerestem az égen csillagomat, és most is teljesítette kívánságomat.

Következő reggel tovább akartunk menni, de a kedves parasztasszony megkérdezte, milyen furcsa nők vagyunk. Egész más külsőnk van, mint a többi menekültnek. Mikor megértette, hogy a ravensbrücki koncentrációs táborból vagyunk, rögtön a legszebb szobába hívott be, és izgatottan kérdezte, hogy ismertünk-e bibliakutatókat Ravensbrückben. Eszembe jutott, hogy volt egy Mau Klárika nevű Güstrowból, és ezt elmondtam neki. Erre nagyon megörült, krumplival és szalonnás mártással vendégelt meg bennünket, egy szobát kirámolt nekünk, és megkért, hogy maradjunk még nála egy ideig, míg erőre nem kapunk. Ő és férje a bibliakutatók nemzetközi egyesületének volt tagja. 

Nagyon csábító volt a kis pihenés, Helena és Emmi kérésére beleegyeztem. A birtok kertjén keresztül patak folyt egy kis tóba. Kimostuk benne fehérneműinket. Szép tavaszi nap volt. A patak másik oldalán mező volt, átmentem a hídon. Igazi mező volt virágokkal és pillangókkal. Úgy tűnt, hogy életemben először látok füvet és virágokat. Lassan mentem a tó legelővel körülvett partjáig. Most éreztem, hogy az szabadság édes és az élet értékes. Fölöttem a kék égen repülők köröztek. Mi közöm lenne hozzájuk? A nap sütött, a víz csillogott. Minden lépést élveztem, és fájóan boldog voltam. Hirtelen egy hatalmas repülő egyenesen felém zuhant, ropogott a fegyver, a föld porzott a becsapódott golyóktól. Rémülten feküdtem be egy homokbuckába a mező szélén, testemet a gödör sóderes oldalához nyomva. A szörnyeteg újra zuhant, én gondolatban így könyörögtem: "Hagyj még egy darabig élni! Olyan szép a világon lenni!" A lövések már távolabb kattogtak, a motorzaj megszűnt. Ez volt az első zuhanórepülős támadásom a szabadságban. Nem rám támadtak, hanem a menekülő tankokra és katonai szállítóautókra, melyek a domb mögötti, mező melletti úton haladtak.

A parasztházba, melybe olyan barátságosan fölvettek, a menekültekkel együtt, akik áramként haladtak Schwerin felé, a hír is eljött, hogy az oroszok már csak hat kilométerre vannak Güstrowtól. Ágyúlövések hallatszottak. Indulni akartam. A paraszt és felesége is indulni készültek. A kocsi elé kötötték lovukat és egy ökröt, mi is a kocsira tehettük hátizsákjainkat. 

A paraszt megadó arccal kormányozta a kocsit az úton levő tömegben. A kocsik állandóan meg-megálltak, az út szélére kényszerültek, mert a menekülő tisztek, teherautó vagy motorkerékpároszlopok előzték a parasztok vagy a városokból menekülők kocsijait. Félúton Schwerin felé a katonai rendőrség minden civilnek megtiltotta a továbbmenést, a parasztszekereknek egy mellékúton kellett továbbmenni. A kerekek a mély homokba süppedtek, az állatoknak megerőltető volt a vontatás. Este egy kis erdőhöz értünk. A csöndbe behallatszott a mélyrepülők sivítása és ropogása. Az égre sok helyről fekete füst szállt fel, minden oldalról robbanások hallatszottak. Egy nyírfás részen lefeküdtünk aludni. A paraszt és a parasztasszony kisfiukkal tollpárnákkal takaróztak, melyeket magukkal hoztak a kocsin.

A következő reggel egy kis eső áztatott át, a parasztok szomorúak voltak és bizonytalanok abban, hogy mi történjen. Tudták, hogy számukra késő az amerikai frontot az oroszok előtt elérni, amely az Elbánál volt, ezért elhatározták, hogy egy közeli erdőben kivárják, míg a harcvonal átmegy falujuk felett, majd visszatérnek, hogy gazdaságukból mentsék, ami menthető. Helene azt kérte, hogy maradhasson a parasztoknál, úgy érezte, nem tud az Elbáig jönni. Emmi és én elbúcsúztunk, és a mezei utakon, melyeket a parasztok mutattak, nyugat felé indultunk. El akartuk kerülni az országutakat a mélyrepülők miatt, az ijedség még a tagjainkban volt. Néhány órai menetelés után az erdőben egy széles utat kereszteztünk; az erdő széle katonai tábornak tűnt. A fák alatt fegyverek hegyei feküdtek. Amikor gyorsan el akartunk menni erről a veszélyes helyről, fülsiketítő lövöldözés hallatszott; repülők támadtak. Fejvesztetten rohantunk Emmivel az erdőbe, bozóton keresztül a fák között. Egy tisztáson megálltunk. A lövések távolról dörögtek. Ijedten ültünk az út szélén és csak lassan nyugodtunk meg a tisztáson. 

Emminek egy csomag oldható kávéja volt egy vöröskeresztes csomagból, és volt egy alumíniumedénye is. Erősítésként kávét főztem egy árokban talált vízből, egy kocsinyomban gyújtott tűzön a hozott kávéból. Vállalkozó kedvvel folytattuk utunkat. Az erdei úton elvesztettük az irányt, óránk sem volt. A nap színe alapján már délután volt, és mivel a nap nyugaton megy le, egyszerűen irányába mentünk. Egy kereszteződésnél két katona jött szembe. megkérdeztem tőlük az utat és az útirányt. "Az oroszokhoz vagy az amerikaiakhoz akarnak menni?" volt a válasz. "Nyugatra." feleltem. "Akkor jöjjön velünk, mi is arra megyünk." És arrafelé indultak, amerről mi jöttünk. 

Egy pillanatra megálltam, mert attól tartottam, hogy a fogságban elfelejtettem, merre kel és nyugszik le a Nap; de aztán a Napra mutattam, amelyik nyugodni készült, és magyarázatot kértem, hol van tulajdonképpen kelet és nyugat. A vita megállt, amikor egy motoros jött, és a katonák megállították és tanácsot kértek tőle. Mi győztünk az irányokat illetően. A motoros érdekes újdonságokról számot be, melyek szerint az oroszok csak pár kilométerre vannak mögöttünk, de az amerikaiak Bad Kleinenig tolták előre frontjukat, és azt egy nap alatt el lehet érni. Leírta az utat a vasútállomáshoz, ahonnan vonat indult Bad Kleinen felé. Az aggódás által hajtva, szemünk előtt belátható céllal elhatároztuk, hogy csak akkor állunk meg, ha már nincs veszély, hogy az oroszok kezébe kerülünk. 

A nap lement, amikor elértük a vasúti töltést, ahonnan Bad Kleinen már csak 20 kilométerre volt. Az országúton fegyvertelen katonák vonultak, többnyire hátizsák és kenyérzacskó nélkül. Gyorsan mentek. Csak sebesültek ültek az út szélén vagy sántikáltak nyugat felé. Egyszer csak néhány katona futni kezdett, és már mindegyik futott. Megkérdeztem a minket előzőeket: "Mi történt?" Senki sem válaszolt. Olyan gyorsan futottak, ahogy csak tudtak. Emmi és én alig tudtunk menni, nemhogy futni, és szörnyen szomjasak voltunk. Megkérdeztünk egy sebesültet, aki az út szélén ült, hogy miért sietnek. "Az orosz tankok már csak 3 kilométerre vannak, és ha egy elindul futni, akkor mind fut."

Az út két szélén törött fegyverek, mindenféle lőszer, állva maradt autók, és döglött lovak feküdtek. Néha egy katonasír, a kereszten sisakkal. A káoszban, az eldobott hátizsákok mellett eltépett fényképek voltak, férfiak csinos SS egyenruhában, zsoldkönyvek és születési anyakönyvi kivonatok. 

A szomjúság miatt bementünk a vasúti őr szobájába, hogy vizet kérjünk. A szobában az asztalon konzervek, csokoládé, cigaretta, mazsola volt - ezeket a dolgokat a nemzetközi vöröskereszt csomagjaiból ismertük. Az őr felesége elmagyarázta, hogy gyerekeik ezeket a kincseket a vasúti töltés mellett gyűjtötték össze. Katonák, akik egy tehervonatot kiraboltak, mist, hogy az amerikai front felé közeledtem, megijedtek, és eldobálták, amit loptak. Mi, két volt koncentrációs táborlakó a vasúti töltés mellett mentünk, és mint meseországban válogattunk: Ott egy doboz hús, itt csokoládé, ott tejpor, amott cigaretták vagy mazsola, és hátizsákunkat teletömtük a kincsekkel, melyeket mintha nekünk szórtak volna oda. Emiatt azonban nagyon nehezek lettek, és mi mind fáradtabbak lettünk. Már éjszaka volt, és mi lassan mentünk a töltés mellett.

Ekkor vonat közeledett nyugat felé menve. "Bárcsak elvinne bennünket." És tényleg, lelassított és megállt. Személy és teherkocsik voltak összekapcsolva, mind tele férfiakkal, nőkkel, gyerekekkel. Kértük lentről, hogy segítsenek beszállni, lábaink már nem bírták. Néhány férfi felhúzott egy nyitott teherkocsira, mi nagyon hálásan megköszöntük. Ez a vonat röviddel az oroszok bejövetele előtt hagyta el Neu-Strelitzet. A vasutasok állították össze, hogy családjaikat, és a még ott levő menekülteket átvigye az amerikai fronthoz. Lassan mentünk tovább. Egyszer csak megállt. Senki sem tudta, mi lesz. Állítólag a Bad-Kleineni úton öt katonai kórházvonat állt komoly sérültekkel, de senki sem mehetett át az amerikai front vonalán. 

Az éjszaka csillagos és hideg volt, mikor reggel lett, alig tudtuk gémberedett tagjainkat megmozgatni, a sebes lábak szörnyen fájtak. Mégis rábeszéltem Emmit az indulásra, hogy ne adjuk föl olyan közel a célhoz. A vonat mellett botorkáltunk a töltés ösvényén, és minden kocsiból intettek bennünket, hogy mindenkit lelőnek, aki az amerikai frontot megközelíti.

Öt katonai kórházi vonat állt a síneken fehér zászlóval. Mikor a legelsőt is megelőztük, láttuk a Bad Kleineni pályaudvart, ami teljesen üres volt; egy lélek sem volt se közel, se távol. A pályaudvar másik oldalán egy mélyút ágazott el. Dobogó szívvel lementünk egy keskeny ösvényen nyugat felé, ott egymástól egyenlő távolságra katonák álltak egy nagy mezőn. Gondolkodás nélkül mentünk, két magányos nő, a katonák felé. Nemcsak az oroszoktól való félelem adott nekünk bátorságot és határozottságot, hanem az is, hogy koncentrációs tábori rabok voltunk.

Amerikai katonák voltak. Egyhez, akinek barátságos, piros arca volt, odamentem, és rossz angolsággal megkértem, hogy engedjen át. Elmondtam neki, hogy öt évet ültünk a Ravensbrücki koncentrációs táborban, hogy én azelőtt Szibériában voltam fogoly, és ha az oroszok jönnek, újra foglyul ejtenének. Ránézett olajfestékes keresztünkre, bólintott, egy kézmozdulatot tett, és azt mondta: "OK". Kábultan, kicsit hitetlenül tovább mentünk, de alig húsz lépés után ránkszólt: "Halt! Wait a moment!" Most biztos vissza fog bennünket küldeni, mert másképp határozott! Láttuk, ahogy továbbmegy és eltűnik egy házban. Most kérdezi meg főnökét, és megtiltják, hogy átmenjünk.

De néhány perc múlva a kapuból egy kocsi jött ki, elé két ló volt befogva. Ahogy közelebb jött, barátságos amerikaink ült a bakon. Hozzánk jött, leugrott, és nevetve ezt mondta: " Szálljanak be, eleget mentek, most mi szállítjuk önöket!"







